
București 


Pentru victimele trecute, prezente si viitoare. 
Și pentru cei ce au puterea să reziste: trecuți, 
prezenți si viitori. 


Prefata 


»O chestie pe care n-o inteleg e de ce multor dictatori 
le place să facă lucrurile pe care le fac“, mi-a scris un 
prieten după ce i-am spus că lucrez la cartea de fata. 
„De exemplu, eu mă trezesc dimineaţa și mă gândesc la 
ce mi-ar plăcea să fac: să cânt la chitară, să merg cu 
barca sau cu caiacul etc. Ei se trezesc și se gândesc: «la 
să mai atac eu o tara si să iau ce e de luat de pe acolo şi 
așa mai departe» 

Aidoma prietenului meu, pentru multi alti oameni 
lipsiţi de ambiții dictatoriale e de neînțeles 
comportamentul bărbaţilor care dominau în trecut 
milioane de supuși și ucideau alte milioane. În egală 
măsură, pe multi îi îngrozesc dictatorii in viață sau 
potenţialii dictatori, care îi ameninţă pe aceia dintre 
noi care nu vrem decât „să cântăm la chitară“ sau „să 
mergem cu barca“, 

Scopul acestei cărți este de a aseza fără prea multă 
ceremonie contribuţia psihologiei tiranilor pe lista 
factorilor care explică ascensiunea unor astfel de 
indivizi. Toţi tiranii menţionaţi aici au trăit în ultimii o 
sută de ani. Toți sunt bărbaţi, fapt care explică 
utilizarea frecventă a pronumelui „el“, atunci când vine 
vorba despre ei. (Cu toate astea, existența unor 
personaje precum regina Mary I a Angliei și Irlandei, 
devenită „Mary cea Sângeroasă“ pentru dușmanii ei 
protestanți, sau Ranavalona I, regina Madagascarului, 
şi altele, ne amintește totuși că nu toți tiranii sau 
dictatorii din istorie au fost bărbaţi.) 

Un dictator este o persoană care deţine „controlul 
autocratic complet: o persoană cu putere 
guvernamentală nelimitată“, potrivit dicționarului 
explicativ Merriam-Webster. Deși este posibil ca un 
dictator să fie bine intenţionat, adesea conducătorii cu 
puteri absolute guvernează în moduri opresive 


absolutiste. Dictatorii „binevoitori“ ca Lee Kuan Yew, 
care a condus Singapore timp de aproape trei decenii 
începând din 1959, si Iosip Broz Tito, care a condus 
Iugoslavia aproape patru decenii începând din 1944, 
sunt adesea citați ca exemple ale acestui tip mai putin 
frecvent de conducător autoritar. 

De cele mai multe ori însă, dictatorul este un tiran 
sau despot, un conducător care foloseşte metode 
brutale — intimidare, represiune, închisoare, tortură și 
crimă — pentru a se menţine la putere şi a-și atinge 
obiectivele. În această carte, vom folosi termenii de 
„dictator“, „tiran“ si „despot“ cu același sens, pentru că 
dictatorii binevoitori sunt o raritate. 

Una dintre metodele prin care guvernele încearcă să 
obțină avantaje, când au de-a face cu lideri și teroriști 
străini, este să le înțeleagă mecanismele psihologice. 
De aceea, agenţiile guvernamentale din multe ţări 
angajează psihiatri și psihologi, pentru a-i studia pe 
liderii străini şi a realiza profilurile psihologice ale 
adversarilor. Agenția Centrală de Informații, 
Departamentul de Stat al SUA si organizațiile echi- 
valente din țările prietene şi adversare speră că aceste 
profiluri le pot ajuta să înțeleagă, să prezică și să 
influenţeze atât acţiunile unor lideri străini prietenoși, 
cât și pe cele ale unor dictatori și teroriști de diferite 
ranguri. Pentru a ilustra modul în care agenţiile de 
informaţii au realizat profilurile unor lideri străini şi 
modul în care informaţiile au fost utilizate pentru a 
promova interesele Statelor Unite, studii ale unor șefi 
de stat legitimi, care nu sunt tirani, sunt discutate în 
detaliu în capitolul 2, aceste studii fiind menţionate pe 
parcursul cărţii. 

Importanţa acestei psihologii aplicate este evidentă, 
dacă luaţi în considerare faptul că, numai în secolul 
trecut, despotii, tiranii și teroriștii au fost răspunzători 
pentru moartea a zeci de milioane de oameni 
nevinovați şi au tulburat sau distrus vieţile altor sute de 
milioane. Acţiunile întreprinse de Adolf Hitler, Iosif 


Vissarionovici Stalin, Mao Zedong, Idi Amin Dada, 
Muammar Gaddafi, Saddam Hussein si Osama bin 
Laden au afectat, direct sau indirect, milioane de vieti. 
Ordinele lor criminale erau emise din cartiere- 
generale, palate și ascunzători unde locuiau si unde 
erau, în unele cazuri, ascunși și protejaţi de politiile lor 
secrete sau de adepţi devotați. 

Prin ce diferă acești ucigași de victimele lor? Cum 
putem explica oare comportamentele lor, inclusiv 
nevoia de a domina, subjuga, tortura şi ucide? 

Mulţi împărtăşesc trăsături de personalitate 
anormale similare și, în câteva cazuri, posibile tulburări 
mintale, care le prezic şi le explică astfel 
comportamentul. Psihologii care lucrează pentru 
agențiile de informații și care analizează în mod 
obişnuit starea mentală a liderilor patologici constată 
că acești bărbați au frecvent trăsături incluse în „Triada 
întunecată“ sau „Cvartetul întunecat“ — narcisism 
malign, psihopatie și paranoia. Recunoașterea acestor 
trăsături de personalitate definitorii ale tiranilor oferă 
perspective importante asupra  motivaţiilor şi 
acţiunilor acestora. În trecut, aceste perspective au 
permis guvernelor să prezică aşadar comportamentul 
adversarilor şi le-au oferit indicii importante, pentru a 
putea explica ce-i determină pe acești bărbaţi să se 
comporte astfel. 

Cu toate acestea, profilurile psihologice nu au fost 
întotdeauna realizate cu acuratețe, în special la 
mijlocul secolului XX. De atunci, psihiatri de frunte, ca 
doctorul Jerrold M. Post, un fost analist al Agenţiei 
Centrale de Informaţii, au îmbunătăţit calitatea acestor 
eforturi de a afla cum percep lumea liderii străini, fie ei 
prieteni sau dușmani, si cum ar putea reacționa in 
situații care ameninţă securitatea naţională. 

Realizarea de profiluri psihologice este o practică 
prin care se încearcă îmbinarea a două științe sociale, 
psihologia și științele politice, pentru a obţine un 
instrument care ne poate ajuta să înţelegem și, mai 


important, să prezicem comportamentul unor lideri 
străini. 

Este foarte probabil ca niște psihologi profesioniști, 
capabili să descifreze ciudateniile, tulburările, punctele 
forte psihologice si vulnerabilitatile conducătorilor de 
stat străini să poată oferi beneficii semnificative şi 
tangibile ţărilor lor. Înțelegerea modului în care 
gândește si se comportă un lider străin, a motivatiilor si 
temerilor acestuia, poate oferi avantaje comerciale si în 
alte tipuri de negocieri. Aceasta le-ar permite 
guvernelor să dezvolte strategii eficiente pentru 
abordarea unor naţiuni prietenoase sau ostile. Poate 
oferi avantaje cruciale în situaţii de criză și ajuta la 
subminarea punctelor tari ale inamicilor. 

Starea de spirit a unui conducător sau șef de stat este 
în mod clar un subiect legitim de studiu. Ar fi o 
naivitate din partea noastră să ignorăm starea mentală 
a conducătorilor, de la Caligula la Mahatma Gandhi, de 
la Winston Churchill la Richard Nixon, de la John F. 
Kennedy la Donald Trump și alte sute de lideri, atunci 
când încercăm să explicăm felul în care abordează 
guvernarea, succesele și eșecurile lor. 

Preşedinţia neobișnuită și controversată a lui Donald 
Trump nu a putut fi exclusă din această carte. După 
cum se va vedea în capitolele următoare, unii 
specialiști în sănătatea mintală sunt convinși că el 
prezintă un pericol, pentru că are o tulburare de 
personalitate. Alții nu dau niciun diagnostic, dar insistă 
că acest comportament constituie o ameninţare. Un al 
treilea grup susţine că el nu este bolnav mintal, ci doar 
un actor şi un provocator, o persoană care exagerează, 
desigur, afirmaţiile făcute la adresa sa și întotdeauna 
„îşi ia revanșa“ pentru insulte și lipsă de respect, ceea 
ce recunoaște în cărțile sale. 

Nu sunt calificat să spun care dintre aceste 
caracterizări i se aplică președintelui sau dacă i se 
aplică vreuna. Ann Serling, fiica scriitorului Rod 
Serling, îl citează pe tatăl ei: „Ori de câte ori scrii, orice 


ai scrie, nu face niciodată greşeala de a-ţi considera 
publicul mai puţin inteligent decât tine“. Eu aș merge 
puţin mai departe și aș presupune că cititorii mei 
sunt mai inteligenți decât mine. Presupun că ei 
combină informaţiile pe care le ofer eu cu ceea ce ştiau 
deja şi că învaţă cercetând în continuare. Mă bazez că 
vor ajunge la propriile concluzii, pentru că vreau să am 
încredere în ei. 


Introducere 


„Astăzi avem nevoie de psihologie din motive vitale“, 
scria Carl Gustav Jung în urmă cu mai bine de 75 de 
ani. Acest citat face parte din ultima sa carte, Amintiri, 
vise, reflecții: „Rămânem perplecsi si dezorientati in 
fața fenomenului national-socialismului si al 
bolșevismului, căci nu stim nimic despre om sau, în 
orice caz, avem o imagine unilaterală și denaturată a 
lui. Dacă am deţine o anumită cunoaştere de sine, 
situația ar fi alta. Ne aflăm fata în față cu problema 
cumplită a răului si nici măcar nu o cunoaștem, 
darămite să venim cu un răspuns. Şi, chiar dacă am 
cunoaște-o, tot nu am pricepe «cum de s-a putut 
ajunge aici»“.! 

Nazismul, cel puţin ca putere de stat, s-a năruit, la fel 
ca Berlinul bombardat deasupra buncărului subteran al 
lui Hitler, în 1945. Versiuni ale comunismului, 
descendenţi îndepărtați ai bolsevismului, mai există 
încă, dar au suferit o lovitură puternică, atunci când 
Uniunea Sovietică s-a prăbușit, la începutul anilor '90. 
Şi totuși, citatul lui Jung este la fel de relevant astăzi, ca 
şi atunci când l-a scris. 

Atâta timp, cât naţiunile dispun de arme de 
distrugere în masă, este amenințată însăși existenţa 
noastră. Atâta timp, cât actori nestatali violenti ravnesc 
la armele de distrugere în masă, este ameninţată însăși 
existenţa noastră. „Chestiunea teribilă a răului“ rămâne 
o problemă definitorie pentru specia noastră, pentru 
om si natură. 

Totusi, există o singură lamentare din evaluarea 
pesimistă a lui Jung, în privința căreia am făcut 
progrese. Acum știm cum se pot instaura dictaturi 
represive precum Germania lui Hitler, Uniunea 
Sovietică a lui Stalin, China lui Mao Zedong, Irakul lui 
Saddam Hussein și zeci de altele asemănătoare, care au 


existat de-a lungul istoriei. Și acum știm „cum de s-a 
putut ajunge aici“. 


Capitolul 1. Partenerul-psiholog 
al lui Hitler 


La sfârşitul verii lui 1941, Walter C. Langer era în 
convalescenta acasă, după o operaţie de dublă hernie, 
când a primit un telefon neașteptat de la Washington. 

Apelul era consecința a ceea ce Langer, în vârstă de 
42 de ani, făcuse în mod neașteptat cu câteva zile mai 
devreme. La momentul respectiv, era țintuit pe un pat 
de spital, ca urmare a intervenţiei chirurgicale. 
Inactivitatea îl plictisea și devenise irascibil. Acest 
lucru explică în parte ce l-a determinat să facă ceva ce 
nu mai făcuse niciodată. După ce a citit un articol care 
l-a enervat — într-un ziar de dimineaţă —, i-a povestit 
soţiei lui ce-l infuriase, atunci când aceasta a venit să-l 
viziteze. Ea l-a ascultat cu răbdare, dar, în cele din 
urmă, s-a săturat şi l-a îndemnat să li se plângă celor 
care ar fi putut face ceva în acest sens. Așa că Langer a 
scris o scrisoare unei agenţii guvernamentale. De fapt, 
le-a explicat planificatorilor din cadrul agenţiei cum ar 
putea face o treabă mai bună și ce ar trebui să facă. 

Înainte de a fi obligat să stea la pat zece zile — după 
cum era standardul în îngrijirea postoperatorie la acea 
vreme —, el crezuse că doar „veşnicii nemulțumiți“ 
trimit scrisori oferindu-le sfaturi nesolicitate oficialilor 
guvernamentali. Însă Langer nu era un veșnic 
nemulțumit. Era un psihanalist respectat și de succes, 
care-și practica meseria in zona Bostonului. Obtinuse 
o diplomă de masterat și un doctorat la Universitatea 
Harvard. Era un discipol declarat al teoriilor lui 
Sigmund Freud, ba chiar se imprietenise cu însuși 
părintele psihanalizei şi fusese psihanalizat de fiica lui 
Freud, Anna. Acestea erau dovezi impresionante de 
credibilitate, în acele zile în care psihologia freudiană 
era încă în vogă. 


Potrivit descrierii din introducerea cărţii sale, The 
Mind of Adolf Hitler (Mintea lui Adolf Hitler), Langer 
se afla cam de-o săptămână în spital, când citise despre 
planul guvernului de a crea o nouă agenţie, numită 
Biroul pentru Coordonarea Informaţiilor, al cărei scop 
era să coordoneze toate informaţiile adunate de 
agențiile americane specializate. De asemenea, urma să 
fie responsabilă de desfășurarea războiului psihologic. 
Biroul avea să fie condus de colonelul William („Wild 
Bill“) Donovan, exact omul pe care soţia îl îndemnase 
să-l contacteze. 

Langer era veteran al Primului Război Mondial. Știa 
cât de ineficient fusese războiul psihologic atunci. Se 
limitase, în mare parte, la simple exagerări sau chiar la 
fabricarea unor atrocități comise de inamic. Ca 
psihanalist, Langer era sigur că războiul psihologic 
putea fi transformat într-un instrument puternic, dacă 
specialiștii s-ar fi lăsat convinși să apeleze la cunoștințe 
psihologice și psihanalitice de ultimă oră. „În loc să ne 
oprim asupra aspectelor superficiale“, a scris el, „acesta 
[războiul psihologic] ar trebui să caute să exploateze 
forţele inconștiente și iraționale, care sunt mult mai 
puternice“. 

După cum îi sugerase soţia lui, Langer i-a adresat 
scrisoarea  nesolicitată lui Donovan. După ce a 
expediat-o, a decis că-și îndeplinise datoria. S-a întors 
la casa lui din Massachusetts, pentru a-și continua 
convalescenta, si nu s-a mai gândit la gestul său ieșit 
din comun. Apoi a primit un apel de la un asistent al lui 
Donovan, care i-a transmis că acesta era interesat de 
punctul lui de vedere și voia să stea de vorbă cu el peste 
o săptămână, la micul-dejun. În ciuda sfaturilor 
medicului, Langer a făcut călătoria cu trenul la 
Washington, centrul pregătirilor guvernamentale 
pentru un război despre care atât președintele Franklin 
D. Roosevelt, cât și Donovan știau că avea să antreneze 
în curând si Statele Unite. 


După întâlnire, Langer a fost de acord să lucreze cu 
Donovan. Dar proiectele pe care psihologul le-a iniţiat 
pentru a exploata cunoștințele din domeniul 
psihanalizei, cu scopul de a îmbunătăţi moralul și a 
pregăti națiunea pentru război, nu au progresat 
semnificativ. Apoi, în primăvara lui 1943, la doi ani 
după ce-l vizitase pentru prima dată pe Donovan, ca să 
discute despre cum ar fi putut ajuta psihanaliza efortul 
de război, Langer a avut o altă întâlnire interesantă cu 
acesta. 

În acel moment, avocatul de succes de 60 de ani care 
primise Medalia de Onoare a Congresului american și 
fusese poreclit „Wild Bill“ pentru acțiunile sale din 
timpul Primului Război Mondial conducea o agenţie 
centralizată, care se ocupa cu preluarea tuturor 
informaţiilor de război, Biroul de Servicii Strategice 
(Office of Strategic Services, OSS). Preşedintele 
Roosevelt il numise pe Donovan sef al noii agentii de 
informatii de razboi, la 13 iunie 1942. 

Inainte de a fi desfiintat in 1945, OSS ajunsese sa aiba 
aproximativ 12 000 de angajati. Acestia adunau si 
analizau informatiile, plasau agenti si recrutau spioni 
în ţările inamice, efectuau acte de sabotaj si alte 
misiuni neconvenţionale, produceau dezinformare, 
pentru a-l deruta pe inamic, contracarau propaganda 
inamicului, îi instruiau și-i sprijineau pe luptătorii de 
rezistență din ţările ocupate. OSS întocmise, de 
asemenea, rapoarte analitice pentru Donovan, 
locotenentii acestuia și factorii de decizie politică. 

OSS s-a confruntat cu o rezistență semnificativă din 
partea multor agenții guvernamentale. A avut parte de 
o cooperare limitată şi, în anumite cazuri, de o lipsă 
totală de cooperare din partea Departamentului de 
Stat, a organizaţiilor de informaţii militare și a Biroului 
Federal de Investigaţii (FBI). Organizațiile mai vechi si 
birocraţii acestora s-au opus cooperării. Erau mai 
degrabă preocupate să-și păstreze „terenurile de joacă“ 
individuale decât să colaboreze pentru a utiliza cât mai 


eficient informaţiile pe care le aduna fiecare dintre ele. 
(Meschinăria birocratică afişată de agențiile 
guvernamentale în anii '40 a prezis o disfunctie 
similară, care avea să se producă 60 de ani mai târziu, 
când CIA nu i-a comunicat FBI-ului informații care ar 
fi putut preveni tragedia de la 11 septembrie 2001.) 

Donovan si OSS au supraviețuit cu succes opoziției 
interne din timpul războiului. Dar, după război, 
protectorul lui Donovan, Franklin D. Roosevelt, a 
murit, iar noul preşedinte, Harry S. Truman, nu agrea 
existența unei agenții americane de spionaj 
permanente. Recomandarea lui Donovan de a înființa o 
organizație permanentă de informații, centralizată, 
care să funcționeze pe timp de pace, nu a fost aprobată. 
La doi ani după sfârşitul războiului însă, în fața 
amenințării unei posibile agresiuni sovietice, OSS a 
servit drept sursă de inspirație pentru înființarea 
Agenţiei Centrale de Informații (CIA). Aici şi-au găsit 
locul multi veterani de la OSS. De asemenea, a 
continuat practica producerii de rapoarte analitice pe 
subiecte asemanatoare celor discutate de Donovan cu 
Langer. 


Ce-l motivează? 


„Ce crezi despre Hitler?“ l-a întrebat Donovan pe 
psihanalist. „Ai fost acolo și i-ai văzut pe el si pe acolitii 
lui în acţiune. Trebuie să ai o idee despre ce se 
întâmplă: Donovan îl respecta pe Langer nu numai ca 
psihanalist, ci și pentru că știa că acesta studiase cu 
Sigmund Freud timp de doi ani, la sfârșitul anilor ’30. 
Prin urmare, fusese in Germania in perioada in care 
Hitler câștigase puterea deplină asupra guvernului 
german și cu puţin înainte să înceapă Al Doilea Război 
Mondial. Langer il si insotise pe Freud, când acesta 
luase decizia inteleapta de a părăsi Germania nazistă si 
a se refugia în Marea Britanie. 


Langer a recunoscut in fata lui Donovan că Hitler era 
„un mister desăvârșit“ pentru el. Acesta l-a asigurat pe 
psihanalist că nu era „singurul care credea asta“. Pe 
măsură ce avansa conversaţia, Langer a aflat că printre 
cei care conduceau efortul de război american exista o 
gamă largă de opinii diferite cu privire la psihologia lui 
Hitler. Donovan voia un punct de vedere profesionist, 
cu care să înlocuiască propaganda și ideile 
amatoristice, fără nicio bază, care circulau pe atunci la 
Washington. 

Fiind promovat la gradul de general de către Franklin 
D. Roosevelt, Donovan i-a spus lui Langer că avea 
nevoie de „o evaluare realistă a situaţiei germane. Dacă 
Hitler este cu adevărat dirijorul, ce fel de persoană e? 
Care sunt ambițiile lui? Cum îl vede poporul german? 
Cum se poartă cu apropiații? Care e povestea lui de 
viata? Și, mai presus de toate, vrem să stim cât mai 
multe despre caracteristicile lui psihologice — ce-l 
motivează. În plus, ar trebui să știm ce ar putea face, 
dacă lucrurile încep să meargă în defavoarea lui“. 

Pe urmă, generalul a lansat provocarea: „Crezi c-ai 
putea veni cu ceva în această direcție?“ 

Langer a recunoscut că era o provocare fără 
precedent. Psihologul Carl Jung a fost printre primii 
care și-au exprimat părerea despre dictatorul german, 
dar era o părere neoficială și bazată pe un contact 
superficial. În 1939, Jung i-a observat pe Fiihrer și pe 
dictatorul fascist italian Benito Mussolini, de la o 
distanţă de câțiva metri, când cei doi prieteni urmăreau 
o paradă militară, la care soldaţii germani băteau pas 
de defilare, așa-numitul „pas de gâscă“. Jung a fost 
impresionat de Mussolini: era plin de viata, robust si 
oarecum mai apropiat de restul lumii în ceea ce 
priveşte personalitatea. L-a admirat pe Mussolini, 
pentru că acesta era cu adevărat încântat să vadă, ca să 
folosim termenul lui Jung, „impresionantul“ pas de 
defilare. 


Hitler, pe de altă parte, i s-a părut aproape inuman, 
rece, lipsit de umor si, da, înfricoșător. A privit 
comportamentul lipsit de umor al lui Hitler ca fiind 
parte integrantă a persoanei sale mai degrabă decât 
imaginea puterii pe care o afișa în public: „În 
comparaţie cu Mussolini, Hitler mi-a lăsat impresia 
unei schele din lemn acoperite cu pânză, un automat 
cu mască, un robot sau o mască a unui robot. Nu a râs 
niciodată pe toată durata spectacolului, ca și cum ar fi 
fost prost-dispus, în toane rele“? 

Impresiile lui Jung asupra celor doi dictatori erau 
doar atât: impresii. Erau observaţii superficiale, pe care 
Jung le discuta ca și cum ar fi oferit o perspectivă 
profundă asupra psihicului dictatorilor. La începutul 
secolului XX, psihologi de frunte, precum Freud și 
Jung, au prezentat adesea analize și chiar teorii despre 
psihologia umană, cărora le lipsea însă orice dovadă 
ştiinţifică. Ei și-au întemeiat adesea părerile pe 
observaţii și impresii mai mult decât pe colectări 
riguroase şi evaluări sceptice ale datelor. Deși lucrările 
lor includ informaţii și observaţii valoroase, de prea 
multe ori acestea contin si supozitii nejustificate sau 
pur și simplu inutile. Le lipseau instrumentele de 
măsurare disponibile acum pentru studierea unor 
grupuri mari de indivizi, cuantificarea si compararea 
trăsăturilor si comportamentelor. Aceste instrumente 
ne-au îmbunătăţit foarte mult capacitatea de înţelegere 
atât a trăsăturilor de personalitate sănătoase, cât și a 
celor nesănătoase. De exemplu, acum avem o estimare 
a numărului de oameni care au tulburări de 
personalitate, potrivit unor seturi de criterii bine 
definite. Nu mai trebuie să acceptăm verdicte precum: 
copiii mici simt atracţie sexuală pentru părintele de sex 
opus și sunt geloși pe părintele de același sex ca parte a 
procesului normal de dezvoltare psihosexuală, doar 
pentru că așa a spus odată Sigmund Freud. De 
asemenea, nu avem motive să ne temem să punem la 
îndoială astfel de afirmaţii și nu riscăm să fim alungaţi 


din cercul de prieteni al lui Freud, aşa cum se întâmpla 
cu adepţii lui, când ideile lor difereau de cele ale 
fondatorului psihanalizei. 

Când citim ampla descriere a impresiilor lui Jung 
despre Hitler si ceilalți în capitolul „Diagnosticarea 
dictatorilor“ din volumul C.G. Jung Speaking: 
Interviews and Encounters (C.G. Jung vorbeşte. 
Interviuri si întrevederi), observăm limpede că el 
„mergea dincolo de datele“ disponibile în explicaţiile 
sale despre psihologia dictatorilor. Își confunda 
impresiile personale, adesea superficiale, cu o 
perspectivă analitică asupra minţii acestora. 

Cei care astăzi realizează profilurile psihologice ale 
politicienilor au un avantaj fata de Freud si Jung, nu 
doar în atitudinea lor față de ceea ce privește 
validitatea propriilor afirmaţii şi opinii. Cu toate că 
accesul la subiecți și la datele referitoare la aceștia este 
limitat, orice descoperă poate fi cel puţin analizat în 
lumina deceniilor de studiere aprofundată a trăsătu- 
rilor și tulburărilor de personalitate. Au fost examinate 
şi studiate mii de persoane cu trăsături de personalitate 
precum narcisism extrem, psihopatie şi paranoia. 
Modelele observate în comportamentele multor 
oameni permit — nu întotdeauna, dar frecvent — o 
acuratețe a predictiilor despre comportamentul viitor 
al unei persoane, dacă diagnosticarea se face corect. 

Langer nu-și permitea să se bazeze doar pe 
impresiile sale despre Hitler, așa cum făcuse Jung 
înainte de a trage concluzii despre liderul german. 
Langer era aproape sigur că nimeni nu mai încercase 
vreodată să facă ceea ce-i cerea Donovan. Si i se cerea 
acest lucru în timp de război, fără a avea acces la 
subiectul studiului şi cu acces limitat la persoanele 
care-l cunoșteau cel mai bine. Cele mai multe 
informaţii pe care le putea aduna pentru un astfel de 
studiu, i-a spus Langer lui Donovan, erau din literatură, 
adică din cărţi, discursuri, ziare, reviste si rapoarte de 
propagandă. Și o mare parte dintre ele nu erau credi- 


bile. Langer ar fi inclus interviuri cu persoane care-l 
cunoscuseră pe Hitler, dar știa că nici acestea nu erau 
de încredere. În plus, evaluările psihologice și 
psihanaliza nu fuseseră elaborate pentru acest tip de 
investigaţie. 

De-a lungul vieții, generalul Donovan s-a distins 
printr-o inteligenţă socială semnificativă, un optimism 
echilibrat si puţină, dacă nu chiar o lipsă de teamă 
vădită de eșec. Asemenea multor oameni impliniti, 
avea o mulțime de idei. Abordarea lui îndrăzneață i-a 
adus cele mai mari onoruri militare şi, mai târziu, ca 
avocat, avere. Faima acestor bărbaţi se datorează 
ideilor de succes pe care le au, în timp ce sugestiile lor 
mai puţin inteligente sunt umbrite de realizările lor 
mai mari. Donovan a ştiut cum să identifice oameni 
competenți și să le delege atribuții. 

„Ei bine“, i-a spus el lui Langer, „vezi ce poţi să faci. 
Angajeaza-ti ajutoarele de care ai nevoie şi rezolvă 
treaba cât mai curând posibil. Nu te lungi și scrie în 
termeni simpli, ca să înţeleagă toată lumea“. „Și așa“, își 
amintea Langer cu multi ani mai târziu, „am ajuns 
partenerul-psiholog al lui Adolf Hitler“: 

Langer avea motive întemeiate să-şi facă griji din 
pricina sarcinii primite. Stereotipul existent în cultura 
populară — care asociază psihanaliza cu imaginea unui 
pacient culcat pe canapea, în timp ce un psihoterapeut 
nevăzut ascultă și ia notițe — nu este lipsit de 
justificare. Tehnica lui Freud pentru tratarea 
pacienţilor presupunea multe sesiuni si multe ore de 
terapie prin discuţii, concepute pentru a dezvălui 
experienţe din copilărie si factori inconstienti, care 
avuseseră influenţe negative asupra sănătăţii mintale a 
pacientului. Pentru psihanaliza tradiţională, era nevoie 
de patru ședințe pe săptămână, iar tratamentul putea 
să dureze ani în șir. Acest sistem, acum învechit pentru 
tratarea pacienţilor nevrotici, pur și simplu nu a fost 
conceput pentru a psihanaliza o persoană care nu se 
întinsese niciodată pe canapeaua psihoterapeutului. 


În anii '40, teoriile lui Freud au început să se 
răspândească prin universitățile nord-americane. 
Popularitatea lui s-a reflectat în numărul de catedre 
ocupate de psihanalisti la universități de elită, precum 
Harvard, Yale, Stanford, Columbia, Johns Hopkins şi 
Universitatea din Pennsylvania. 

Din nefericire, lipseau dovezile ştiinţifice care să 
sprijine elemente-cheie ale teoriei psihanalitice a lui 
Freud, care a descurajat constant pe oricine i-ar fi pus 
la îndoială sau verificat teoriile. Astfel, perspective 
interesante referitoare la influența experiențelor 
copilăriei asupra comportamentului adulților, rolul pe 
care-l joacă inconştientul în comportamentul predilect 
şi valoarea clinică a descoperirii și gestionării emoţiilor 
reprimate nu au fost explorate de cercetători sceptici, 
acţiune care este o trăsătură definitorie a procesului 
ştiinţific. În acest stadiu al expansiunii sale rapide, 
psihanaliza a devenit mai degrabă dogmatică decât 
ştiinţifică. 

Psihanaliza accentuează rolul pe care procesele 
mentale inconstiente îl joacă în determinarea modului 
în care se comportă și se simte o persoană. Deşi Freud 
a recunoscut că psihanaliza nu este utilă pentru 
tratarea unei boli mintale grave, cum ar fi schizofrenia, 
psihanalistii au fost și sunt convinși că un pacient ar 
putea duce o viață mult mai satisfăcătoare, dacă ar 
înţelege elementele inconștiente care îi influențează 
comportamentul. (Astăzi, unii psihologi preferă să se 
refere la una dintre cele mai mari contribuţii ale lui 
Freud, recunoașterea proceselor mentale inconștiente“, 
folosind termenul de „procese mentale nonconstiente“. 
„Nonconştient“ este un termen la fel de potrivit și are 
mai puţine conotaţii freudiene.) Probleme cu 
psihanaliza au început aproape imediat, cu Freud 
însuși. 

După cum subliniază doctorul Jeffrey A. Lieberman 
în cartea sa Shrinks: The Untold Story of Psychiatry 
(Doctorii mintilor. Povestea nespusă a psihiatriei), desi 


avea perspective semnificative şi idei presciente, „Freud 
avea, de asemenea, teorii pline de greșeli, neglijente si 
idei de-a dreptul trăsnite“. Printre acestea se numără 
complexul lui Oedip, care susține că băieţii au o 
dorință inconștientă de a-și ucide taţii si de a se 
căsători cu mamele lor, și conceptul de invidie a 
penisului. Această idee trăsnită pretinde că femeile 
tinere și normale din punct de vedere psihologic trec 
printr-o etapă, în dezvoltarea lor sexuală, când își 
doresc să aibă un penis. Psihanalistii moderni au 
modificat interpretările complexelor freudiene, precum 
acestea, pentru a le face mai putin prostesti și mai 
relevante, dar psihanaliza freudiană rămâne o influență 
minoritară în domeniul psihologiei și psihiatriei clinice 
moderne. 

Daca Freud ar fi incurajat sau imbratisat ideea ca 
teoriile sale pot fi criticate, in loc să se considere un 
mare-preot incontestabil al psihanalizei, contributia lui 
in ceea ce priveste psihologia ar fi semnificativ mai 
mare in prezent. Cu toate acestea, dupa cum sublinia 
Lieberman, Freud poate pretinde că a adus o 
contribuţie importantă la înţelegerea psihologiei 
dezvoltării și a mecanismelor care stau la baza 
cognitiei, așa cum le înțelegem noi astăzi. Datorită lui 
apreciem influența semnificativă a experiențelor 
copilăriei asupra dezvoltării noastre psihologice şi 
adaptării la viața adultă. De asemenea, înțelegem mai 
bine conceptul motivatiilor inconștiente și efectul 
acestora asupra modului în care-i percepem pe alții 
şi le răspundem. 

Pe măsură ce psihanaliza a devenit mai puţin 
populară, unii psihanalisti au facut un lucru care i-ar fi 
îngrozit pe Freud si pe discipolii săi de până în anii ’90: 
au luat în considerare utilizarea unor tehnici moderne 
de relaţii publice, pentru a atrage pacienţi.t În 1998, 
Asociaţia Americană a Psihanalistilor a constatat că 
popularitatea în scădere a psihanalizei necesita ceea ce 
unii traditionalisti considerau a fi o schimbare radicală. 


Au căutat să beneficieze de o expunere mai mare în 
presă, au angajat o firmă de relaţii publice și au încercat 
să-i înveţe pe psihanaliștii membri ai asociaţiei cum să 
comunice eficient cu publicul prin intermediul 
jurnaliștilor. 


Psihanaliza de la distanță 


Langer știa că nu putea să-l psihanalizeze oficial pe 
Hitler. El nu putea decât să adune informaţiile 
disponibile și să sugereze modul în care interpretarea 
pe care o dădea acelor informaţii — bazată pe 
pregătirea sa psihanalitică — ar putea influența 
comportamentul viitor al subiecţilor săi. Să asculti un 
pacient vorbind despre copilăria şi sentimentele sale 
ore în şir nu este același lucru cu folosirea unor surse 
secundare şi mărturii de la persoane a căror 
credibilitate este necunoscută si care pretind că l-ar fi 
cunoscut pe subiectul anchetei. Dar era vreme de 
război, Donovan era convingător, și Langer era motivat 
să demonstreze valoarea aplicării perspectivelor 
psihologice si psihanalitice pentru activitățile din 
timpul războiului. Prin urmare, cu ajutorul 
colaboratorilor săi, profesorul Henry A. Murray de la 
Clinica de Psihologie de la Harvard, Ernst Kris de la 
Noua Școală de Cercetare Socială și Bertram D. Lawin 
de la Institutul de Psihanaliză din New York, Langer a 
început să studieze personalitatea lui Adolf Hitler. 

Bineînțeles, el nu se putea baza decât pe informațiile 
relativ puține despre dictatorul nazist disponibile în 
1943. Şapte decenii de cercetare istorică au contribuit 
enorm la ceea ce stim despre Hitler, permițându-le 
istoricilor să demonteze o parte dintre informaţiile 
false care fuseseră la dispoziţia lui Langer și a echipei 
sale. 

E de înțeles că Langer a trebuit să folosească 
informaţii discutabile, pentru a putea întocmi profilul 
lui Hitler. Remarcabil e că, în ciuda acestui dezavantaj, 


el a fost capabil — asa cum vom vedea — să prezică 
destul de precis comportamentul dictatorului. 

Fie datorită, fie în ciuda încrederii lui Langer în 
teoria psihanalitică — în funcţie de părerea personală a 
fiecăruia despre valoarea psihologiei freudiene —, în 
încercarea de a-i face profilul lui Hitler și de a-i prezice 
comportamentul, psihologul și-a încheiat constatarile 
cu o singură predictie incorectă și șase predicții 
impresionant de precise. Langer a ajuns la următoarele 
concluzii: 


1. Exista „doar o posibilitate îndepărtată“ ca Hitler să 
moară de moarte bună. După război, Aliaţii au 
aflat că sănătatea lui Hitler era șubredă în perioada 
în care se ascundea în buncărul din Berlin, unde în 
cele din urmă s-a confruntat cu o inevitabilă 
înfrângere. Însă era relativ sănătos fizic în 1943. 
Cel puţin, era suficient de sănătos, pentru a 
gestiona atât de prost efortul de război german, 
încât cel de-Al Treilea Reich, despre care 
promisese națiunii că avea să dureze o mie de ani, 
să se încheie după doar vreo doisprezece, respectiv 
la data de 30 aprilie 1945, când Fihrerul s-a 
sinucis. 

2. Era „extrem de puţin probabil“ ca Hitler să caute 
refugiu într-o tara neutră. Martori ai ultimelor sale 
zile în buncăr au confirmat că dictatorul era 
hotărât să ducă Germania de râpă împreună cu el 
însuşi, în timp ce se confrunta cu înfrângerea. 
Poporul german, insista el, merita să fie distrus, 
dacă nu era suficient de puternic, încât să câștige. 
Fuga nu a fost niciodată o opţiune pentru el, nici 
măcar la Berghof („Curtea de la Munte“), casa de 
vacanţă de lângă Berchtesgaden, din Bavaria, asa 
cum il sfătuiseră membrii încă loiali si devotati ai 
camarilei sale. 

3. Exista „o posibilitate reală“ ca Hitler să moară in 
luptă. Este singurul scenariu care, în retrospectivă, 


pare mult mai puţin probabil decât a presupus 
psihologul, atunci când a sugerat aceasta 
posibilitate, cu doi ani înainte de victoria Aliaților. 
El a ajuns incorect la concluzia că, dacă Hitler se 
confrunta cu o înfrângere sigură, ar fi putut „să-şi 
conducă trupele în luptă și să se expună, ca un 
lider neînfricat şi fanatic“. Langer a intuit teama lui 
Hitler de a fi umilit printr-o înfrângere fără drept 
de apel (vezi punctul 5 de mai jos), fără să pară a 
lua în calcul această perspectivă în cazul predictiei 
în speţă. Dacă nu murea în luptă, dictatorul ar fi 
riscat să fie capturat. Hitler nu ar fi riscat niciodată 
să fie capturat infruntandu-si direct inamicul, 
deoarece consecința era umilirea, ceva imposibil 
de tolerat pentru o persoană extrem de narcisistă. 

4. Nu putea fi exclusă în totalitate posibilitatea ca 
Hitler să înnebunească. De fapt, pe măsură ce i se 
apropia sfârșitul, sănătatea mintală a Fiihrerului a 
început să se deterioreze semnificativ din cauza 
presiunii. A început, bunăoară, să se bazeze pe 
forte militare inexistente, pentru a învinge Armata 
Rosie, care se apropia. Avea accese necontrolate de 
furie la adresa generalilor săi și a situației militare 
din ce în ce mai proaste, datorate faptului că 
armata sovietică avansa spre Berlin. Deși acest 
lucru nu sugerează psihoză, ci mai degrabă stresul 
intens în faţa eșecului inevitabil și a dezastrului, 
indică o instabilitate mentală pronunțată. În ciuda 
furiei şi a iluziilor sale, Hitler a acţionat destul de 
raţional, chiar și în ultimele sale zile. Declaraţia lui 
finală dictată atestă acest fapt, ca și credinţa lui 
îndelungată bazată pe puternice teorii ale 
conspirației sau halucinaţii cu privire la răul 
intrinsec reprezentat de evrei și responsabilitatea 
lor pentru problemele Germaniei. 

5. „Posibilitatea cea mai puţin probabilă dintre toate“ 
ar fi fost aceea ca Hitler să fie capturat. 


6. Hitler putea fi asasinat. Era o posibilitate evidentă, 
care nu a necesitat o incursiune în mintea 
dictatorului. Cu toate acestea, Langer lucra 
temeinic și ar fi fost neglijent din partea lui să nu 
includă acest rezultat potenţial într-un raport 
adresat lui Donovan. Hitler a fost, desigur, ţinta a 
zeci de încercări de asasinat (estimările variază) 
atât înainte, cât și după ce a ajuns la putere." Natura 
represivă a statului polițienesc nazist, brutalitatea 
și devotamentul gărzilor sale de corp din SS, 
„paranoia supravieţuirii dictatorului“ — tipică lui 
Hitler —, precum si un noroc semnificativ l-au 
ţinut în viață până când trupele lui Stalin s-au 
îndreptat spre buncărul său, în aprilie 1945, 
nelăsându-i altă opţiune decât să-și ia viata sau să- 
și asume riscul de a fi capturat. 

7. Receptiv la informaţie, Langer a afirmat că 
sinuciderea „va fi cea mai plauzibilă ieșire din 
scenă“. Aici, Langer a prezis cu exactitate 
comportamentul omului pe care nu-l examinase 
niciodată direct și cu care nici măcar nu vorbise 
vreodată. 


Analiza si evaluarea corectă a comportamentului cel 
mai probabil al dictatorului german sunt realizări 
notabile și au încurajat armata si agenţiile de informaţii 
să încerce să reproducă succesul lui Langer. Unii 
istorici şi psihologi au respins valoarea demersului său. 
Criticile lor nu au ţinut cont de scopul principal al 
analizei lui Langer. Telul nu se rezuma la a înţelege „ce- 
l motivează“, ci să anticipeze comportamentul liderului 
inamic în contextul războiului. 

Un psiholog care a contribuit la raportul lui Langer, 
doctorul Henry A. Murray, a realizat și el pentru OSS 
un profil mai detaliat al lui Hitler, denumit „Analiza 
personalităţii lui Adolph Hitler, cu previziuni ale 
comportamentului său viitor și sugestii pentru a-i face 
față acum și după căderea Germaniei“, în octombrie 


1943.° Studiul s-a bucurat de mai puţină apreciere 
decât cel al lui Langer, în parte fiindcă includea ipoteze 
psihanalitice învechite despre subiect, inclusiv 
afirmaţia că Hitler ar fi avut complexul lui Oedip. De 
asemenea, l-a descris pe Hitler ca fiind o „epavă totală“. 
Ca și studiul lui Langer, si acesta a ajuns la concluzia că 
probabil Hitler şi-ar fi luat viața mai degrabă decât să 
se lase capturat. În ciuda acestui fapt, raportul lui 
Murray este mai putin concentrat și conţine chiar mai 
multe ipoteze și presupuneri decât cel al lui Langer, 
care are oricum destule, cum ar fi presupusele 
perversiuni sexuale ale lui Hitler. 

În recenzia sa din 1972 la cartea The Mind of Adolf 
Hitler, din The New York Times, doctorul Robert Jay 
Lifton — conferenţiar de psihiatrie la Facultatea de 
Medicină de la Harvard din cadrul sistemului 
Cambridge Health Alliance și profesor emerit de 
psihiatrie si psihologie la Universitatea din New York 
City — a scris că Langer ,... a depășit atât distanţa, cât 
şi clișeele de război, pentru a pătrunde în mintea lui 
Hitler și, într-o măsură considerabilă, în mintea 
poporului german, în general...“ 

În calitate de psiholog freudian dedicat, Langer a 
acordat o mare importanţă copilăriei şi educaţiei lui 
Hitler. Astfel, relaţiile acestuia — sau, mai precis, 
ipotezele şi/sau perspectivele lui Langer despre relaţiile 
lui Hitler — cu mama și figura paternă din viaţa lui 
ocupă un loc proeminent în raportul final. 

Pe baza pregătirii sale psihanalitice și a informațiilor 
pe care el și sursele sale le-au putut culege în 1943, 
Langer a ajuns la concluzia că liderul german din 
timpul războiului, „alesul“, după cum se imagina chiar 
el, era nevrotic și se îndrepta spre psihoză. Prin 
nevrotic, Langer înţelegea că Hitler dădea semne clare 
de activitate mentală inconștientă, care îi producea 
anxietate. Un psihanalist din vremea lui Langer ar fi 
putut spune că aceste gânduri nevrotice ar fi prea 
dureroase pentru a fi abordate direct. Totuşi, aceste 


gânduri erau atât de puternice, încât trebuiau cumva 
exprimate. După părerea psihanalistului, așa s-ar 
explica efortul lui Hitler de a obţine puterea, ura fata 
de „rasele inferioare“, convingerea că el însuși era un 
membru al „rasei superioare“ etc. Freud ar fi putut 
chiar să includă acest diagnostic în subtipul de nevroză 
narcisistă cu megalomanie, una dintre categoriile de 
nevroze pe care le-a descris. 

Dar Langer a observat probleme mai grave. Atunci 
când spunea că Hitler era aproape de psihoză, el sugera 
că i s-ar fi putut explica uneori comportamentul prin 
faptul că se desprindea de realitate. A mers atât de 
departe, încât să dea de înţeles că Hitler prezenta 
semne de schizofrenie. 

Psihologul consultant de la OSS credea, de 
asemenea, că Hitler era masochist, pervers sexual si, 
probabil, homosexual. Aceste concluzii nu sunt 
surprinzătoare, având în vedere pregătirea sa ca 
psiholog freudian si informaţiile limitate, uneori 
imprecise, pe care Langer le avea la dispoziţie. Studii 
ulterioare au pus la îndoială aceste concluzii. Nimeni, 
evident, nu le poate respinge pe de-a întregul, dar nu 
există dovezi convingătoare care să le susțină. În 
schimb, afirmaţia lui Langer că Hitler avea un complex 
mesianic e mai convingătoare, o presupunere susținută 
de discursurile, comentariile și comportamentul 
Fithrerului. 

Nu e nevoie să acceptăm toate aspectele legate de 
psihologia freudiană, pentru a înțelege că 
personalitatea plină de ură a lui Hitler s-a conturat 
înainte de vârsta de 30 de ani, înainte să se alăture 
Partidului Muncitoresc German și înainte ca acesta să- 
şi schimbe denumirea în Partidul National-Socialist al 
Muncitorilor Germani sau Partidul Nazist. Și totuși, o 
mai bună înţelegere a particularitatilor personalităţii 
sale — si a influenţei pe care anturajul lui îl avea asupra 
ei — merită o examinare suplimentară, pentru a ne da 
mai bine seama nu doar de cum Hitler a devenit 


Führer, ci și de cum alții ca el au ajuns să dețină o 
putere înfricoșătoare în diferite parti ale lumii, în 
ultimii o sută de ani. 


Un fond de dușmănie explicabilă 


Oamenii de știință au suspectat multă vreme că sursa 
comportamentului lui Hitler se regăsea în istoria 
familiei lui. Langer s-a dedicat cercetării acesteia o 
bună bucată de timp, ea fiind un factor important, așa 
cum este pentru noi toţi, în determinarea 
personalității. Dar numai cunoașterea istoriei familiei 
lui Hitler nu ar ajuta pe nimeni să prezică viitorul 
austriacului ca lider al partidului nazist și arhitect și 
instigator al Holocaustului. 

Mai mult, numai parcurgând paginile dedicate 
trăsăturilor, comportamentelor și simptomelor descrise 
în Manualul de diagnostic și clasificare statistică a 
tulburărilor mintale, editat de Asociaţia Americană de 
Psihiatrie (DSM-5), nu putem explica venirea la putere 
si patologia lui Adolf Hitler. Numai atunci când sunt 
combinati toţi factorii care i-au modelat viata — 
copilăria, trăsăturile de personalitate probabil moste- 
nite, evenimentele contemporane și istorice și 
norocul — poate fi Hitler perceput ca om, și nu doar ca 
simbol al răului. 

Istoria familiei apropiate a lui Hitler a început când 
viitorul său tată, Alois Hitler, pe atunci în vârstă de 48 
de ani, s-a căsătorit cu Klara Pölzl, verișoara lui de-a 
doua, în 1885. Klara, în vârstă de 24 de ani, era a treia 
soție a lui Alois. În 1889, ea l-a născut pe Adolf, primul 
ei copil care a supraviețuit. Înainte de nașterea lui 
Adolf, Klara pierduse trei copii: doi muriseră de difterie 
şi un sugar pierise la scurt timp după naștere. Ani mai 
târziu, a mai pierdut un fiu, Edmund, din cauza 
rujeolei. Adolf avea 4 ani, când fratele lui a murit. Ca 
singur fiu supravieţuitor, era foarte important pentru 
mama sa, poate mai important decât dacă ar fi 


supravieţuit și ceilalți copii. Numele cu care-l alinta era 
Adi. 

Într-o carte broșată, subţire, intitulată The Pictorial 
History of the Third Reich (Istoria ilustrată a celui de- 
Al Treilea Reich), se găsește imaginea de-acum 
familiară a bebelusului Adolf Hitler, Stă în șezut pe 
scaun, iar pe pagina alăturată este o fotografie a tatălui 
său sever, care pozează mândru în uniformă de ofițer 
vamal al Imperiului Habsburgic. Chipul lui Alois Hitler 
este dominat de o mustață care se proiectează spre 
exterior de pe buza superioară și se îmbină cu părul 
subţire care se întinde de la colțurile gurii în jos până la 
marginea liniei maxilarului. Acolo, părul facial se 
ingroasa din nou și se proiectează în exterior și în jos, 
pentru a se potrivi cu părul de pe buza superioară. 
Mustata care pare să explodeze și barbisonul sunt 
complet opuse mustăcioarei „periuță“ care a devenit 
semnul distinctiv al fiului său înainte și după ce a 
devenit Der Führer. 

Fotografia bebelusului Adolf de langa portretul acelui 
minor functionar vamal mandru nu da niciun fel de 
indiciu despre potentialul had din creierul pruncului. 
Intoarceti pagina cu portretul tatălui și veţi ajunge 
peste un deceniu, când fiul său este un școlar de 10 ani. 
Viitorul lider al Reichului de o mie de ani pare 
morocanos, mai ales în comparaţie cu expresia 
luminoasă a colegului de clasă, care sprijină o mână 
prietenoasă pe umărul lui stâng. Știm că este Hitler, 
pentru că cineva a tras o săgeată de la o notita scrisă de 
mână, Unser Adolf („Adolf al nostru“) spre capul 
băiatului. 

Încercarea de a explica ce anume se întâmpla în 
mintea unui băiat de școală sau, mai târziu, în mintea 
unui tânăr artist ratat, care abia dacă supravietuia la 
Viena, sau în mintea caporalului din armata germană 
în timpul Primului Război Mondial și, în cele din urmă, 
a liderului incompetent al celui de-Al Treilea Reich, 
responsabil pentru moartea a zeci de milioane de 


oameni, a pus în încurcătură generaţii de amatori 
curioși, psihologi si istorici profesioniști, din anii '30 
până astăzi. 

Nu era nimic neobișnuit în fotografiile din copilăria 
lui Adolf. Nimic nu prevestea imaginile camerelor de 
gazare din lagărele de exterminare de la sfârșitul micii 
istorii ilustrate care ne arată ce avea să abată, într-o 
bună zi, asupra lumii băieţelul austriac. 

În 1896, s-a născut Paula, singura soră a lui Adolf din 
ambii părinți. Copilăria lui Adolf si a Paulei a fost 
marcată de beţia și violenţa tatălui. Viaţa din familia 
Hitler era cu siguranţă disfunctionala, dar acest lucru 
nu e suficient, pentru a explica obsesiile ulterioare ale 
viitorului Fiihrer, ura lui, antisemitismul și accederea la 
putere. Alois îl bătea pe Adolf și-și abuza soţia, care 
adesea încerca să-și protejeze fiul de furia soțului. Pe 
lângă încercarea de a-l proteja pe Adolf, Klara îl adora 
şi i-a permis să se bucure — după moartea tatălui in 
1903 — de o adolescență comodă și plină de plăceri. 
Paula credea că Adolf și-a iubit cu adevărat mama 
atentă si grijulie „Moartea mamei ne-a afectat 
puternic pe mine și pe Adolf“, i-a spus ea unui 
anchetator al armatei americane în 1945. „Am fost 
amândoi foarte atașați de ea. Mama noastră a murit în 
1907, și Adolf nu s-a mai întors acasă după aceea“ O 
transcriere a interogatoriului luat Paulei de către un 
agent al spionajului american după război este inclus în 
anexa B. 

Klara a murit de cancer la sân, când Hitler avea 18 
ani. Eduard Bloch, medicul familiei Hitler care a tratat- 
o, a confirmat impresia Paulei despre reacţia lui Hitler 
la moartea mamei sale. Treizeci de ani mai târziu, 
Bloch avea să-și aducă aminte cum, în lunga sa carieră, 
nu mai văzuse niciodată o persoană mai devastată 
decât fusese Adolf Hitler la moartea mamei sale.’ 

Paula nu a avut copii. Unele dintre cele mai apropiate 
rude supraviețuitoare ale lui Hitler sunt descendenţi 
din prima căsnicie a tatălui său. Înainte de a se însura 


cu mama lui Hitler, Alois fusese căsătorit cu Franziska 
Matzelberger. Copiii lor erau fraţii vitregi ai lui Adolf: 
Angela și Alois Jr. 

Angela s-a măritat cu Leo Raubal senior. Au avut un 
fiu pe nume Leo Raubal junior și o fiică pe nume Maria 
„Geli“ Raubal. Începând din 1925, Hitler a făcut o 
adevărată obsesie fata de Geli, care era cu 
nouăsprezece ani mai tânără decât unchiul ei vitreg 
înamorat. A trăit cu el din 1929 până în 1931. Deloc 
surprinzător, posesivitatea si gelozia lui Adolf au facut- 
o din ce în ce mai nefericită. În mod evident, acest 
aranjament familial  nesănătos nu putea dura. 
Comportamentul posesiv manifestat fata de nepoata 
vitregă e tipic partenerilor abuzivi. Când a descoperit 
că Geli era interesată de șoferul ei, Emil Maurice, 
bărbatul a fost concediat. De atunci, Adolf a avut 
pretenţia s-o însoţească de fiecare dată când mergea la 
cumpărături. 

Vineri, 18 septembrie 1931, cei doi s-au certat din 
cauză că Geli voia să părăsească Miinchenul — si pe 
Adolf — și să meargă la Viena, unde avea de gând să 
studieze canto. A doua zi, Geli a fost găsită moartă în 
apartamentul lor. Avea o plagă împușcată în piept. 
Glontul fusese tras din pistolul lui Adolf, un Walther 
de 6,35 mm, care se afla lângă trupul ei. 

Poliţia a stabilit că Geli isi luase viata. Ancheta 
asupra acestui caz a fost finalizată rapid (sau a fost 
vorba despre o mușamalizare). Bineînţeles, suspiciunile 
nu au dispărut. La două zile după moartea lui Geli, 
ziarul Fränkische Tagespost făcea aluzie la „un 
întuneric misterios“ în jurul evenimentului. Și ziarul 
antinazist Münchner Post a publicat un articol cu titlul 
„O întâmplare misterioasă: Nepoata lui Hitler se 
sinucide“! A existat un raport care menţiona că Geli 
avea nasul zdrobit, ceea ce s-ar fi putut întâmpla, când 
fata ei lovise podeaua, după împușcătură. E posibil să fi 
avut și alte urme pe corp. 


Dacă Adolf a ucis-o — pentru că era pe punctul de a- 
şi pierde controlul asupra ei —, acest lucru ar fi în 
concordanţă cu extrema manifestare a bărbaţilor 
dominatori și abuzivi. De asemenea, este absolut 
plauzibil ca tânăra — deprimată si fără speranţă sub 
controlul unchiului ei obsedat — să-și fi luat singură 
viaţa. Deși a fost considerată oficial sinucidere, îndoieli 
cu privire la adevărata cauză a morţii ei există şi în 
prezent. Mama lui Geli credea că fata umblase cu 
pistolul lui Adolf și murise când se impuscase din 
greșeală. 

Geli nu a avut copii, dar nepoatele și nepoţii ei din 
partea mamei sale, Angela, încă trăiesc în Austria. 
Fratele lui Geli, Alois junior, a avut un fiu, William 
Patrick Hitler, cunoscut ca Willie sau Willy. 

Sentimentele lui Adolf pentru Willie erau cu mult 
diferite de cele pe care le avea fata de Geli. După ce a 
încercat să-l convingă pe unchiul Adolf să-i găsească o 
slujbă bună în Germania înaintea celui de-Al Doilea 
Război Mondial, Willie a fost suficient de înțelept încât 
să fugă în Statele Unite, în 1939. În cele din urmă, s-a 
căsătorit si a avut patru copii. Imaginea unică a lui 
Hitler ca entitate inumană și malefică este atât de 
împământenită, încât mulți bloggeri repetă povestea 
conform căreia fiii lui Willy ar fi făcut o înţelegere să 
nu aibă niciodată copii. Aceștia susțin că pactul era 
menit să asigure sfârșitul liniei genealogice a lui Hitler 
sau, cel puţin, pe a unora dintre cele mai apropiate 
rude supraviețuitoare ale dictatorului, pe linie paternă. 

Willie a murit în 1987. Niciunul dintre fiii lui Willie, 
toţi cu domiciliul în Long Island, New York, nu s-a 
căsătorit. Fiul său Howard și-a pierdut viata într-un 
accident rutier, în 1989. Fiii supraviețuitori ai lui Willie 
— Brian, Louis si Alexander — au vrut, într-o încercare 
de înţeles, de altfel, să evite publicitatea și să trăiască în 
anonimat. Alexander i-a spus autorului cărții The Last 
of the Hitlers (Ultimul descendent al lui Hitler), David 
Gardner, că nu a existat niciodată un pact între fraţi, ca 


să nu aibă copii. Apoi Alexander a adăugat: „Poate 
ceilalți doi fraţi ai mei au făcut [un pact], dar eu nu“. 
În 2018, Alexander a reiterat faptul că nu a existat 
niciun pact pentru a nu avea copii. 

Important nu este dacă a existat un pact formal 
pentru a pune capăt liniei genealogice paterne a lui 
Hitler, ci acceptarea de către unele persoane a unei 
astfel de povești, fără a o verifica, sugerând că un astfel 
de pact ar fi avut sens. La urma urmei, nu numai că ar 
fi scutit generaţiile viitoare de povara și rușinea de a fi 
un „Hitler“, ci ar fi putut, de asemenea, în mintea 
multora, să elimine genele inimaginabil de 
compromise, responsabile de răul grotesc și obscen, 
care s-a dovedit a fi Adolf. Ideea că linia sa genealogică 
ar trebui să se încheie cu el reflectă transformarea lui 
din ființă umană în fenomen malefic, în viziunea 
publicului. Stalin, Mao, Saddam Hussein, Idi Amin si 
alti dictatori sunt încă priviţi ca fiinţe umane, în ciuda 
reputației lor îngrozitoare, și nu prea există bârfe 
despre posibile „pacte“ prin care să se limiteze numărul 
descendenților lor. 

Stalin, de pildă, a avut cel puţin cinci copii şi opt sau 
mai multi nepoți. Se crede că Mao a avut zece copii, 
dar, fiindcă era promiscuu, nu se știe cu exactitate 
numărul acestora. Avea patru nepoți cunoscuți. 
Singurul moştenitor masculin supravieţuitor al 
dictatorului chinez, Mao Xinyu, a devenit general în 
Armata de Eliberare a Poporului Chinez.? După 
anumite estimări, dictatorul ugandez Idi Amin ar fi 
avut 43 de copii. Unul dintre nepoţii săi, Taban Amin, a 
fost membru al parlamentului ugandez, o vreme. El era 
în favoarea unei sărbători anuale în amintirea și 
onoarea bunicului său ticălos. Un alt fiu, Jaffar, a 
sugerat, în 2007, ca guvernul ugandez să investigheze 
domnia tatălui său. 


Despre cum nu este „explicat“ Hitler 


Impresia că moștenirea cumplită a lui Adolf îl plasează 
pe acesta într-o categorie distinctă fata de ceilalți 
dictatori este întărită de unii critici care pun la îndoială 
validitatea încercării de a înțelege sau explica politicile 
şi comportamentul lui Hitler. Este atât de stigmatizat, 
iar brutalitatea lui, atât de malefică, încât unii oameni 
consideră că este categoric greșit să căutăm explicaţii 
medicale, psihiatrice sau psihologice pentru acţiunile 
sale. Explicarea comportamentului lui Hitler — sau al 
oricărui tiran — în acest mod a fost numită „me- 
dicalizare a unei probleme sociale“. Există îngrijorarea 
că, în felul acesta, s-ar putea evita responsabilitatea 
personală pentru un comportament oribil, în condiţiile 
în care vina nu va fi considerată a făptuitorului, ci a 
unei afecțiuni sau a unei boli mintale. 

Fostul luptător în rezistenţă si producător de filme 
francez Claude Lanzmann, de exemplu, nici măcar nu 
accepta ideea că moștenirea lui Adolf Hitler ar putea fi 
explicată. 

Lanzmann a petrecut doisprezece ani filmând 
interviuri cu supraviețuitori ai lagărelor de 
concentrare, martori și autori ai atrocităților naziste.” 
Rezultatul a fost un film de aproape nouă ore și 
jumătate, Shoah, lansat în 1985. (Cuvântul Shoah este 
adesea considerat traducerea în ebraică a termenului 
„Holocaust“. Iniţial, cuvântul însemna „distrugere“, așa 
că este cel mai potrivit atunci când se pomenește 
despre crimele naziste împotriva populaţiei evreieşti 
din Europa.) 

Potrivit lui Lanzmann, nu poate exista nicio 
explicaţie istorică pentru politicile lui Adolf Hitler și 
acţiunile care au contribuit direct la moartea a șase 
milioane de evrei și a sute de mii de alte victime 
nevinovate din lagăre. Într-o discuţie cu doi reporteri 
germani, el a spus: „Regula mea de nezdruncinat a fost 
întotdeauna să nu vreau să înţeleg. Când Primo Levi, 


prizonier atunci, a întrebat «de ce?», un ofițer SS i-a 
răspuns: «Nu există de ce aici». Acesta e adevărul. 
Căutarea unui sens pentru «de ce?» este absolut 
obscena“."* 

Lanzmann a respins toţi factorii de pe lista pe care o 
invocă istoricii, care au prilejuit ori au făcut posibilă 
guvernarea de doisprezece ani a Fiihrerului în 
Germania și ororile asociate acesteia. „Desigur“, afirma 
Lanzmann, „istoricii asamblează lanțul lor de 
cauzalitate: criza economică mondială, şomajul, 
înfrângerea din Primul Război Mondial, bolsevismul, 
experienţele lui Hitler din tinereţe si asa mai departe. 
Explicatiile se încheie cu exterminarea evreilor ca un 
rezultat aproape armonios, rational, logic. Tocmai de 
aceea este obscen. Se poate ca anumite condiţii să fie 
necesare pentru intensificarea curentului criminal de 
antisemitism, dar ele nu sunt suficiente. Uciderea 
lipsită de scrupule în camera de gazare rămâne de 
neînțeles. Scopul filmului meu este să prezint tocmai 
această uimire și confuzie“. 

Lanzmann era pe bună dreptate afectat de 
experienţele și ororile naziștilor si ale odiosului lor 
lider. Ororile povestite în Shoah sunt de o asemenea 
magnitudine, încât nu pot fi niciodată acceptate. 
Ororile insuportabile nu sunt niciodată acceptabile în 
niciun sens, dar asta nu înseamnă că nu au explicaţii pe 
care lumea merită să le ia în considerare. Cancerul este 
o boală îngrozitoare, care de prea multe ori ucide cu 
cruzime oameni nevinovaţi, după ce-i face să sufere, 
dar există explicaţii științifice pentru cruzimea lui. Şi 
aceste explicaţii au dus la progrese care au salvat și 
prelungit viaţa altor oameni și care promit să ajute la 
salvarea cât mai multor vieți în viitor. 

Să explici răul prin natura lui nu este același lucru cu 
a-l accepta. Ororile comise de naziști nu sunt, așa cum 
credea Lanzmann, de neînțeles. Ororile au fost comise 
de ființe umane conduse de un bărbat ale cărui 
trăsături de personalitate sunt cunoscute și înțelese de 


cei care studiază patologiile de natură psihologică și 
psihiatrică. 

Având în vedere circumstanţele neprielnice, inclusiv 
cele pe care Lanzmann le dă la o parte („criza 
economică mondială, șomajul, înfrângerea în Primul 
Război Mondial, bolșevismul, experienţele lui Hitler 
din tinereţe și așa mai departe“), începem să înțelegem 
cum ar putea ajunge la putere cineva cu trăsături 
precum ale lui Hitler. El a fost ajutat de trăsăturile sale 
narcisiste extreme, de convingerea că fusese ales de 
Providenta să conducă Germania către măreție si de 
abilitatea de a transmite acea convingere și de a se 
conecta cu masele — o populaţie deja predispusă a 
răspunde favorabil unui lider puternic, după ce se 
confruntase cu o înfrângere în Primul Război Mondial 
şi cu greutăţi economice severe. Adăugaţi la toate 
acestea cruzimea lui, înclinația de a minţi, manipula si 
exploata temerile oamenilor față de „dușmanii 
poporului“, combinate cu o lipsă totală de empatie fata 
de cei care nu erau de acord cu el sau îl provocau, și e 
mai ușor de înţeles cum a devenit Adolf Hitler 
concurentul favorit pentru cea mai importantă poziţie 
într-o ţară care se confrunta cu dificultăţi. Dacă punem 
la socoteală și tendinţa regretabilă, dar incontestabilă a 
unei mari parti a societăților greu încercate de a urma 
un om ce se declară puternic și pretinde că are abilităţi 
unice pentru a rezolva problemele, apariţia cuiva ca 
Hitler pe scena publică devine aproape previzibilă. 

Nu este obscen să căutăm răspunsuri la întrebările 
„De ce Hitler?“ și „De ce Holocaustul?“ Ar fi obscen să 
nu încercăm să înțelegem și să explicăm astfel de orori. 
Ar fi obscen să nu încercăm să învăţăm din ce s-a 
întâmplat, și să înţelegem exact de ce s-a întâmplat, și 
să găsim modalităţi de a anticipa și împiedica să se mai 
întâmple astfel de lucruri, în orice tara, inclusiv în 
democratiile actuale. Inclusiv astăzi. 

Argumentul că Hitler nu ar trebui diagnosticat 
niciodată sau că purtarea lui nu ar trebui explicată — 


pentru că o explicaţie ar pune vinovăția crimelor sale 
pe seama unei „boli“, și nu pe ticăloşia conducătorului 
nazist — ignoră existența multitudinii de trăsături 
antisociale și narcisiste, pe care dictatorul le-a 
manifestat atât de clar. Argumentul împotriva 
explicării comportamentului lui Hitler nu ia în 
considerare faptul că trăsăturile sale antisociale 
evidente nu-l pot exonera niciodată de vină. Așa cum 
un psihopat știe să deosebească binele de rau, dar alege 
să facă rău, Hitler știa că e greșit în ochii lumii a comite 
o crimă la scară mai mică sau mai mare. El și adepții lui 
au încercat să ascundă omorârea bolnavilor mintal 
înainte de război, iar în timpul celui de-Al Doilea 
Război Mondial au încercat să ascundă de restul lumii 
ororile lagărelor morții. Dar Hitler a ales să ucidă 
oricum, pentru că voia să-i elimine pe cei pe care-i 
percepea ca pe o ameninţare la adresa puterii lui. Voia 
să-i elimine pe cei pe care-i considera inferiori, pe baza 
conceptului ridicol de rasă superioară și a dorinţei sale 
de a „curăța“ Europa de nearieni. 


Căutarea unei explicații 


S-ar putea să vă așteptați să găsiţi explicaţia pentru ura 
nebunească a lui Hitler fata de toate lucrurile asociate 
cu evreii și motivele din spatele politicilor sale 
criminale într-o carte cu titlul Explaining Hitler: The 
Search for the Origins of His Evil (Explicarea lui Hitler. 
Căutarea originilor râului din el). Autorul, Ron 
Rosenbaum, i-a încurcat pe multi cititori, pentru că el 
nu a încercat, de fapt, să explice comportamentul lui 
Hitler, în ciuda titlului principal al cărții sale. Dacă 
acești cititori ar fi acordat mai multă atenţie subtitlului 
— Căutarea originilor răului din el —, ar fi putut 
constata imediat că lucrarea lui Rosenbaum nu e 
menită să explice patologia proceselor de gândire și 
acţiunile lui Hitler, ci să examineze diferite moduri în 
care oamenii au încercat să le explice. Autorul ar fi 


putut evita unele neînţelegeri prin exprimarea explicită 
a scopului său cu un titlu mult mai incomod si, cu 
siguranță, mai puţin comercial: Încercări de a-l explica 
pe Hitler, dar titlul complet pe care l-a ales reflectă cu 
acuratețe conținutul cărții. 

Rosenbaum trece în revistă numeroase puncte de 
vedere prezentate de-a lungul anilor de cei care 
încearcă să explice ceea ce mulți consideră încă 
inexplicabil: sursa sau sursele naturii și faptelor 
malefice ale lui Hitler. 

Explicatiile psihanalitice care l-au călăuzit pe Langer 
in analiza dictatorului se bazau pe teoria freudiana 
conform careia problemele psihologice ale adultilor isi 
au rădăcinile în traumele copilăriei. Tatăl lui Hitler nu-l 
iubea și-l bătea, de exemplu. Dar multi copii au fost 
supuși unei educatii stricte în Germania, înainte de 
Primul Război Mondial. Spre deosebire de prezent, 
pedeapsa fizică nu era privită ca un abuz asupra 
copiilor. Dacă aceasta era cauza, de ce nu a avut Hitler 
sute sau chiar mii de rivali care să încerce să devină 
fiihreri în Germania în tumultuoșii ani 1920 și 1930? 

Aceeași întrebare face șubredă și explicaţia că mama 
lui Hitler a fost excesiv de protectoare și l-a convins că 
era un băiat foarte special. Având în vedere că pierduse 
patru copii, este probabil ca mama să-l fi cocoloșit pe 
Adolf, nu și tatăl lui dur și betiv. Multi copii mureau la 
vârste fragede în vremurile acelea, fie din cauza unor 
boli ale copilăriei — care acum pot fi prevenite prin 
vaccinuri —, fie a altor boli care în zilele noastre pot fi 
vindecate de medicina modernă. Supraviețuitorii 
acestor boli au primit, fără îndoială, o atenţie 
suplimentară din partea mamelor îndurerate sau din 
partea ambilor părinţi. Dacă atenţia excesivă a 
mamei ar fi fost cauza personalității pervertite a lui 
Hitler, acesta ar fi avut probabil si mai multi rivali care 
ar fi încercat să refacă măreția Germaniei după 
înfrângerea ei în Primul Război Mondial și greutăţile 
economice pe care le trăise în anii postbelici. 


Rosenbaum arată clar că explicația psihoistorică 
potrivit căreia psihicul liderului nazist a fost afectat de 
faptul că se temea sau știa că ar fi avut un strămoș 
evreu a fost în mare parte discreditată. 

Același lucru este valabil și pentru explicaţia 
psihosexuală. Otto Strasser, unul dintre foştii 
contracandidati ai lui Hitler la conducerea partidului 
nazist, a contribuit la răspândirea zvonului că Hitler se 
deda la perversiuni sexuale. Strasser le-a spus 
intervievatorilor lui Langer de la OSS că nepoata lui 
Hitler, Geli, îi povestise despre practicile sexuale ale lui 
Adolf. Geli, a declarat Strasser, îl acuzase pe Hitler că-i 
cerea să urineze pe el. Cu toate acestea, Strasser avea 
motive să mintă. I se opusese lui Hitler cu putin timp 
înainte ca acesta să preia puterea. În 1934, în timpul 
epurării unor adversari care reprezentau o amenințare 
reală sau închipuită la adresa naziștilor, Fihrerul a 
ordonat uciderea fratelui lui Otto, Gregor, un alt fost 
nazist de frunte. Hitler l-ar fi ucis cu siguranţă și pe 
Otto, dacă acesta n-ar fi fugit în Canada. În concluzie, 
nimeni nu poate susține că ştie dacă Hitler a fost în 
mare parte asexual la maturitate, predominant 
heterosexual sau predispus către umilire și perversiuni, 
în ciuda suspiciunii lui Langer că Hitler a practicat o 
perversiune înrudită, și anume coprofilia. 

Uneori, influenţele sociale și istorice au fost ridicate 
la rangul de explicaţie pentru comportamentul lui 
Hitler. După moartea mamei sale, Hitler a petrecut ani 
întregi luptându-se să devină artist. A fost respins de 
două ori de Academia de Arte din Viena. Cu toate 
acestea, examinatorii săi, observând detaliile din 
desenele cu clădiri ale tânărului Adolf, i-au sugerat să 
studieze arhitectura, dar artistul în devenire le-a 
ignorat sfaturile. 

Ca tânăr și adult, Adolf era încăpățânat până la 
absurd. Era convins că era special, iar lipsa eticii 
muncii nu-i ajuta deloc situația financiară precară. Era 
un tip leneș. Îi plăcea să citească ziarele și să le tina 


prelegeri celor suficient de „norocoși“ să se afle în 
prezența lui. Nu tolera să fie contrazis, nici opiniile 
diferite. 

După moartea mamei sale, între 19 si 24 de ani, la 
Viena, Adolf a fost expus unei subculturi periculoase, 
în timp ce se chinuia să devină artist. Unele ziare 
promovau idei de superioritate rasială. Adolf trăia 
printre nemultumitii Vienei. Era, după cum explică 
Brigitte Hamann în cartea Viena lui Hitler. Anii de 
ucenicie ai unui dictator, „Viena celor defavorizati, a 
celor care locuiau în Mânnerheime (pensiuni pentru 
bărbaţi), de obicei bărbaţi plini de temeri și receptivi la 
teorii obscure, în special idei care, în ciuda nenorocirii 
lor, îi făceau să se simtă parte a unei elite, să se 
considere, la urma urmei, «mai buni» decât alți 
oameni. Pentru acești bărbați, a fi «mai buni» în acel 
«Babilon al raselor» multinational însemna să apartii 
«nobilului popor german», și nu să fii slav sau evreu“.’® 

Unii dintre contemporanii lui Hitler nu-și amintesc 
ca el să fi exprimat comentarii antisemite în această 
perioadă. Și nici camarazii de arme din Primul Război 
Mondial nu-l consideraseră pe caporalul Hitler 
antisemit. Cu toate acestea, e clar că nu fusese doar 
expus la conspirații rasiste în tinereţe, ci și predispus să 
absoarbă această ură. 

Când avea 30 de ani, a scris prima sa declaraţie 
despre ceea ce oamenii numeau la acea vreme 
„chestiunea evreiască“. Scrierea se referea la „rasa“ 
evreilor și le desconsidera identitatea religioasă. 
(Desigur, din punct de vedere științific, nu există rasă. 
Din punct de vedere biologic, oamenii sunt una și 
aceeași specie, iar diferențele fizice dintre grupuri sunt 
banale. Din punct de vedere social, totuși, predispoziția 
oamenilor de a se identifica cu propriul trib duce la 
snobism, în varianta cea mai putin dăunătoare, si la 
genocid, în cea mai dăunătoare, cu o mare varietate de 
atitudini neplăcute între aceste extreme.) 
„Scopul“, scria Hitler, „trebuie să fie, cu siguranță, 


înlăturarea evreimii cu totul“! In acest context, 
„înlăturarea“ din mintea lui însemna extragerea fizică 
din Europa a ceea ce el numise o „tuberculoză rasială a 
popoarelor“. Politica uciderii angro a populaţiei 
evreiești a fost adoptată decenii mai târziu, în timpul 
celui de-Al Doilea Război Mondial. 

Tânărul Adolf Hitler nu avea nimic special în această 
privință. Multi îi impartaseau opiniile antisemite la 
vremea aceea, la fel cum multi le împărtășesc și astăzi. 
Această convingere tristă și disperată a superiorității 
cuiva în detrimentul celorlalte popoare este un element 
care explică psihologia lui Hitler. Atunci când este 
combinată cu alți trei factori, psihologia lui Hitler 
devine mult mai putin misterioasă decât se credea 
anterior. 

Imaginea lui Hitler s-a schimbat în cele aproape opt 
decenii, de când Langer a acceptat provocarea lui 
Donovan de a-l analiza pe dictator de la depărtare. 
Pentru unii oameni, nu contează că Stalin si Mao 
Zedong au fost responsabili pentru mai multe decese 
ori că aceste crime au fost adesea comise cu o cruzime 
sadică. Adolf Hitler a devenit personificarea răului, 
probabil mai mult decât orice altă figură istorică. Hitler 
a devenit un fenomen, o ticăloșie de neînțeles care se 
dezlantuie în spatele unei mustăcioare „tip periuţă“, 
cândva populare, parte a imaginii lui de Fiihrer. 

Crimele sunt explicaţia pentru reputaţia lui 
extraordinar de proastă. Invadând Polonia în 1939, a 
început un conflict care a antrenat, în cele din urmă, 
mai multe tari, a făcut mai multe victime si a costat 
mai mult decât oricare alt conflict din istorie. 
Convingerile lui aberante au dus la înființarea a peste 
40 000 de lagăre de concentrare, de exterminare, de 
muncă silnică și de prizonieri de război, precum și de 
ghetouri evreiești. Existau chiar și bordeluri care ţineau 
sclavi sexuali. Aceste locuri au devenit scenele crimei, 
în care sclavia, tratamentul inuman și genocidul pur și 
simplu au dus la moartea a aproximativ șase milioane 


de evrei, aproximativ două sute de mii de romi 
europeni, aproape două mii de martori ai lui Iehova si 
zeci de mii de adversari politici, luptători în rezistență 
şi homosexuali. 

Chiar înainte de război și de înființarea pe scară largă 
a lagărelor morţii, Hitler a fost de acord cu uciderea 
unui sfert de milion de bărbați, femei și copii cu 
dizabilități psihice și fizice.’* El a promovat idei 
antisemite și rasiste absurde, fără nicio bază științifică 
şi total lipsite de sens despre presupusa existenţă a unei 
mitice „rase superioare“, care întâmplător avea 
caracteristicile europenilor din nord şi-i excludea pe 
toţi evreii, romii si alti noncaucazieni. 

Reputația lui Hitler nu doar de personaj malefic, ci 
cu totul de neînțeles a început să prindă contur la 30 
aprilie 1945. 

În jurul orei 15.30, în acea zi de luni, complet distrus 
fizic și psihic, Fiihrerul a mușcat dintr-o capsulă de 
cianură și s-a împușcat în cap, în timp ce trupele lui 
Stalin se apropiau de buncărul situat la 15 metri sub 
fostul lui sediu acum distrus, Cancelaria de la Berlin. În 
urma înfrângerii Germaniei, transformarea lui Hitler 
din ființă umană într-un fenomen malefic și grotesc s-a 
accelerat, pe măsură ce atrocitățile naziste deveneau 
din ce în ce mai cunoscute în spaţiul public. Imaginea 
lui Hitler de monstru inuman, al cărui comportament 
nu ar putea fi niciodată explicat, a început să crească 
odată cu eliberarea de mai târziu a lagărelor de 
concentrare și de exterminare conduse de elemente din 
„rasa superioară“ — Schutzstaffel sau SS, zeloti 
criminali paramilitari si militari, loiali lui Hitler si 
politicii sale rasiste. 

Răspândirea informaţiilor despre amploarea crimelor 
de război germane a făcut ca liderul nazist să fie 
considerat de mulți un demon inuman mai degrabă 
decât o ființă umană. Chiar și astăzi, unii oameni se 
îndoiesc că în cele 947 de pagini ale celei mai recente 
ediții din DSM-5 s-ar găsi indicii despre psihologia 


aberantă a lui Hitler. Desigur, informaţii despre 
gândirea si comportamentele patologice ale lui Hitler 
sunt împrăștiate pe tot parcursul acestei enciclopedii 
practice a tulburărilor mintale și de personalitate, 
foarte folosită, dar și foarte blamată. El nu a avut 
tulburări psihice exotice, extraterestre sau care nu mai 
fuseseră descrise anterior. Într-adevăr, aspectele-cheie 
ale trăsăturilor psihologice ale lui Hitler pot fi găsite, 
deși în formă extrema, în DSM-5. Manualul descrie 
tulburări de personalitate de care pot suferi oamenii, 
iar Adolf Hitler a fost — din păcate, spre rușinea și 
eterna stânjeneală a speciei noastre — o ființă umană. 
„Hitler era o ființă umană afectată de o varietate de 
tulburări psihologice profund distructive, pe care le-a 
trăit și care au dus la crearea unui personaj atât de 
tulburat, încât credinţele si comportamentele pe care 
le-a prezentat sunt ușor de înţeles“, au conchis 
psihologul Philip Hyland și colegii săi în analiza 
psihologico-istorică pe care i-au făcut-o. „Mai 
interesant este cum un om atât de profund tulburat a 
fost capabil să obţină o putere atât de mare și să 
exercite o influență atât de covârșitoare asupra atât de 
multor indivizi care au comis fapte atât de îngrozitoare, 
cu toate că foarte multi nu erau afectaţi de niciun fel de 
patologie psihică“? Trăsăturile individuale de 
personalitate ale lui Hitler le sunt familiare psihologilor 
şi psihiatrilor. Multe sunt comune altor dictatori și 
viitori dictatori. Printre acestea, se numără „suspecții 
obișnuiți“ ai comportamentului antisocial, precum 
narcisismul malign, machiavelismul, psihopatia şi 
narcisismul, la care se adaugă convingeri obsesive cu 
privire la propria grandoare și amenințările imaginate 
reprezentate de „suboamenii nearieni“. Varietatea si 
amploarea psihopatologiei sale, combinate cu abilitatea 
sa de a hipnotiza o parte a populaţiei unei naţiuni 
umilite și grav afectate economic, au făcut ca Hitler să 
fie mult mai puţin misterios decât s-a presupus că ar fi. 
Combinația de factori psihologici, istorici și sociali 


explică apariția nu numai a unui om diabolic, ci și a 
unui om diabolic cu legiuni de adepţi, care a avut la 
îndemână toate resursele ţării sale. 


Încercări mai recente de înțelegere a lui Hitler 


S-au scris zeci de mii de cărţi și articole despre Adolf 
Hitler. Printre cei care analizează starea lui mentală, 
unii îl cataloghează simplu ca fiind „nebun“. Alţii oferă 
diagnostice specifice, limitate. Încercări mai recente de 
a explica starea de spirit a lui Hitler sugerează că avea 
multiple caracteristici psihopatologice. 

Psihologul Frederick L. Coolidge și colegii săi au 
adus câteva dovezi în sprijinul acestei afirmaţii. În 
2007, cei trei psihologi de la Universitatea statului 
Colorado din Colorado Springs au discutat cu cinci 
istorici din mediul academic, specializaţi în studierea 
dictatorului nazist, rugându-i să completeze un 
inventar de personalitate, care ar putea furniza un 
profil al sănătăţii mintale a lui Hitler. Informaţiile 
oferite de istorici au fost evaluate folosind criteriile 
Manualului de diagnostic si clasificare statistică a 
tulburărilor mintale IV (DSM-IV). Sarcina presupunea 
completarea unui test de 250 de itemi numit Coolidge 
Axis II Inventory (CATI — Inventarul Coolidge Axa II). 
Acest inventar este conceput pentru a evalua 
trăsăturile neuropsihologice și psihopatologice ale unei 
persoane — în acest caz, ale lui Adolf Hitler. Cu toate ca 
Hitler a murit de mult și nu a putut completa versiunea 
„autoraportare“ a inventarului CATI, psihologii le-au 
oferit istoricilor o versiune specială, concepută pentru 
a fi completată de o persoană importantă din viaţa 
respectivului sau de un informator. 

Completând inventarul, istoricii le-au dat 
psihologilor informații pe care aceştia le-au folosit 
pentru a evalua cât de bine se încadrează trăsăturile lui 
Hitler, interpretate de istorici, în descrierile din DSM- 
IV a peste 38 de tulburări clinice și neuropsihologice. 


Printre acestea, se găseau mai mult de douăsprezece 
tulburări de personalitate, tulburări neurocognitive, 
depresie, schizofrenie, anxietate, tulburare de stres 
posttraumatic și tulburare de hiperactivitate cu deficit 
de atenţie la adulți. 

Oamenii care îndeplinesc criteriile pentru o 
tulburare de personalitate adesea îndeplinesc și 
criteriile pentru alte tulburări de personalitate sau 
psihice. De exemplu, o astfel de comorbiditate este 
frecventă la persoanele diagnosticate cu tulburare de 
personalitate paranoidă. Tulburarea de personalitate 
antisocială, adesea atribuită dictatorilor, este un alt 
exemplu de tulburare care nu apare de sine stătătoare. 


Cei cinci istorici au fost în mare parte de acord cu 
privire la trăsăturile psihologice ale lui Hitler. 
Rezultatele au sugerat că dictatorul avea caracteristici 
ale tulburărilor de personalitate paranoide, narcisiste, 
antisociale si sadice. Un amestec psihopatologic nu 
este neobișnuit la cei care caută să-i stăpânească pe 
conationalii lor. Dacă mai adăugăm și machiavelismul, 
care nu este descris in DSM-IV sau DSM-S, se pot 
detecta elemente-cheie ale „cvartetului întunecat“ și 
narcisismului malign. Caracteristicile acestor grupuri 
de trăsături malefice vor fi descrise în capitolul 3. 

De asemenea, din colaborarea celor cinci istorici și 
psihologi, s-a conturat imaginea care sugera că Hitler 
prezenta semne difuze de gândire psihotică și 
schizofrenie „paranoidă“. (În cea mai recentă ediție a 
manualului DSM-5, au fost eliminate subtipurile de 
schizofrenie. Autorii DSM-5 au decis că diagnosticarea 
subtipurilor de schizofrenie — dezorganizată, 
paranoida, catatonică, nediferentiata și reziduală — nu 
ajuta la tratament, nu avea o bază științifică bună si nu 
erau condiții suficient de stabile.) Este mai probabil ca 
Hitler să fi fost obsedat de o „conspirație evreiască“ 
mondială, imaginară decât să fi suferit de ceea ce astăzi 


este cunoscut ca „schizofrenie“, care prezintă adesea 
halucinaţii auditive sau de altă natură. 

Ideea că Hitler ar putea fi diagnosticat cu 
schizofrenie este îndoielnică, deoarece boala respectivă 
este frecvent debilitantă. Poate fi gestionată cu 
medicamente, dar nu în toate cazurile. Hitler nu ar fi 
avut la dispoziţie acest tratament, deoarece 
medicamentele neurotrope moderne pentru tratarea 
schizofreniei au fost descoperite abia în anii '50. Totuși, 
Hitler ar fi putut avea caracteristici de schizofrenie, 
fără tabloul complet al simptomelor care ar justifica un 
diagnostic. Paranoia lui Hitler ar putea explica 
impresia că avea simptome asemănătoare schizofreniei. 

Rezultatele sondajului istoricilor sunt în concordanță 
cu impresia lui Langer, conform căreia dictatorul a fost 
aproape de a dezvolta o psihoză, dar nu a ajuns până 
acolo. Au înregistrat, de asemenea, comportamente 
conforme cu tulburarea de stres posttraumatic. Hitler a 
pretins că ar fi fost orbit de un atac britanic cu iperită 
în timpul Primului Război Mondial. Dar istoricul 
Thomas Weber, de la Universitatea din Aberdeen, a 
găsit două scrisori care indică apăsat că această orbire 
nu avea nicio cauză fizică. El a obținut scrisorile unor 
neurologi americani care descriau discuţiile avute cu 
un neurochirurg german, Otfrid Foester, care 
examinase dosarele medicale ale lui Hitler, inainte ca 
dictatorul să ordone distrugerea lor. 

Potrivit uneia dintre scrisori, Foester declarase că „în 
1932, a dorit să caute dosarul medical al unui politician 
în ascensiune, pe nume Adolph [sic] Hitler, în registrele 
medicale ale Ministerului german de Război. El a 
descoperit că... diagnosticul fusese  «ambliopie 
isterica»“”° 

Cu alte cuvinte, daca aceste informatii sunt corecte, 
orbirea lui Hitler a fost psihosomatică, nu fizică. 
Potrivit lui Weber, Hitler nu a fost tratat într-o secţie 
rezervată pacienţilor cu probleme de vedere, ci într- 


una rezervată pacienţilor cu „isterie de război“, adică la 
psihiatrie. 

În timpul serviciului militar, Hitler a fost disprețuit 
de soldaţii din tranșee, dându-i-se porecla „porcul din 
spatele frontului“, pentru că își petrecea timpul, în cea 
mai mare parte, la kilometri buni în spatele liniilor, 
fiind curierul cartierului-general al regimentului. 

„Faptul că el [Hitler] nu ar fi fost capabil să facă fata 
stresului și tensiunii războiului este foarte important“, 
a declarat Weber pentru The Independent. După 
părerea lui, așa s-ar putea explica transformarea 
drastică a lui Hitler, dintr-un caporal fără nimic special, 
fără abilităţi evidente de conducător sau prejudecăţi 
antisemite fatise, potrivit camarazilor săi, într-un 
personaj fanatic, plin de ură și charismatic (cel puţin 
pentru germanii din anii '30). Ar putea o tulburare 
psihică explica schimbarea bruscă a personalităţii lui 
Hitler? Weber crede că da. 

Mai multi experţi medicali și istorici nu sunt de 
acord cu Weber. Psihiatrul și neurologul Fritz Redlich 
recunoaște că paranoia pronunţată a lui Hitler poate fi 
considerată o tulburare mintală. Redlich, autorul unei 
cărți intitulate Hitler: Diagnosis of a Destructive 
Prophet (Hitler. Diagnosticul unui profet distructiv), 
este convins totuși că personalitatea dictatorului a 
funcţionat „mai mult decât adecvat“. 

Redlich îl vede pe Hitler ca pe un om care a acţionat 
intenţionat și cu entuziasm. La fel ca o persoană 
diagnosticată cu psihopatie, Hitler nu era nebun și știa 
diferenţa dintre bine și rău, chiar dacă prezenta semne 
de narcisism, paranoia, depresie, anxietate şi 
ipohondrie. 

Istorici precum John Lukacs, autorul cărții The Hitler 
of History (Hitler văzut de istorie), si lan Kershaw, 
expert in Hitler, autorul unei apreciate biografii a 
dictatorului, în două volume, sunt de acord cu 
psihiatrii ca Redlich că Hitler nu era nebun, indiferent 
cât de aproape de psihoză a fost, dacă Langer și 


rezultatele din inventarul personalităţii al lui Coolidge 
sunt credibile. Din punct de vedere legal, nebunia 
înseamnă că starea mentală a persoanei o împiedică să 
facă diferența dintre bine si rău si să înţeleagă 
realitatea. Hitler a înţeles realitatea până aproape de 
final și poate chiar şi atunci. Profilul său are o 
multitudine de caracteristici specifice unei constelații 
de tulburări de personalitate, dar asta nu-l absolvă de 
niciuna dintre crimele lui. Unii oameni ucid pentru a 
obţine ceea ce vor. Îşi justifică faptele fata de ei înșiși si 
de adepţii lor cu doctrine si minciuni. Nu pierd 
niciodată contactul cu realitatea. 

„Cele mai amănunțite investigaţii care s-au făcut 
asupra stării mentale a lui Hitler au ajuns la concluzia 
că el nu era [nebun]“, a răspuns Kershaw la o întrebare 
din partea publicului, la prima conferință anuală de 
istorie de la Universitatea Deschisă BBC IV în 2017. „În 
cea mai mare parte a timpului, Hitler era cu siguranță 
un individ neobișnuit, excentric în multe privinţe, dar 
nu nebun, și singura dată când acest tip de dereglare a 
ieşit cu adevărat la lumină a fost în ultima etapă a vieţii 
lui... 

Lukacs afirmă că Hitler era în toate facultăţile 
mintale si responsabil pentru ceea ce a făcut, a spus și a 
gândit: „Și, în afară de argumentul moral, există 
suficiente dovezi (adunate de cercetători, istorici şi 
biografi, inclusiv dosare medicale) care, cu toată atenţia 
cuvenită granițelor imprecise si fluctuante dintre bolile 
mintale și sănătatea mintală, era un om normal“? 
Comportamentul imprevizibil al lui Hitler pe măsură 
ce Al Treilea Reich se prăbușea deasupra buncărului 
său subteran ar putea explica parţial discuţia despre 
schizofrenie și psihoză, care apare în unele diagnostice 
ulterioare. Însă nu poate explica părerea lui Langer, 
pentru că aceasta fusese exprimată cu trei ani înainte 
ca Hitler să se sinucidă. În acel moment, a 
concluzionat Kershaw, societatea germană deja „o 
luase pe calea pierzaniei, era o societate care făcea asta 


cu contribuţia multor oameni care, în mod evident, nu 
erau nebuni, deci nu cred că Hitler a fost nebun si nu 
cred cu adevărat că teza nebuniei contribuie în vreun 
fel la modul în care înţelegem cel de-Al Treilea Reich“. 


Trăsături psihologice și circumstanţe de mediu 


Hitler, spre deosebire de ceilalți chiriași săraci ai 
pensiunilor vieneze și de alti oameni care-i 
împărtășeau opiniile rasiste, avea paleta de trăsături 
psihologice menţionate anterior şi energia care i-au 
permis să exploateze circumstanţele sociale, pentru a 
ajunge la putere. 

În primul rând, nu avea nicio urmă de empatie 
pentru cei pe care-i considera inferiori; trăsăturile sale 
narcisiste erau extreme si maligne. Acest lucru i-a 
permis să conducă și să controleze o organizaţie care a 
brutalizat şi ucis fără ezitare rivali, dușmani și pe cei 
consideraţi nedemni. Dacă poţi scăpa nepedepsit, 
omorându-i pe cei care iti stau în cale, si nu ai nicio 
remușcare, ascensiunea spre vârf iti este considerabil 
usurata. Pe lângă lipsa de empatie si remușcări, el avea 
şi alte trăsături psihopatice semnificative. A luat decizii 
impulsive ca lider al armatei germane. Relaţiile lui 
interpersonale au fost extrem de limitate din punct de 
vedere emoţional. A orchestrat violenţa la scară de 
masă, adică a iniţiat acte violente cu un scop clar, nu ca 
o reacţie la o ameninţare. (Deși ar fi spus că evreii 
reprezentau o amenințare la adresa idealului său arian, 
invadarea Poloniei a fost întreprinsă în întregime ca să 
extindă dominaţia germană în Europa.) 

Este relevant și faptul că a trăit în vremuri tulburi, 
când oamenii dezorientati erau în căutare de 
conducători cu mână de fier. Stilul de vorbire histrionic 
al lui Hitler a captat atenţia și a rezonat cu germanii 
infricosati, care trăiau într-o tara înfrântă, în anii '30. A 
ajuns la putere într-o naţiune umilită, care suferea din 
cauza situației economice disperate, frustrată şi 
impregnată de rasism la scară de mase. 


De asemenea, Hitler se pricepea foarte bine să atragă 
adepţi cu aceleași idei și să le păstreze sprijinul. Niciun 
dictator nu poate conduce singur. Se bazează pe o 
camarilă fata de care trebuie să fie întotdeauna precaut. 
Dacă această camarilă decide vreodată să se unească 
împotriva lui, dictatorul poate fi răsturnat relativ ușor. 
El trebuie să se asigure că-i sunt loiali comandantul 
militar, șeful poliției secrete, responsabilul cu 
propaganda etc., si că nu-și urmăresc interesele proprii 
sau pe ale altora din cercul lor intim. În acest scop, 
Hitler a încurajat concurenţa, pentru a i se intra în 
gratii, și a permis ca gelozia să înflorească între 
membrii camarilei sale. Joseph Goebbels, ministrul 
propagandei, era gelos pe cel desemnat de Hitler 
succesor, adică pe Hermann Goering. Ambii bărbaţi 
erau geloși pe Albert Speer, unul dintre cei mai 
apropiaţi confidenti ai Fiihrerului si ministrul înarmării 
şi producţiei de război. Si nimeni nu-l simpatiza pe 
Martin Bormann, puternicul şef al Cancelariei 
partidului și secretarul personal al lui Hitler. 

În sfârșit, Hitler a crezut, fără îndoială, că fusese ales 
de Providenţă să conducă poporul german spre 
măreție. S-a închipuit a fi salvatorul lui. Această 
credinţă se baza pe o iluzie, dar a avut, cu siguranţă, o 
mare influenţă în ascensiunea lui. Lupta îndelungată și, 
în cele din urmă, reușita lui Hitler de a ajunge în vârful 
ierarhiei guvernului german se datorează în mare 
măsură acestei convingeri. Este aplicaţia inversă şi 
morbidă a observaţiei lui Thomas Edward Lawrence, 
adesea citată, despre ambiţie: „Toți oamenii visează, 
dar nu la fel“, a scris cel supranumit Lawrence al 
Arabiei în primul capitol al cărţii Cei șapte stâlpi ai 
înțelepciunii, memoriile sale despre campania de 
gherilă pe care a condus-o împotriva armatei turce, în 
timpul Primului Război Mondial. „Cei care visează 
noaptea, în cotloanele prăfuite ale gândurilor, se 
trezesc si-si dau seama că totul a fost închipuire; dar 
cei care visează ziua sunt periculoși, pentru că aceștia 


şi-ar putea trăi visele cu ochii deschiși, punându-le în 


“22 Celebrul citat este 


practică. Eu așa am făcut 
interpretat de obicei ca o referinţă la cei care visează să 
atingă obiective pozitive, remarcabile, asa cum a făcut 
Lawrence când a colaborat cu beduinii pentru a 
învinge forțele turcești din Orientul Mijlociu. Din 
păcate, se aplică și celor care visează să atingă obiective 
negative, demne de dispreţ, pe care, prin filtrul 
narcisist al personalităţii lor, le percep ca fiind un act 
de nobleţe istorică. 

Însă chiar si Lawrence a trebuit să facă fata 
dezamăgirii care poate urma după ce visul a fost 
împlinit. După ce i-a ajutat pe neconventionalii 
luptători arabi să-și învingă opresorii, visul lor de a 
obține adevărata independenţă a fost anulat de puterile 
imperialiste din Marea Britanie și Franţa. În rândurile 
următoare din cartea lui, Lawrence dezvăluie 
realitatea: „Am vrut să fac o nouă naţiune, pentru a 
restabili o influență pierdută, pentru a permite ca 
douăzeci de milioane de semiti să-și construiască din 
visuri un palat al gândurilor naţionale. Un scop atât de 
înalt a avut ecou asupra nobletei inerente a minţii lor si 
i-a făcut să joace un rol generos în evenimente; dar, 
când am câștigat, mi s-a reproșat că redeventele 
britanice din petrolul din Mesopotamia deveniseră 
îndoielnice, iar politica colonială franceză în Levant 
fusese distrusă“? Temându-se de pierderea resurselor 
din regiune, Marea Britanie si Franța au împărţit 
Orientul Mijlociu în propriul lor avantaj, creând ţări 
prin simpla trasare a unor linii pe hărți, tari 
„artificiale“, precum Irakul. Si astfel s-au pus bazele 
unui secol de conflicte în Orientul Mijlociu. 

Visurile mărețe pot conduce la glorie, dar la fel de 
des la dezamăgire, chiar și atunci când visul este atins. 
Visurile marete ale unor bărbaţi precum Hitler si Mao 
au condus la dictatură și suferinţe inimaginabile. 


Lucrurile rele se adună 


O bună parte a unui popor învins în război şi 
descurajat de criza economică — așa cum erau germanii 
în anii 1920 și 1930 — este receptivă la soluțiile 
simpliste promise de demagogi. În perioada ascensiunii 
la putere, popularitatea lui Adolf Hitler și a naziștilor 
săi a avut de suferit când, în anii '20, economia s-a 
îmbunătăţit pentru o vreme. Dar, începând cu 1929, 
când economia germană a fost greu lovită de Marea 
Criză, popularitatea lui Hitler și a partidului nazist au 
crescut în rândurile nemultumitilor și șomerilor. Deşi 
Partidul Nazist nu a câștigat niciodată alegeri directe, a 
obținut suficiente voturi, pentru ca lui Hitler să i se 
ofere un post în guvernul care se chinuia să se formeze. 
Acest lucru a fost suficient, pentru ca el să preia curând 
conducerea guvernului si apoi a Germaniei. 

Un instrument-cheie în preluarea puterii a fost 
capacitatea lui de a se conecta cu milioane de germani 
prin intermediul discursurilor. Acești simpatizanți erau 
fascinati de construcţia graduală a discursului său și, in 
cele din urmă, de elucubraţiile bombastice de la final. Îi 
condamna pe „trădătorii“ care lăsaseră de izbeliște 
Germania în timpul Primului Război Mondial. 
Condamna ameninţarea bolșevică. Promitea să facă 
Germania măreață din nou. În berării, săli de curs și la 
mitinguri, capta publicul, urlându-și furia împotriva 
dușmanilor interni ai poporului și oferind soluții 
simple la probleme complexe. Cei care-l ascultau voiau 
să scape de greutăţile și dezamăgirile asociate unei 
economii în declin și unui guvern slab. Și asta le-a dat 
Hitler. Pasiunea pe care o punea în discursurile sale cu 
crescendouri stridente era apreciată de ascultătorii săi 
infricosati, care se simțeau victime ale evenimentelor 
recente. Hitler a exploatat frica de „alţii“ — evrei, 
comuniști și „trădători“ —, pentru a-i aduna în jurul lui 
pe cei care se temeau. 


Hitler și complexul mesianic 


„Cred că actionez în conformitate cu voința 
Creatorului atotputernic...“ 
Adolf Hitler, Mein Kampf 


Profilul psihologic al lui Hitler nu este singurul în care 
se regăsesc numeroase trăsături ale unor tulburări 
psihologice îngrijorătoare. După cum vom vedea, 
Stalin, Mao Zedong, Idi Amin si alți dictatori 
cunoscuţi aveau o varietate de trăsături de 
personalitate distructivă și antisocială. Chiar dacă orice 
tiran despre care discutăm în această carte poate fi 
folosit pentru a ilustra fiecare dintre trăsăturile care 
par a fi specifice identităţii lor, inclusiv narcisismul, 
psihopatia, machiavelismul, paranoia, sadismul şi 
complexul mesianic, cazul lui Hitler este cu precadere 
potrivit ca exemplu al acestuia din urma. Langer a 
remarcat ca Hitler declarase in mod repetat, si era 
convins, că fusese ales de Providenta, ca să salveze 
Germania și apoi s-o conducă la măreţia pe care și-o 
imagina pentru Reichul de o mie de ani. De fapt, 
Langer credea că aceasta era „probabil cea mai 
remarcabilă caracteristică“ a personalităţii lui Hitler la 
vârsta adultă. 

Despre oricine se crede salvatorul hărăzit al unui 
grup, se poate spune că are un complex mesianic. 
Convingerea lui Hitler că el era salvatorul Germaniei i- 
a fost întărită, atunci când simpatizantii săi au început 
să-l numească în acest fel, începând cu anul 1922.% 

Indicii despre opinia narcisistă a lui Hitler cu privire 
la rolul pe care simțea că era menit să-l joace în istorie 
au devenit mai clare după 1 aprilie 1924. Atunci a fost 
trimis la închisoarea din Landsberg. Fusese condamnat 
pentru rolul avut într-o tentativă de lovitură de stat 
eșuată, cu un an în urmă, împotriva guvernului de la 
Weimar. Odată cu apropierea datei de eliberare, 20 
decembrie 1924, Hitler s-a gândit cum să-și schimbe 
abordarea, pentru a câștiga puterea. Langer observa că, 


după 1924, Hitler a început să folosească titlul de 
„Führer“ (conducător), care i-a fost sugerat de 
devotatul său asistent, Rudolph Hess: „Pe măsură ce 
timpul trecea“, a scris Langer, „a devenit mai clar că se 
vedea ca pe un Mesia și că era menit să ducă Germania 
spre glorie“.% Din acel moment, complexul mesianic al 
Fihrerului a devenit tot mai puternic. Si alti dictatori 
erau convinși că doar ei au calități care-i fac potriviti 
să-și conducă popoarele, ca de exemplu Saddam 
Hussein și Mao Zedong. Saddam susținea că el și 
Irakul erau totuna. Mao a fost numit „salvatorul 
poporului“ de propaganda comunistă chineza.”° 

Se poate ca imaginea de salvator pe care Hitler o 
avea fata de sine să fi fost evidentă chiar înainte ca el să 
intre la închisoare. O biografie a liderului nazist, 
publicată în 1923, îl numea „salvator al Germaniei“ și-l 
compara cu lisus Hristos, ceva ce și Hitler a spus 
despre sine în mai multe rânduri. S-a presupus că 
volumul Adolf Hitler: His Life and His Speeches (Adolf 
Hitler. Viaţa si discursurile sale) ar fi fost scris de un 
aristocrat conservator german, baronul Adolf Victor 
von Koerber. Este foarte probabil ca Hitler să fi 
colaborat cu autorul. Thomas Weber, profesor de 
istorie si afaceri internationale la Universitatea din 
Aberdeen, a găsit dovezi din hârtiile lui Von Koerber, 
care dovedesc ca, de fapt, Hitler a scris el insusi acea 
biografie subţire.” 

La doi ani după prima biografie a lui Hitler, a fost 
publicată Mein Kampf (Lupta mea), cartea pe care 
Hitler a dictat-o în închisoare. Este clar pe cine avea în 
minte, când a scris: „...Soarta însăși îi propune pe multi 
pentru selecţie și apoi, în cele din urmă, în jocul liber al 
forțelor, acordă victoria celor mai puternici si mai 
competenţi, incredintandu-le soluția problemei“. Cel 
mai puternic este destinat să învingă în „marea 
misiune“, în viziunea lui Hitler. Și nu există decât unul 
singur: „... conştientizarea faptului că acesta este 


alesul, de obicei exclusiv, le apare foarte târziu 
celorlalți“ % 

Intensitatea cu care Hitler credea în misiunea sa de a 
conduce Germania spre măreție se poate observa în 
faimoasele și captivantele sale discursuri (cel putin, 
pentru publicul german al acelei epoci). De asemenea, 
putem găsi indicii ale acesteia într-un interviu acordat 
jurnalistei Dorothy Thompson: „Vorbește întotdeauna, 
ca și când s-ar adresa unui grup mare de oameni. În 
relațiile personale, este timid, aproape rușinat. În 
fiecare întrebare, caută o temă care să-i declanșeze o 
reacţie. Apoi ochii lui se concentrează într-un colt 
îndepărtat al camerei; o notă isterică i se strecoară în 
vocea care se ridică uneori aproape până la un strigăt. 
Dă impresia unui om în transă. Loveste cu pumnul in 
masă“. 

Complexul mesianic al lui Hitler i-a alimentat 
ascensiunea spre putere. Dacă înţelegem acest lucru, 
vom putea să-l înțelegem puţin mai bine pe omul 
Hitler. Totuși, persoana lui este un exemplu remarcabil 
de psihopatologie, deoarece, după cum am văzut, are o 
gamă foarte variată de atribute psihologice negative: 
paranoia, lipsă de empatie, stres posttraumatic, gândire 
psihotică, grandomanie, narcisism malign, ipohondrie 
şi anxietate, pe lângă complexul mesianic. 

Credinţa lui Hitler că era menit să fie salvatorul 
Germaniei a fost zguduită zdravăn, în aprilie 1942, de 
realitatea reprezentată de armatele lui Stalin. Decizia sa 
din iunie 1941, de a invada Uniunea Sovietică, se 
dovedea problematică un an mai târziu. Se bazase pe o 
victorie rapidă asupra lui Stalin, pentru a câștiga 
Lebensraum sau „spaţiul vital“, pe care visase de multă 
vreme să-l dobândească, pentru a extinde teritoriul 
german și a putea hrăni ceea ce el presupunea a fi o 
„rasă superioară“ tot mai numeroasă. 

Dacă dictatorul german s-ar fi mulţumit să 
cucerească Europa fără să invadeze Rusia, dacă ar fi 
menţinut pactul de neagresiune pe care-l semnase cu 


Uniunea Sovietică, înainte ca cele două ţări să invadeze 
Polonia, la începutul celui de-Al Doilea Război 
Mondial, Hitler ar fi putut să păstreze Europa de Vest. 
Dar visurile lui grandioase despre Lebensraum l-au 
determinat să creadă că armatele sale puteau cuceri 
Rusia la fel de ușor pe cât învinseseră Franța, Olanda, 
Danemarca și restul Europei Occidentale. Hitler a 
subestimat dragostea profundă a multor ruși pentru 
„Maica Rusia“, în ciuda urii larg răspândite față de 
propriul despot, Stalin. 

Hitler era prea orbit de ura fata de cei pe care-i 
considera subumani, inclusiv slavii și evreii, ca să-și dea 
seama că, permițându-le echipelor mobile speciale de 
execuţie ale SS (Einsatzgruppen) să măcelărească în 
masă civili, a pierdut sprijinul unor cetăţeni care 
primiseră armata germană cu braţele deschise, 
bucuroși să scape de opresiunea lui Stalin. În schimb, 
visurile sale mesianice de a salva Germania de rușinea 
înfrângerii din Primul Război Mondial, prin crearea 
unei Germanii Mari, l-au determinat să ia decizia 
dezastruoasă care avea să ducă la înfrângerea sa totală. 
Rușii, după cum ar fi putut să bănuiască în ultimele lui 
zile în buncăr, uciseseră mai multi germani și avuseseră 
mai multe victime decât Statele Unite și Marea Britanie 
la un loc. Dintre cei 1,85 milioane de soldaţi uciși sau 
capturați până în mai 1944, germanii au pierdut de 
nouă ori mai multi pe Frontul de Est, decât pe Frontul 
de Vest.” 

Neonazistii ar putea să-l laude pe Hitler pentru felul 
cum a preluat controlul asupra unei Germanii slabite, 
pentru revirimentul economic, pentru că era un 
vorbitor uimitor de talentat, pentru că a inspirat 
poporul german, pentru ocuparea rapidă a unor 
teritorii înainte de 1941. De fapt, până la urmă, s-a 
dovedit că era destul de incompetent. Cariera lui de 
dictator s-a datorat, în mare parte, circumstanțelor 
economice și politice, precum și disperării poporului 
german după Primul Război Mondial. Spre deosebire 


de Stalin, care a fost la fel de nemilos, dar a înţeles 
destul de bine care-i erau limitele, încât să urmeze pe 
timp de război sfaturile generalilor săi competenți, 
Hitler a anulat rapid tot ce realizase la începutul 
războiului, cu stilul său haotic de administrare și 
deciziile dezastruoase luate în calitate de șef al armatei 
germane. Nu i-au fost de ajutor convingerile sale 
mesianice, nici decizia de a invada Rusia, nici faptul că 
nu a înţeles hotărârea de neclintit a britanicilor de a 
rezista, că a declarat război Statelor Unite și că a 
insistat să nu se retragă în momente cruciale ale 
războiului din Est. Hitler a fost un fenomen ciudat, cu 
trăsături de personalitate  narcisiste maligne, 
prejudecăţi obsesive si rasism, care a exploatat cu 
succes o populaţie demoralizată, divizată, confruntată 
cu greutăți economice, dar și pe liderii străini slabi, 
ingroziti să i se opună, de teama de a suporta un alt 
conflict la fel de îngrozitor ca Primul Război Mondial. 
Adolf Hitler a fost un fenomen rar, dar care ar putea 
reapărea, în circumstanţe similare. 

Lesne de înţeles, concluziile lui Langer din timpul 
războiului, cu privire la „ce-l motivează pe Hitler“, s-au 
bazat cu precădere pe descrieri psihanalitice. Astăzi, 
felul în care înţelegem tulburările de personalitate 
antisocială și de altă natură beneficiază de experienţa a 
peste șapte decenii de observare a milioane de indivizi 
cu probleme. Cu toate acestea, Langer a reușit să 
obţină suficiente informaţii despre „pacientul“ său de la 
distanță, pentru a-i prezice cu exactitate 
comportamentul. 

A afectat acest raport politica de război sau 
rezultatul războiului? Probabil că nu. Valoarea sa 
constă în demonstrarea acuratetei pe care un bun 
psiholog sau psihiatru o poate aduce, pentru a anticipa 
comportamentul unui lider politic. Nimic nu sugerează 
că Franklin D. Roosevelt a fost influențat de acesta, dar 
ani mai târziu, alti președinți, precum Jimmy Carter, 
aveau să beneficieze de exemplul acesta pentru viitoare 


analize de informaţii. Analiza lui Langer asupra lui 
Hitler avea să se bucure de mai multă influență decât s- 
ar fi gândit Langer, Donovan și oricine din OSS care a 
citit raportul. Avea să demonstreze că realizarea de 
profiluri psihologice poate face predicții precise si să 
faciliteze formalizarea procesului de elaborare a unor 
astfel de profiluri de către CIA. De asemenea, avea să 
influenţeze Asociaţia Americană de Psihiatrie să 
recunoască utilitatea profilurilor psihologice (cu con- 
ditia să nu se ofere diagnostice) pentru istoricii si 
agenţiile guvernamentale interesate de înţelegerea 
liderilor străini, chiar în timp ce-i studiază sau 
interacționează cu ei, în loc să fie nevoite să aștepte 
retrospectiva istoriei. 


Capitolul 2 . Un domeniu 
misterios și secret 


Un președinte se pregătește 


Marţi, 29 august 1978. Jackson Lake, nord-vestul 
statului Wyoming. Președintele Jimmy Carter și familia 
lui se relaxează la Cabana Brinkerhoff, pe malul lacului, 
o casă cu vedere senzationala către munţii Grand 
Tetons. Comandantul suprem al armatei isi petrece 
dimineaţa pescuind păstrăv la muscă, în râul Snake. 
După-amiază, culege mure sălbatice pe lângă cabană 
împreună cu fiica sa de 11 ani, Amy. După cină, deși 
vremea este călduroasă, face un foc mic în șemineul 
deschis, pentru ca el și soţia lui, Rosalynn, să poată pri- 
vi jocul flăcărilor. 

Somnul ar fi următorul punct important din 
programul celor mai multi oameni aflați în vacanţă, dar 
Jimmy Carter se pregătește pentru câteva întâlniri 
importante. În aproximativ o săptămână, îi va găzdui 
pe liderii a două ţări care se luptă, cu întreruperi, încă 
din 1947, având câte un conflict major la fiecare 
deceniu. Ca să se pregătească pentru rolul istoric de 
mediator al negocierilor de pace dintre Israel și Egipt, 
Carter se îndreaptă către sarcina pe care și-a rezervat-o 
pentru „perioada executivă“. 

Scoate un biblioraft gros, pregătit special de agenţii 
serviciilor de informaţii pentru președintele Statelor 
Unite ale Americii. 

Printre paginile acestui dosar, se numără profilurile 
psihologice ale prim-ministrului israelian Menachem 
Begin si ale președintelui egiptean Anwar Sadat, 
pregătite de Direcţia de Informaţii a CIA. De 
asemenea, există un profil separat, care le compară 
personalitățile şi abordările în privința negocierilor. 
Autorii raportului, își amintea Carter în memoriile 


sale, Keeping Faith: Memoirs of a President (Păstrarea 
credinței. Memoriile unui preşedinte), „ar putea scrie 
biografii definitive ale oricărui lider mondial 
important, folosind informaţii derivate dintr-o atentă 
observare a evenimentelor, declaraţiilor publice, 
scrierilor, antecedentelor medicale disponibile şi 
interviurilor cu diverși cunoscuţi ai liderilor studiaţi“.! 

Cu câteva săptămâni mai devreme, Carter îi 
întrebase pe directorii de informaţii și pe analiștii de la 
CIA cu ce l-ar putea ajuta, ca să se pregătească pentru 
negocierile cu liderii israelian și egiptean. Mai exact, 
dorea un material care i-ar permite să fie „pe deplin 
informat despre personalitatea lui Begin si Sadat“, 
înainte de a începe negocierile? 

CIA s-a grăbit să răspundă solicitării lui Carter la 
timp, pentru ca președintele să beneficieze de 
informaţii deja disponibile, care trebuiau doar 
actualizate și organizate. Jerrold Post, care a lucrat 
peste două decenii la CIA, își amintește că „cererea 
prezidenţială a trimis un fior prin întregul Centru de 
Evaluare a Naţiunilor Străine“. Biroul de Analiză 
Regională și Politică a fost însărcinat cu pregătirea de 
profiluri politice. Biroului Central pentru Referinţe i s- 
a cerut să actualizeze profilurile biografice aflate în 
arhivele agenţiei, cu precădere cele ale lui Begin și 
Sadat. În cele din urmă, Biroul de Informaţii Științifice 
a fost instruit să actualizeze studiile comportamentale 
privind personalitatea și politica celor doi lideri din 
Orientul Mijlociu, care fuseseră pregătite cu un an în 
urmă 

Înainte de a interactiona cu Begin si Sadat, Carter 
vrea sa fie informat cu privire la cei doi fosti dusmani, 
pe care-i va aduce împreună la aceeași masă. Vrea să 
afle cât se poate de multe informații relevante despre 
acești doi bărbaţi care au puterea de a mișca Orientul 
Mijlociu cu un pas mai aproape de pace. În special, 
vrea să știe următoarele: „Ce i-a făcut să devină lideri 
naţionali? Care a fost rădăcina ambitiei lor? Care au 


fost obiectivele lor cele mai importante în viață? Ce 
evenimente din ultimii ani au ajutat la modelarea 
caracterelor lor? Care erau credinţele lor religioase? 
Relaţiile de familie? Starea sănătăţii? Convingerile si 
constrângerile politice? Relaţiile cu alti lideri? Reacţia 
probabilă la presiune intensă într-un moment de criză? 
Punctele forte și punctele slabe? Angajamente fata de 
grupuri politice? Atitudini fata de mine si de Statele 
Unite? În cine au avut cu adevărat încredere? Care a 
fost atitudinea pe care-au avut-o unul fata de celalalt?“ 

Pe lângă obţinerea informaţiilor despre convingerile 
lor religioase, relaţiile de familie și relaţiile cu liderii 
străini, Carter le-a pus analiștilor de la CIA o întrebare 
care ar fi fost aplaudată de orice psihanalist: el „voia să 
afle evenimentele-cheie din copilărie, care i-au 
influențat atât pe Sadat, cât si pe Begin“. De asemenea, 
președintele a vrut să știe ce au exprimat în spaţiul 
privat. 

isi întrerupe lectura din când in când, pentru a lua 
notițe detaliate, care-l vor ajuta în strategia de 
negociere, în timpul următoarelor întâlniri. 
Evenimentul istoric va avea loc la Camp David, casa de 
vacanță din Maryland a Administraţiei prezidenţiale, 
începând cu 5 septembrie. 

Carter mai petrece câteva seri, pregătindu-se pentru 
negocieri în timpul vacanței, cu ajutorul dosarului gros 
pregătit de analiștii și psihologii de la agenţia de 
informaţii. Presupune că Begin și Sadat sunt, la rândul 
lor, angajaţi în activităţi similare. Patru ani mai târziu, 
isi amintea că „studiul de la poalele munților Grand 
Tetons urma să dea rezultate solide“. 

În cele din urmă, cea mai mare răsplată au fost 
Acordurile de la Camp David, cadrul pentru un tratat 
de pace între Israel și Egipt. Cei doi foști adversari au 
căzut de acord, după douăsprezece zile de discuţii si 
negocieri. Profilurile psihologice ale lui Begin și Sadat, 
incluse în dosarul greu pe care Carter l-a studiat pe 
malul lacului Jackson, au contribuit semnificativ la 


succesul negocierilor, care au culminat cu o ceremonie 
de semnare, la Casa Albă, la 17 septembrie 1978. 

Unele dintre ideile cu care mergea Carter la 
negocieri includeau faptul că Sadat era „puternic și 
îndrăzneţ“. De fapt, impresia lui Carter era că Sadat se 
identifica pe sine cu marii faraoni ai Egiptului și credea 
că era sortit măreției. Materialul de lectură al lui Carter 
include o discuţie despre ceea ce autorii au numit 
„Complexul Premiului Nobel al lui Sadat“ Era o 
referire la grija sau chiar preocuparea președintelui 
egiptean cu privire la reputaţia sa în istorie. Sadat era 
caracterizat ca fiind foarte nerăbdător cu oamenii slabi; 
se știa că-i dispretuia pe ceilalți lideri din Orientul 
Mijlociu, în schimb respecta duritatea lui Begin. 

Lui Sadat, nu-i plăcea să se ocupe de detalii; de fapt, 
le ura. Dar era foarte preocupat de atingerea unor 
obiective strategice înalte. Aceste perspective puteau fi 
folosite, pentru a-i da un imbold în timpul negocierilor, 
pentru a-l convinge să cedeze în anumite puncte, dacă 
asta ar fi însemnat că un compromis îi asigura un loc și 
un rol mai importante în istoria lumii. De fapt, Post 
notează că, „făcând apel la obiectivele pe termen lung 
ale lui Sadat, Secretarul [de Stat Henry] Kissinger a 
reușit adeseori să depășească impasurile din negocieri, 
referitoare la detaliile tehnice“, în discuţiile purtate în 
timpul Administraţiei Nixon. Profilul psihologic 
conchidea: 


„Încrederea în sine şi părerea foarte bună despre 
sine a lui Sadat au fost esenţiale în elaborarea 
politicii sale externe inovatoare, la fel ca și 
flexibilitatea şi capacitatea sa de a depăși 
constrângerile culturale ale lumii arabe. Se 
consideră un mare strateg și va face concesii 
tactice, dacă este convins că obiectivele sale 
generale vor fi atinse... Încrederea în sine i-a 
permis să aibă iniţiative îndrăzneţe, adeseori 


trecând peste obiecțiile consilierilor“.$ 


Begin i s-a părut și el lui Carter un lider care se 
credea un om al destinului. Impresia președintelui era 
că Begin se vedea „distribuit într-un rol biblic, 
însărcinat cu viitorul poporului ales de Dumnezeu“. 
Una dintre caracteristicile-cheie ale personalităţii lui 
Begin, de care Carter trebuia să tind seama, era 
„preocuparea prim-ministrului pentru limbă, nume si 
termeni [care] ar putea îngreuna serios discuţiile 
libere“ Exista riscul ca atenţia exagerată pentru detalii 
a lui Begin să facă să deraieze negocierile. Pentru 
analiști, această preocupare reflecta „puternicele 
trăsături obsesiv-compulsive“ ale lui Begin. 

O altă perspectivă importantă pentru oricine încerca 
să negocieze cu Begin era inclusă în profil: 
personalitatea prim-ministrului devenea mai rigidă. De 
fapt, Post l-a folosit ulterior pe Begin ca exemplu de 
lider cu o personalitate obsesiv-compulsiva, in 
capitolul „Analiza profilurilor personalităţilor“ din The 
Oxford Handbook of Political Leadership (Manualul 
Oxford de știința conducerii politice). De asemenea, 
analistul a dedus că Begin dădea semne tot mai mari de 
opozitionism: perspectivele sale politice păreau să se 
apropie de o politică generală contrară altor puncte de 
vedere. 

După multi ani, Carter și-a amintit că, „atunci când a 
fost presat, Begin a recurs la detalii; dimpotrivă, Sadat 
a recurs la generalitati. Erau complet diferiţi în această 
privință“? Materialul pe care l-a analizat Carter în 
timpul șederii sale pe malul lacului Jackson a inclus, de 
asemenea, un raport care analiza modul în care 
perspectiva oferită asupra gândirii sau stilurilor 
cognitive foarte diferite ale lui Begin și Sadat ar fi putut 
fi exploatată pentru a spori şansele de succes în timpul 
negocierilor.'° 

La trei ani după întâlnirile de la Camp David, CIA a 
depus un dosar cu transcrierea unui reportaj al 
postului de televiziune WJLA-TV din cadrul reţelei 
ABC, realizat de reporterul de investigaţie și cronicarul 


Jack Anderson, câștigător al premiului Pulitzer. „Poate 
cea mai bună evaluare a lui Begin a fost realizată de 
Agenţia Centrală de Informaţii“, a spus Anderson. „lată 
câteva elemente componente ale profilului psihologic 
secret. Citez: 


«Begin este un reprezentant deschis și oarecum 
brutal sau nerafinat al filozofiei Holocaustului. El 
reprezintă mentalitatea evreilor incapabili să 
actualizeze felul în care naziștii i-au tratat pe fraţii 
lor» * 


Prin „incapacitatea de actualizare“, autorul (autorii) 
raportului ar fi vrut poate să evidentieze faptul că 
Begin nu a putut să se împace cu ideea sau să 
depășească ororile Holocaustului. Dacă sursele lui 
Anderson au fost corecte si acest citat a apărut în vreo 
versiune a profilului prim-ministrului israelian, este o 
observaţie meschină și superficială, care e la limita 
neprofesionismului. Fără acces la toate rapoartele ori- 
ginale neredactate, nu este posibil de stabilit unde sau 
dacă acest citat a apărut, într-un profil oficial pregătit 
de aceiași analiști care au pregătit profilurile date lui 
Carter. În orice caz, nu pare să se potrivească deloc cu 
tonul sau stilul profilurilor care au fost desecretizate de 
atunci. În special, se pare că nu ţine cont de un lucru 
bine cunoscut, anume că o mare parte din familia lui 
Menachem Begin a fost ucisă de naziști în timpul celui 
de-Al Doilea Război Mondial. Această traumă a 
contribuit, fără îndoială, la opozitionismul lui Begin și 
la refuzul său ferm de a lua în considerare orice decizie 
despre care simțea că ar fi putut slăbi statul Israel. 
Citatul izolat pare „brutal și nerafinat“. Anderson ar fi 
trebuit, cel puţin, să pună la îndoială motivaţia 
persoanei care i-a livrat citatul pe surse. 

Din fericire, impresiile pe care le-a obținut 
președintele Carter cu privire la personalitatea celor 
doi lideri din raportul complet i-au oferit o bază solidă 
de înţelegere în relaţiile sale cu Begin și Sadat. Acest 


subtext s-a dovedit deosebit de util, întrucât cei doi 
bărbaţi nu s-au întâlnit deloc, după un schimb iniţial 
de saluturi, în prima zi. Carter s-a împărţit între ei în 
timpul celor douăsprezece zile de negocieri. Intele- 
gerea temeinică a profilurilor psihologice compilate și 
felul abil în care le-a utilizat, combinate cu cooperarea 
celor doi subiecţi, Begin si Sadat, au dus la semnarea 
oficială a unui tratat de pace între Israel și Egipt. 
Ceremonia, care a avut loc la Washington, D.C., pe 26 
martie 1979, a fost o realizare uimitoare, după mai 
mult de trei decenii de război și animozitate. 

Preşedintele Carter a fost atât de mulțumit și de 
impresionat de munca analiștilor care au pregătit 
profilurile psihologice ale lui Begin și Sadat, încât i-a 
lăudat, după reușita negocierilor. „După ce am petrecut 
treisprezece zile cu cei doi conducători, nu aş schimba 
un cuvânt“, le-a spus.” 

Câteva pagini ale profilurilor pe care președintele 
Carter le-a studiat înainte de întâlnirea de la Camp 
David sunt reproduse în anexa A. 


. 


Punctele slabe ale analizei? 


Criticii profilării psihologice continuă să susțină că 
procesul e nesigur și, în majoritatea cazurilor, bazat pe 
dovezi insuficiente. Psihologia și psihiatria încă mai 
sunt considerate științe „inexacte“ — adesea pe bună 
dreptate. (De exemplu, domeniul psihologiei a fost 
zguduit recent de rapoarte potrivit cărora multe studii 
de cercetare au rezultate care nu sunt reproductibile. 
Psihologii fac eforturi pentru a corecta aceste 
probleme, la fel ca restul cercetătorilor din alte 
domenii, inclusiv neurostiintele. Îmbunătăţirea 
utilizării statisticilor în analiza de date este un pas 
important care se face în această perioadă.) 

Explicarea comportamentului uman nu este o știință 
„exactă“. Numărul de factori, atât genetici, cât si de 
mediu, care trebuie avuti în vedere pentru 


determinarea modului în care o persoană gândește, 
simte şi se comportă, îi face pe criticii psihologiei în 
general — și pe cei ai profilării liderilor politici în spe- 
cial — ţinta scepticismului, ai cărui exponenti nu sunt, 
uneori, familiarizați cu domeniul. 

În alte cazuri, critica poate fi pusă pe seama lipsei de 
sofisticare și cunoștințe a criticului. Unii dintre acești 
critici sunt ei înșiși profesioniști cu doctorate în 
domenii precum psihiatria si neurostiintele. Ei acuză 
psihiatria și psihologia că nu sunt mai științifice, că nu 
aduc în discuţie corelări organice ale tulburărilor pe 
care le studiază. Critica este valabilă, dar simplistă, din 
motivul evident că neurostiintele nu au avansat 
suficient de mult, pentru ca noi să explicăm tulburările 
mintale si de personalitate în termeni de funcționare 
neuronală. De asemenea, acești critici nu le recunosc 
clinicienilor faptul că văd modele repetate de 
comportament la persoanele bolnave mintal. 
Profesioniştii cu experiență în domeniul sănătății 
mintale pot prezice, adesea foarte exact, cum va 
răspunde şi va reacționa o persoană cu tulburare 
bipolară, tulburare-limită de personalitate, tulburare 
narcisistă a personalității etc. 

Explicatiile științifice utile promit predictibilitatea. 
Analizele tiranilor și ale dușmanilor Statelor Unite sunt 
inutile din punct de vedere practic, dacă nu pot 
prevedea modul în care subiecţii vor acţiona pe cont 
propriu și cum vor răspunde acțiunilor altora în viitor. 

Dacă un profil este corect, acesta ar trebui să ajute 
atât în negocieri corecte — de tipul „câștig—câștig“ —, 
cât și în situaţiile în care manipularea este cel mai bun 
mod prin care una dintre parti poate obține un avantaj 
fata de cealaltă. De exemplu, un lider mondial vanitos, 
extrem de narcisist, ar putea fi favorabil influențat de 
ceremoniile menite să facă apel la imaginea sa de sine 
grandioasă. Copleșirea cu atenţie a unei persoane cu 
trăsături narcisiste extreme poate influenţa cât de 


„buni“ sau de ,,corecti“ îi percepe respectiva persoana 
pe liderii celeilalte parti. 

Dacă ar fi să analizăm receptiile organizate de China 
si Franţa în timpul vizitelor președintelui Trump — la 
începutul mandatului său —, ne-am putea da seama că 
probabil au luat în considerare personalitatea lui, 
atunci când au planificat evenimentele. Deși relaţiile 
dintre SUA si aceste ţări au devenit problematice 
câteva luni mai târziu, președintele s-a arătat deosebit 
de plăcut impresionat de felul în care a fost primit. 
Comentariile lui chiar sugerau că-i vedea pe cei doi 
lideri străini ca pe niște prieteni personali, după ce l-au 
onorat. Dar preşedintele Trump, asemenea altor lideri 
mondiali, nu dorește să se supună unei examinări 
psihologice sau psihiatrice și să facă publice rezultatele, 
asa cum se întâmplă de obicei cu rezultatele 
examenului medical al președinților. Analiza trebuie 
făcută doar prin observarea subiectului, analiza 
scrierilor, declarațiilor şi acţiunilor sale si a 
interviurilor cu oamenii care au interactionat cu 
subiectul. Cu alte cuvinte, analiza trebuie realizata in 
exact aceeasi maniera in care sunt pregatite profilurile 
psihologice ale liderilor straini. 

Criticii se întreabă deseori cât de precis poate fi un 
profil care se referă la o persoană ce nu poate fi 
examinată faţă în faţă. Informaţiile disponibile pot fi 
anecdotice și poate fi dificil sau imposibil de cuantificat 
gradul în care o persoană manifestă o trăsătură 
definitorie. 

Practicantii subdomeniului misterios și neobișnuit al 
psihologiei/psihiatriei trebuie să-și bazeze în mod 
necesar analiza și concluziile pe surse de mâna a doua. 
Acestea includ interviuri cu persoane care au avut 
contact cu subiectul, scrieri cu acces deschis, 
înregistrări și filme despre subiect sau realizate de 
acesta, precum și orice alte informaţii care pot fi 
obținute prin activități de spionaj și culegere de 
informaţii, inclusiv comunicări interceptate şi 


informatori apropiaţi subiectului, atunci când este 
posibil. 

Având în vedere cât de dificilă este obţinerea de 
informaţii corecte, folosind aceste căi predominant 
indirecte, care sunt consecinţele, în cazul în care 
psihiatrii de la distanţă ajung la concluzii greșite? Ce se 
întâmplă dacă ei își citesc incorect subiecții? Erorile 
pot avea drept rezultat predicții incorecte, care, în caz 
de criză, duc la dezastru. Ca orice altă activitate, 
profilarea politică poate fi realizată mai bine sau mai 
rău; poate avea un final jenant ori unul demn de laudă. 
Profiluri inexacte realizate în deceniile care au urmat 
celui de-Al Doilea Război Mondial pot fi găsite în 
dosare, în ciuda inspiraţiei de care analiștii din 
comunitatea de informaţii au beneficiat, când și-au 
adus aminte de celebra lucrare a lui Langer. Astăzi, 
eforturi anterioare de profilare pot părea să includă 
mai multe inexactitati, pur și simplu, pentru că au fost 
declasificate mai multe cu timpul. Odată cu trecerea 
deceniilor, profilatorii au câștigat mai multă experiență 
şi și-au instruit înlocuitorii cu privire la metodele lor. 
Unele afirmaţii mai puţin impresionante din profilurile 
incluse în anexe ar putea fi numai rezultatul lipsei de 
experienţă a analistilor. 

În 1994, un înalt funcţionar din cadrul CIA a spus: 
„Există de multă vreme o tentatie de a-i întinde pe 
oameni pe canapele. Am devenit oarecum neincrezator 
față de aceste lucruri“. Oficialul, care a solicitat 
anonimatul, a descris profilarea psihologică in 
comunitatea de informaţii ca fiind „unul dintre 
punctele slabe ale analizei“? 

Psihologul Philip Tetlock, autorul cărţii Expert 
Political Judgment: How Good Is It? How Can We 
Know? (Judecata politică expertă. Cât de bund este? 
Cum putem sti?), a declarat pentru The New York 
Times, încă din 2011, exact ce părere avea despre 
„profilarea la distanță“: „Experții în realizarea de 
profiluri psihologice se pricep mai bine la prezicerea 


comportamentului decât un cimpanzeu legat la ochi, 
fie, dar diferența nu este atât de mare pe cât am 
spera“? 

În ultimii ani, mediul academic a început să pună la 
îndoială validitatea altui tip de profilare psihologică, 
anume profilarea criminalistică. Profilatorii criminalisti 
examinează locul crimei și metodele folosite de făptași, 
pentru a formula un profil conceput să-i ajute pe 
polițiști să aresteze un suspect. Se pune întrebarea cât 
de util este un astfel de profil, având în vedere că nu 
există dovezi convingătoare că o astfel de profilare este 
eficientă. Pascale Chifflet, de la Facultatea de Drept a 
Universităţii La Trobe din Australia, susține că practica 
se bazează pe teorii incerte, despre care nu se poate 
spune cu certitudine cât de bine funcționează. O parte 
a problemei este dificultatea de a proiecta modele 
adecvate, pentru a testa afirmaţiile care susțin eficiența 
profilării criminalistice.!* Îndoielile lui Chifflet și ale 
altora nu înseamnă că acest domeniu al psihologiei nu 
are nimic de oferit, înseamnă doar că utilitatea lui nu a 
fost stabilită prin datele disponibile. Autorii unei 
recenzii din 2009 au ajuns la o concluzie similară. În 
„Eficacitatea  profilării din perspectiva securității 
naţionale“, aceștia au raportat că „nu pot trage 
concluzia că profilarea comportamentală funcţionează 
într-un mod sistematic. Cu toate acestea, există dovezi 
anecdotice că profilarea poate funcţiona“.!5 

Interesant este faptul că domeniul profilării 
criminalistice a fost propulsat de succesul unui 
psihiatru consultant pe nume James Brussel, asa cum 
profilarea psihologică a politicienilor a fost inspirată de 
Walter Langer. Brussel a fost rugat să-și ofere expertiza 
pentru a descoperi cine ar fi putut fi responsabil pentru 
detonarea a douăzeci de bombe în diferite locuri din 
New York, între 1940 și 1956. Poliţia nu avea nicio 
pistă. Brussel nu avea acces la vreo persoană pe care s- 
o examineze, dar avea acces la fapte si indicii legate de 
detonarea bombelor. A fost suficient pentru ca 


psihiatrul să descrie cu lux de amănunte trăsăturile de 
identificare ale celui care pusese bombele. Printre 
previziunile sale exacte au fost acelea că bărbatul 
căutat de poliţie ar fi fost necăsătorit, în vârstă de circa 
50 de ani, străin, autodidact și locuitor al statului 
Connecticut. El a mai spus că atacatorul ar fi suferit de 
paranoia și că și-ar fi îndreptat ura spre compania 
electrică Consolidated Edison. Psihiatrul consultant 
ştia că paranoia tinde să devină acută în jurul vârstei de 
35 de ani. Presupunând că aceasta fusese vârsta 
atacatorului când își începuse cariera criminală, 
bărbatul ar fi ajuns la vârsta de 50 de ani în 1957. 
George Metesky, zis „Bombardierul Nebun“, a fost 
arestat și şi-a mărturisit faptele, după ce Brussel 
sfătuise poliția în legătură cu tipul de bărbat pe care 
trebuia să-l caute. 

O asemenea realizare este impresionantă, dar nu este 
o dovadă științifică a faptului că astfel de metode 
funcţionează consecvent și că sunt valabile pe scară 
largă. Aceeași situație se aplică profilării psihologice a 
personalităților politice. 

Psihologii care lucrează în mediul academic au fost 
avertizaţi că propriile opinii politice le influențează 
concluziile, atunci când realizează  profilurile 
politicienilor interni.’ Preferințele politice ale 
experților şi ale neexperților care au evaluat 
personalitățile lui Donald Trump și Hillary Clinton au 
fost direct proporționale cu ratingurile pe care le 
acordau acelor politicieni. 

Chiar dacă dovada științifică a eficacitatii profilării 
lipseşte, funcționarii guvernamentali care au nevoie de 
o perspectivă psihologică asupra altor lideri pot să se 
consoleze măcar cu o certitudine: profilarea 
psihologică este o practică de rutină, folosită de 
aproape toată lumea cu rezultate în general bune. Și cei 
care sunt buni în acest domeniu par să beneficieze mai 
mult decât cei care sunt slabi. 


Oricare dintre noi, cei care avem un oarecare succes 
trăind în orice cultură din lume, folosește în mod 
obișnuit o formă de profilare psihologică instantanee, 
„de amator“. Când un vecin nou se mută în 
apartamentul, casa, biroul sau cubiculul de lângă noi, îl 
măsurăm din cap până-n picioare. Este un om 
prietenos? Este o individă agresivă? Este posibil ca noul 
angajat să ne înjunghie pe la spate? Am vrea să ieşim la 
o bere după serviciu cu această persoană? Acea 
persoană este foarte entuziastă — poate chiar instabilă 
psihic —, în timp ce altă persoană este mai apatică, mai 
înceată, dar de încredere. Profilarea psihologică de zi 
cu zi este un instrument foarte bun pentru a 
supravieţui zilelor de lucru. Facem evaluări importante, 
folosind observaţii și contact direct, vorbind cu ceilalți 
(inclusiv prin scrisori de recomandare, atunci când 
angajăm). Concluzia că „există ceva care-mi place (sau 
nu-mi place) la acea persoană“ cu greu se încadrează în 
standardele profesionale riguroase pentru descrierea 
trăsăturilor de personalitate ale cuiva sau pentru 
diagnosticarea unei tulburări mintale, dar miza este 
atât de mare în relaţiile noastre interpersonale, încât a 
devenit un instrument obișnuit, util și necesar, pe care 
oamenii îl folosesc pentru a funcţiona mai bine. El ne 
ajută să evităm persoanele supărătoare și să le 
identificăm pe cele cu obiective și interese 
asemănătoare cu ale noastre. 

Impresiile imediate pe care ni le facem despre alții 
sunt un tip de profilare psihologică pe „câmpul de 
luptă“. Există diferente-cheie între ceea ce facem cu 
toţii în viata de zi cu zi și ceea ce prestează psihiatrii si 
psihologii pentru agenţiile de informaţii, atunci când 
realizează profiluri de lideri străini; ei sunt mai riguroși 
în abordare și au studiat comportamentul uman mai 
profund ca o persoană obișnuită, care adună observaţii 
despre o nouă cunoștință. Lipsa instruirii nu este însă 
un impediment pentru „citirea oamenilor“ în situaţii 
cotidiene. Profesioniştii in domeniul  profilarii 


psihologice își „citesc“ adesea subiecţii cu un grad mai 
înalt de pricepere decât ar fi în stare psihologii amatori, 
dar analizele lor nu sunt atât de diferite atunci când 
evaluează caracteristicile si trăsăturile unei 
personalități. 

Diagnosticarea tulburărilor psihice folosind 
profilarea psihologică este ținta unor critici 
semnificative. Acest lucru diferă cu mult de evaluarea 
trăsăturilor de personalitate evidente și a impresiilor. 
Există multe motive pentru care această practică ar 
trebui privită cu scepticism. 

Diagnosticele exacte necesită dovezi solide asupra 
comportamentelor, credințelor și trăsăturilor specifice, 
nu doar impresii superficiale, precum cele pe care le 
primim în fiecare zi de la oamenii pe care-i întâlnim. 
Astfel, atunci când analiștii de la CIA adună dovezi 
despre o trăsătură de personalitate din biografii și 
autobiografii — asa cum au făcut în cazul lui 
Menachem Begin -, ei folosesc standarde profesionale 
mai inalte decat acelea folosite de neprofesionisti, cand 
îi evaluează pe oamenii care le ies in cale. Acest 
standard e mai dificil de satisfacut, atunci cand trebuie 
indeplinite criteriile stricte de diagnosticare pentru o 
tulburare mintala. 

Cu toate acestea, nu e dificil să reperăm caracteristici 
comune unor tulburări psihice și de personalitate la 
anumiţi indivizi, ci este pur și simplu lipsit de etică să 
punem un diagnostic. După cum vom vedea mai 
târziu, Asociaţia Americană de Psihiatrie acceptă 
practica profilării psihologice pentru politicieni, dar nu 
susține punerea de diagnostice în timpul acestei 
proceduri. 

Comentariile pe care le fac experţii în afara cadrului 
profesional ignoră adesea această precauţie. Chiar eu 
m-am aflat în prezența mai multor experți de renume 
mondial, care pun cu ușurință diagnostice informale, la 
fata locului, despre persoane pe care nu le-au 
examinat. Aceste judecăţi nu sunt destinate publicului 


şi nu au niciun efect asupra vieții persoanei în cauză. 
Uneori sunt speculaţii și alteori anumite declaraţii, 
opinii pentru urechile colegilor sau ale ascultătorilor de 
încredere. Am auzit făcând astfel de comentarii chiar si 
pe cineva care de obicei critică vehement profilarea la 
distanță. Cu toate acestea, un expert cunoaște 
ramificatiile unui diagnostic greșit si face distincția 
între comentariile „doar între noi“ și un diagnostic 
oficial. 


Forțele implicate 


Unii sceptici afirmă că nu e clar dacă un eveniment sau 
o decizie politică este rezultatul factorilor psihologici ai 
unui lider, al unor influenţe istorice sau al unor forte 
sociale sau politice. Această chestiune, ca și bine- 
cunoscuta dezbatere „natură versus educaţie“ din 
biologie, este un exemplu care ilustrează perfect felul 
în care poţi fi indus în eroare de o presupunere 
implicită. Presupunerea falsă este că numai un factor e 
semnificativ pentru înțelegerea unui act politic: 
psihicul unui lider sau factorii istorici. Desigur, la fel ca 
şi în cazul naturii și educaţiei, ambele sunt importante 
în determinarea comportamentului: atât 
personalitatea, cât si forțele istorice sunt adeseori 
influenţe importante în evenimente si decizii politice. 
Doctorul Jerrold M. Post consideră inutilă această 
polemică. El este directorul programului de psihologie 
politică de la Facultatea Elliott de Afaceri 
Internaţionale a Universităţii George Washington. A 
petrecut aproape două decenii în cadrul CIA, unde a 
fondat și condus Centrul pentru analiza personalității 
şi a comportamentului politic. Centrul a reunit experți 
din varii domenii, pentru a le oferi oficialilor 
guvernamentali de nivel înalt, inclusiv preşedintelui, 
evaluări ale liderilor străini. Rapoartele furnizate de 
Centru au fost folosite la pregătirea negociatorilor 
americani pentru întâlniri cu oficiali străini și ca 


material de bază pentru a sprijini deciziile luate în 
situaţii de criză. Post a condus echipa care a elaborat 
profilurile lui Sadat și Begin, pe care președintele 
Carter le-a studiat înaintea negocierilor de la Camp 
David. 

„Această [controversa]“, a scris Post, „este un focar 
inutil de dispută, deoarece credem, alături de cei mai 
mulți istorici, că majoritatea deciziilor de conducere 
sunt determinate de factori multipli și că, atunci când 
nevoile psihologice și politice ale unui lider sunt 
congruente, există un impuls deosebit de puternic spre 
acțiune“. 

Profilurile psihologice de la Camp David și profilul 
lui Adolf Hitler realizat de Walter Langer pentru Biroul 
de Servicii Strategice demonstrează utilitatea analizei 
personalităţii liderilor străini. Desigur, nu toate 
profilurile pot avea același succes. Ca la toate analizele, 
este important să nu  exagerăm semnificația 
informaţiilor disponibile. Unele cazuri mai putin 
exacte, pe alocuri chiar jenante, de analize nereușite s- 
au scurs în presă. 

În 1993, de exemplu, CIA a lansat o evaluare 
psihologică a lui Jean-Bertrand Aristide, pe atunci 
preşedintele în exil al Republicii Haiti. Raportul 
menționa că Aristide nu numai că avea tendința de a 
incita la violență, ci si suferea de tulburare bipolară 
(care pe atunci se numea „tulburare maniaco- 
depresivă“) și fusese internat pentru tulburarea sa 
mintală cu treisprezece ani înainte. 

Potrivit articolului lui Thomas Omestad din Foreign 
Policy, „Psihologia şi CIA. Liderii intinsi pe canapea“, 
raportul l-a inspirat pe senatorul care l-a solicitat, 
republicanul Jesse Helms din Carolina de Nord, să 
declare că Aristide era un „psihopat“..* Helms, desigur, 
nu era calificat pentru a pune diagnostice. El a folosit in 
mod greșit termenul de „psihopat“, dar la fel de 
frecvent este greșit folosit si în ziua de azi. De exemplu, 
unii ziariști i-au descris pe oamenii care preferă 


cafeaua neagră, mâncărurile amare sau anumite tipuri 
de muzică drept „psihopaţi“, pe baza unor rapoarte 
preliminare de cercetare aduse la cunoştinţa lor prin 
comunicate de presă distribuite de birourile de relații 
publice ale universităţii. 

Helms nu a fost de acord cu intenţia președintelui 
Bill Clinton de a-l reinstaura pe Aristide ca preşedinte 
al acelei frământate naţiuni caraibiene. Secţiuni ale 
portretului lui Aristide realizat de CIA au fost 
împărțite în presă, pentru a submina în continuare 
planurile președintelui de a-l readuce pe Aristide la 
putere. Folosirea abuzivă în scop politic a portretului 
psihologic pregătit de CIA pentru senatorul Helms nu 
le-a fost de folos nici lui Helms, nici Agenţiei. Raportul, 
după cum au descoperit curând reporterii de 
investigaţii, era jalnic de inexact. Era, cum a observat 
Omestad, ,,slabut în ceea ce privește faptele și bazat 
masiv pe speculaţii; se apropia mai mult de o 
demonizare a caracterului persoanei decât de o 
analiză“. 

Cam în aceeași perioadă, un profil al preşedintelui 
irakian Saddam Hussein a ajuns la concluzia că 
dictatorul era, în cele din urmă, un tip pragmatic. A 
prezis că ar ceda presiunii exterioare, dacă asta ar 
însemna că va supraviețui.” Chiar dacă Saddam a fost 
suficient de brutal si de abil, pentru a-și asigura 
supraviețuirea în Irak (vezi capitolul 9), în ultimă 
instanţă, a fost prea simplu, pentru a supraviețui 
provocărilor forţelor din afară. A început, de exemplu, 
un război dezastruos cu Iranul. De asemenea, a 
calculat greșit atunci când și-a formulat strategia de 
supravieţuire, în timp ce se confrunta cu o invazie din 
partea Statelor Unite, o invazie bazată pe premisa gre- 
şită sau falsă că dictatorul adăpostea arme de 
distrugere în masă. 


Elaborarea unui profil util 


Cererile unor înalți oficiali guvernamentali pentru 
profiluri de lideri străini vin adeseori din scurt. Așa s-a 
întâmplat când președintele Carter a solicitat un 
material despre caracteristicile psihologice al lui Begin 
şi Sadat, cu doar câteva săptămâni înainte de începutul 
negocierilor. În situaţiile de criză, de asemenea, este 
foarte probabil să apară cereri imediate de informații 
despre persoanele-cheie implicate. 

În scenariul ideal, agenţiile furnizează oricum 
profiluri ale liderilor străini, prin urmare, ar putea 
cerceta şi scrie analize ale liderilor mondiali potenţial 
relevanti, înainte să apară o criză și înainte să fie 
programate negocieri sensibile. Dar, date fiind 
resursele limitate, acest ideal nu este întotdeauna 
posibil. Totuşi, CIA a reuşit să satisfacă rapid cererea 
lui Carter, deoarece chiar începuse să lucreze la 
profilurile lui Sadat și Begin, înainte ca preşedintele să 
le solicite. 

Când preşedintele Carter a cerut un profil similar 
pentru liderul partidului Likud din Israel, Shimon 
Peres, despre care se anticipa că avea să iasă câștigător 
la următoarele alegeri, analiștii de la CIA au trebuit să 
se grăbească să cerceteze şi să compileze un studiu de 
personalitate al politicianului israelian.” 

„Nu există un ingredient secret [pentru a produce un 
profil util], a spus Philip Tetlock, profesor la 
Universitatea din Pennsylvania. „Și impresia mea este 
că adeseori procesul poate fi grăbit:?! 

La fel ca scriitorii de necrologuri, care primesc în 
avans proiectele despre care știu că le vor fi cândva 
alocate, Agenţia avea profilurile multor lideri influenți 
deja pregătite, dar nu și ale tuturor liderilor minori sau 
potenţiali. Profilurile psihologice deja pregătite aveau și 
au în continuare nevoie de actualizare regulată, pentru 
a încorpora noi perspective și acţiuni. Această situație 
s-a înregistrat adeseori, când li s-a cerut din scurt să 


realizeze un profil. Alți lideri din Orientul Mijlociu, 
cărora li s-au făcut profiluri în anii '70, au fost Yitzhak 
Rabin din Israel, regele Hussein al Iordaniei si Hafez al- 
Assad, tatăl actualului dictator sirian și criminal de 
război, acuzat că a folosit arme chimice, pentru a ucide 
civili sirieni, Bashar al-Assad. Alte profiluri de 
personalitate din fișierele de la CIA îi aveau ca subiecți 
pe regele Idris I al Libiei — înainte de a fi fost răsturnat 
de la putere de colonelul Muammar Gaddafi, care a 
fost ulterior și el evaluat —, pe dictatorul Idi Amin 
Dada din Uganda (discutat în capitolul 8), pe 
preşedintele Algeriei, Houari Boumédiéne, pe prim- 
ministrul John Vorster din Africa de Sud, pe prim- 
ministrul ales Ohira Masayoshi din Japonia și pe 
generalul René Barrientos din Bolivia. 

Profilul de la CIA al lui Barrientos ajunsese la 
concluzia că acesta simţea în mod apăsat nevoia de a le 
dovedi celorlalți că era un bărbat adevărat, își amintea 
Jerrold Post. În opinia analistilor, una dintre 
consecinţele acestei slăbiciuni psihologice este că se 
suprasolicita si „s-a epuizat înainte de vreme“? 
Barrientos a preluat controlul in 1964 si a condus 
Bolivia timp de cinci ani. În 1969, nu la mult timp după 
ce și-au finalizat profilul cei de la CIA, Barrientos a 
murit. Elicopterul său zbura prea jos și a lovit un fir de 
înaltă tensiune. 

Post citează utilitatea biografiilor oficiale si neoficiale 
pentru pregătirea profilurilor politice. Menachem 
Begin a dezvăluit multe despre el însuși în două 
autobiografii: White Nights: The Story of a Prisoner in 
Russia (Nopti albe. Povestea unui prizonier in Rusia) şi 
The Revolt: Story of the Irgun (Revolta. Povestea 
Irgunului), care au fost publicate în Statele Unite in 
timpul negocierilor de la Camp David. Acestea ofereau 
informaţii pentru Post și alți analiști de la CIA despre 
„preocuparea lui Begin pentru precizia juridică şi 
incapacitatea sa de a se abtine de la clarificarea 
amănuntelor imprecise“. Atât conținutul, cât și forma 


în care au fost scrise cărțile ofereau informaţii despre 
cum gândea Begin. Având o perspectivă asupra stilului 
său cognitiv, Carter a putut să aprecieze faptul că Begin 
vedea problemele foarte diferit de Anwar Sadat. 

Ofițerii de la CIA pot fi însărcinaţi cu colectarea 
informaţiilor solicitate de către cei care creează 
profiluri psihologice, atunci când datele importante nu 
sunt disponibile din alte surse. De exemplu, un 
membru al echipei CIA care elabora profilul lui Begin a 
fost trimis în Israel. Acest analist și-a dedicat o mare 
parte din timpul petrecut acolo adunării de informaţii 
despre o trăsătură-cheie a personalităţii noului prim- 
ministru: creșterea tendinţelor sale opozitionale. 

De multe ori, psihologilor și psihiatrilor le lipsesc 
anumite informaţii folositoare, care nu se regăsesc în 
rapoartele oficiale și în publicitatea aprobată de 
guvern. Din acest motiv, analiștii se bazează foarte 
mult pe interviurile cu persoane care au avut contact 
direct cu subiectul. Informaţii „deosebit de bogate și de 
utile în dezvoltarea unei înțelegeri solide față de 
complexitatea personalităţii unui lider provin din 
informările oficialităților de rang înalt ale guvernului și 
ale oficialilor militari şi de la persoane din sectorul 
privat, care au avut un contact personal semnificativ cu 
obiectul studiului“, potrivit doctorului Post. De 
exemplu, ambasadorul SUA în Israel, Samuel W. Lewis, 
diplomat de carieră, care a jucat un rol important în 
negocieri, a oferit perspective foarte utile despre 
personalitatea lui Begin, înainte de începerea 
întâlnirilor. Și se spune că președintele Trump ar fi fost 
foarte interesat de impresiile secretarului de stat, Mike 
Pompeo, după ce acesta se întâlnise cu Kim Jong-un în 
vederea pregătirii summitului din iunie 2018 dintre cei 
doi lideri. 

În zilele de început ale profilării psihologice a 
figurilor politice, din anii '40 (așa cum a fost aceasta 
descrisă în capitolul anterior), analiștii își făceau 
evaluările pe baza popularelor teorii freudiene despre 


dezvoltarea personalităţii. În prezent, psihiatrii si 
psihologii care lucrează cu agențiile de informaţii și cu 
Departamentul de Stat se bazează mai mult pe fapte 
din biografia subiectului și pe relatările directe ale 
comentariilor și acţiunilor unui subiect decât pe 
speculaţiile bazate pe teorii despre dezvoltarea sexuală 
şi motivațiile inconștiente. 

O altă aplicaţie a profilării politice este la fel sau 
uneori chiar mai importantă decât pregătirea oficialilor 
guvernamentali pentru negocieri. Acesta este profilul 
politic al liderilor care exercită un control dictatorial 
asupra ţărilor respective. Dominația copleșitoare 
asupra supușilor înseamnă că pot acţiona cu puţine sau 
chiar fără restricții. De asemenea, pot îngreuna proce- 
sul prin care cei din afară obțin informaţiile necesare 
pregătirii unui profil. 

Un profil de personalitate ideal este imposibil de 
realizat. Ar necesita acces direct la subiect și 
disponibilitatea acestuia de a se supune unei evaluări 
psihologice. Abordarea cea mai bună, în absenţa 
acestor date, este obținerea de cât mai multe informaţii 
de încredere despre subiect și corelarea evenimentelor 
din viata subiectului cu evenimente din istoria ţării sa- 
le. Jerrold M. Post, fondatorul și fostul director al 
Centrului pentru Analiza Personalității și 
Comportamentului Politic al Guvernului SUA, 
recomandă ca persoanele care elaborează profiluri să 
utilizeze cronologii paralele, pentru a-și oferi o 
reprezentare vizuală a modului cum evenimentele 
istorice au afectat dezvoltarea psihologică a unui 
lider.” 

Post împarte componentele unui profil psihologic 
bine documentat în cinci categorii: 1. Discutarea 
elementelor psihobiografice: dezvoltarea individului în 
contextul istoriei țării sale; 2. Personalitatea; 3. 
Viziunea asupra lumii; 4. Stilul de conducere și 5. 
Perspectiva. 


La modul ideal, analiștii ar încerca să adune 
informaţii despre douăzeci de subteme diferite, care 
alcătuiesc aceste categorii. De exemplu: 


Discutarea elementelor psihobiografice ia în 
considerare factori precum originile familiei, 
prietenii, educaţia, cariera și mediul istoric și cultural 
în care s-a dezvoltat liderul. 

Personalitatea evaluează inteligența, reacțiile 
emoționale, impulsurile, natura caracterului său, 
conștiința și scrupulele, psihodinamica (de exemplu, 
concepţia despre sine, conflictele nevrotice etc.) si 
descrierea personală generală (aspect și caracteristici 
personale). 

Viziunea asupra lumii acoperă convingerile de 
bază, filozofia politică si percepțiile asupra realității 
politice. 

Stilul de conducere include strategia și tacticile 
utilizate pentru a-și atinge scopurile, stilul de 
negociere si cel de luare a deciziilor. 

Perspectiva include previziunea asupra modului 
în care subiectul profilului va interactiona cu ceilalți 
și încearcă să realizeze conexiunea între 
comportamentul politic și personalitate. 


Folosirea la maximum a resurselor disponibile 


Nu toţi cei care beneficiază de profiluri psihologice ii 
apreciază la fel de mult ca președintele Carter pe cei 
care le produc. Înainte de prima întâlnire dintre 
preşedintele rus Vladimir Putin și cel american Donald 
Trump, analiști care lucrează cu oficialii agenţiilor de 
informaţii ale Statelor Unite au pregătit un profil 
psihologic detaliat al fostului ofițer KGB.” Putin și-a 
folosit experiența si contactele din comunitatea de 
informaţii din Rusia, precum și experienţa și contactele 
sale cu comunitatea infractionala rusească, pentru a-și 
croi drum către poziţiile de prim rang în ceea ce 


rămăsese din fosta Uniune Sovietică. Și s-a menținut 
acolo mai bine de douăzeci de ani. 

Putin a reușit să-l impresioneze pe George W. Bush 
suficient de mult, încât să inspire cuvinte de laudă din 
partea președintelui american, în timpul primei lor 
întâlniri din 2001. 

Ulterior, Bush a explicat că-și formase părerea despre 
liderul rus, după ce Putin îi povestise o întâmplare cu 
un puternic substrat religios. După un incendiu în casă, 
un muncitor găsise o cruce pe care dictatorul rus o 
primise de la mama lui. Putin îi spusese lui Bush că i se 
păruse că recuperarea pretiosului obiect „trebuia să se 
întâmple“. Președintele Bush răspunsese: „Vladimir, 
asta este povestea crucii. Lucrurile sunt menite să se 
întâmple“.2$ 

Astfel s-a ajuns la evaluarea larg răspândită a lui 
Bush despre Putin: „L-am privit în ochi. Mi s-a părut 
un tip direct și de încredere și am avut un dialog foarte 
bun. Am reușit să-i simt sufletul“. 

Poate că Vladimir Putin este într-adevăr un om 
sentimental, religios, mișcat de găsirea unei cruci de la 
mama sa. Jurnaliștii și alti critici ale căror asasinate le-a 
comandat ar putea să nu fie de acord, dacă ar mai 
putea vorbi. Președintele rus știa prea bine că domnul 
Bush are sentimente religioase puternice. De aceea 
ipoteza că Putin a exploatat această informaţie din 
dorinţa de a intra în grațiile noului președinte al Sta- 
telor Unite, în timpul primei lor întâlniri bilaterale, nu 
poate fi trecută cu vederea. Ca majoritatea națiunilor 
dezvoltate, Rusia își face temele în privința liderilor 
străini. Analiştii de informaţii ai lui Putin elaborează 
profilurile liderilor americani, la fel cum agenţiile de 
informaţii americane elaborează profilurile liderilor 
ruși. 

Bush a fost avertizat în 2001, de mai mulţi experți 
ruși, că Putin era un autocrat în devenire.” Sapte ani 
mai târziu, după ce comportamentul său autocratic 
devenise clar pentru lumea întreagă, tonul 


conversatiilor s-a schimbat. În august 2008, când cei 
doi s-au întâlnit la ceremonia de deschidere a Jocurilor 
Olimpice de la Beijing, trupele lui Putin se aflau în 
Republica Georgia, unde nu aveau ce căuta, în 
conformitate cu dreptul internațional. Președintele 
Bush a spus că l-a avertizat că liderul Georgiei, Mihail 
Saakashvili, avea „sânge fierbinte“. Putin a răspuns că și 
el are sânge fierbinte. 

Bush susţine că s-a uitat fix la Putin și l-a contrazis: 
„Nu, Vladimir. Tu ai sânge rece“.% Deși existau încă din 
2001 indicii puternice cu privire la înclinațiile lui 
autoritare, experiența proprie, nu  informările 
experţilor sau profilurile psihologice l-a determinat pe 
președintele Bush să-și dea seama ce se afla, de fapt, în 
spatele privirii liderului rus. Dacă era un suflet, era 
sufletul unui om care-și omora dușmanii cu otrăvuri 
precum poloniul strecurat în ceai și clante mânjite cu 
agenţi neuroblocanti. 

Atitudinea față de Putin și relația președintelui 
Trump cu acesta sunt mult mai complexe și mai 
derutante decât cele dintre domnul Bush și liderul rus. 
Profilul psihologic al lui Putin, pregătit pentru cel de-al 
45-lea președinte al Statelor Unite, un om fără 
experienţă politică, a fost inclus într-un dosar gros cu 
informaţii adunate în pregătirea importantei întâlniri 
care urma să aibă loc în Germania, în 2017. Potrivit 
propriilor spuse și declaraţiilor personalului Casei 
Albe, domnului Trump nu-i place să citească rapoarte 
lungi. El recunoaște că nu citește cărți. Preferă să 
obțină ce informaţii poate din prezentări la minut, 
simplificate, de preferință pe o singură pagină, sau 
vorbind cu oamenii, atâta timp cât nu-i tin prelegeri 
sau nu-l plictisesc. 

Această manieră de a-și întări poziția in fata 
manipulării și abilităţilor dovedite de „gestionare“ ale 
unui fost ofițer KGB a ridicat anumite întrebări: Ar 
putea oamenii care l-au informat pe președinte să-i 
prezinte concluziile prin simplificarea profilului? Ar 


putea președintele să evalueze utilitatea informaţiilor 
fără a mai citi conţinutul profilului? Întrebările devin și 
mai complexe, atunci când este inclusă în ecuație ad- 
miratia domnului Trump pentru dictatorul rus. Nu 
contează cât de corect este un profil psihologic, acesta 
nu poate fi util decât dacă este deschis și citit. 

Cu puţin înainte să părăsească Washingtonul pentru 
a zbura spre Singapore, ca să înceapă negocieri cu 
tiranul nord-coreean Kim Jong-un, președintele Trump 
şi-a exprimat convingerea că era inutil să se 
pregătească prea mult, crezând, în schimb, că trebuia 
doar să arate că are „atitudine“. Se pare că domnul 
Trump a vorbit cu secretarul de stat Mike Pompeo, 
cerându-i acestuia impresii despre Kim, înainte de 
întâlnire. 

Eficacitatea metodelor domnului Trump în evaluarea 
liderilor străini va fi stabilită înainte de sfârșitul 
preşedinţiei sale. 


Capitolul 3. Combinații 
periculoase de trăsături 


Personalități sănătoase versus personalități 
nesănătoase 


Modul în care gândiţi si vă comportati de-a lungul 
timpului vă definește personalitatea. Stabilizată, de 
obicei, la sfârșitul adolescenţei, personalitatea este 
determinată de tiparul individual de trăsături, care nu 
se schimbă odată cu înaintarea în vârstă. Aceste 
trăsături influențează modul in care simtiti, gândiţi, 
actionati, interpretati și gestionati ceea ce experimen- 
taţi. Ele vă definesc, in mare măsură, în ochii altora. Va 
pot diferenţia de toţi ceilalți. Dacă cei din jur vă 
recunosc tiparul de gândire şi cel comportamental în 
anumite situaţii, acest lucru îi poate ajuta să prezică, de 
multe ori cu exactitate, cum vă veți comporta. 

Mai mulţi factori influenţează tipul de personalitate 
pe care l-aţi dezvoltat. După ce au petrecut zeci de ani 
cercetând cum se comportă și cum interacționează 
oamenii, multi psihologi cred acum că pot să-și facă o 
idee destul de clară despre personalitatea unei 
persoane, luând în considerare doar cinci factori de 
bază. Aceste „Cinci trăsături de personalitate 
importante“ sau „Cinci mari dimensiuni ale 
personalității“ sunt parțial determinate de genetică şi 
parțial de experiențele de viață, inclusiv de mediul în 
care a crescut persoana respectivă. Factorii-cheie în 
determinarea naturii personalității se găsesc, de obicei, 
undeva pe o scară sau pe un spectru ce se întinde între 
două extreme. Personalitatea este determinată de: 


1. Cât de extrovertit sunteți. Oamenii extrem de ex- 
trovertiti sunt foarte sociabili, vorbareti, excitabili 


si asertivi. Extrovertitii se descurcă bine in politica. 
Extroversiunea poate fi mai strâns legată de 
psihopatie decât introversiunea. Oamenii foarte 
introvertiti sunt adesea consideraţi „mai liniștiți“ 
decât  extrovertiţii. Se simt mai degrabă 
confortabil, dacă nu li se dă atenţie si dacă nu au 
parte de interacţiune socială. Uneori, chiar li se 
pare necesar să-şi petreacă timpul singuri. 

2. Cât de agreabil sunteţi. Trăsăturile agreabile 
includ bunătatea, încrederea și altruismul. 
Persoanelor dezagreabile le lipsesc aceste trăsături 
și este mai probabil să fie mai putin prietenoase si 
să se certe mai des cu ceilalţi. Egocentrismul, 
gradul scăzut de empatie şi nivelul ridicat de 
suspiciune sunt în concordanță cu descoperirea 
conform căreia aceștia prezintă adesea trăsături 
asociate cu „Iriada întunecată“, respectiv psihopa- 
tie, narcisism si machiavelism, spre deosebire de 
persoanele foarte agreabile. 

3. Cat de conştiincios sunteți. Oamenii 
constiinciosi sunt organizați şi-şi gândesc 
mișcările. Își stabilesc obiective și plănuiesc cum să 
le atingă. Această trăsătură este strâns legată de 
succes, dar, în forma sa extremă, poate devia în 
perfectionism. Persoanele care sunt în cea mai 
mare parte nedirectionate nu planifică bine, au 
probleme cu stabilirea obiectivelor si adesea sunt 
impulsive. Aceste caracteristici le ingreuneaza 
succesul. 

4. Cât de stabil emotional sunteți. Opusul 
stabilității emoționale este instabilitatea 
emoțională (încă denumită adesea „nevroză“). O 
persoană care este în cea mai mare parte a 
timpului extrem de instabilă, iritabilă, anxioasă, 
tristă, lipsită de încredere in sine, timidă si 
îngrijorată prezintă semne de instabilitate 
emoțională. Niveluri foarte ridicate de instabilitate 
emoțională sau nevroză sunt legate de tulburări de 


dispoziţie, cum ar fi anxietatea și depresia, dar au 
legătură şi cu singurătatea și ipohondria. 
Persoanelor stabile din punct de vedere emoţional 
le vine mai ușor să se mobilizeze si să depășească 
provocările zilnice, cu mai puţine îngrijorări şi 
îndoieli decât oamenii cu niveluri mai mari de 
instabilitate emoţională. 

5. Cât de deschis sunteţi la experienţe noi. 
Deschiderea indică gradul de curiozitate 
intelectuală. Oamenii cu personalitate mai puțin 
deschisă preferă rutinele familiare. În cazuri 
extreme, pot prezenta interese meschine, limitate, 
lipsă de imaginaţie și perspicacitate. 


Personalul medical din domeniul sănătăţii mintale 
vede în repetate rânduri pacienţi care pot face legătura 
dintre unele probleme personale, suferințe și/sau 
probleme de relationare cu probleme ce tin direct de 
personalitatea lor. Majoritatea oamenilor au trasaturi 
care se găsesc undeva între cele două extreme. Se 
consideră că aceștia au personalități „normale“ sau 
sănătoase. Dar, când prezintă un comportament 
problematic sau este o ameninţare pentru mine sau 
pentru ceilalți, persoana în cauză ar putea avea o 
tulburare de personalitate (TP). Cercetătorii estimează 
că aproximativ una din zece persoane are una sau mai 
multe TP-uri. 

Tulburările de personalitate sunt împărţite în trei 
subcategorii. Grupul sau Clusterul A include trăsături 
excentrice, bizare sau ciudate: schizoide, schizotipale şi 
paranoice.  Clusterul B include comportamente 
dramatice sau dezorganizate: antisociale, histrionice, 
de tip limită şi narcisiste. Clusterul C se caracterizează 
prin sentimente de teamă și anxietate: dependente, 
evitante şi obsesiv-compulsive. 


Dimensiuni ale trăsăturilor și tulburărilor de 
personalitate 


Se poate spune cu certitudine dacă o persoană are sau 
nu o tulburare de personalitate? În practică, utilizarea 
diagnosticelor de tip „totul sau nimic“ este încă la 
îndemâna majorității psihiatrilor, psihologilor şi 
companiilor de asigurări medicale. Oricine satisface un 
număr prestabilit de trăsături caracteristice pentru una 
dintre cele zece tulburări de personalitate descrise în 
DSM-5 şi care este afectat de simptomele respective 
poate fi diagnosticat cu acea tulburare de personalitate 
de un profesionist din domeniul sănătăţii mintale. 

Această abordare facilitează în mod evident 
clasificarea pacienţilor de către asigurătorii de sănătate. 
Şi, dacă diagnosticarea se face cu precizie, atunci 
personalul medical poate obţine o perspectivă mai 
bună asupra problemelor unui pacient. Un diagnostic 
precis poate prezice trăsături despre personalitatea 
unui pacient, care nu sunt evidente la început, dar este 
posibil să apară la un moment dat. 

O problemă cu utilizarea categoriilor foarte clare de 
diagnosticare este aceea că, desi nu toți pacienții 
îndeplinesc toate criteriile pentru o anumită TP, ei au 
probleme de adaptare în viaţa de zi cu zi. De asemenea, 
presupune faptul că există o delimitare naturală, clară, 
între caracteristicile psihologice sănătoase și cele 
nesănătoase. Este o abordare de tip „totul sau nimic“, 
deci oarecum simplistă, de a descrie starea mentală a 
unei ființe umane. Dar, desigur, ființele umane sunt 
complexe și diferite. De asemenea, unii oameni au 
caracteristici ale unor multiple tulburări de 
personalitate, cu diferite grade de severitate. Crearea 
unor puncte-limită de tip „totul sau nimic“, care 
determină prezenţa sau absenţa unei TP, este, în opinia 
multor critici, forțată și artificială. Ca urmare, această 
abordare poate fi mai puţin exactă, decât un sistem mai 


sofisticat de categorisire și descriere a tulburărilor de 
personalitate. 

Modelele dimensionale încearcă să elimine limitările 
legate de abordările de tip „totul sau nimic“ sau 
„este/nu este“ în privința utilizării categoriilor de 
diagnosticare. În loc să bifăm prezenţa sau absenţa 
trăsăturilor şi a comportamentelor pe o listă stabilită, 
pentru a determina dacă sunt suficiente pentru a 
îndeplini criteriile stricte pentru un diagnostic, un 
clinician care utilizează un model dimensional de TP 
ar putea construi un profil de personalitate al unei 
anumite persoane. Acest profil ar include o varietate de 
trăsături și observaţii clinice, care să nu fie neapărat 
limitate la o listă publicată într-un manual. 

Flexibilitatea creării unui profil psihologic, după cum 
susţin cei care sunt în favoarea acestui demers, elimină 
situaţia problematică în care oamenii ar trebui să fie 
împinși forţat în categorii care ar putea să nu li se 
potrivească foarte bine. O persoană ar putea avea un 
profil care să indice grade de trăsături mentale 
sănătoase și nesănătoase în diferite domenii ale 
funcţionării psihologice. Flexibilitatea modelelor 
dimensionale ar putea oferi o panoramă mai puțin 
rigidă și, prin urmare, mai precisă a sănătății mintale a 
unei persoane, decât dacă acesteia i se atribuie una sau 
mai multe etichete. 

Uneori, ideile concurente pot fi combinate, pentru a 
obţine cele mai bune rezultate. A existat mai demult, 
de exemplu, o dezbatere populară și naivă referitoare la 
„natură versus educaţie“. Susţinătorii „naturii“ spuneau 
că biologia ne determină comportamentul. Susţinătorii 
„educaţiei“ contraatacau spunând că educaţia, mediul 
în care s-a dezvoltat persoana, determină tipul de 
persoană care va deveni. Trăsăturile noastre 
psihologice și alte caracteristici personale sunt acum 
recunoscute ca fiind atât produsul influențelor de 
mediu (educaţie), cât și al factorilor genetici (natură). 


O altă abordare utilă de tipul „compromis“ in 
alegerea modului de descriere a tulburărilor de 
personalitate presupune combinarea elementelor 
legate de abordările dimensionale, respectiv 
diagnostice. „Modelul-prototip“, după cum este numit, 
stabileşte criterii de diagnosticare ca standarde 
teoretice, prototipice ale unei TP. Dar recunoaşte că 
ființele umane sunt complexe și individualiste. Nu 
oricine are probleme supărătoare de personalitate s-ar 
potrivi exact cu imaginea standard a unei TP. Aici 
intervine modelul dimensional. O persoană aflată în 
proces de evaluare este comparată cu modelul- 
prototip, iar trăsăturile psihologice îi sunt descrise pe 
baza profilului. Este o modalitate mai flexibilă de a 
rezuma personalitatea cuiva. Foloseşte în mare măsură 
criteriile modelului de diagnosticare, fără a ignora 
individualitatea persoanei evaluate. 

Explicatiile simpliste oferite în trecut sugerau cu 
tărie că factorii individuali sunt responsabili pentru 
problemele psihologice si comportamentele atroce 
ulterioare. Această eroare, în parte, poate fi urmărită 
până la Sigmund Freud și adepţii săi, care susțineau că 
experienţele copilăriei determină în mare măsură 
sănătatea mintală a adulţilor. Evident, acest lucru este 
valabil în multe cazuri, dar poate nu în măsura extremă 
pe care o împărtășeau primii adepţi ai lui Freud. Pare 
că Freud și-a bazat uneori declaraţiile despre influenţa 
evenimentelor care afectează dezvoltarea psihologică a 
unei persoane în copilărie pe pacienţii pe care i-a tratat 
întâmplător mai degrabă decât pe studiul științific al 
multor pacienţi. 

La mijlocul secolului XX, schizofrenia era pusă 
adesea pe seama faptului că persoana avea o mamă 
rece şi distantă, care nu le arătase afecţiune copiilor ei. 
Considerată acum ridicolă, această perspectivă a lăsat 
loc unei viziuni mai sofisticate, prin care mai multi 
factori contribuie la dezvoltarea unui adult sănătos sau 
nesănătos mintal, inclusiv factori genetici multipli. E de 


dorit ca evenimentele individuale să fie privite drept 
factori care contribuie la dezvoltarea unei personalități 
patologice, şi nu drept cauze ale acesteia. 


Ce influențează cel mai mult tulburările de 
personalitate? 


Mediul, inclusiv tradiţiile culturale în care sunteţi 
crescuţi, vă influenţează personalitatea. De asemenea, 
genele au un rol semnificativ în determinarea tipului de 
persoană care veţi deveni. Oamenii de știință care 
studiază relația dintre genetică si comportament 
estimează că între 40 şi 50% din variaţia sau diferenţele 
de personalitate dintr-un grup mare de oameni sunt 
strâns legate de genetică. În unele cazuri, influenţele 
genetice pot fi izbitoare. De exemplu, observarea 
atentă a comportamentelor agresive ale copiilor 
mici/preșcolarilor pot prezice dezvoltarea ulterioară a 
trăsăturilor negative de personalitate la acești copii. 

Oricât de izbitoare ar fi observaţia, cercetările 
sugerează că un astfel de rezultat poate fi evitat. Poate 
părea dificil de obţinut, dar, dacă copiii ar avea familii 
care să le ofere îngrijire, dragoste, sprijin și siguranţă, 
incidenţa tulburărilor antisociale și de altă natură ar 
putea scădea semnificativ. Când un copil cu tulburări 
comportamentale — care se caracterizează prin 
comportament antisocial înainte de 18 ani — are parte 
de programe de psihoterapie intensivă și se bucură de 
atenţie, va avea mai puţine probleme cu legea decât 
copiii cărora le-a fost refuzat acest ajutor. 

Este clar că mediul în care crește o persoană poate 
afecta foarte mult personalitatea pe care aceasta o 
dezvoltă. Dacă același copil este abuzat fizic și/sau 
emoțional, privat de dragoste, convins prin lipsa de 
atenţie că este nedorit, ar fi un noroc dacă ar ajunge să 
aibă doar comportament antisocial. În cele mai grave 
cazuri, acest tratament, combinat cu predispoziția 
genetică la agresiune și alte trăsături comportamentale 


negative, ar putea crea o persoană cu o personalitate 
psihopată extremă. 

La fel ca în cazul celor mai mulți dintre noi, 
personalitatea dictatorului e stabilă spre sfârșitul 
adolescenţei. În acest moment al vieţii lor, oamenii și- 
au dezvoltat deja un mod distinct de a interpreta lumea 
şi de a reacționa la mediul înconjurător, pe baza 
modului în care percep și interpretează ceea ce văd, fac 
fata provocărilor, simt, gândesc și se comportă. Dacă 
gândirea și comportamentul cuiva sunt în mod con- 
stant anormale și-i creează probleme, se spune că 
persoana respectivă are o tulburare de personalitate — 
dacă nu are o tulburare mintală, cum ar fi schizofrenia, 
depresia majoră, tulburarea bipolară, tulburarea de 
anxietate, tulburarea de stres posttraumatic, tulburări 
din spectrul autist, demenţă sau deficit de 
atentie/hiperactivitate, printre altele, care ar putea să 
explice comportamentul său anormal. Uneori, 
simptomele unei tulburări de personalitate pot să nu 
fie evidente pentru alti oameni. În alte cazuri, sunt. 


O serie de trăsături nesănătoase 


Mama se ruga fierbinte, în timp ce încerca să tina fata 
fiicei lipită de trupul ei: 

— Ssst, Zainab, ssst! 

Era esenţial să nu observe gărzile lui Saddam 
Hussein cat de suparata era fetita. Daca ar fi observat, 
l-ar fi putut anunta pe Saddam. 

Saddam nu era acolo. ,Vana“. Undeva, cu mult 
deasupra scenei cu fata înlăcrimată, Saddam stătea in 
usa unui elicopter Sikorsky privat, transformat. 
Giganticul său elicopter și alte două înconjuraseră un 
stol de rate. Păsările se invarteau, panicate și disperate, 
pe mica bucată de cer care le fusese lăsată liberă între 
cele trei Sikorsky uriașe. Zainab auzea tipetele 
păsărilor peste sunetul aparatelor. Saddam, „prieten“ de 
familie cu mama și tatăl lui Zainab, râdea în timp ce 


stătea in ușa deschisă a elicopterului, impuscand rațele 
captive. Acolitii lui Saddam din celelalte elicoptere se 
bucurau și ei de această activitate „sportivă“. Curând, 
rațele omorâte au început să pice din abatorul creat de 
cele trei fiare mecanice zburătoare. Cadavrele au căzut 
în jurul lui Zainab și al mamei sale. 

— Asta-i un masacru! striga fetița, tremurând si 
plângând. Nu e nimic de râs! E un masacru. 

— Ssst, Zainab, ssst! Te rog să nu mai plângi. Te rog, 
nu mai plânge, iubito. Fii puternică, de dragul meu! 
Faci asta pentru mine, te rog, Zanooba? Te rog, 
aminteste-ti unde esti!’ 

Zainab si mama ei traiau in Irakul lui Saddam. Viata 
familiei lor depindea de toanele dictatorului. Acesta 
fortase familia să-i accepte prietenia; tatăl lui Zainab 
nu pilota elicoptere, dar pilota planoare cu aripă fixă. 
Era unul dintre piloţii lui Saddam. Familia îndura 
vizitele de socializare ale lui Saddam și ale invitaţilor 
săi de ani de zile. Știau că oamenii care refuzaseră 
oferta de prietenie a dictatorului muriseră, pentru că 
nu-i făcuseră pe plac. 

Dacă Saddam ar fi auzit că Zainab îl acuza că 
masacrase păsări lipsite de apărare, dacă ar fi aflat că ea 
era supărată din cauza acţiunilor lui, ar fi considerat 
asta o critică, o insultă la adresa omului care oferea 
cadouri, vacanțe si tratament special pentru familia 
pilotului său personal. Mama lui Zainab știa că nimeni 
dintre cei care-l supărau pe Saddam n-o ducea bine. 

Cu toată depravarea dictatorului, Zainab mai știa din 
copilărie şi că Saddam era un vizitator prietenos în 
casa familiei sale. În timp ce stătea în sufrageria lor, 
vorbind și bând ceai, era atent cu fetița, amabil ca un 
unchi binevoitor. Ani mai târziu, după ce a aflat că 
Saddam a fost executat prin spânzurare, aceste 
sentimente din copilărie s-au reaprins, astfel că, pe 
lângă ușurare, ea a simţit şi o oarecare tristeţe la 
moartea lui. 


Si totuși, ea își dăduse deja seama ce se ascundea sub 
farmecul superficial al dictatorului pe care-l cunoștea 
drept „Amo“, când era mică. Aflase și că mama ei 
aranjase o căsătorie nedorită pentru ea, cu singurul 
motiv de a o proteja. Mama ei știa că Saddam și 
bătăușii lui nu s-ar fi gândit de două ori să abuzeze 
sexual o tânără necăsătorită. Dacă Zainab s-ar fi 
căsătorit, ar fi fost oarecum protejată, chiar și în Irakul 
lui Saddam. Mama lui Zainab a prevăzut, a știut ce i-ar 
fi făcut Saddam și camarila lui fiicei sale, dacă rămânea 
singură. 

Acţiunile mamei au salvat-o pe Zainab de Saddam, 
dar nu și de o căsătorie oribilă, care a inclus abuzuri 
fizice îngrozitoare. Zainab a scăpat si, cu o energie 
extraordinară, și-a refăcut viata. A înființat organizaţia 
Women for Women International („Femeile pentru 
Femei la Nivel Internaţional“), care le ajută pe femeile 
supraviețuitoare ale războiului. De asemenea, a câștigat 
numeroase premii, fiind inclusă în Top 100 al celor mai 
influente femei de publicaţiile Newsweek și The 
Guardian, în 2011. 

La sfarsitul anului 1990, psihiatrul Jerrold M. Post a 
prezentat un rezumat al profilului psihologic al omului 
pe care Zainab îl numea „Amo“. Le-a explicat 
membrilor comisiei pentru apărare din Camera 
Reprezentanţilor de ce liderul irakian era atât de 
periculos: „În el există o constelație de personalităţi 
politice: sete mesianică de putere nelimitată, absenţa 
conștiinței, agresivitate neînfrânată și o perspectivă 
paranoidă, care-l face pe Saddam atât de periculos. 
Transpus în forma conceptului de narcisism malign, 
aceasta este configurația personalităţii charismaticului 
element distructiv care unește și-și atrage de partea lui 
susţinătorii, dând vina pe dușmanii din afară“? 

Ca și în cazul altor dictatori, aspectele dominante ale 
personalităţii lui Saddam erau amenințătoare, erau aşa- 
numitele „trăsături întunecate“, după cum se referă la 
ele multi psihologi. 


Trăsăturile întunecate 


Pare să nu fie o coincidenţă faptul că modelele acestor 
trăsături apar la anumite persoane. De exemplu, 
narcisismul a fost recunoscut de mult ca o trăsătură 
frecvent asociată cu psihopatia. Același lucru e valabil 
şi pentru manipulare și  necinste, trăsături 
caracteristice ale machiavelismului. 

Expresia narcisism malign este aplicată adesea 
dictatorilor precum Saddam Hussein și alții, despre 
care discut în această carte. Se potrivește întru totul cu 
acţiunile lui Saddam, chiar și cu cele recreative. Zainab 
l-a văzut râzând, în timp ce măcelărea rațele incoltite. 
A fost cel mai crud lucru pe care fetița îl văzuse 
vreodată, dar, pentru Saddam, era ceva obișnuit. El a 
supravegheat și tratamente mult mai rele aplicate 
victimelor sale umane. 

Desi narcisismul malign nu este evaluat în DSM-S, 
sunt descrise totuși unele  tulburări-cheie de 
personalitate prezente la persoanele cu această 
combinaţie periculoasă de trăsături. Același lucru este 
valabil și pentru ansamblurile de trăsături numite 
„triada întunecată“, „cvartetul întunecat“ și „factorul 
general întunecat al personalităţii“ („factorul D“). 

Niciunul dintre aceste ansambluri nu e 
diagnosticabil, în sensul în care sunt diagnosticabile 
trăsăturile caracteristice ale componentelor lor, cum ar 
fi cele narcisiste, antisociale, paranoide și alte tulburări 
de personalitate. Acestea par totuși a fi ansambluri de 
trăsături adunate sub un termen generic, pentru a 
surprinde aspecte ale personalităţilor pe care le putem 
întâlni la oameni cu trăsături întunecate subclinice. 
Termenul „subclinic“ se referă la prezența unor 
trăsături de personalitate care nu ajung în stadiul de 
tulburare de personalitate, dar sunt vizibil supărătoare. 
De asemenea, apar în forme mai severe la 
personalităţile tiranice formate. 


Multe trăsături întunecate asociate cu diferitele 
tipuri de personalitate se suprapun. Triada întunecată, 
de exemplu, include trăsături ale narcisismului, 
machiavelismului și psihopatiei. Cvartetul întunecat le 
include pe cele de mai sus, plus sadismul. Narcisismul 
malign include tulburarea de personalitate narcisistă, 
precum și trăsături antisociale (sau psihopate) și 
paranoide. Cea mai recentă adăugire se numește 
„factorul întunecat al personalității“ sau „factorul D‘, 
care include egoismul, machiavelismul, dezangajarea 
morală, narcisismul, sentimentul de  îndreptăţire 
psihologică,  psihopatia,  sadismul, urmărirea 
interesului personal și reaua-vointa.* 


+ Egoismul este un interes propriu extrem, care-i 
determină pe oameni să acţioneze în moduri care 
să-i avantajeze sau să le facă plăcere, fără a lua în 
considerare efectele asupra altora. Favorizarea 
oamenilor care vă laudă în detrimentul celor care 
pot în mod legitim să nu fie de acord cu 
dumneavoastră — în ciuda competenţei mai mari a 
acestora din urmă — este un comportament egoist. 

+ Machiavelismul descrie utilizarea consecventă a 
înșelăciunii, minciunii, manipulării si exploatării 
altora, pentru a atinge un scop sau pentru a 
menţine puterea. Faptul că Stalin a făcut echipă cu 
tovarășii comunişti, pentru a-și submina 
adversarii, doar pentru a-i elimina pe cei care-l 
ajutaseră, odată ce a ajuns la putere, este un 
exemplu bun. 

+ Dezangajarea morală este un mod de gândire care 
le permite oamenilor să se convingă pe ei înșiși că 
standardele etice normale nu li se aplică într-o 
anumită situație. De exemplu, ignorarea sau 
găsirea de scuze pentru comportamentul criminal 
al unei persoane, de pe urma căruia puteţi 
beneficia material. 


+ Narcisismul este o concentrare extremă asupra 
sinelui, însoţită de o imagine augmentata, 
nerealista despre sine. Conectarea fiecărei 
experienţe și referirea la propria persoană cu 
fiecare ocazie posibilă este una dintre 
caracteristicile mai putin dăunătoare ale 
narcisismului. Trăsături mai grave ale 
narcisismului patologic sunt răspunsurile 
răutăcioase, meschine și răzbunătoare, provocate 
de oricine critică sau ameninţă imaginea de sine 
supradimensionată și fragilă a persoanei narcisiste. 

+ Sentimentul de indreptatire psihologică se referă 
la credința unor indivizi că au dreptul și merită un 
tratament mai bun sau, pur și simplu, că merită 
mai mult, în general, decât alte persoane. Această 
atitudine se observă adesea la oameni cu tulburare 
de personalitate narcisistă. Dacă aveţi impresia că 
meritati o notă mai mare, deși nu ati performat la 
fel de bine ca alţii care au obținut notele mari, 
acesta este un exemplu de indreptatire psihologică. 
Nevoia constantă de admiraţie și laude este un 
semn recunoscut al acestui tip de pretenţie. 
Persoanele publice care denigrează, jignesc si 
pornesc vendete împotriva jurnaliștilor care pun 
întrebări dificile sau publică articole critice 
demonstrează trăsături psihologice narcisiste. 

+ Psihopatia constă într-o serie de trăsături și 
comportamente care includ  insensibilitatea, 
deficitul emoţional, lipsa de empatie și de 
remușcări, escrocheria și manipularea, 
impulsivitatea și altele. 

+ Sadismul se referă la provocarea intenționată de 
durere celorlalţi, cu obiectivul obţinerii plăcerii 
și/sau dominării. „Sadismul cotidian“ se manifestă 
prin bucuria faţă de durerea resimţită de un 
concurent învins la serviciu sau la joacă. Sadismul 
patologic s-ar manifesta prin obţinerea plăcerii în 


urma abuzării fizice și/sau psihologice a unei alte 
persoane. 

+ Urmărirea interesului personal, în acest context, 
se referă la caracteristica unei persoane care 
acţionează pentru a-și aduce beneficii doar sieși. 
Căutarea bogăției, statutului social, faimei sau 
recunoașterii profesionale sunt exemple de 
activităţi în interes personal. Exemplele extreme de 
interes personal sunt legate de psihopatie, 
machiavelism, narcisism si alte comportamente 
antisociale. In aceste cazuri, interesul personal este 
urmărit, fără a lua in seamă daunele pe care le 
poate provoca altora. 

+ Rautatea este o dorinţă sau o preferință de a 
întreprinde anumite acțiuni pentru a răni o alta 
persoană, chiar dacă acţiunea are ca rezultat 
autoagresiunea. Actul nu trebuie să fie fizic, deși 
poate fi. Aceasta ar putea conduce la daune 
financiare sau sociale. De asemenea, poate, pur și 
simplu, produce inconveniente ambelor parti. Un 
șofer supărat, care vă izbeşte cu maşina, își 
demonstrează răutatea și furia. Ciuda poate fi 
prezentă la persoanele care sunt mai insensibile 
și/sau prezintă mai multe caracteristici 
machiavelice decât alții. 


Machiavelismul, narcisismul, sadismul și psihopatia 
apar în mai multe dintre aceste descrieri de 
personalitate suprapuse. Astfel, apare întrebarea: pot fi 
ele conectate cumva? Unii psihologi suspectează acum 
că trăsăturile întunecate sunt, într-adevăr, legate între 
ele. 


Un factor general întunecat al personalității 
(factorul D) 


Cercetători din Danemarca și Germania cred că acesta 
există. Morten Moshagen, Benjamin E. Hilbig și Ingo 
Zettler au prezentat, în 2018, dovezi în sprijinul 


existenţei lui, sugerând că trăsăturile întunecate sunt 
manifestări specifice ale unui „nucleu comun al 
trăsăturilor întunecate“, unul teoretic, denumit la 
propunerea lor „factorul D“° Ei isi bazează modelul pe 
rezultatele a patru studii pe care le descriu în revista 
Psychological Review. Mai mult, au descoperit că, dacă 
aveţi trăsături de personalitate negative asociate cu 
factorul D, orice test psihologic bun, conceput pentru a 
detecta trăsăturile întunecate, va susţine ideea că sunt 
elemente ale factorului D. Cu alte cuvinte, detectarea 
prezenţei factorului D nu depinde de un anumit test. 

Persoanele cu un scor ridicat al factorului D sunt 
capabile să facă tot ce este necesar ca să obțină ceea ce 
vor, indiferent pe cine deranjează sau rănesc. Ele pot 
chiar să acționeze în mod deliberat, pentru a-i deranja 
sau a-i răni pe alţii. Pot acţiona ca şi cum ar vrea să-i 
ajute pe ceilalți, dar, în cele din urmă, singurul lor scop 
este să se ajute pe ei înșiși. O persoană cu un factor D 
ridicat poate avea o personalitate care este în mod 
evident puternic psihopată, de exemplu, dar lucrarea 
lui Moshagen et al. sugerează că această trăsătură va fi 
legată de alte trăsături întunecate. Cu alte cuvinte, toți 
cei care obțin scoruri mari pe scara factorului D vor 
împărtăşi un nucleu comun de trăsături, chiar dacă 
unii își pot controla personalitatea mai mult decât alții. 
Egoismul,  machiavelismul,  dezangajarea morală, 
psihopatia, sadismul și răutatea par a fi cel mai strâns 
asociate, dar narcisismul, sentimentul de indreptatire 
psihologică și interesul personal fac, de asemenea, 
parte din nucleul comun al trăsăturilor întunecate, 
conform acestui model de trăsături de personalitate 
întunecate. 

Autorul Scott Barry Kaufman, care scrie articole 
pentru Scientific American, a selectat nouă enunturi- 
eșantion dintr-o baterie mai mare de enunturi folosite 
de psihologi ca să estimeze trăsăturile întunecate. 
Psihologii estimează cat de proeminente sunt 
trăsăturile machiavelice, narcisiste, psihopate, sadice si 


alte trăsături la subiecţi, în funcţie de cât de mult sunt 
de acord sau nu aceștia cu liste lungi de astfel de 
afirmaţii enumerate. Dacă o persoană este în mod 
repetat de acord cu diferite versiuni ale afirmației: „Ar 
fi interesant să rănesc pe cineva“, de exemplu, atunci 
probabilitatea ca acea persoană să aibă trăsături sadice 
devine dificil de ignorat. Exemplele selectate de 
Kaufman abordează această trăsătură și alte trăsături 
asociate cu factorul D*: 


1. „Este greu să înaintezi fără a o lua pe scurtătură ici 
si colo“ 

2. „Îmi place să folosesc o manipulare inteligentă 
pentru a-mi atinge scopul: 

3. „Oamenii care sunt maltratati au facut de obicei 
ceva ce a dus la această situaţie“ 

4. „Știu că sunt special, pentru că toată lumea îmi 
spune mereu asta“ 

5. „Sincer, simt că sunt mai merituos decât alții“ 

6. „Voi spune orice pentru a obţine ceea ce vreau“ 

7. „Ar fi interesant să rănesc pe cineva“ 

8. „Încerc să mă asigur că ceilalți îmi cunosc 
succesele“ 

9. „Uneori, merită puţină suferinţă din partea mea ca 
să-i vad pe alții primind pedeapsa care li se cuvine“ 


Amestecarea și asocierea trăsăturilor întunecate 


Luate fiecare în parte, este puţin probabil ca versiunile 
subclinice ale machiavelismului, narcisismului sau 
psihopatiei prezentate de un coleg sau apropiat să 
conducă la construirea unei relaţii de încredere, de 
susținere cu acesta. Toate trei produc o tendinţă 
distinctă de a fi dezagreabil și fiecare are aspecte 
distinct neplăcute si rau-intentionate, cum ar fi 
egoismul,  înșelăciunea, agresivitatea si distanța 
emoțională sau răceala. Cu toate acestea, trăsăturile 


problematice ale personalităţii nu sunt echivalente și se 
pot suprapune în diferite combinații. 

Aproximativ o persoană din zece are un anumit tip 
de tulburare de personalitate.” Acest lucru include 
aproximativ un procent din populaţie, care întrunește 
criteriile pentru psihopatie. Până la 6,2% dintre 
membrii unor comunităţi îndeplinesc criteriile pentru 
tulburarea de personalitate narcisistă, în timp ce 
estimările prevalentei tulburării de personalitate 
paranoidă variază de la 2,3 la 4,4%, conform DSM-S. 

Niciuna dintre aceste tulburări de personalitate nu 
explică întru totul comportamentul unui dictator. Dar 
existența unor elemente ale acestor tulburări în diferite 
combinaţii, alături de alte trăsături, precum 
machiavelismul și complexul mesianic, explică foarte 
uşor comportamentul indivizilor care reușesc să 
câștige puterea în tari slăbite, care se luptă pentru su- 
pravietuire, precum Germania (Hitler) în anii 1920 si 
1930, Rusia (Stalin) la începutul secolului XX, China 
(Mao) de la începutul până la mijlocul secolului XX, 
Irak (Saddam Hussein) și Uganda (Idi Amin) în anii '70. 

Regimul lui Stalin a durat 24 de ani. Mao a fost 
conducătorul Republicii Populare Chineze timp de un 
deceniu, după ce a fost înființată aceasta, în 1949. Si 
totuși, el a fost „președintele Mao“, liderul Partidului 
Comunist Chinez, timp de 41 de ani, din 1935 și până 
la moartea sa, în 1976. 

Muammar Gaddafi a reușit să se menţină la putere în 
Libia timp de 42 de ani, după ce a condus o lovitură de 
stat de succes în 1969. Regimul său s-a încheiat în 
2011, când Gaddafi a fost capturat şi ucis de forțele 
rebele. 

În schimb, Idi Amin Dada a rezistat doar opt ani. Nu 
a vrut sau nu a putut să delege puterea. Acest defect ar 
putea fi explicat pe baza unor aspecte ale personalității 
sale, care, după cum vom vedea, au contribuit cu 
precădere la faptul că și-a supraestimat grosolan 
abilitățile. Schimbările sale de dispoziție l-au 


determinat, de asemenea, să nu aibă viata lungă ca 
dictator. Încercările sale de reformă au inclus 
expulzarea asiaticilor care deţineau afaceri și care 
contribuiseră în mod esenţial la dezvoltarea economiei 
ugandeze. Rezultatele au fost dezastruoase pentru 
economia țării sale si au condus la căderea lui, urmată 
de exilul în Libia și apoi în Arabia Saudită. Datorită 
protecţiei saudite, spre deosebire de Gaddafi, cel puţin 
a reușit să moară din cauze naturale, în 2003. 

Istoria lui Idi Amin Dada evidențiază necesitatea ca 
un dictator să stăpânească sau să controleze aspectele 
mai grave, potențial dăunătoare ale multiplelor 
trăsături îngrijorătoare de personalitate observate în 
mod constant la dictatori, care pot duce chiar la 
căderea sa. 


Narcisismul 


Narcisismul nu este un fenomen rar. Tipul de narcisism 
pe care e cel mai probabil să-l întâlniți nu poate fi 
calificat ca tulburare mintală. A mai fost numit şi 
narcisism „normal“ sau „subclinic“$ Este mai probabil 
să ai de-a face cu oameni cu narcisism subclinic decât 
cu o persoană cu tulburare de personalitate narcisistă, 
o afecţiune mult mai gravă. Multi dintre noi putem da 
exemple de narcisism in viata de zi cu zi, la scoala, la 
serviciu sau acasă. Apare frecvent in industria de 
divertisment, în politică si în alte domenii care necesită 
sau le oferă oportunități oamenilor să iasă în evidenţă 
şi să fie observați. Psihologul Universităţii Reginei din 
Belfast, Kostas Papageorgiou, consideră că trăsături de 
personalitate precum cele asociate în mod obișnuit cu 
narcisismul nu trebuie considerate nici bune, nici rele. 
În schimb, el le vede ca pe niște produse ale evoluţiei si 
ca pe niște expresii ale naturii umane? 

O examinare a trăsăturilor de personalitate narcisiste 
la studenții din colegiile americane între 1982 și 2009 i- 
a determinat pe alți cercetători să conchidă că o 


creştere a incidentei narcisismului are legătură cu 
schimbările din cultura americană. 

O persoană cu trăsături narcisiste este preocupată de 
ea însăși. Aroganta, sentimente de superioritate fata de 
semeni, așteptarea de a fi tratat mai bine si de a ti se 
acorda o considerație mai mare în dauna celorlalți 
însoțesc adesea acest egocentrism. Nu este neobișnuit 
ca adolescenţii să prezinte semne ale acestor trăsături. 
Din fericire, ele devin, de obicei, aspecte mai putin 
semnificative ale personalităţii lor pe măsură ce se 
maturizează. Unii oameni însă nu pierd aceste trăsături 
odată ce ajung la maturitate. Alţii pot ajunge la 
maturitate cu un ansamblu de trăsături narcisiste 
suficient de severe pentru a fi încadraţi cu tulburare de 
personalitate. 

Din păcate, în limbajul cotidian, „narcisismul“ se 
presupune adesea a fi același lucru cu tulburarea de 
personalitate narcisistă (TPN). De fapt, nu toată lumea 
care are trăsături narcisiste are o tulburare de 
personalitate, dar toţi cei care au TPN au trăsături 
narcisiste. 


Tulburarea de personalitate narcisistă (TPN) 


Persoanele cu tulburare de personalitate narcisistă 
(TPN) au o imagine grandioasă despre sine. Cred că 
sunt extraordinare în multe feluri, chiar unice. În 
mintea lor, ele sunt intelectual superioare celorlalți şi 
merită un tratament special şi respect. Sunt convinse 
că merită puterea și succesul pe care și-l doresc. Si-i 
vor folosi sau exploata pe alții, pentru a le obține. De 
asemenea, prezintă o lipsă vizibilă de empatie. 

Nevoia lor profundă de a fi admirati poate părea 
disperată, nesfarsita si nesăţioasă. Pot fi invidiosi pe 
ceilalți. Cand sunt insultati sau când simt că nu au fost 
respectaţi ori nu au fost tratați „corect“ pot tine 
ranchiuna ani de zile, chiar și toată viața. Este posibil să 
simtă și să prezinte semne de furie ca reacţie la 
atacurile personale reale sau închipuite. Pot deveni 


obsedati de răzbunare, un fenomen numit „furie 
narcisistă“. Rar iartă pe cineva, cu excepţia cazului în 
care, probabil, cel care le-a greșit oferă laude generoase 
pentru a compensa insulta. Actioneaza în forță, sunt 
independenţi, de succes și autonomi, dar nesiguranța 
lor este dezvăluită de „sensibilitate“, susceptibilitatea 
exagerată fata de criticile care le sunt aduse. 

Pacienţii cu TPN pot prezenta și alte tulburări de 
personalitate, cum ar fi cea histrionică, tulburare- 
limită sau paranoică. De asemenea, pot suferi de 
tulburări depresive, tulburări din pricina consumului 
de substanțe nocive și chiar de anorexie nervoasă. 
Comorbiditatile adesea menţionate în profilurile 
tiranilor includ TPN și caracteristicile tulburării de 
personalitate paranoide. Persoanele cu un grad mare 
de narcisism pot apărea initial ca fiind vioaie, energice 
şi charismatice. Aceste impresii inițiale pot conduce 
chiar la formarea și încurajarea unui grup de 
admiratori aproape fanatici. 

Cu toate acestea, defectele devin curând evidente. 
Insultele îi fac pe cei cu TPN să răbufnească. Cel mai 
alarmant, se simt adesea obligaţi să răbufnească. 
Printre destinatarii furiei narcisiste se numără criticii 
sau oricine contestă sau neagă imaginea de sine 
grandioasă a persoanei cu TPN. Dacă deţine o poziţie 
proeminentă, narcisistul poate ataca presa. Va folosi 
toată puterea pe care o are, pentru a ataca pe oricine îi 
ameninţă imaginea de sine slăbită. 

Donald Trump nu a fost diagnosticat niciodată cu 
TPN sau cu vreun alt tip de tulburare mentală. Totuși, 
unul dintre comentariile sale ilustrează perspectiva 
unei persoane cu trăsături narcisiste pronunţate: 


„Când te înșală cineva, sfatul meu este: nu te lăsa 
mai prejos! Nu e sfatul tipic, însă este un sfat venit 
din lumea reală. Dacă te lași mai prejos, nu ești 
decât un fraier! Când cineva greseste fata de tine, 
stai pe capul lui, pentru că te vei simţi bine și 


pentru că alţii vor vedea ce faci. Îmi place să egalez 
scorul. Sunt înșelat tot timpul. Stau pe capul 
acestor oameni, și știi ce? Lumea nu se leagă de 
mine la fel de mult cât se leagă de alții. Știu că, 
dacă se leagă de mine, se aleg cu un război. 
Întotdeauna egalează scorul. Stai pe capul celor 
care stau pe capul tău. Nu-i lăsa pe oameni să te 
dea de colo-colo. Ripostează întotdeauna și 
egalează scorul întotdeauna. Trăim într-o junglă 
plină de șicanatori de toate felurile, care vor 
încerca să te dea din stânga-n dreapta. Dacă te 
temi să ripostezi, oamenii vor crede că ești un 
perdant, un fraier! Vor sti că scapă nepedepsiti, 
dacă te insultă, dacă nu-ţi acordă respect si dacă 
profită de tine. Nu permite să se întâmple așa ceva! 
Întotdeauna ripostează si egalează scorul. Oamenii 


te vor respecta pentru asta“! 


Este adevărat că dezvoltatorii imobiliari din New 
York și oamenii de afaceri din alte domenii extrem de 
competitive vor încerca să se saboteze unii pe alții 
pentru diferite avantaje. Este perfect logic să te aperi 
împotriva amenințărilor de genul acesta, dacă ele iti 
pun în pericol succesul. Dar, atunci când crezul tău în 
viata este acela că „o să te simţi bine“, dacă „te răzbuni“ 
pe o persoană care te insultă sau nu te respectă, acest 
fapt sugerează probleme psihologice dincolo de 
tehnicile de luptă la baionetă care sunt acceptate pe 
piaţa concurenţială. Nu există nicio opţiune în sfaturile 
de mai sus, pentru a-ţi „alege luptele pe care merită să 
le porţi“, de exemplu. Nu e necesar să „ne răzbunăm“ 
pentru fiecare critică. Oamenii sănătoşi din punct de 
vedere psihologic pot recunoaște insultele mărunte, le 
ignoră şi-şi dedică energia proiectelor mai 
performante. Insultele și lipsa de respect nu sunt 
același lucru cu victimizarea. Uneori, e nevoie să se 
răspundă la ele, dar nu întotdeauna, mai ales dacă 
provin în mod clar de la oameni pe care-i puteți ignora 


sau cu care puteţi să intrerupeti orice contact. Decizia 
de a nu face afaceri cu cineva ar putea fi o utilizare mai 
eficientă a timpului dumneavoastră decât aceea de a 
răspunde cu furie narcisistă tuturor celor care spun 
ceva rău despre dumneavoastră sau nu vă respectă. 

Trăsăturile narcisiste extreme conduc la o viziune 
asupra lumii în alb-negru, o lume populată doar de 
prieteni sau dușmani. Oricine laudă pe cineva cu TPN 
doar îi consolidează imaginea de sine nerealistă, în 
vreme ce oricine îi critică sau contestă imaginea de 
sine grandioasă este adeseori jignit si umilit cu un 
răspuns involuntar. Nu există medicamente pentru 
tratarea TPN. Discuţiile și psihoterapia sunt tot ce 
poate oferi psihiatria modernă. 

The Merck Manual, Professional Version (Manualul 
Merck, versiunea profesională) estimează că 
aproximativ jumătate de procent din populația 
generală poate fi diagnosticată cu tulburare de 
personalitate narcisistă reală. Alte surse, în funcție de 
comunitatea examinată, sugerează că între 0 si 6,2% 
din populaţie îndeplineşte criteriile pentru TPN.” O 
jumătate până la trei sferturi dintre aceștia sunt 
bărbaţi. Un studiu din 2010 a sugerat că aproape 9,5% 
dintre oamenii cu vârste între 20 și 30 de ani 
îndeplinesc acele criterii la un moment dat, în viața 
lor.! Din păcate, unele studii sugerează că incidența 
narcisismului și a TPN este în creştere." 

Plecând de la o estimare conservatoare de 1% din 
populaţie, incidenţa acestei tulburări de personalitate 
ar fi egală cu cea a psihopatiei, tot de 1%. 

Pentru ca diagnosticul de TPN să fie corect, este 
nevoie de îndeplinirea a cinci dintre următoarele nouă 
caracteristici: 


1. Un simţ grandios al importanţei de sine (de 
exemplu, atunci când o persoană susține în mod 
fals și-și exagerează realizările și abilităţile). 


2. O preocupare pentru fanteziile care implică 
realizări excepţionale, puterea, inteligenţa etc. 

3. Credinţa că propria persoană este unică și specială 
și nu poate fi apreciată decât de alte persoane sau 
grupuri „speciale“. 

4. Nevoia exagerată de a fi admirat. 

5. Un sentiment al indreptatirii. 

6. Un istoric de abuz asupra altor persoane. 

7. Lipsa de empatie. 

8. Sentimente frecvente de invidie sau credinta ca 
altii sunt invidiosi. 

9. Demonstratii de comportamente arogante si 
sentimente de superioritate. 


Nimeni nu poate explica satisfăcător ce anume 
provoacă tulburarea de personalitate narcisistă sau ce 
explică prezenţa trăsăturilor-cheie ale tulburării la o 
anumită persoană. O teorie sugerează că există două 
influențe de mediu, care pot fi importante. Leagă 
dezvoltarea acestei tulburări de personalitate de o 
nepotrivire în relaţia dintre părinţi sau tutori și copil. 
Admirația exagerată acordată unui copil cu 
predispozitie la această tulburare pare să explice unele 
cazuri. Abuzul sau criticile excesive îndreptate către un 
copil cu predispozitie la dezvoltarea acestei tulburări 
pare să explice alte cazuri. Cercetătorii au identificat 
mai multe gene care par a fi asociate cu dezvoltarea 
psihopatiei. Putem să presupunem, cu certitudine, că o 
predispozitie la dezvoltarea unor trăsături narcisiste 
extreme poate fi strâns legată de gene până în prezent 
neidentificate. 

Totuși, cunoștințele noastre despre numărul și 
identitatea genelor care pot explica o predispozitie de a 
dezvolta tulburarea în esenţă sunt egale cu zero. 

Această explicație privind  nepotrivirea dintre 
modurile în care e tratat copilul este în concordanţă cu 
situaţia lui Mao în primii lui opt ani de viata. După 
cum se va vedea în capitolul 6, în copilărie, Mao a fost 


rasfatat de mama sa iubitoare si de rudele ei. Când s-a 
dus să locuiască la tatăl său, un om sever, viaţa lui 
cocolosita s-a schimbat drastic. 


Machiavelismul 


Sfatul lui Niccolò Machiavelli către oricine era 
interesat să câștige și să păstreze puterea într-o situaţie 
instabilă era simplu: faceţi tot ce este necesar, atâta 
timp cât vă servește interesul personal. El și-a descris 
filozofia în 1513, în cartea Principele. Contemporan al 
nemiloasei familii Borgia, Machiavelli a fost 
reprezentant diplomatic. A învăţat despre politica 
epocii sale observând corupţia din puternicul stat 
papal si alte facțiuni războinice din orașele-stat 
italiene. Când familia Medici a preluat controlul asupra 
Florenței, Machiavelli și-a pierdut funcţia si a devenit 
scriitor. 

Istoricii suspectează că Principele a fost scris pentru 
a capta atenţia familiei Medici aflate la conducere, în 
speranţa că fostului diplomat, acum scriitor șomer, i se 
va da o slujbă. Nu a funcţionat. Cartea nu a avut succes 
pe vremea lui Machiavelli. Atenţia pe care a primit-o a 
fost în mare parte negativă, spre lauda cititorilor săi, 
dacă privim lucrurile din punct de vedere moral. Dintr- 
o perspectivă pragmatică sau de Realpolitik, ati putea 
spune, precum autorul, că, de fapt, criticii lui au fost 
naivi cu privire la modul în care funcţionează, într- 
adevăr, lumea. 

Deşi pe el nu l-a ajutat, Machiavelli a reușit să ne 
transmită, până în ziua de azi, conceptul de 
machiavelism: convingerea că în politică nu e loc de 
moralitate și că puterea și dobândirea ei ar trebui 
căutate folosind orice mijloace sunt necesare, oricât de 
lipsite de scrupule sau duplicitare ar fi ele. 

În 1954, Richard Christie, sociopsiholog la 
Universitatea Columbia, și-a dat seama că, de fapt, 
comportamentul recomandat de Machiavelli prinților 
care încearcă să obţină și să păstreze puterea se 


manifestă în viata de zi cu zi. El și colegii săi au sugerat 
că acest comportament social ar putea fi descris ca 
trăsături ale unui sindrom pe care l-au numit „machia- 
velism“.I5 

De asemenea, le-a dat psihologilor interesaţi de 
studiul personalității termenul de  „machiavelic“, 
pentru a-i desemna pe oamenii care măgulesc, înșală, 
trădează sau îi manipulează în alte feluri pe ceilalți, 
pentru a-și atinge propriile obiective. Această abordare 
a interacțiunii cu alții este în mod necesar asociată cu o 
filozofie personală amorală. Cinismul, sentimentul 
superiorității și distanța pot, de asemenea, să 
caracterizeze acest tip de persoană. 

Oamenii care tind să fie de acord cu ideile și sfaturile 
oferite în Principele nu pot fi prieteni sau colegi de 
cameră pe termen lung. Există o probabilitate mare ca 
ei să acţioneze la rece, să te păcălească și să te 
manipuleze pentru a obține avantaje.!* Tiranii în 
devenire au folosit în mod obișnuit tactici 
machiavelice, pentru a-și depăși rivalii reali și poten- 
tiali în lupta pentru putere. Stalin și Mao sunt exemple 
tipice ale acestui aspect al personalității tiranice. 


Psihopatia 


Societatea pentru Studiul Științific al Psihopatiei o 
definește ca fiind „o constelație de trăsături care 
cuprinde caracteristici afective, interpersonale, precum 
și comportamente impulsive şi antisociale“. 
Comportamentele impulsive şi antisociale includ 
asumarea imprudentă de riscuri, manipularea şi ne- 
cinstea. Trăsăturile afective includ trăsături care par a 
le lipsi acestor persoane, în comparație cu indivizii 
nonpsihopati: empatie, vinovăție şi ataşament 
emoțional profund față de alte persoane. 
Caracteristicile interpersonale includ farmec 
superficial şi narcisism. 

Asociația Americană de Psihiatrie echivalează 
psihopatia cu tulburarea de personalitate antisocială si 


sociopatia. Aproape toți oamenii de știință care 
studiază persoanele ce prezintă constelația de trăsături 
enumerate mai sus folosesc termenul de „psihopatie“. 

Din păcate însă, nu există definiţii clare și agreate 
unanim, care să facă distincţia între sociopatie şi 
psihopatie, desi acest lucru nu i-a oprit pe multi să 
recurgă la definiţii proprii şi distincţii între termeni. 
Tulburarea de personalitate antisocială descrisă în 
DSM-S nu este exact același lucru cu psihopatia. Nu 
are caracteristici legate de lipsa empatiei și a 
atasamentului emotional profund fata de alte persoane. 
Cam trei sferturi dintre detinutii din Statele Unite pot 
fi diagnosticati cu tulburare de personalitate 
antisocială, întrucât criteriile din DSM-5 subliniază 
„neputința de a respecta normele sociale“ 
„iresponsabilitatea consecventă“, „înșelăciunea“ si alte 
probleme de comportament antisocial. Acestea ii 
descriu, în esență, pe multi criminali. Doar 25% dintre 
deținuți au trăsăturile care-i fac realmente psihopati. 

Psihopatia nu este o afecţiune care fie există, fie nu. 
Ea se prezintă sub forma unui spectru, ca și alte 
trăsături psihologice. Pe scara de evaluare elaborată de 
Robert Hare, diagnosticul de psihopatie este conform 
cu un scor de 30 (25 în Europa) din maximum 40. 
Majoritatea oamenilor sănătoși din punct de vedere 
mintal înregistrează un scor în jur de 4, dar se pot găsi 
oameni cu scoruri întinse pe toată scara. 

Oamenii pot avea trăsături psihopate, care nu ajung 
la stadiile unui profil complet de tulburare mintală și 
care implică imprudenta, lipsă de empatie si de 
remușcare, dificultăți de a crea legături emoționale 
strânse și alte trăsături definitorii ale psihopatiei. 
Persoanele cu psihopatie „subclinică“ pot căuta 
aventura si acţionează mai impulsiv decât indivizii mai 
putin psihopati. Ele tind, de asemenea, să fie mai putin 
empatice, dar si mai putin anxioase.’* 


Narcisismul malign 


Acest ansamblu obișnuit — cel puţin printre tirani — de 
trăsături întunecate, inclusiv caracteristicile 
narcisismului, psihopatiei, agresivitatii, sadismului si 
paranoiei, e discutat în detaliu în capitolul 9, folosindu- 
l ca exemplu pe Saddam Hussein. 


Paranoia și neîncrederea 


Liderii cu personalități narcisiste „au un profund 
sentiment de neîncredere şi-i vad pe alţii ca 
dusmani/prosti sau idoli, fie denigrandu-i, fie 
idealizându-i“, a scris doctorul Jerrold Post în 2003. Ei 
sunt incapabili de introspectie ori să simtă remuscare şi 
tristețe. Tind să fie preocupaţi de teoriile conspiratiei.”” 
Această trăsătură comună a personalităţii tiranilor va fi 
discutată în detaliu în capitolul 5, folosindu-l ca 
exemplu pe Iosif Vissarionovici Stalin. 


Trăsăturile negative de personalitate nu sunt de 
ajuns 


Un dictator capabil să acapareze puterea şi să se 
menţină la conducere are nevoie de un set de abilităţi 
uneori trecute cu vederea de oamenii care văd numai 
brutalitatea și crimele sale. Desigur, el trebuie să fie 
decis și capabil să insufle frică oricui l-ar putea 
provoca. Pe lângă disponibilitatea de a comanda — fără 
ezitare sau remuscare — închisoarea, tortura și/sau 
moartea oricui îi ameninţă poziţia, trebuie să aibă şi 
abilităţi administrative, care sunt plictisitoare, dar 
esenţiale. El trebuie să-i poată identifica pe 
subordonații loiali, care sunt capabili să conducă 
economia, armata, partidul său politic, activităţile de 
propagandă și poliţia secretă. El trebuie să-i poată 
mulțumi pe acești subalterni, ca să-i rămână loiali, 
făcându-i dependenți de el. Recompensele și 
privilegiile speciale, care nu sunt disponibile pentru 
populaţia generală, ajută la păstrarea acestor indivizi 


pe cât de mulțumiți se poate într-o dictatură in care 
pierderea favorurilor conducătorului poate însemna 
închisoarea sau moartea. La fel si conştiinţa faptului că 
moartea sau răsturnarea tiranului le-ar ameninţa 
propria bunăstare, inclusiv, posibil, viata. Stalin și Mao 
sunt două exemple de dictatori care aveau aceste 
capacităţi. Idi Amin, care a pretins că era ghidat de 
viziuni în visele sale, era capabil de brutalitate la fel ca 
orice tiran, dar era dureros de incapabil să planifice şi 
să supravegheze guvernarea și să menţină eficiența 
forțelor armate. Ca atare, a fost răsturnat de la putere 
după o perioadă relativ scurtă. 


Capitolul 4 . Cum să prevezi 
apariția unui tiran 


Copilul joacă rol de tată 


În cele ce urmează, veţi putea citi două povești reale, 
bazate pe memorii personale, înregistrări istorice si 
biografii. Datele de identificare au fost lăsate deoparte, 
pentru a vă împiedica să intelegeti imediat cine sunt 
persoanele descrise, dar nu a fost extrasă sau inclusă 
nicio informaţie care v-ar putea induce în eroare. Una 
dintre persoanele descrise mai jos a devenit un dictator 
care a fost responsabil pentru moartea a milioane de 
oameni nevinovaţi. Celălalt a devenit un artist foarte 
popular si de succes.’ 


„DHT“ 


DHT s-a născut într-o țară sub asediu. Exploziile 
bombelor au părut să întârzie naşterea sa cu câteva 
zile, deoarece termenul trecuse deja. Mama lui a fost 
dusă în repetate rânduri la un adăpost pentru a naște, 
dar a fost nevoită să se întoarcă acasă. În cele din urmă, 
după o nouă alarmă falsă, s-a întors la ruinele casei, 
care între timp fusese distrusă de o bombă. S-a dus 
înapoi la adăpost. O zi și jumătate mai târziu, DHT a 
venit pe lume, într-o tara periculoasă, provocatoare de 
stres și sfâșiată de război. 

Pentru scurt timp, lucrurile s-au îmbunătăţit pentru 
DHT si mama lui. Au emigrat într-o altă tara, departe 
de bombe. În primii trei ani de viaţă, DHT a fost 
crescut de mama și de bunicii materni, persoane 
cumsecade și plăcute. Apoi tatăl său, fost soldat, s-a 
alăturat familiei. DHT s-a temut imediat de străin. 
Tatăl său era „un om mare si necioplit, avea peste o 
sută de kilograme și aproape doi metri înălțime, cu un 


temperament dur, asprit și mai mult de ororile 
razboiului..“ 

Răspunsul tatălui la respingerea fiului a fost violent. 
L-a bătut pe băiat. Mama lui DHT nu a putut să-și 
ajute fiul. Era tânără, abia trecută de 20 de ani și 
pașnică din fire. 

Când DHT avea 6 ani, s-a născut fratele lui. Pe 
măsură ce au crescut, amândoi băieţii au fost victimele 
furiei tatălui lor. Uneori, abuzurile însemnau lovituri 
cu pumnii sau cu picioarele, alteori bătăi cu cureaua de 
ascuţit briciul. Copilul mai mic a părut să sufere mai 
mult de pe urma abuzurilor. A devenit un escroc și 
delincvent mărunt, nu a dat niciodată vreun tun și a 
ajuns adeseori la închisoare pentru infracțiuni minore. 
A suferit de alcoolism și a murit de tânăr. 

DHT a fost bătut mai rău decât fratele său, chiar si 
când avea 10 ani. Însă răspunsul lui la abuz a fost 
destul de diferit. ÎI sfida pe tatăl său. Îl provoca, iar asta 
îl înfuria pe bătrân. DHT a fost de mai multe ori bătut 
până la sânge pentru sfidarea si împotrivirea sa. 

Noaptea, în pat, printre lacrimi, își dorea ca tatăl lui 
să moară. Ziua, la școală, frustrarea și furia îl făceau să 
sară la bătaie, fiindcă își pierdea cumpătul repede. A 
încercat în repetate rânduri să fugă din casa pe care o 
detesta. Odată, când avea 12 ani, a încercat să treacă 
granița în altă tara, dar a fost trimis înapoi acasă. La 15 
ani, a fugit pentru ultima oară. Traiul pe stradă era mai 
bun decât abuzurile pe care le îndura în propria casă. 


„IVD“ 


La fel ca DHT, IVD a fost destul de ghinionist să 
crească într-o familie disfunctionala. În copilărie, IVD 
şi părinții lui trăiau relativ modest, dar destul de 
confortabil pentru timpurile și locul în care se aflau. 
Însă familia s-a dezintegrat, înainte ca IVD să fi ajuns 
adolescent. Boala și rănile suferite în copilărie l-au 
marcat fizic pe băiat. Se crede că a recurs la consumul 


de alcool, înainte ca familia să se destrame. Se zvonea 
că mama lui era fie cochetă, fie promiscua, fie si una, si 
alta. Le spunea oamenilor că soţul ei o apucase odată 
de gât si o făcuse curvă. Tatăl lui IVD l-a abuzat și pe 
el. În cele din urmă, tatăl a dat de necaz, pentru că a 
atacat un polițist și a distrus un local. Apoi și-a părăsit 
familia. Ani mai târziu, este posibil să fi încercat o 
reconciliere, dar eforturile sale nu au avut succes. 

IVD si mama lui s-au mutat dintr-un loc în altul, 
rămânând, în medie, putin mai mult de un an în fiecare 
loc, în următorul deceniu. În tot acest timp, au trăit în 
sărăcie. Mama lui făcea curățenie și cosea, pentru a se 
întreține pe ea și pe fiul ei. După ce pierduse doi copii, 
înainte de nașterea lui IVD, a părut să-l adore pe 
singurul ei copil supravieţuitor. Ani mai târziu însă, 
IVD avea s-o întrebe de ce-l bătuse atât de tare când 
era mic. 

IVD își petrecea timpul pe străzi, alături de alți copii, 
dar si citea. Acasă, trebuia să-i facă față mamei, care 
era foarte dominatoare, fiind descrisă, de unul dintre 
prietenii din copilărie ai lui IVD, drept „o femeie foarte 
severă și, în general, o persoană dificilă“. 

Desi îl bătea, mama lui IVD a făcut eforturi mari ca 
să-i găsească un loc într-o școală, pentru ca IVD să 
capete o educație mai bună decât media celor din 
vremurile și cu statutul lor social. La fel ca DHT, el a 
avut ocazia să termine școala, dar nu a terminat-o 
niciodată, în ciuda inteligenţei sale considerabile și a 
curiozitatii intelectuale? 


Cine sunt cei doi? 


„DHT“, adică David Henry Thomsett, şi-a schimbat 
numele in David Clayton-Thomas. El este cunoscut ca 
solist vocal al grupului de jazz/rock Blood, Sweat, and 
Tears („Sânge, sudoare și lacrimi“). În 1968, la 27 de 
ani — si la doisprezece ani după ce fugise de acasă, 
pentru a trăi pe străzi —, albumul său de debut cu trupa 


s-a vândut în 10 milioane de exemplare. A fost în topul 
Billboard timp de 109 săptămâni, dintre care șapte, 
chiar pe locul întâi. A fost recunoscut pentru cea mai 
bună interpretare vocală masculină la premiile 
Grammy din anul acela, iar discul a fost votat Albumul 
anului. 

Muzica lui s-a vândut în peste 40 de milioane de 
discuri. Una dintre compoziţiile sale, „Spinning Wheel“ 
(„Roata care se-nvârtește“), este inclusă în Songwriter's 
Hall of Fame (Galeria Compozitorilor Celebri). 
Clayton-Thomas a fost onorat, în 1996, de către 
Canadian Music Hall of Fame (Galeria Celebritatilor 
Muzicii Canadiene). Pe lângă „Spinning Wheel“, 
single-urile sale de succes includ si versiuni ale unor 
piese celebre: „And When I Die“ („Și când voi muri“) 
de Laura Nyro, „God Bless the Child“ („Doamne, 
binecuvântează-l pe copil“) de Billie Holiday și Arthur 
Herzog Jr. și „You Made Me So Very Happy“ („M-ai 
făcut atât de fericit“) de Brenda si Patrice Holloway, 
Frank Wilson și Berry Gordy. În vârstă de peste 70 de 
ani acum, Clayton-Thomas continuă să compună si să 
cânte. 

Mai târziu, Clayton-Thomas și-a dat seama că tatăl 
său fusese o victimă a războiului. Luptase curajos, în 
timpul celui de-Al Doilea Război Mondial, în Africa de 
Nord și Europa. Fusese rănit de două ori. Primise 
decoraţii pentru serviciile aduse ţării și pentru fapte de 
vitejie. Dar experienţele îl afectaseră psihologic la fel de 
mult sau poate mai mult decât bucata de șrapnel și 
glontul de mitralieră care-l răniseră fizic. „A devenit“, 
scria Clayton-Thomas în memoriile sale, Blood, Sweat 
and Tears, „la fel de brutal ca războiul, pe care l-a 
retrăit pentru restul vieţii lui“. 

„IVD“ adică Iosif Vissarionovici Djugașvili, și-a 
schimbat numele în „Stalin“. În funcţie de opiniile 
dumneavoastră politice, el fie a asigurat conducerea cu 
mâna de fier de care avea nevoie poporul sovietic după 
Revoluţia Rusă din 1917, fie a impus un stat 


polițienesc, care, în cele din urmă, a luat viata a 
aproximativ 20 de milioane de oameni. Personalitatea 
sa a fost marcată de o paranoia pronunţată, în special 
în ultimii ani. Brutalitatea sa necruțătoare, 
machiavelismul și lipsa de empatie i-au fost alături tot 
timpul vieţii sale de adult. El a transformat Uniunea 
Sovietică într-un stat polițienesc represiv, timp de 
aproape o generație. 

Exemplele acestea, „DHT“ și „IVD“, ca multe altele, 
ilustrează faptul că experienţele din copilărie nu 
transformă singure un om într-un tiran. În secolul al 
XIX-lea în Rusia și Germania, abuzul fizic asupra 
copiilor nu era ceva rar întâlnit. Multi copii au trăit, 
fără îndoială, vremuri grele atunci, la fel cum trăiesc 
multi greu și astăzi. Dar câţi dintre ei au devenit 
despoti la maturitate? 


De ce ai nevoie ca să devii tiran 


Nu este ușor să devii tiran. E nevoie ca o anumită 
succesiune de evenimente să aibă loc, pentru ca o 
persoană ambițioasă si cu o personalitate autoritară să 
dobândească drept de viață si de moarte asupra 
compatriotilor săi si, poate, chiar și asupra ţărilor 
vecine. 

În primul rând, el trebuie să vină pe lume cu trăsături 
de personalitate antisocială extreme sau să aibă 
potenţialul de a le dezvolta. Așa cum se repetă adesea, 
pentru că incidența lor este atât de frecventă în aceste 
cazuri, trăsăturile respective includ o combinaţie de 
narcisism, psihopatie, machiavelism și paranoia, care 
trebuie să fie combinate cu ambiția extraordinară de a 
deţine controlul și puterea asupra altora. Mao Zedong 
şi Stalin sunt exemple importante de ambiţie 
extraordinară, combinată cu trăsături antisociale care 
creează un despot criminal, în stare să schimbe mersul 
lumii. 


În al doilea rând, aceste trăsături periculoase de 
personalitate trebuie dezvoltate, reiterate și întărite în 
timpul copilăriei, adolescenţei și maturității. 
Dezvoltarea lor este influențată deopotrivă de genetică 
şi de mediul înconjurător, adică de experienţele la care 
este supusă o persoană, pe măsură ce se maturizează. 
Trăsăturile de personalitate se mostenesc în proporţie 
de aproximativ 50%, ceea ce înseamnă că aproape 
jumătate din variabilitatea acestor trăsături care se văd 
într-o anume populaţie se datorează genelor moștenite. 

Cercetătorii au raportat date care leagă abuzul fizic si 
psihologic de niveluri crescute de psihopatie și 
comportament antisocial și alte tulburări de 
personalitate la diversi indivizi. Există o supozitie 
generală potrivit căreia copiii cu predispozitie la 
dezvoltarea acestor trăsături vor deveni, cel mai 
probabil, persoane antisociale. 

Psihologul Aina Sundt  Gullhaugen, de la 
Universitatea Norvegiană de Știință si Tehnologie, a 
trecut în revistă istoricul tuturor psihopatilor infractori 
adulți descriși în rapoartele de caz în limba engleză, 
publicate timp de 29 de ani, începând cu 1980: „Fără 
excepţie, acești oameni au fost răniţi în prezenţa celor 
care-i îngrijeau“, a conchis ea. „Și multe dintre descrieri 
au arătat limpede că lipsa lor ulterioară de milă a fost o 
încercare de a remedia acest rău, dar într-un mod 
inadecvat sau greșit“ Cu siguranţă, în cazul lui Stalin, 
Hitler și, așa cum vom vedea mai târziu, Saddam 
Hussein, este literalmente imposibil să venim cu 
exemple mai elocvente ale unor modalităţi inadecvate 
sau întru totul greșite de a remedia tratamentul 
mizerabil la care au fost supuși de către cei care-i aveau 
în grijă. 

În cele din urmă, cruzimea si acţiunile politice 
nemiloase ale lui Stalin au fost responsabile pentru mai 
multe decese decât pot fi atribuite practicilor 
genocidare ale lui Hitler. Multe dintre ele își pot avea 
rădăcinile direct în paranoia lui politică, în frica de cei 


care ar fi vrut sau ar fi putut complota împotriva lui. 
Dar viclenia, ambiția și manipularea fără scrupule i-au 
oferit instrumentele de care avea nevoie, pentru a 
câștiga si păstra puterea, prin eliminarea oricăror 
dușmani reali și potenţiali, de multe ori jucându-se cu 
ei și familiile lor, un indiciu al tendinţelor sale sadice. 


„Nu primești cadou o tulburare de personalitate 
când implinesti 18 ani“ 


Psihologii precum Gullhaugen suspectează că, în 
copilărie, unii oameni care dezvoltă trăsături psihopate 
se simt respinși. Ei cred că simţul de independenţă al 
copilului si propria voinţă a acestuia sunt deteriorate 
sau compromise prin comportamentul autoritar pe 
care-l suferă din partea părinţilor sau apartinatorilor si 
că gradul de deteriorare este semnificativ mai mare 
decât cel observat în rândurile populaţiei generale. 
După cum sugerează Gullhaugen, „aceste tratamente îl 
pot provoca pe psihopat să acționeze mai târziu fără 
milă fata de ceilalți, mai mult sau mai putin conștient, 
pentru a obține ceea ce-i trebuie. Acest tip de relaţie — 
sau absența totală a unei persoane care să-i îngrijească, 
neglijarea pură — este parte a imaginii care poate fi 
creionată despre evoluţia psihopatului“. 

Prin activitatea sa atât în psihologia clinică a 
adulților, cât și în cea a copiilor, Gullhaugen este 
familiarizată cu experienţele copiilor care devin 
psihopati. Desi spune că nu este încă posibil să se 
identifice exact motivele pentru care cineva dezvoltă 
ceea ce numește „masca dură a psihopatului“, ea 
adaugă: „Dar, așa cum au spus alții înaintea mea: nu 
primeşti cadou o tulburare de personalitate când 
împlinești 18 ani“ 

Dupa cum s-a mentionat anterior, despre criminalii 
psihopati cu „măștile dure“ descrise de Gullhaugen, se 
crede acum, în general (dar nu mereu), că-și dezvoltă 
personalitatea din cauza unei combinaţii de factori de 


mediu — cum ar fi copilăria grea a lui Stalin, inclusiv 
bătăile primite de la ambii părinți — în combinaţie cu o 
predispozitie genetică de a răspunde la un astfel de 
abuz, dezvoltând o personalitate psihopatică pregătită 
să iasă la iveală în circumstanțe greșite. Lipsa predis- 
poziţiei genetice este foarte probabil motivul pentru 
care DHT, care si el a avut o copilărie traumatizantă, 
nu a dezvoltat o tulburare de personalitate ca urmare a 
acelei experienţe. 

Pare clar că abuzul este adesea asociat cu exprimarea 
unui comportament antisocial mai târziu în viaţă, dar 
este abuzul neapărat necesar? Dovezile arată că 
răspunsul este nu. Unul dintre cei mai mari ucigași în 
masă din secolul XX, Mao Zedong, nu pare să fi suferit 
abuzuri grave în copilărie. Uneori, în cazuri rare, un 
individ psihopat poate proveni dintr-o familie relativ 
normală, sănătoasă. Aceasta pare a fi situaţia lui Eric 
Harris, criminalul de la liceul din Columbine, 
Colorado, ale cărui fapte criminale nu pot fi în niciun 
caz explicate prin situația familială. Lui Harris îi lipsea 
dorinţa de a domina o ţară, punându-se pe sine în 
postura de conducător tiranic. Ambitia lui era să-i 
omoare pe cât mai multi dintre colegii săi de liceu. Dar 
personalitatea sa clasică de psihopat criminal 
sugerează că, în cazuri rare, genetica poate — chiar și în 
absența unor factori de mediu favorizanti, cum ar fi 
abuzul — să contribuie mai mult decât ne-ar plăcea să 
credem la crearea unei ființe umane capabile să 
distrugă fără remușcări viata altor ființe umane. 
Psihiatrul Ben Karpman a denumit astfel de persoane 
„indivizi psihopati primari sau idiopatici“, în sensul ca 
nimic din trecutul lor nu putea explica ceea ce el 
numea „plăcerea psihopatica“* 

Dacă o copilărie dificilă ar putea explica apariția unui 
tiran sau a unui viitor tiran, personalităţile autoritare ar 
fi norma. În realitate, majoritatea populaţiei lumii se 
mulțumește să aibă grijă de ei și de familiile lor. Totuși, 
există o rezervă ofertantă de personalităţi autoritare, 


gata să profite de condiţiile favorabile înființării statelor 
autoritare. Nu va exista niciodată o penurie de despoti 
în devenire, gata să iasă in fata, ca să-i domine pe 
ceilalți. 

În al treilea rând, un viitor tiran trebuie să aibă 
ocazia de a se manifesta. Cum am văzut în cazul lui 
Hitler, el trebuie să ajungă la maturitate, atunci când 
sistemul politic al țării sale de baștină e slab și/sau 
instabil. Împreună, aceste evenimente creează baza 
ascensiunii la putere. Astfel câștigă apoi controlul 
asupra vieţii și morții compatriotilor săi. Instabilitatea, 
slăbiciunea guvernamentală si suferința economică pot 
fi vehicule rapide pentru dictatori emergenti, care vor 
să ajungă în vârf. 

Dacă nu aveţi o tara proprie de dominat, puteţi 
exploata o națiune eșuată, divizată. Vă puteți muta și 
puteţi aduna o cohortă de zeloti. Osama bin Laden si 
organizaţia Al-Qaeda au făcut chiar acest lucru în 
Afganistan. El a fost capabil să facă asta, după ce SUA 
şi alte state au ignorat localizarea strategică a acestei 
ţări din Asia Centrală, în urma înfrângerii și retragerii 
forţelor sovietice invadatoare, în 1989. Sau puteţi 
construi o armată de adepţi care împărtăşesc visurile 
dumneavoastră într-o ţară sfâșiată, care suferă 
consecinţele unei recuperări economice nereușite după 
înfrângerea într-un război. Așa a făcut Abu Musab al- 
Zarqawi când a fondat Statul Islamic in Irak, după ce 
guvernul SUA nu a reușit să „construiască o naţiune“ 
după invadarea ţării în 2003. 

Oamenii inteligenți și manipulatori, născuţi cu 
predispozitie pentru dezvoltarea trăsăturilor 
psihopatice și altor caracteristici ale narcisismului 
malign, care sunt capabili să-și elimine fără milă rivalii 
în drum spre vârf, nu profită doar de situaţiile politice 
şi sociale haotice — ei văd în ele niște oportunități. In 
schimb, indivizii care nu dezvoltă niciodată astfel de 
trăsături antisociale extreme, care sunt capabili de 
empatie, care se văd ca parte a comunității și nu se 


percep ca fiind mai buni decât toți ceilalți nu ar 
considera niciodată un stat care eșuează o ocazie de 
exploatat. Stalin a fost unul dintre cei mai de succes 
tirani din secolul XX și un prim exemplu de persoană 
capabilă să profite de astfel de oportunități. 


Capitolul 5 . „Natura regimului 
său era una eminamente 
personală“ 


Vladimir Mihailovici Behterev participa, la Moscova, la 
o reuniune medicală, la organizarea căreia ajutase, 
Primul Congres al Neuropatologilor și Psihiatrilor din 
Uniunea Sovietică. Behterev mai avea doar cinci 
săptămâni până să împlinească 71 de ani. Deși avea o 
sănătate robustă, nu a mai apucat să și-i sărbătorească. 
Doar cu câteva săptămâni înainte, renumitul 
neurofiziolog/neurolog/psihiatru — care este încă 
foarte apreciat in Rusia si in alte parti ale lumii, ca 
pionier al medicinei și stiintei — a avut nenorocul să fie 
convocat la Kremlin pentru un consult neurologic. Era 
la sfârșitul lunii decembrie 1927. 

Pe 23 decembrie, Behterev a ţinut o prelegere de 
neurologie pediatrică la Congres. La scurt timp după 
ce și-a terminat discursul, a plecat să răspundă 
„apelului de la Kremlin“. Pacientul s-a dovedit a fi Iosif 
Vissarionovici Djugasvili, cunoscut sub numele de 
„Stalin“. 

Stalin însuși sau cineva apropiat lui îl convocase pe 
unul dintre cei mai proeminenţi medici/oameni de 
ştiinţă ai timpului său. Behterev avea un aer impunător, 
cu o coamă grizonantă formidabilă, barbă și mustati 
încă si mai impresionante. Infatisarea îi era pe potriva 
reputației. Realizările științifice îi aduseseră respectul 
sincer al colegilor săi. Timp de nouă ani, până să 
moară, a ocupat funcţia de decan al Facultăţii de 
Psihologie și Reflexologie a Universităţii din Petrograd. 
Înainte de asta, fondase un institut psihoneurologic la 
Sankt-Petersburg și înființase Nevrologhiceskii Vestnik, 
prima revistă rusească de neurologie, de fapt, primul 
periodic rusesc dedicat bolilor sistemului nervos. A 


fost şi profesor de psihiatrie la Academia Militară de 
Medicină. A descris mai multe maladii neurologice, 
inclusiv o formă de artrită reumatoidă, care afectează 
coloana vertebrală (boala Behterev sau spondilita 
Behterev). De asemenea, a fost primul care a descris 
mai multe regiuni ale creierului. Una dintre structurile 
cerebrale descoperite de el este cunoscută sub 
denumirea de nucleul Behterev sau nucleul vestibular 
superior. Cand vă înclinați capul, nervii nucleului 
Behterev ajustează mișcarea ochilor. 

Influentul său manual de neurologie, The Pathways 
in the Brain and Spinal Cord: A Manual for the Study 
of the Structure and the Internal Connections of the 
Nervous System (Căile creierului și ale măduvei 
spinării. Manual pentru studiul structurii și 
conexiunilor interne ale sistemului nervos), a devenit 
textul standard pentru neurologia acelor timpuri. 
Acesta l-ar fi inspirat pe un neuroanatomist care-i 
admira munca să declare: „Misterele creierului nu le 
știu decât Dumnezeu si Behterev“'. 

Pentru a convoca un psihiatru/neurolog cu astfel de 
realizări, Stalin trebuie să fi avut o suferinţă fizică 
destul de gravă. Este foarte puţin probabil ca el să fi 
recunoscut că avea o problemă psihiatrică serioasă, 
deși unele relatări sugerează că Stalin suferea de 
depresie. Dacă ar fi admis acest lucru, i-ar fi fost 
compromisă, cu siguranţă, ascensiunea la putere, ceva 
ce el nu ar fi riscat niciodată. Cel mai probabil, Stalin a 
solicitat o consultatie pentru mâna beteaga si pentru 
braţ. Știm totuși că doctorul Behterev a descoperit atât 
probleme fizice, cât si psihice la pacientul său. 

La vreo trei ore după ce plecase de la Kremlin, 
Behterev s-a întors la Congres. El le-a pomenit 
colegilor, din întâmplare, ce făcuse după ce-i părăsise. 
Fără a-l identifica pe pacient după nume, Behterev a 
spus: „locmai am examinat un paranoic cu o mana 
scurtă și uscată“? 

A doua zi, Behterev era mort. 


„Mâna scurtă şi uscată“ menţionată de Behterev a 
fost, fără îndoială, o referință la mâna stângă a lui 
Stalin. Bratul stâng îi fusese vătămat într-un accident 
din copilărie. Rana nu fusese tratată corespunzător și, 
în consecinţă, braţul nu-i crescuse normal, astfel încât 
era mai scurt cu vreo zece centimetri decât dreptul. De 
asemenea, de la accident, lui Stalin îi lipsea complet 
controlul asupra musculaturii mâinii stângi." 

În seara dinaintea morţii, adică în seara în care-l 
consultase pe Stalin, doctorul a mers la teatru. 
Behterev s-a oprit la bufet, unde doi tineri i-au oferit 
prăjituri și ceva de băut. După ce s-a întors în 
apartamentul unui prieten, unde trăgea de obicei când 
venea la Moscova, Behterev a început să vomite groaz- 
nic. El a reușit să supraviețuiască acelei nopţi. A doua 
zi dimineaţă, insotitoarea lui, Bertha Iakovlevna, a 
chemat un medic. Acesta i-a pus diagnosticul de 
„gastroenterită“. 

Apoi umbra lui Stalin a căzut din nou asupra lui 
Behterev. Au apărut doi bărbaţi neinvitati: doctorii 
Klimenkov si  Konstantinovski. Erau membri ai 
Administraţiei Politice de Stat Unificate (OGPU). 
Această OGPU a precedat NKVD-ul și KGB-ul si a fost 
la fel de temută, la fel de criminală. Era poliţia secretă a 
lui Stalin. 

După 1923, OGPU a avut o libertate considerabilă de 
a se ocupa de amenințările la adresa conducerii 
comuniste. Le-a tratat într-o varietate de moduri, de la 
intimidare la trimiterea în Gulag sau în lagăre de 
muncă/de concentrare, la tortură și la crimă. 
Informatorii OGPU păreau să stea la pândă în fiecare 
fabrică, magazin și clădire de apartamente. Se spunea 
că erau acolo, pentru a preveni sabotajele. De fapt, erau 
practic peste tot, pentru a pune în aplicare controlul și 
a insufla teama specifice unui stat polițienesc. 

Acum, erau în apartamentul în care bolea Behterev. 

Este posibil ca un informator OGPU de la Congres să 
fi auzit remarca lui Behterev despre un „paranoic cu o 


mână scurtă și uscată“. De asemenea, este posibil ca 
Stalin să se fi gândit de două ori, după ce-l consultase 
Behterev. Referinta la o diformitate fizică ar fi fost 
suficientă, pentru a atrage atenţia poliţiei secrete a lui 
Stalin. Deficientele fizice evidente la Stalin — fata 
ciupită de vărsat, brațul și mâna atrofiate, înălțimea 
(1,68 metri) — au fost acoperite si retusate în fotografii, 
pe tot parcursul carierei sale. O referinţă la „paranoia“ 
cu siguranţă ar fi sporit îngrijorarea OGPU și s-ar 
putea să fi accelerat răzbunarea lui Stalin. Este putin 
probabil ca subalternii din OGPU să-și fi asumat 
responsabilitatea de a-l ucide pe unul dintre cei mai 
proeminenţi oameni de știință din Rusia. Este mult mai 
probabil să fi fost mâna lui Stalin în tot ce s-a întâmplat 
cu Vladimir Mihailovici. 

Nu la mult timp după ce medicii poliţiei secrete l-au 
vizitat pe Behterev, care era pe moarte, li s-a alăturat 
un membru al Comitetului Central pe nume R. Rein. 
La fel ca în seara precedentă, când se lăsase 
întunericul,  Behterev şi-a pierdut cunoștința. 
Respirația lui a devenit neregulată, iar tensiunea i-a 
scăzut. 

Inițial, moartea lui a fost pusă pe seama unei 
„insuficiențe cardiace“. Este posibil să nu fi bănuit că 
fusese otrăvit, întrucât se spune că, pe patul de moarte, 
ar fi solicitat să nu i se facă autopsia. Totuși, ca un 
neurolog adevărat, el și-ar fi dat permisiunea să-i fie 
prelevat creierul. Acesta a fost îndepărtat de medicul- 
şef al unui spital de psihiatrie, poate la ordinele 
ministrului sovietic al sănătăţii. Și a fost îndepărtat 
rapid. În mai puţin de cincisprezece minute, creierul 
lui Behterev a trecut „din craniu într-o oală de pe 
masă“ 

Pe de altă parte, este posibil ca Behterev să nu fi 
cerut niciodată să nu fie autopsiat. Ancheta asupra 
morţii sale a fost efectuată cu „asistența“ autorităţilor 
sovietice. O autopsie ar fi putut dezvălui ce fusese pus 
în prăjiturile și băutura oferite lui Behterev la teatru de 


cei doi tineri necunoscuţi. Falsificarea unor ultime 
cuvinte convenabile, care ar fi făcut imposibil să se 
determine adevărata cauză a morţii, ar fi fost în 
beneficiul ucigasilor săi. Era, de asemenea, o mișcare 
tipică pentru felul adesea neîndemânatic, nesofisticat 
de acoperire a manevrelor criminale folosite uneori de 
agenţiile de poliție secretă. Nu trebuia să-și facă prea 
multe griji cu privire la consecinţe, dacă ar fi fost prinși 
fabricând dovezi sau răspândind minciuni. În acele 
vremuri, chestionarea acţiunilor era la fel de 
periculoasă cum este astăzi, in Rusia lui Vladimir 
Putin. 

Familia lui Behterev nu a dorit ca trupul să-i fie 
incinerat. În ziua următoare, trupul său a fost 
incinerat. Prin acest act, Behterev a dispărut nu numai 
de pe planetă, ci și din manualele și revistele științifice 
la care contribuise atât de mult. Articolele, cărţile și 
chiar numele lui au fost șterse din literatura științifică 
rusă și din presă. Presa controlată de statul sovietic a 
devenit astfel o adevărată sursă de „știri false“ prin 
aderarea la ordinele lui Stalin și ale responsabililor cu 
propaganda. Faptele care nu sunt raportate constituie 
„ştiri false“ în aceeași măsură ca raportarea unor fapte 
de-a dreptul inventate. 

Unul dintre fiii lui Behterev a murit la scurt timp 
după tatăl său. Fusese exilat din Uniunea Sovietică. 
Bertha Iakovlevna, care fusese cu Behterev când acesta 
murise, a fost arestată in 1937 și impuscata o lună mai 
târziu." 

Tragedia lui Vladimir Behterev și a rudelor sale este 
una dintre milioanele de tragedii trăite de cei care au 
avut ghinionul să se nască într-o tara condusă de 
Stalin. Romancierul Anatoli Ribakov a fost mai 
norocos; el a supraviețuit epocii lui Stalin. Poveştile 
despre nemilosul tiran l-au inspirat să pună în gura lui 
Stalin cuvinte care surprind atât de bine 
comportamentul acestuia, încât au fost confundate la 
scară largă cu citate reale din spusele lui Stalin. În 


romanul Copiii din Arbat, de exemplu, personajul 
Stalin în versiunea lui Rîbakov spune: „Moartea rezolvă 
toate problemele — dacă nu mai există omul, nu mai 
există nici problema“. Tiranul rus nu a rostit niciodată 
aceste cuvinte, dar el a trăit potrivit acestui principiu. 

Un alt citat reprezentativ, inventat, pe care 
personajul Stalin îl rostește în universul ficțional al lui 
Ribakov, surprinde un aspect-cheie al vieţii de zi cu zi 
în timpul regimului lui Stalin și pe care moartea lui 
Behterev îl prezice: „Trebuie să știți că tovarăşului 
Stalin i se poate spune totul, că tovarășului Stalin 
trebuie să i se spună totul, tovarășului Stalin nu trebuie 
să i se ascundă nimic. Și încă ceva, de tovarășul Stalin 
nu poate fi ascuns nimic. Mai devreme sau mai târziu, 
tovarășul Stalin tot va sti adevărul“ € 


De la începuturi umile până la decenii de intrigă la 
Kremlin 


Stalin s-a născut cu numele de Iosif Vissarionovici 
Djugașvili pe 18 decembrie 1879 în Georgia, pe atunci 
parte a Imperiului Rus. Părinţii lui erau ţărani. Tatăl, 
Besarion Djugasvili, era cizmar. Mama, Ketevan 
Geladze, spăla haine și făcea și alte treburi casnice pe 
bani puţini. 

În copilărie, Iosif a supraviețuit unui episod de 
variolă. În jurul vârstei de 9 ani, a suferit o vătămare 
gravă, poate ca urmare a faptului că fusese lovit de un 
cal si o căruţă. Infecția virală i-a lăsat urme vizibile pe 
fata, iar accidentul l-a lăsat cu braţul stâng deformat și 
cu mâna stângă partial nefolositoare. În copilărie, fiind 
mic de statură, este posibil ca Iosif să fi fost hărțuit de 
alti copii. Devenit adult, a încercat să-și ascundă 
adevărata înălțime fata de poporul sovietic. Cele mai 
bune estimări bazate pe analize fotografice sugerează 
că avea în jur de 1,68 metri înălțime. De asemenea, s-a 
asigurat că toate fotografiile lui publice erau retușate, 
pentru a ascunde cicatricele variolei. 


Deşi se juca și se încăiera pe ulițele satului natal, ca şi 
alti copii, tânărului Iosif îi plăceau și cărţile. Pe lângă 
probabilitatea că mostenise o predispozitie pentru un 
comportament antisocial, Iosif dădea semne de 
inteligență peste medie, ca adolescent si tânăr adult. 
Mama lui crezuse c-ar fi frumos dacă băiatul ei ar fi 
devenit preot creștin ortodox, o opţiune evidentă 
pentru un copil deștept, în acel moment istoric şi în 
acele locuri. 

Cu toate că-l bătea, mama lui avea totuși grijă de 
„Soso“, porecla lui Iosif în acea perioadă. Ea a fost cea 
care și-a ajutat fiul să aibă șansa unei educatii decente. 
A aranjat ca el să intre la şcoala bisericească din Gori, 
când avea 11 ani. Spre deosebire de Soso, pe care-l si 
iubea, dar il și bătea, Ketevan era foarte religioasă si 
trebuie să se fi gândit că preoţia l-ar fi putut ţine pe fiul 
ei departe de necazuri si să-l scape de viata de ţăran 
din Rusia țaristă. 

Una dintre cărțile citite de Soso după intrarea la 
şcoală a fost romanul georgian intitulat The Patricide 
(Patricidul), de Alexandre Kazbeghi. S-a identificat în 
așa măsură cu eroul popular și răzbunător al cărții, 
Koba, încât i-a preluat numele; a renunțat la porecla 
Soso si i-a îndemnat pe toţi să-i spună Koba, folosind 
această poreclă, până s-a dedicat cauzei comuniste. 

Koba s-a descurcat bine la şcoală, iar înainte ca 
interesul să i se îndrepte spre politică și revoluţie, s-a 
descurcat bine la Seminarul Teologic din Tiflis, pe care 
l-a frecventat după ce a primit o bursă, pe când avea 16 
ani. Mai mult, adolescentul nu l-a descoperit doar pe 
Dumnezeu în seminar. 

Tânărul seminarist a aflat despre existența unei 
grupări secrete, Messame  Dassy, care susţinea 
libertatea Georgiei față de Rusia. S-a alăturat 
organizaţiei, când a împlinit 18 ani. Aceasta a coincis şi 
cu descoperirea de texte noi, care într-o bună zi aveau 
să ia locul Cuvântului lui Dumnezeu pe tot teritoriul 


Rusiei, şi nu numai: Koba a avut revelaţia scrierilor lui 
Karl Marx si Vladimir Ilici Lenin. 

Sentimentele revolutionare ale lui Koba nu erau 
populare printre profesorii sai. A parasit seminarul in 
1899. Rămânând la Tiflis, a câștigat bani dând meditatii 
şi lucrând la Observatorul din oraș, unde înregistra 
date meteorologice simple. Lunga sa carieră de 
revoluţionar a luat avânt la vârsta de 21 de ani. A 
devenit membru al Partidului Social-Democrat al 
Muncii şi a început să-și dedice tot timpul mișcării 
revoluţionare împotriva ţarului Nicolae II și guvernului 
său. Koba și-a găsit chemarea și părea să adopte crezul 
că scopul scuză mijloacele și nimic nu ar trebui să stea 
în calea victoriei, în timpul luptei. 

Koba i-a cedat locul „Omului de oţel“. A luat 
termenul rusesc — nu georgian — pentru oţel si și-a 
derivat numele din el, devenind losif Stalin. Ca o 
celebritate de succes moderna, cu o echipă 
profesionistă de relaţii publice, tânărul din Gori, Geor- 
gia, şi-a dat seama cât de valoros era să ai ceea ce se 
numește astăzi o „marcă“ personală. O asociere strânsă 
între oţel si persoana cuiva, în mintea adepților, 
reprezintă o bună marcare, dacă se doreşte 
transmiterea unui mesaj de putere printre 
revoluționari competitivi şi adesea brutali, care fac tot 
felul de manevre pentru a ajunge la putere. 

„Omul de oţel“ și-a demonstrat duritatea, folosind 
metode gangsteresti de a face rost de bani pentru el si 
pentru Revoluţia căreia i se dedicase. A ajutat la 
organizarea unei greve a muncitorilor, printre alte 
activităţi revoluţionare. A strâns ruble șantajând, 
răpind si jefuindu-și victimele. În 1907, a participat la 
un jaf sângeros la o bancă din Tiflis, alegându-se cu 
echivalentul a peste trei milioane de dolari în banii de 
astăzi. 

Aceste acțiuni subversive nu numai că au dus la 
arestarea lui, ci au făcut să fie exilat în Siberia de opt 
ori. Stalin nu trebuia să-și facă griji că s-ar mai fi întors 


în Siberia după aprilie 1917. Bolșevicii (care începuseră 
de curând să se numească Partidul Comunist) au 
preluat controlul asupra Rusiei, după ce ţarul a abdicat 
şi a fost plasat în arest la domiciliu. Anul următor, 
Nicolae II, soţia lui, fiul si moștenitorul, fiicele sale si 
servitorii lor au fost asasinați brutal cu gloanţe si 
baionete, într-o execuţie sălbatică, în subsolul casei 
unde erau închiși. 

Rolul lui Stalin în revoluţia propriu-zisă s-a limitat la 
scrierea unor articole de ziar. El a corectat această 
situaţie jenantă după ce a preluat puterea, rescriind 
istoria și creându-și un rol fals, mai activ și mai eroic, 
în răsturnarea vechiului sistem si naşterea 
comunismului. 

A fost mai activ în bătălia care a urmat între roșii 
(comuniști) si albi (trupe care-l sprijineau pe ţarul 
abdicat). Stalin a primit titlul de „comisar al 
naționalităților“, acţionând în forţă, în concordanţă cu 
caracterul și, bineînţeles, cu numele său adoptat. 

Stephen F. Cohen, de la Universitatea Princeton, 
specialist în studii ruseşti, spunea in 1996: „Războiul, si 
în special războiul civil, aduce personalitățile belicoase 
în prim-plan. Stalin, încă din timpul războiului civil, a 
început să devină liderul moscovit al acestor 
personalităţi belicoase, al acestor indivizi duri, care nu 
doreau cu adevărat să dezbată dialectica marxismului, 
care nu prea voiau să vorbească despre nuanțele luptei 
de clasă, bărbaţi pentru care lupta de clasă însemna 
puterea pumnului“/ 

Un exemplu timpuriu de cruzime din partea lui 
Stalin a avut loc tot cam atunci, în 1918. Troțki, 
comisarul bolşevic pentru Război, a transferat un grup 
de specialiști ai armatei, pentru a servi sub comanda lui 
Stalin. Acesta îi dispretuia, ceea ce ar fi putut fi o 
dovadă timpurie de tulburare care avea să devină 
ulterior o paranoia severă. Erau militari instruiți, nu 
revoluționari originali, de genul lui Stalin. Și fuseseră 
trimişi de Troțki, o stea a Revoluţiei si un om pe care 


Stalin îl vedea ca pe un rival (și pe care-l va exila 
ulterior, înainte de a trimite un asasin să-l omoare). 
Stalin i-a pus pe o parte dintre soldaţii transferați să se 
urce pe un vas, care s-a scufundat, cine știe cum. În tot 
cazul, misterios. Mulţi dintre cei care nu se înecaseră 
au fost împușcați. În mod clar, cruzimea, brutalitatea, 
lipsa de empatie şi, poate, o doză mare din paranoia 
care-i va defini regimul își făcuseră deja bine loc în 
comportamentul lui Stalin, cu mult înainte ca el să 
demonstreze aceste trăsături ca dictator. 

Patru ani mai târziu, Stalin dovedea cât de inteligent 
era, primind un post pe care nu și-l dorea nimeni, acela 
de  secretar-general al (Comitetului Central al 
partidului. Cine, la urma urmei, ar fi vrut o slujbă 
administrativă de birocrat, în anii palpitanti de după 
momentul când bolșevicii câștigaseră controlul asupra 
Imperiului Rus de la țarul cel disprețuit? Dar Stalin 
realizase că acel post îi oferea o putere de a face mai 
mult decât să urmărească cine erau membrii Partidului 
Comunist și pe unde se găseau ei. Putea numi oameni 
în diferite funcţii. Și a avut grijă să numească oameni 
care să-l ajute și să-i înlăture pe cei care nu i-ar fi fost 
de ajutor. 

Apoi, în 1923, Stalin a făcut echipă cu doi oficiali ai 
guvernului sovietic, Lev Kamenev si Grigori Zinoviev. 
Aici, trăsăturile machiavelice si psihopatice l-au ajutat 
pe Stalin în mod clar. O caracteristică tipică a 
psihopatiei este farmecul superficial, care-i poate înșela 
chiar si pe specialişti, înainte să afle suficiente date 
despre o persoană și să-și dea seama că au de-a face cu 
o personalitate psihopatică. Împreună, Kamenev şi 
Zinoviev l-au ajutat pe Stalin să-și menţină funcţia de 
şef al secretariatului partidului. L-au ajutat, de 
asemenea, să i se opună lui Lev Troțki și să-i slăbească 
acestuia poziţia în partid, atunci când Troțki și Stalin 
făceau masinatiuni pentru a-l înlocui pe Lenin, care era 
bolnav. Această alianţă a fost un exemplu timpuriu al 


machiavelismului lui Stalin. Nu avea niciun fel de 
loialitate. 

În 1926, Stalin deja nu mai avea nevoie de Kamenev 
şi Zinoviev. A format o nouă alianţă cu un vechi coleg 
pe nume Nikolai Buharin și cu alti membri 
conservatori ai partidului. Aceștia l-au ajutat pe Stalin 
să-i înlăture pe Kamenev și Zinoviev din poziţiile lor 
din partid. Apoi au reușit să-i înlăture pe conservatori 
din Biroul Politic. În timp, și Buharin şi-a dat seama că 
„Stalin nu cunoaște decât răzbunarea, înjunghierea pe 
la spate“. Pentru Buharin și alte victime ale lui Stalin 
care aveau morală, conștiință și empatie, acţiunile 
acestuia erau trădări care puneau viata tuturor in 
pericol. Dar, pentru Stalin, au fost pur și simplu pași 
necesari pentru a câştiga puterea și a-şi proteja 
ascensiunea la putere. 

Atât Kamenev, cât şi Zinoviev au fost arestaţi în 
timpul Marii Epurări din anii '30. Într-un proces- 
spectacol din august 1936, au fost acuzaţi în mod fals 
că plănuiseră uciderea liderilor sovietici. Kamenev a 
sperat să-şi salveze familia, mărturisind. El și Zinoviev 
au fost împușcați. Stalin a permis ca soția lui Kamenev 
să fie trimisă în Gulag, unde a și murit. 


Prea grosolan 


În timp ce Stalin si Trotki încercau să se pozitioneze în 
vederea preluării controlului în partid, Lenin, bolnav, a 
decis că personalitatea lui Stalin prezenta mai multe 
probleme decât avantaje pentru mişcarea 
revoluționară. Din păcate pentru zecile de milioane 
care aveau să moară sub conducerea lui Stalin, şi-a dat 
seama prea târziu. Profesorul Cohen a observat că 
impresia inițială a lui Lenin despre Stalin era mult di- 
ferită de ultima sa impresie. La început, Lenin a scris că 
întâlnise „un georgian magnific“. Cohen crede că Lenin 
a văzut un om de acţiune în revolutionarul cel aspru.® 
Mulţi dintre primii adepţi ai lui Lenin erau mai 


degrabă intelectuali, care nu aveau neapărat școala 
vieţii. Lenin credea, în mod evident, că originile 
ţărăneşti ale lui Stalin și capacitatea sa demonstrată de 
a acţiona puteau fi valoroase pentru cauza revolu- 
tionara. Preşedintele american Harry Truman 
recunoștea si viclenia lui Stalin: „E cinstit, dar 
inteligent ca naiba“, a scris președintele în jurnalul său, 
după ce l-a întâlnit pentru prima dată pe Stalin, la 17 
iulie 1945. 

Lenin a văzut în Stalin un revoluționar care ar fi 
făcut orice pentru a asigura succesul comunismului, un 
adevărat revoluţionar. 

Admiratia inițială a lui Lenin față de Stalin nu era 
surprinzătoare, din moment ce Lenin le-a răspuns 
adversarilor în moduri pe care ulterior Stalin avea să le 
dezvolte exponential. Lenin a încercat să suprime 
disidenta din rândul membrilor partidului, cerând 
pedepse dure pentru oricine se opunea bolșevismului. 
El a ordonat procese-spectacol si și-a executat 
adversarii. Aceste acțiuni, cu siguranţă, nu au ajutat cu 
nimic la descurajarea cuiva cu profilul psihologic al lui 
Stalin si înclinațiile sale ucigase. 

Cam in aceeași perioadă când a murit Behterev, 
Stalin era obsedat să fie recunoscut ca moștenitorul lui 
Lenin. Acesta decedase cu trei ani în urmă (Behterev 
fusese unul dintre medicii chemaţi la căpătâiul său). 
Lenin nu se recuperase niciodată pe deplin după rănile 
provocate de glontul unui asasin și avusese o sănătate 
precară ani de zile după atentatul la viaţa sa. Deși era 
convalescent si după un accident vascular cerebral 
sever, sănătatea lui era suficient de bună, ca să-i 
permită să lanseze un avertisment, cu un an și o lună 
înainte de a muri. Lenin a decis că Stalin nu era așa de 
„magnific“, precum îl crezuse prima dată. Înainte să 
moară, Lenin și-a avertizat adepţii că Stalin nu era un 
lider potrivit: ,Tovarasul Stalin“, a scris Lenin într-un 
testament din 25 decembrie 1922, „după ce a devenit 
secretar-general, a concentrat o putere enormă în 


mâinile lui; și nu sunt sigur că el știe întotdeauna să 
folosească această putere cu suficientă prudenţă“. 

Zece zile mai târziu, Lenin a adăugat un post- 
scriptum la testamentul său: „Stalin este prea grosolan, 
iar acest neajuns, pe deplin tolerabil printre noi, 
comuniștii, devine inacceptabil în biroul de secretar- 
general. Prin urmare, eu le propun tovarășilor să 
găsească o modalitate de a-l îndepărta pe Stalin din 
această funcţie si de a numi un alt om care să se 
deosebească în toate privintele de Stalin doar în bine — 
şi anume, să fie mai răbdător, mai loial, mai politicos și 
mai atent cu tovarășii, mai puţin capricios etc. Această 
circumstanta poate părea un fleac, dar cred că, din 
punctul de vedere al prevenirii unei divizări și din 
punctul de vedere al relaţiei dintre Stalin și Troțki, pe 
care am discutat-o mai sus, nu este un fleac sau este un 
fleac ce poate dobândi o semnificaţie decisivă“? 

O persoană în fata căreia Stalin se pare că ar fi fost 
grosolan era soţia lui Lenin, Nadejda Krupskaia. La 
scurt timp după ce soţul ei a murit, Krupskaia a trimis 
o copie a testamentului către Comitetul Central al 
Partidului Comunist. Între timp însă, Stalin reușise să 
controleze Comitetul. Opiniile jenante exprimate de 
unul dintre cei mai stimati părinţi fondatori ai 
comunismului au fost înăbușite. Doar câţiva au avut 
permisiunea să citească evaluarea făcută de Lenin lui 
Stalin și, desigur, publicarea acesteia a fost interzisă. 
Testamentul nu a fost publicat în Rusia pe durata 
regimului lui Stalin. Mentionarea lui, cât timp a mai 
trăit despotul, nu era o opţiune pentru cei care știau 
despre existenţa lui. 

Desi avertismentul lui Lenin în legătură cu Stalin a 
fost trimis pe furiș, de Krupskaia, și la The New York 
Times, care a publicat textul complet la câţiva ani după 
ce Stalin își asigurase poziţia în vârful ierarhiei 
Kremlinului, din păcate, acest lucru nu a avut niciun 
efect asupra celor care trăiau în statul polițienesc 
controlat de Stalin. Dacă ar fi ajuns cumva la cu- 


nostinta publicului din Uniunea Sovietică, poate că 
Stalin l-ar fi considerat propagandă si știri false, produs 
de vrag naroda — „dușmanul naţiunii/poporului“. 
Nikita Hrușciov i-a informat pe concetatenii săi 
sovietici, în 1956: „Stalin a creat conceptul de «dușman 
al poporului»“. Acuzaţia „a făcut posibilă utilizarea 
celor mai crude mijloace de represiune, încălcarea 
tuturor normelor de legalitate revoluționară, împotriva 
oricui nu era de acord cu Stalin, împotriva celor care 
erau suspectaţi doar de intenţii ostile, împotriva celor 
care aveau o reputaţie proastă“? 

Condamnarea de către Hruşciov a expresiei „dușman 
al poporului“ a fost inclusă în procesul de condamnare 
a stalinismului, după ce, în cele din urmă, i-a succedat 
fostului său șef. Cu toate acestea, au existat exemple 
anterioare de dictatori care foloseau sintagma din 
motive similare cu cele prezentate de Hrușciov. 
Bunăoară, Veronika Bondarenko relatează, în Business 
Insider, că Lenin a acuzat un partid rival, Partidul 
Constitutional-Democrat, că se umpluse de „dușmani 
ai poporului“. El a ordonat arestarea liderilor acelui 
partid. Ministrul propagandei lui Hitler, Joseph 
Goebbels, i-a numit pe evrei „un dușman jurat al 
poporului german“. Mai târziu, Mao Zedong a folosit 
expresia „dușmani de clasă ai poporului“ pentru a 
înfiera orice persoană care i se opunea. Acuzatia de a fi 
dușman al poporului, venită din partea oricărui 
dictator, a dus adesea la moarte, așa cum s-a văzut din 
soarta lui Lev Troțki, o figură-cheie în Revoluţia rusă si 
unul dintre rivalii lui Stalin. 

Troțki era un intelectual și nu era capabil să omoare 
la fel de ușor și fără milă ca Stalin. (Totuși, Troțki n-a 
avut nicio problemă să trimită trupe care să ucidă 
marinari care-i fuseseră aliaţi în timpul războiului civil, 
când au început să protesteze fata de lipsa de mâncare 
si libertate, la sfârșitul războiului.) Potrivit biografului 
lui Stalin, Edward Radzinsky, „Lenin știa că Troțki voia 
să fie un adevărat revoluţionar. Troțki voia să fie crud. 


Troțki voia să fie un adevărat călău al dușmanilor 
revoluţiei. Stalin însă era crud. Stalin era in stare sa 
urască cu adevărat“. 

Incapacitatea lui Troțki de a fi nemilos, lucru pe care 
Stalin îl găsea atât de ușor de făcut, l-a costat foarte 
mult, așa cum s-a întâmplat si cu sute de alti foşti 
tovarăși ai lui Stalin. Mai întâi, l-a costat poziția in 
partid și apoi, viata. În lumea dictatorilor, dacă esti 
dispus să-ți ucizi rivalii si suficient de abil să nu patesti 
nimic, ai un avantaj extraordinar fata de competitori cu 
valori mai umane. 

Ruptura dintre Stalin și Troțki, despre care Lenin 
spera că putea fi prevenită, nu a fost prevenită. De fapt, 
Stalin și-a alungat rivalul din Uniunea Sovietică în 
1928, la un an după moartea lui Behterev. Nu numai că 
Troțki era un administrator competent, un intelectual 
cu adepţi și o ameninţare la adresa șanselor lui Stalin 
de a-și păstra poziţia de vârf în Kremlin, dar critica 
planificarea economică a lui Stalin și suprimarea 
democraţiei. După șederi în Turcia, Franţa și Norvegia, 
Troțki a cerut azil în Mexic. Dar azilul nu era un 
refugiu. 

Stalin s-a răzgândit și nu i-a mai permis rivalului să 
scape cu un simplu exil, mai ales că Troțki s-a mutat 
dintr-o ţară în alta, fără să renunţe la criticile aduse 
dictatorului. La fel ca și actualul lider rus, Vladimir 
Putin, losif Stalin nu putea să lase un „trădător“, adică 
pe oricine îl critica sau îi contesta autoritatea, să 
rămână nepedepsit. Stalin a ordonat o „lovitură“ peste 
mări. Una dintre tentativele de asasinat a implicat un 
atac cu mitralieră, căruia Troțki i-a supravieţuit. În 
ziua de marti, 20 august 1940, Ramón Mercader a 
ajuns la casa lui Troțki. Comunistul spaniol se 
imprietenise cu membrii gospodăriei  exilatului. 
Asasinul lui Stalin i-a cerut lui Troțki să citească un 
articol scris de el. Troțki a început să citească. 
Mercader s-a dus în spatele victimei sale, a scos un 


piolet și și-a izbit gazda în creștet cu el. Troțki a murit 
a doua zi. 

Mercader a primit o sentinţă de douăzeci de ani într- 
o închisoare mexicană. Troțki a primit un mormânt 
lângă casa în care fusese ucis. A primit, de asemenea, 
cincizeci de ani mai târziu, un muzeu dedicat lui si 
promovării azilului politic. Stalin s-a ales cu un 
moment de satisfacţie, înainte ca paranoia să-i îndrepte 
din nou atenţia către o procesiune aparent 
interminabilă de ameninţări reale și imaginare. 

Stalin s-a străduit din răsputeri să contracareze 
părerea lui Lenin despre el. S-a folosit de propagandă, 
fals și alte forme de dezinformare, pentru a crea 
impresia că el și Lenin fuseseră foarte apropiaţi. Chiar 
a aprobat un film care-l înfățișa ţinându-l pe Lenin în 
braţe, în timp ce Lenin murea. Stalin și-a convins 
adepţii că el era alegerea firească pentru a-i succeda lui 
Lenin. Într-adevăr, sugera propaganda, Stalin ar fi fost 
alegerea lui Lenin, dacă acesta ar mai fi fost în viata ca 
s-o prezinte. 

Kamenev, Zinoviev, Buharin, Troțki și multi alții nu 
au evaluat corect adevărata natură a personalităţii lui 
Stalin. „Greșelile grave și, în cele din urmă, fatale ale 
tuturor succesorilor lui Lenin, cu excepţia lui Stalin, au 
fost că s-au luptat între ei, uneori aliniindu-se ideilor 
lui Stalin, când acestea li se potriveau, alteori nu“ 
observa istoricul Stephen Cohen. „Și, in timp ce acești 
oameni se luptau între ei pentru chestiuni de principiu, 
unul dintre cei mai mari intriganti și combinatori 
politici ai secolului XX i-a distrus pe toţi, pas cu pas: 

Odată ajuns la putere, Stalin a procedat la 
modernizarea zonelor neindustrializate. Deși adesea 
părea simplu și bădăran, Stalin stăpânea magistral 
filozofia comunistă si era un orator iscusit, priceput la 
dezbateri. Dar, în afară de asta, el a arătat prea puţine 
alte semne de sofisticare. Comentariul lui Lenin, că era 
„prea grosolan“, fusese o previziune. 


După prăbuşirea Uniunii Sovietice şi reducerea 
considerabilă a fostului imperiu, există ruși, nostalgici 
după succesul lui Stalin în modernizarea unei tari 
înapoiate, care ar vrea să facă din nou Rusia mare. Ei 
arată spre realizările tiranului și minimalizează crimele 
acestuia. Îi subliniază rolul în victoria Rusiei asupra 
Germaniei lui Hitler. Insistă asupra succesului și vitezei 
cu care a modernizat infrastructura sovietică. 
Simpatizantii de azi ai lui Stalin nu sunt dispuși să 
menţioneze faptul că ofensiva eroului lor de a 
moderniza Uniunea Sovietică, o ţară înapoiată din 
punct de vedere tehnologic, a fost însoţită de muncă 
forţată, tortură și moarte. A presupus epurări şi, la un 
moment dat, o politică deliberată de înfometare a 
poporului ucrainean, care se împotrivise eforturilor lui 
Stalin de a-l pune să lucreze în colhozuri. Stalin a 
declarat că toţi cei care pomeneau de foametea 
provocată de sovietici, cunoscută sub denumirea de 
Holodomor, aveau să fie pedepsiţi. 

Dar Stalin a ucis oameni cu mult înainte de 
Holodomorul din 1932-1933, care a luat între trei şi 
şapte milioane de vieţi, sau de Marea Teroare, sau de 
Marile Epurări din 1934-1939, care au mai luat încă un 
milion. 

Chiar înainte de aceste ucideri istorice în masă, 
crimele lui Stalin le erau cunoscute celor care erau 
atenţi la ce se întâmpla în Uniunea Sovietică. În 1931, 
Lady Astor, prima femeie membră a Camerei 
Comunelor din Marea Britanie, l-a întrebat pe Stalin: 
„Până când veţi continua să omorâţi oameni?“ 
Răspunsul lui Stalin: „Atât timp cât este necesar“. În 
total, crimele lui Stalin au produs aproximativ 20 de 
milioane de morţi. Nu există cifre care să estimeze 
vieţile devastate ale familiilor celor morţi si ale 
supravietuitorilor epurărilor lui Stalin. 

Multe dintre aceste decese pot fi puse pe seama 
combinației dintre paranoia lui Stalin și dorința sa de 
a-şi consolida puterea prin orice mijloace. Politicile şi 


deciziile sale confirmă în repetate rânduri că nu a 
simţit nicio constrângere impusă de empatie pentru 
victime sau remușcări fata de acţiunile sale. 

Acest comportament nu a putut fi ascuns celorlalți 
membri ai partidului. La doi ani după moartea lui 
Behterev și la un an după uciderea lui Troțki, discuţiile 
despre ambiția nemăsurată a lui Stalin și personalitatea 
lui înspăimântătoare erau atât de puternice, încât nu 
mai puteau fi complet înăbușite în cercurile Partidului 
Comunist. 


Niciodată nu e de dorit să desconsideri 
personalitatea unui lider politic 


Stalin tocmai își consolida poziţia în fruntea Partidului 
Comunist și a Uniunii Sovietice, când a profitat de 
ocazia oferită de o ședință a Comitetului Central, 
pentru a răspunde preocupărilor tovarășilor săi 
comuniști. Chestiunea personalității sale era 
nesemnificativă, un „fleac“ și fără „consecințe reale“, i-a 
liniștit el.” După un număr de ani, multi dintre cei pre- 
zenti atunci erau fie morți, fie în închisoare. 

Un congres, de exemplu, a ales 139 de membri ai 
Comitetului Central; 98 au fost împușcați mai târziu. 
Mai mult de jumătate dintre cei 1 966 de delegaţi la 
congresul partidului din 1934 au fost ulterior uciși. Toţi 
au fost victime ale epurării ordonate de conducătorul 
lor, deși chestiunea personalităţii lui era „un fleac fără 
consecinţe reale“. 

La 1 decembrie 1934, o vedetă populară şi în 
ascensiune în Partidul Comunist, Serghei Kirov, a fost 
asasinat în sediul partidului din Leningrad. Asasinul lui 
Kirov a murit apoi într-un „accident“. Când a auzit că 
fusese împușcat Kirov, unul dintre primii aliați ai lui 
Stalin, Nikolai Buharin, folosind una dintre poreclele 
acestuia din tinereţe, ar fi spus: „Acuma, Koba o să ne 
împuște pe toţi“. Asasinarea lui Kirov a fost folosită ca 
scuză pentru a declanșa o campanie de epurare, care s- 


a lăsat cu sute de morţi în Leningrad şi mii de noi 
prizonieri pentru lagărele de muncă ale lui Stalin. 
Buharin nu se înșelase; patru ani mai târziu, a fost 
arestat, i s-a înscenat un proces şi a fost împușcat. 
Stalin este principalul suspect din umbră în cazul 
uciderii lui Kirov, precum și în cazul uciderii lui 
Vladimir Behterev, cu șapte ani mai devreme. 

Niciodată nu e de dorit să  desconsideri 
personalitatea unui lider politic. 


Cum s-a format caracterul lui Stalin 


„Formarea caracterului lui Stalin este în mod special 
importantă, pentru că natura guvernării sale a fost 
foarte personală“, scria Simon Sebag Montefiore în 
Tânărul Stalin. Cel mai bun mod de a „explica“ un 
criminal în masă precum Stalin — pe cât este posibil cu 
înţelegerea noastră încă limitată asupra 
comportamentului uman — este să se ţină cont de 
trăsăturile sale de personalitate dominante. Exprimarea 
genelor care i-au influențat personalitatea a fost ea 
însăși influențată în copilărie de un mediu caracterizat 
de provocări dure şi de protecţia unei mame aspre. 

Comportamentul tatălui betiv l-a marcat, cu 
siguranţă. Vissarion își bătea soţia. „O bătea cu 
cruzime, violent“, spunea Edvard Radzinsky, autorul 
unei biografii cuprinzătoare a lui Stalin. După părerea 
lui, faptul că fusese martor la acele scene de violență 
avusese un efect profund asupra lui Stalin şi 
contribuise la modelarea comportamentului său crud. 
Stalin însuşi a povestit că tatăl său rămânea deseori 
fără slujbă și că, atunci când se îmbăta, îl snopea în 
bătaie. Părinţii lui se băteau între ei uneori. 

De asemenea, Stalin nu a uitat niciodată bătăile 
primite de la mama sa. După ce s-a instalat ferm la 
conducerea Uniunii Sovietice, dictatorul şi-a vizitat 
bătrâna mamă la ea acasă, în 1935. „De ce m-ai bătut 
atât de tare?“ a întrebat-o. „Așa ai ajuns atât de bine“, i- 


a răspuns ea. Băiatul lui Ketevan ajunsese atât de bine, 
încât a semnat mai târziu ordine de executare a unor 
oameni despre care acum se știe că erau complet 
nevinovaţi, potrivit ultimului secretar-general al 
Partidului Comunist al Uniunii Sovietice, Mihail 
Gorbaciov. 

Bătăile pe care le-a îndurat Stalin în copilărie 
probabil că n-au făcut decât să sporească un potenţial 
înnăscut de cruzime. Dar este puţin probabil să fi fost 
doar ele cauza. Viaţa putea fi brutală pentru țăranii din 
Rusia ţaristă, și Stalin nu a trăit condiții neapărat mai 
rele decât alti copii din Georgia. Pedepsele corporale 
aplicate tinerilor pe vremea lui Stalin și Hitler nu era 
văzută la fel de negativ ca în prezent. Și Saddam 
Hussein ar fi fost abuzat de tatăl său vitreg, potrivit 
unui profil secret pregătit de CIA la începutul anilor 
'90.!* Cu toate acestea, biograful Stephen Kotkin 
respinge ideea comună că brutalitatea neobişnuită a lui 
Stalin poate fi explicată prin copilăria sa dificilă şi 
abuzurile fizice pe care le-a suferit acasă, din partea 
unui tată betiv.’* 

Astăzi, stim că stresul provocat de abuzurile din 
copilărie, inclusiv de abuzul fizic, este asociat cu o 
incidenţă crescută a tulburărilor de personalitate si cu 
exprimarea trăsăturilor psihopatice, mai târziu în viata. 
În sine, abuzul nu poate duce la psihopatie, dar pare a 
fi un factor contributiv la o persoană care s-a născut cu 
predispoziția de a dezvolta trăsături psihopatice. 

Alte surse de stres, inclusiv faptul că era destul de 
scund în comparaţie cu alti copii, braţul atrofiat si fata 
ciupită de vărsat, combinate cu greutăţile asociate 
sărăciei, trebuie să fi contribuit la dezvoltarea 
personalităţii omului ale cărui politici si ordine au 
condus la moartea a milioane de oameni, dar nici ele 
nu-i pot explica în totalitate crimele. 

Un singur „Om de oţel“ a ieşit la lumină din toate 
familiile țărănești destrămate, în care copiii sufereau 
abuzuri în Georgia și Rusia secolului al XIX-lea. La unii 


indivizi, trăsăturile de personalitate moștenite pot avea 
mai multă influență asupra comportamentului decât 
mediul. După cum am văzut, în cazuri rare, un 
comportament psihopatic extrem poate apărea la 
indivizii crescuţi în medii în care nu a existat abuz. Cel 
mai probabil, Stalin s-a născut cu o predispozitie spre 
psihopatie și alte trăsături maligne sau întunecate ale 
personalităţii, iar copilăria sa plină de încercări a fost 
„educaţia“ care a influenţat exprimarea „naturii“ sale 
psihopate. 

Se ridică astfel întrebarea dacă fenomenul Stalin ar fi 
putut fi evitat. Este posibil ca, dacă el s-ar fi născut 
într-o familie pașnică, afectuoasă si care să-l fi sprijinit, 
într-o ţară stabilă, să fi găsit mai puţine modalități 
distructive de a-şi petrece timpul. Este posibil, de 
asemenea, să fi devenit un individ psihopat „de succes“, 
dar care să fi evitat activitățile criminale în căutarea 
puterii și a dominaţiei. Dar combinaţia dintre abuzul 
din copilărie, o predispozitie biologică probabilă la un 
comportament antisocial, inteligenţă si „ocazia“ de a se 
alătura unei mișcări revoluţionare care cuprinsese o 
naţiune instabilă, eșuată, condusă de o clasă 
conducătoare indiferentă si incompetentă — toate au 
contribuit la apariţia „Omului de oţel“ pe care rușii au 
fost obligaţi să-l suporte timp de aproape trei decenii. 


Trăsăturile întunecate ale lui Stalin 


Stalin nu era un alienat mintal si nici nu era „nebun“. 
„Alienat mintal“ este un termen juridic aplicat 
persoanelor care nu pot face diferența dintre bine şi 
rău si care nu au legătură cu realitatea. „Nebun“ este un 
termen colocvial, care poate să însemne două lucruri. 
Un sens se referă la cineva care este alienat mintal din 
punct de vedere juridic sau care se potriveşte definiției 
medicale a psihoticului. Persoanele psihotice nu pot 
face diferenţa dintre ce este real și ce le spun simţurile 
sau gândurile lor că se întâmplă. Au adesea halucinaţii 


care îi determină să audă, să vadă sau să simtă lucruri 
care nu există. 

O a doua definiție populară și, totodată, incorectă ar 
fi că „nebunul“ este o persoană psihopată sau care 
desfășoară anumite acțiuni, precum ucideri în masă, 
care depășesc atât de mult standardele etice ale 
majorităţii oamenilor, încât motivele din spatele 
respectivelor acțiuni par de neînțeles. De fapt, in 
cazurile de narcisism malign, aceste acțiuni sunt 
executate în mod deliberat, pentru a-și asigura, 
exercita și/sau spori puterea personală. De asemenea, 
pot satisface dorinţe legate de sadism, o altă trăsătură 
întâlnită in narcisismul malign. Bucuria fata de 
suferinta cuiva perceput ca dusman sau a cuiva care a 
esuat nu este un sentiment neobisnuit pentru dictatori. 
Sfidând imaginea de sine grandioasă a dictatorului, 
păcătosul „merită“ să fie torturat sau mai rău. Stalin era 
recunoscut pentru faptul că „se juca“ cu victimele sale. 
De exemplu, o intemnita pe soția unui funcţionar aflat 
în serviciul său. Era şi un mijloc de a controla, și un 
mijloc de a umili si de a-și demonstra puterea. 

Otto Kernberg, profesor de psihiatrie la Colegiul 
Medical Weill de la Universitatea Cornell, îi clasifică 
atât pe Hitler, cât și pe Stalin drept narcisiști maligni. 
Când era necesar, se pricepeau de minune să-i 
manipuleze pe ceilalți. De multe ori au reușit să obțină 
controlul, declara Kernberg pentru The New York 
Times, „pentru că narcisismul lor excesiv se exprimă în 
grandomanie, încredere în ei înșiși și credința că știu ei 
mai bine de ce are nevoie lumea“. Asemenea oameni, 
observa cercetătorul, „iși exprimă agresivitatea printr- 
un comportament crud și sadic împotriva dușmanilor 
lor, adică împotriva oricui nu li se supune sau nu-i 
iubeşte“ Elementele psihopatice ale narcisismului 
malign, cu lipsa lui caracteristică de empatie, sunt 
evidente într-un astfel de comportament. Stalin nu era 
împovărat de conștiință, după cum dovedesc victimele 
ucise în propria ţară, la ordinele lui, și tratamentul 


propriilor soldați după victoria împotriva germanilor, 
în Marele Război Patriotic. Frica de ceea ce ar putea 
face prizonierii de război sovietici la terminarea 
războiului l-a determinat pe Stalin să-i trimită în lagăre 
de muncă, după ce s-au întors acasă. De asemenea, 
narcisismul său era trădat de nevoia constantă de a fi 
lăudat. 

Profesorul Dmitri Volkogonov, biograf al lui Stalin, a 
spus: „Era un om foarte vanitos. A încercat să ascundă 
asta, dar intelegeti că-i venea greu până si lui“. Stalin, a 
explicat Volkogonov, „era un om cu o minte 
extraordinară, dar diabolică, un om căruia îi plăceau 
două lucruri în această lume: puterea și faima, dar cel 
mai mult îi plăcea puterea. Și, cu cât avea mai multă 
putere, cu cât mai multă putere a acumulat și a păstrat 
în mâinile sale, cu atât mai multă putere și-a dorit. Era 
ca o dependenţă puternică, de care nu a scăpat toată 
viaţa: o dependenţă de putere“. 

O altă trăsătură asociată adesea cu indivizii psihopati 
este farmecul superficial. Într-adevăr, cercetările sale 
ample i-au dat de înțeles lui Stephen Kotkin că „Stalin 
putea fi extrem de fermecător când voia, în special cu 
personalul de serviciu“. 

Cu toate astea, „farmecul“ nu era primul lucru care 
le-ar fi venit în minte celor care se întâlneau cu tiranul. 
Biograful Robert Conquest a descris principala 
impresie pe care le-o crea Stalin altora: „Avea o alură 
foarte întunecată, sinistră chiar, mai ales ochii, care 
sunt întotdeauna descriși ca fiind gălbui sau «ca de 
tigru». Aceasta era principala impresie pe care o lăsa“. 

Si Hitler impresiona multi oameni cu privirea lui: 
„Așa cum s-a spus de multe ori, ochii lui Hitler erau 
uimitori şi de neuitat — păreau albastru-pal, privirea 
era intensă, neclintită, hipnotică, a scris fiica 
ambasadorului american în Germania de la mijlocul 
anilor ’30, Martha Dodd, în cartea ei, Through Embassy 
Eyes (Prin ochii ambasadei). 


Dodd l-a avertizat pe corespondentul străin William 
Shirer, care mai târziu a devenit unul dintre reporterii 
din grupul lui Murrow, care transmitea reportaje 
pentru CBS, să fie atent la ochii Fithrerului. Ea i-a spus 
că erau de neuitat și că-l vor copleși. 

Când Shirer l-a văzut pe Hitler de aproape, a înțeles 
de ce-l avertizase Dodd. Ochii lui Hitler, isi amintea el 
mai târziu, „îi dominau fata altfel comună“. El i-a 
descris ca fiind hipnotici, sfredelitori și pătrunzători. 
Păreau să fie de un albastru-deschis, dar nu culoarea l- 
a impresionat, ci puterea din ei. 

„Priveau prin tine“, scria Shirer în memoriile sale, 
The Nightmare Years, 1930-1940 (Anii de coșmar, 
1930-1940), „păreau să imobilizeze persoana asupra 
căreia erau atintiti, înspăimântându-i pe unii, 
fascinându-i pe alții, dar dominându-i, în orice caz. 
Am observat lideri îmbătrâniţi in rele ai partidului 
nazist, incremeniti in timp ce se oprea să le vorbească 
unora dintre ei, hipnotizati de căutătura lui pă- 
trunzătoare“, 

Chiar și jurnalista americană Dorothy Thompson a 
remarcat ochii lui Hitler, deși a fost complet 
neimpresionată de el ca bărbat, când l-a intervievat, la 
începutul anilor '30: „Este lipsit de formă, aproape fara 
chip, un bărbat a cărui înfățișare este o caricatură, un 
om a cărui constituție pare cartilaginoasă, fără oase“, îl 
descria Thompson în revista Harper's Magazine. „Este 
inconsecvent și volubil, disproporționat, nesigur. Este 
chiar prototipul unui Omulet. O suvita pleostita de par 
îi cade peste o frunte nesemnificativă și cu un început 
de chelie... Are nasul mare, dar urât și lipsit de 
caracter. Mișcările îi sunt stângace, aproape lipsite de 
demnitate si de eleganță... Doar ochii lui sunt de 
menţionat. De culoare cenușiu-închis, exoftalmici, au 
strălucirea deosebită care caracterizează adesea geniile, 
alcoolicii si istericii:“18 

Se spune că Hitler își folosea privirea pentru a-i 
domina pe alţii, dintre care multi se uitau în altă parte, 


la fel ca vechii lideri ai partidului nazist descriși de 
Shirer. Dacă cineva îi susținea privirea, Hitler nu mai 
încerca și a doua oară trucul cu căutătura fixă. 

Psihologul Robert Hare, inițiatorul listei Hare de 
criterii ale psihopatiei — revizuită (PCL-R) — și pionier 
în cercetarea psihopatiei, scrie că „multor oameni le 
este greu să facă fata privirii intense, lipsite de emoție 
sau «de animal de pradă» pe care o are un individ 
psihopat“. „Oamenii normali“, scria Hare în cartea sa 
Without Conscience: The Disturbing World of the 
Psychopaths Among Us (Fără conștiință. Lumea 
tulburătoare a psihopatilor care trăiesc printre noi), 
„păstrează un contact vizual strâns cu ceilalți dintr-o 
varietate de motive, dar privirea fixă a psihopatului este 
mai mult un preludiu al multumirii de sine și 
exercitării puterii decât simplu interes sau grijă 
empatică“. Contactul vizual intens, spune Hare, este 
modul prin care unii oameni cu trăsături psihopatice 
profunde îi domină și-i manipulează pe alții. 


Cea mai politică dintre tulburările mintale 


În 1951, în timp ce era în vacanţă în Novii Afon, un 
oraș de pe litoralul Mării Negre, Stalin i-a invitat pe doi 
membri ai cercului său de apropiaţi să-l viziteze. Nikita 
Hrușciov și Anastas Mikoian au acceptat invitația. 
(Bineînţeles că au acceptat-o.) Într-o zi, chiar înainte de 
cină, Stalin a ieșit din vilă şi s-a oprit în faţa ei. Cei doi 
oaspeţi s-au repezit să i se alăture. Fără avertisment, 
Stalin s-a întors spre Hrușciov, s-a uitat la el cu privirea 
lui sfredelitoare și a spus: „Sunt un om execrabil. Nu 
am încredere în nimeni. Nici măcar în mine nu am 
încredere“. 

Oaspetii lui Stalin au rămas fără cuvinte. Cei trei au 
stat tacuti o vreme, înainte de a începe o conversaţie 
mai normală. 

După mai mulți ani, Hruşciov nu uitase incidentul. 
După părerea lui, faptul că Stalin își recunoscuse 


paranoia exacerbată făcea mai ușor de înțeles acţiunile 
lui diabolice. „Adevărul este că el n-a avut niciodată 
încredere în nimeni“, scria Hrușciov în memoriile sale. 

Acesta din urmă a pus epurările dictate de Stalin mai 
ales pe seama paranoiei lui. Din această cauză, 
membrii camarilei sale au ocupat funcţii temporare. 
Stalin începea „să-i urmărească mai atent“ pe măsură 
ce-și pierdea încrederea în ei. Apoi, după cum s-a 
exprimat Hrușciov, „paharul neîncrederii față de una 
sau alta dintre aceste persoane dădea pe dinafară și le 
venea rândul la un final nefericit; astfel se alăturau 
celor plecaţi dintre noi“. 

Celălalt oaspete al lui Stalin în acea zi de vacanţă la 
Novii Afon, Anastas Mikoian, avea să vadă în curând 
cum paharul cu numele lui începea să se umple cu 
neîncrederea lui Stalin. Nu conta că Mikoian îl 
sustinuse pe Stalin de la începutul anilor ’20. Stalin a 
început să-și critice vechiul coleg, în ciuda deceniilor 
de loialitate ale acestuia. Mikoian ştia că avea să fie 
executat. A fost scutit să aibă soarta atâtor altora, doar 
pentru că Stalin a murit înainte de a putea începe 
ultima epurare planificată. 

Mikoian, cândva un apropiat al lui Lenin, a continuat 
să-l sprijine pe Hrușciov, care a câștigat lupta pentru 
înlocuirea lui Stalin. El si Hrușciov au denunțat 
cruzimea lui Stalin, cultul personalității și stalinismul, 
după venirea lui Hrușciov la putere. Cunoscut drept 
„armeanul viclean“, Mikoian a reușit chiar să reziste cu 
un an mai mult decât Hrușciov, care a fost forţat să 
renunțe la putere în 1964. Mikoian, unul dintre vechii 
bolșevici, a murit în 1978, la vârsta de 82 de ani. 


O doză „sănătoasă“ de paranoia? 


Un lider paranoic este mereu în căutarea celor care 
complotează împotriva lui. Suspiciunea constantă fata 
de ceilalți este preţul pe care-l plătește pentru crimele 
pe care le-a comis pentru a ajunge în vârful ierarhiei. 


Ştie că, dacă poate reuși, trădându-i pe alții, si alţii pot 
reuși, trădându-l pe el. Știe că identificarea celor care 
sunt pe cale de a-l trăda, care se gândesc la asta sau 
care sunt potential capabili de asta îl va tine in viata. 
Pentru ca oricine este un potential tradator, dictatorul 
nu are nicio legătură apropiată cu ceilalți. Se vede 
înconjurat doar de ameninţări, fie reale, fie potenţiale. 
„Nevoia de a avea duşmani“ crede Jerrold Post, 
„explică de ce paranoia este cea mai politică dintre 
tulburările mintale“”' 

Se spune că Stalin ceruse ca perdelele din orice 
clădire în care-și făcea apariţia să fie tăiate la 30 de 
centimetri de la podea, ca să se asigure că nu era vreun 
asasin ascuns în spatele lor. Pentru aceia dintre noi care 
nu sunt tirani, această cerință sună paranoică şi 
ridicolă. Dar, dacă ai ordonat să fie ucişi milioane de 
oameni, este logic să presupui că ești și tu o ţintă. 

Aici se aplică modul în care psihiatria modernă 
înţelege tulburarea de personalitate, care devine ceva 
mai complicată, când este vorba despre tirani. 
Comportamentul represiv al tiranilor are ca rezultat 
apariția duşmanilor externi și interni, care vor acționa 
cu răutate împotriva lor, dacă li se dă ocazia. 

Pentru oricine trăieşte într-un mediu amenintator, 
precum cel dintr-o ţară aflată în război, într-un stat 
polițienesc sau în prezenţa oricăror dușmani, va fi 
natural şi de înţeles să se simtă ameninţat. Un imigrant 
nou-sosit într-o tara democratică ar putea prezenta 
semne care pot fi interpretate ca paranoia, dacă omul a 
trăit anterior într-o societate represivă. Aceasta nu ar fi 
o tulburare de personalitate: ar fi un răspuns natural 
prin prisma experienţelor trecute. Un tiran al cărui 
comportament psihopatic, sadic și machiavelic a creat 
mii de duşmani potențiali printre rudele 
supraviețuitoare ale victimelor sale nu ar supraviețui 
mult, dacă nu ar fi suspicios. Este în avantajul lui să 
presupună că toți ceilalți caută să se răzbune pe el, 
chiar dacă unii dintre ei nu funcționează în această 


paradigmă. Pentru persoana aflată în această poziţie, 
paranoia este un tip de asigurare de viata. Totuși, 
gândirea paranoică, la fel ca narcisismul, poate fi mai 
copleșitoare la unii indivizi decât la alții. La fel ca în 
cazul narcisismului, gândirea paranoică excesivă se 
poate califica pentru un diagnostic de tulburare de 
personalitate. 

Deşi Stalin a supravieţuit la putere peste două 
decenii, comportamentul său i-a convins pe multi 
dintre cei din cercul său că trăsăturile paranoice i s-au 
accentuat spre sfârșitul vieţii. În ianuarie 1953, de 
exemplu, când unul dintre medicii angajaţi de Stalin i-a 
sugerat acestuia să-și reducă iar din îndatoririle 
politice, ca să-și protejeze sănătatea, dictatorul pa- 
ranoic a considerat că recomandarea făcea parte dintr- 
un complot împotriva lui. Medici evrei proeminenți 
din Moscova au fost arestaţi, pentru că Stalin credea că 
intenționau să-i otrăvească pe el și pe apropiații săi. El 
a afirmat că medicii care lucrau la Kremlin uciseseră 
oficiali sovietici de rang înalt, pe care-i trataseră. Dacă 
Stalin nu ar fi murit două luni mai târziu, acest 
„complot al medicilor“ ar fi fost cu siguranţă începutul 
unei alte epurări sau al altei „Mari Terori“. La fel ca 
înainte, dictatorul ar fi folosit ocazia oferită de epurare, 
pentru a elimina pe oricine era considerat o potențială 
amenințare, de la membrii camarilei sale până la 
funcţionarii guvernamentali de rang mic, acuzaţi în 
mod fals de complot de către poliția secretă, pentru a fi 
presati să îndeplinească astfel cotele de arestări. De 
asemenea, este posibil ca el să fi folosit aceste false 
acuzaţii pentru a începe o epurare a evreilor. 

Din fericire, medicii si poporul sovietic au fost scutiți 
de o altă epurare, printr-o lovitură norocoasă a sorții. 

La 28 februarie 1953, Stalin si cercul său de sicofanti 
s-au bucurat de o cină copioasă. Stalin s-a retras în 
camera sa. La un moment dat, în cursul nopţii, „Omul 
de oţel“ a suferit un accident vascular cerebral. Când 
nu a mai apărut, în dimineața următoare, gardienii şi 


personalul domestic se temeau prea tare, ca să intre în 
dormitor fără permisiunea lui. Între timp, marele 
dictator zăcea pe podea, paralizat. 

Imediat au sosit Lavrenti Beria (directorul poliţiei 
secrete sovietice), Nikita Hrușciov (secretar al 
Comitetului Central al Partidului Comunist) și alți 
membri ai cercului de apropiaţi ai lui Stalin. Și ei se 
temeau să-l deranjeze pe tiran. În cele din urmă, unei 
menajere i s-a spus să intre în dormitor. Ea l-a găsit pe 
dictator căzut la podea. Apoi au intrat și ceilalți în 
încăpere. Stalin a fost aşezat pe un pat, unde a mai dus- 
o câteva zile, în vreme ce tovarășii lui așteptau, îngri- 
jorati. Medicii, foarte nervoși, unii condamnaţi 
anterior, transpirau în timp ce făceau tot ce puteau 
pentru el — adică, nimic. Stalin a rezistat până în 
dimineața de 5 martie 1953. În cele din urmă, omul pe 
care biograful rus Edward Radzinsky l-a caracterizat 
drept „un diavol, un diavol genial, dar un diavol“ a 
murit.” 

Alexander Measnikov a fost unul dintre medicii 
chemați să-l asiste pe Stalin pe patul de moarte. De 
asemenea, a participat la autopsie. ,Sustin că paranoia 
şi cruzimea lui Stalin, frica sa de vrajmasi, pierderea 
abilității de a-i evalua în mod corect pe oameni si 
evenimentele, precum si încăpățânarea sa extrema au 
fost în mare parte rezultatele aterosclerozei arterelor 
din creierul sau‘? 

Perspectiva fiziologica/psihologica post-mortem a 
lui Measnikov ar putea explica paranoia crescândă a lui 
Stalin in anii care au precedat moartea sa, dar probabil 
că nu poate explica tendinţele sale paranoice din 
perioada de început a ascensiunii spre vârful ierarhiei 
Kremlinului. Acestea pot fi partial explicate prin faptul 
că la Kremlin, în epoca lui Stalin, oricine, inclusiv 
Stalin însuși, dacă nu era suspicios, mereu în alertă şi 
mai mult sau mai puţin paranoic, nu era conștient de 
situaţia sa. În tot acest timp, o șoaptă la urechea lui 
Stalin era suficientă, pentru ca o persoană să fie 


încarcerată sau împușcată, fapt pe care șeful poliției 
secrete, Lavrenti Beria, îl știa din proprie experiență, 
fiindcă el era unul dintre cei care șopteau. (În ciuda 
faptului că era responsabil de temuta poliție secretă a 
lui Stalin, autoritatea lui Beria s-a încheiat la scurt timp 
după moartea dictatorului. Hrușciov a organizat cu 
succes o coaliție suficient de viguroasă, pentru a 
submina poziţia aparent puternică a lui Beria și planul 
său de a prelua puterea. Hruşciov și aliații săi au reușit 
să-l vadă arestat şi executat pe temutul şef al poliţiei 
secrete a lui Stalin.) 


Tulburarea de personalitate paranoidă 


Sentimentul omniprezent de neîncredere al lui Stalin, 
credinţa sa în teoriile conspirației îndreptate împotriva 
Uniunii Sovietice și lui personal (care erau conectate, 
în mintea sa), convingerea că era ţinta trădătorilor şi a 
dușmanilor statului — care aveau de gând să-i facă rău 
—, precum si lipsa de halucinaţii bizare și simptome 
psihotice, toate sunt în concordanţă cu caracteristicile 
tulburării de personalitate paranoidă (TPP). Persoanele 
cu TPP suspectează, de obicei, intenţiile altor oameni, 
atunci când nu există motive de suspiciune. Sunt foarte 
sensibile la critici si tin ranchiună un timp foarte 
îndelungat sau pentru totdeauna împotriva celor care 
le jignesc.2* 

Criteriile de diagnostic actuale pentru TPP necesită 
prezența a patru dintre următoarele caracteristici”: 


1. Are suspiciuni lipsite de temei că alte persoane 
acţionează cu rea-vointa împotriva sa. 

2. Este preocupat de îndoieli lipsite de temei cu 
privire la loialitatea celor apropiaţi. 

3. Este reticent să împărtășească informaţii cu alţii, 
de teama nejustificată că acestea vor fi folosite 
împotriva sa. 


4. Interpretează remarci sau evenimente inofensive 
ca fiind insultătoare sau amenințătoare. 

5. Păstrează mult timp resentimente pentru insulte 
reale sau închipuite. 

6. Contraatacă prompt sau reacționează furios la 
remarci pe care le percepe a fi jignitoare, dar pe 
care o persoană sănătoasă mintal nu le-ar 
considera jignitoare. 

7. Are suspiciuni, fără dovezi, legate de fidelitatea 
partenerului sexual. 


Diagnosticul nu se aplică, dacă semnele de mai sus 
pot fi atribuite efectelor altei condiții medicale sau altei 
boli psihice majore, inclusiv unei tulburări psihotice. 

Alte afecţiuni psihiatrice implică, de asemenea, 
paranoia, dar cu diferențe importante. În cazul unui 
tiran, apariţia acestor diferențe i-ar limita serios 
eficacitatea și longevitatea. Apariţia lor în timpul 
ascensiunii sale la putere cel mai probabil l-ar 
împiedica să obțină vreodată puterea totală. De 
exemplu, schizofrenia cu trăsături paranoide este o 
tulburare mintală foarte gravă, distinctă de o tulburare 
de personalitate. Se caracterizează prin halucinații 
bizare, de persecuție, care implică scenarii 
improbabile. Exemplele includ halucinaţii că alte 
persoane sau entităţi îi controlează gândurile sau că 
unele comunicări inofensive conţin mesaje cifrate 
ascunse. Nu este o situație neobișnuită pentru 
persoanele cu această boală să aibă simptomul psihotic 
al halucinatiilor auditive, adică „aud voci“. Nu există 
dovezi sau indicaţii că Stalin ar fi suferit de psihoză. 
Probabil, a suferit din punct de vedere psihologic, ca 
urmare a tulburării sale de personalitate spre sfârșitul 
vieţii, dar suferinţa era nesemnificativă în comparaţie 
cu cea pe care a provocat-o în timpul vieții sale. Din 
păcate, Stalin a avut o oarecare concurenţă printre 
liderii care și-au transformat în victime propriul popor. 
Ba chiar l-a ajutat pe unul dintre acești lideri să ajungă 


la putere si să devină un tiran într-o tara haotică, aflată 
la est de Uniunea Sovietică. 


Capitolul 6 . A fost Mao Zedong 
un monstru? 


Mao Zedong, cofondator al Partidului Comunist 
Chinez și lider al acestuia, până la urmă, și-a descris la 
un moment dat propria personalitate. A făcut-o, cu 
siguranță, din motive politice, pentru a-și promova 
imaginea de sine pe care voia s-o arate lumii. Parcă 
scria o explicaţie pentru portretele uriașe care decorau 
China în anii regimului său, după ce reușise să instituie 
cultul Președintelui Mao. Miniprofilul pregătit chiar de 
el a apărut într-o scrisoare adresată soţiei lui, dar pe 
care se aștepta ca și alții s-o citească și să-i înțeleagă 
semnificația. Se referea la personalitatea sa 
„combinată“ prin asociere cu semnele zodiacale 
chinezeşti. Pe de-o parte, scria Mao, avea îndrăzneala 
şi agresivitatea Tigrului. Pe de altă parte, poseda 
șmecheria și adaptabilitatea Maimutei.' 

Semnele zodiacale chinezeşti mai au și alte atribute. 
Criticii şi victimele sale ar putea spune că unele dintre 
aceste calităţi alternative erau mai apropiate de 
personalitatea lui Mao. Pentru ei, personalitatea lui 
reflecta mai degrabă lipsa de inimă și de milă a 
semnului Tigrului și viclenia și șmecheria semnului 
Maimutei. 

Autorii de memorii si victimele care au suferit in 
timpul ascensiunii lui Mao si perioadei lungi petrecute 
la putere îl acuză de manevre machiavelice, că a 
încurajat abuzul, tortura și uciderea dușmanilor, a 
promovat haosul în timpul Revoluţiei Culturale, pentru 
a-şi consolida propria poziţie de conducere, și a permis 
înfometarea a milioane de concetateni, ca urmare a 
incompetentei și nepăsării conducerii. Toate acestea, 
dacă sunt adevărate, ar sta mărturie pentru acurateţea 


descrierilor mai dure asociate personalităţii compuse 
din Tigru si Maimuţă, expuse de însuși Mao. 

Cu toate acestea, unii istorici din mediul academic 
nu sunt de acord cu imaginea de „monstru“ a lui Mao. 
Gregor Benton, profesor de istorie chineză la 
Universitatea din Cardiff, și Lin Chun, lector 
universitar de politică comparată la Facultatea de 
Economie de la Londra, sunt de acord că Mao „a avut 
multe defecte si a fost responsabil pentru unele politici 
dezastruoase“, dar resping afirmaţia că Mao ar fi fost 
un „monstru“. 

Cel puţin, majoritatea studenţilor din China 
secolului XX vor fi de acord că Mao a fost inteligent și, 
aparent, şi-a păstrat darurile intelectuale până la 
sfârşitul vieţii. Documentele de informare pregătite de 
secretarul de stat Henry Kissinger pentru președintele 
Gerald Ford, înainte de călătoria sa în China din 
decembrie 1975, susțin acest punct de vedere. 
Kissinger l-a informat pe președinte că, deși dictatorul 
era foarte fragil din punct de vedere fizic, avea mintea 
foarte limpede. Mao a murit la vârsta de 81 de ani, la 
un an după întâlnire. 

„Stilul laconic al lui Mao“, a scris Kissinger, „are mare 
profunzime și sens. După cum veţi vedea din citirea 
transcrierilor din trecut, el folosește analogii bogate, 
simbolism, aluzii și are un umor destul de frust. Îşi va 
respecta obiectivele din agenda personală într-o 
manieră aparent neoficială, chiar întâmplătoare, dar, 
până la final, va fi transmis toate punctele principale pe 
care doreşte să le expună, într-o manieră 
cuprinzătoare, deși foarte economicoasa“* 

Interesele intelectuale ale lui Mao s-au reflectat în 
obiceiurile sale de lectură. El a fost un cititor vorace 
încă din copilăria petrecută la ţară, în provincia Hunan 
din China. 

Până la vârsta de 8 ani, a locuit cu mama lui și cu 
familia ei în Wen, unde toată lumea avea grijă de el. La 
fel ca Hitler, Mao și-a adorat mama. Ambii și-au iubit 


mamele mai mult decât pe oricine altcineva. În primii 
ani de viata lipsiţi de griji, mama, bunica maternă, doi 
unchi și soțiile lor il adorau pe micul Mao, care-și va 
aminti cu afecţiune de acei ani.* Este posibil să ne 
imaginăm că rasfatul de care a avut parte îl putea 
convinge pe un copil predispus să ajungă narcisist că 
era cea mai importantă persoană din lume, o lume 
care, după cum s-a exprimat chiar Mao, era „doar 
pentru mine“. 

La vârsta de 8 ani, Mao a fost trimis să locuiască cu 
tatăl său în Shaoshan, unde se născuse. Educaţia mai 
temeinică a lui Mao a început în jurul acelui moment. 
El s-a descurcat bine la școală, unde i-a memorat pe 
clasicii confucieni, chiar dacă și el, și colegii lui erau 
prea tineri pentru a-i înţelege. În afară de a scrie si a 
citi, a învăţat si despre istoria Chinei. 

Primele cărţi citite au fost „romane istorice populare 
despre rebeliuni și eroi militari neconventionali“® Mai 
târziu, a început să citească ziarele, clasici chinezi și 
cărți de filozofie si politică, un obicei la care nu a 
renunțat niciodată. Cand era la putere, avea deseori 
patul pe jumătate acoperit cu materiale pe care le citea. 

Tatăl său muncea din greu, dar nu era sărac. De fapt, 
era un mic fermier înstărit. Mai târziu, Mao i-a aplicat 
eticheta „țăran bogat“ tatălui său. Fost soldat, tatăl său 
era un om strict, gospodar și cu opinii ferme cu privire 
la importanţa muncii și a responsabilitatii. Viaţa lui 
Mao cu tatăl său era foarte diferită de cea petrecută cu 
familia îngăduitoare a iubitei sale mame. După cum i-a 
mărturisit lui Edgar Snow, un jurnalist american de 
care Mao s-a folosit ca să prezinte lumii o imagine 
agreabilă despre el, era bătut adesea de tatăl său. La fel 
ca Hitler, Mao a ajuns să-și urască tatăl. 

Mao era încăpățânat și adesea obraznic. Drept 
urmare, a trecut pe la mulţi profesori și prin multe 
şcoli. Harnicul său tată se aștepta ca fiul să muncească 
la fel de mult ca el, în orice domeniu. După ce fiul său a 
fost dat afară din câteva școli și s-a arătat nemulțumit 


de câţiva profesori, tatăl și-a simţit răbdarea pusă la 
încercare. În cele din urmă, a încetat să-i mai plătească 
educaţia. 

La vârsta de 13 ani, băiatul s-a văzut nevoit să 
lucreze la ferma tatălui. Detesta munca manuală (și 
atunci, si la maturitate) si a continuat să studieze pe 
cont propriu. Când Mao avea 14 ani, tatăl i-a aranjat 
căsătoria cu o verișoară în vârstă de 18 ani. Căsătoria 
nu s-a consumat, și mireasa a decedat un an mai târziu. 
Se pare că Mao nu l-a iertat niciodată, pentru că 
încercase să-l facă să se așeze la casa lui și să 
muncească din greu, pentru că încercase să-l împiedice 
să-și petreacă timpul aşa cum dorea: citind, studiind și 
reflectând. La 16 ani, Mao a fugit de acasă și și-a reluat 
studiile. A terminat școala elementară la Changsha, 
capitala provinciei Hunan, după care, a studiat 
literatura, istoria lumii si filozofia chineză si europeană. 

În Hunan, Mao a intrat în contact cu ideile 
revoluţionare, care începeau să înflorească în China. 
Era o perioadă de schimbări radicale, fiindcă dinastia 
imperială Qing, aflată la putere de 267 de ani, s-a 
prăbușit. 

După o perioadă sigură și fără întâmplări demne de 
menționat, petrecută în armată, Mao s-a întors la 
şcoală. A absolvit Prima Şcoală Normală din Hunan, în 
1918. Apoi s-a mutat la Beijing. În timp ce lucra la 
Biblioteca Universităţii din Beijing, unde ocupa o 
funcţie minoră, a întâlnit doi bărbaţi care aveau să 
contribuie, împreună cu Mao, la fondarea Partidului 
Comunist Chinez, în 1921: decanul Chen Duxiu și 
bibliotecarul Li Dazhao. Până la acel moment, Mao 
publicase câteva articole în care discuta schimbările 
care aveau loc în societatea chineză și nevoia unei 
reforme a proprietăţii asupra pământului. Reîntors în 
Hunan, a participat la viața politică locală, a organizat 
sindicate și a promovat formarea grupurilor de 
activiști. 


În curând, Mao a început să-şi dea seama de cât de 
utili s-ar fi putut dovedi țăranii într-o mișcare 
revoluţionară. Se spune ca Mao a folosit țărănimea 
drept atu în luptele sale.” 

Această strategie a căpătat o importanță mai mare 
după eșecurile răscoalei comuniste din 1927. Mao si un 
grup mic de adepţi s-au retras la ţară, înființând o bază 
într-o zonă muntoasă si împădurită din provincia 
Jiangxi. În următorii doi ani, departe de alti 
conducători comuniști, a recrutat o armată de ţărani. 
De asemenea, a încercat să inițieze un sistem de 
agricultură colectivă. 

După ani de luptă în condiții dure împotriva 
dușmanilor săi, naționaliștii chinezi și invadatorii 
japonezi, Mao a devenit liderul de necontestat al 
Partidului Comunist Chinez. A fost numit preşedinte 
atât al Comitetului Central Comunist, cât şi al Biroului 
Politic, cel mai înalt organism de elaborare a politicilor 
din Comitetul Central al Partidului Comunist. 

La sfârşitul anului 1949, după mai bine de două 
decenii de luptă, care au costat milioane de vieţi 
omeneşti, comuniștii au reușit să-i gonească pe 
dușmanii lor naționaliști pe mare și apoi pe insula 
Taiwan. Mao a continuat să-și consolideze funcția de 
şef al partidului si al guvernului si a creat cultul 
personalităţii Președintelui Mao. 

E de necontestat faptul că această figură istorică 
însemnată a schimbat China, o fostă naţiune eșuată, 
săracă, divizată, năpăstuită de căpeteniile militare şi 
exploatată de Marea Britanie şi de alte puteri 
occidentale. A îmbunătăţit serviciile medicale în toată 
tara. Dar dictatura lui a fost marcată de uriașe 
catastrofe și de dovezi ale firii sale nemiloase. 

Bunăoară, în 1956, Mao a ţinut un discurs în care a 
spus că ar dori „să înflorească o sută de flori, să se lupte 
o sută de școli de gândire“, aşa încât a încurajat poporul 
chinez să-și exprime liber sentimentele fata de guvern. 
Multi l-au crezut. Au scris pe față despre ce credeau ca 


nu făcea bine Partidul Comunist Chinez. Un an mai 
târziu, multi dintre acei scriitori au fost arestaţi. Unii 
au fost trimiși la închisoare, iar alţii în lagăre de muncă. 
Persoanele cu tulburare de personalitate narcisistă nu 
suportă criticile. E ca și cum, în lipsa laudelor și a 
manifestărilor explicite de respect, le-ar fi afectată 
profund imaginea de sine foarte nesigură, care are 
constant nevoie de laude și lingușiri. Narcisiștii 
maligni, care se află în fruntea ţărilor, au mijloacele 
necesare de a răspunde în forţă la critici, spre 
nenorocirea celor care îndrăznesc să li se opună. 

La nouă ani de la înființarea Republicii Populare 
Chineze, dictatorul a pus la cale un plan, ca să nu mai 
depindă de economia globală. „Marele Salt Înainte“ a 
fost un eșec jenant și a dat înapoi economia ţării. 
Programul a avut de suferit din cauza planificării şi 
organizării deficitare. Recoltele au scăzut, producţia a 
scăzut, iar populaţia a îndurat neajunsuri cumplite. 
Instruitul dictator împărtășea disponibilitatea lui Stalin 
de a păstra puterea prin brutalitate, dar îi lipsea 
competenţa organizatorică a liderului sovietic. 

Mao s-a retras din procesul de luare a deciziilor 
politice active și le-a permis altor comuniști de rang 
înalt să-și asume responsabilitatea. Dar nu a renunţat 
niciodată la putere. 

S-a opus cu tărie oricăror schimbări care ar fi 
echivalat cu ceea ce el numea „Restaurare capitalistă“, 
Politicile care nu se conformau viziunii sale erau 
ridiculizate și numite „revizioniste“. Când premierul 
sovietic Nikita Hrușciov — un om care a fost martor la 
crimele lui Stalin, ca membru al cercului său de 
apropiaţi — a denunţat stalinismul, Mao a fost aproape 
sigur îngrijorat. Dacă politica lui Stalin putea fi 
denuntaté în cea mai puternică tara comunistă din 
lume, ce i s-ar fi putut întâmpla lui însuși? Așa că în 
anii '60 a îndepărtat China de Uniunea Sovietică. 

A început, de asemenea, să-și regândească decizia de 
a renunţa la responsabilitatile legate de politica interna 


în favoarea tovarășilor săi comuniști. Se temea că 
„lupta de clasă“ pe care contase, ca să ajungă și apoi să 
rămână la putere, era ignorată. În consecinţă, a venit 
cu o altă inițiativă dezastruoasă — cel putin pentru tara 
sa: „Marea Revoluţie Culturală Proletară“. Era o 
manevră crudă și necruțătoare de reafirmare a 
controlului și de slăbire a concurenţei sale în rândurile 
partidului. S-a folosit de studenţi radicali si de civili 
organizaţi în așa-numitele „Gărzi Roșii, pentru a 
intimida grupuri mari din populaţia majoritar urbană, 
inclusiv membri de partid pe care Mao îi percepea ca 
pe o ameninţare la adresa poziţiei sale. 

Se spune că, în timpul Revoluţiei Culturale din 1968, 
Mao ar fi vorbit despre sentimentele pe care le avea 
fata de tatăl său. El le-a spus membrilor Gărzilor Roşii: 
„Tatăl meu era un om rău... Dacă ar mai trăi astăzi, ar 
trebui să fie avionat“ A fi „avionat“ înseamnă să ti se 
ridice cât mai sus braţele strânse la spate, în timp ce 
capul iti este împins în jos. Era una dintre numeroasele 
metode chinuitoare de tortură folosite de gorilele lui 
Mao în deceniul sângeros de haos, care s-a încheiat în 
1976 cu moartea dictatorului. 

Pentru cei mai vehementi critici ai lui Mao, inclusiv 
pentru controversatii biografi Jung Chang si Jon 
Halliday, aceasta situatie ilustreaza duritatea si lipsa de 
empatie a dictatorului. Surse credibile estimează că au 
murit aproximativ 1,5 milioane de oameni, pentru ca el 
să-și poată asigura cât mai bine poziţia. Haosul rezultat 
a afectat grav economia si milioane de vieți. Acei 
demnitari ai partidului comunist, în care Mao şi 
susținătorii săi nu aveau încredere, au fost atacați, 
umiliti, uciși sau împinși să-și ia viata. Intelectualii erau 
luaţi în colimator, fără altă vină decât aceea de a fi fost 
intelectuali. Oamenii erau atacați, pentru că nu purtau 
haine potrivite. Conform celor mai vocali critici, 
narcisismul malign a făcut din Mao Zedong cel mai 
mare tiran ucigaș al secolului XX. 


Hotărârea machiavelică a lui Mao de a folosi tineri, 
pentru a se menține la putere, a avut efecte 
devastatoare, dar i-a fost de ajutor. Dictatorul a 
continuat să apere Revoluţia Culturală până a murit. 


Un „profil“ autobiografic 


Este posibil ca Mao însuşi să fi furnizat dovezi ale 
aspectelor-cheie ale personalităţii sale, încă de la 
începutul anului 1917, când avea 24 de ani. Potrivit lui 
Chang și Halliday, Mao și-a consemnat viziunea asupra 
moralității într-un comentariu lung: „Nu sunt de acord 
cu opinia că, pentru a fi moral, motivul acţiunilor cuiva 
trebuie să fie în folosul altora... Oamenii ca mine vor... 
să-și satisfacă inima pe deplin şi, făcând acest lucru, 
avem automat cel mai valoros cod moral. Desigur, 
există oameni și obiecte pe lume, dar sunt acolo numai 
şi numai pentru mine“. 

Autocentrismul este în concordanță deplină cu o 
trăsătură-cheie a narcisismului. Indiferenta faţă de 
ceilalți este o  trăsătură-cheie a personalității 
antisociale, precum și a celei narcisiste. Mao și-a 
exprimat clar sentimentele: „Cei ca mine sunt datori 
numai faţă de ei înșiși; nu avem nicio datorie fata de 
ceilalți oameni“. Și: „Sunt răspunzător doar pentru 
realitatea pe care o cunosc și absolut deloc pentru 
orice altceva“? 

Chang și Halliday susțin că acestea nu sunt, pur și 
simplu, cuvintele unui tânăr lipsit de sentimente, 
cuvinte pe care ar putea cândva să le citească jenat, 
după ce s-a maturizat si a acceptat responsabilităţi de 
adult. Mulţi părinți ştiu, despre copiii lor, că pot 
prezenta semne incontestabile de narcisism. Dar aceste 
semne dispar, adesea, pe măsură ce copiii cresc. În 
cazul lui Mao, coautorii insistă asupra faptului că ar fi 
greșit să presupunem că el ar fi scăpat la maturitate de 
sentimentul exprimat la vârsta de 24 de ani. Pentru ei, 
aceste cuvinte descriu o amoralitate pe care Mao a 


imbratisat-o întreaga viaţă. Acestea au fost, dupa 
părerea lor, „elementele centrale ale caracterului său“. 
Eminentul expert în istoria Chinei Jonathan D. 
Spence nu e de acord cu acest punct de vedere. El a 
sugerat că afirmaţiile lui Mao despre moralitate erau „o 


fază în trezirea unei conștiințe novice“? 


. Dar faptele de 
mai târziu ale lui Mao, când a ajuns la putere, pun 
semne de întrebare serioase asupra acestei interpretări. 
Faptul că a început și a încurajat crimele comise în 
timpul Revoluţiei Culturale pare să susțină punctul de 
vedere al mult-dispretuitilor Chang si Halliday, mai 
mult decat pe cel al lui Spence si al altor istorici 
respectati din mediul academic. 

Spence si alti istorici nu au fost numai foarte critici 
fata de biografia populara a lui Chang si Halliday 
despre Mao, ci au scris si o carte: Was Mao Really a 
Monster? The Academic Response to Chang and 
Hallidays „Mao: The Unknown Story“ (A fost Mao 
realmente un monstru? Raspunsul academic la Mao. 
Povestea necunoscuta de Chang si Halliday). 

Istoricii incep prin a observa ca biografia pe care o 
dezaprobă „a fost primită cu braţele deschise de cei 
care făceau recenzii din presa populară si a ajuns peste 
noapte în topul listei de cel mai bine vândute cărți la 
nivel mondial. Puţine lucrări despre China scrise de 
autori occidentali au atins un astfel de impact“. De 
asemenea, observă că Chang și Halliday nu au făcut 
referire și nu au citat lucrările istoricilor din mediul a- 
cademic, inclusiv pe autorii cărții care critică biografia 
populară. 

Compilatia de recenzii, reclamaţii şi critici include 
mai multe puncte valabile, inclusiv referinţe slabe si 
citarea greșită de surse, în multe cazuri. Istoricii 
profesioniști s-au opus punctului de vedere unilateral 
al lui Chang si Halliday fata de Mao; ei au dreptate 
când susţin că autorii par să aibă un singur scop: să-l 
demonizeze pe Mao. 


Viziunea mai sobră asupra locului ocupat de Mao în 
istorie stăruie asupra personalităţii sale; tinde sa 
sublinieze că a fost una dintre cele mai importante 
figuri istorice ale secolului trecut. El a fost creditat, de 
exemplu, pentru rolul jucat în înființarea Armatei Roșii 
și pentru menţinerea revoluţiei in viata, în timpul 
lungii lupte a comuniștilor de la sfârșitul anului 1927 
până în 1949 împotriva forțelor naţionaliste conduse 
de Chiang Kai-shek. Aceasta include perioada celui de- 
Al Doilea Război Mondial, când China, slăbită 
puternic, a fost invadată de japonezi. 

Chang și Halliday îl prezintă pe Mao ca fiind rău, pur 
şi simplu: corupt, narcisist, machiavelic, lipsit de 
empatie și de remușcări. Pe scurt, pictează un portret 
al unui tiran narcisist extrem de malign. Ei nu fac 
niciun efort de a prezenta dovezi sau mărturii care ar 
sugera un alt punct de vedere. Fiecare eveniment din 
viata lui Mao este interpretat ca o dovadă a naturii sale 
patologice. Istoricii care-i critică pe Chang și Halliday 
afirmă că observațiile negative ale martorilor 
individuali sunt acceptate de cei doi fără verificare, că 
insinuările sunt prezentate ca fapte. Mai spun că, la 
examinarea detaliată a surselor din notele de subsol, 
acestea nu se susțin. 

Respectatul biograf al lui Stalin, Simon Sebag 
Montefiore, a numit biografia „un triumf“ în ziarul 
Sunday Times din Londra. l-a spus „un portret 
fascinant al tiraniei, degenerării, crimelor în masă și 
promiscuitatii, un baraj de bombe revizioniste și o 
cercetare superbă. Aceasta e prima biografie intimă și 
politică a celui mai mare monstru dintre toți“. În 
schimb, istoricul Bill Willmott a spus că ura lui Chang 
si Halliday față de Mao i-a determinat „să selecteze, să 
citeze incorect și să interpreteze greșit surse într-o 
asemenea măsură, încât niciuna dintre concluziile lor 
nu poate fi luată de buna“ 

Istoricii din mediul academic susțin că volumul nu 
este o lucrare științifică echilibrată, ci un „studiu 


extrem de selectiv și chiar polemic, care-și propune să- 
| demonizeze pe Mao“. Se plâng că biografia il 
înfățișează pe Mao ca pe „un monstru egal cu sau mai 
rău decât Hitler sau Stalin și un prost care a câștigat 
puterea prin viclenie înnăscută și a guvernat prin 
teroare“. 

Exact asta si cred criticii lui Mao. 

Este corect să-l comparăm pe Mao cu Hitler și 
Stalin? Chiar și după estimări conservatoare, politicile 
incompetente ale lui Mao au condus la moartea a 42,5 
milioane de oameni.” Pe lângă decesele legate de 
Revoluţia Culturală, acestea includ 1 milion din diverse 
campanii si 40 de milioane datorate direct foametei 
provocate de dezastrul numit „Marele Salt Înainte“, și 
anume campania nechibzuită dusă între 1958 și 1960, 
pentru a realiza progrese utilizând cu precădere 
puterea umană în dauna mașinilor și a investiţiilor 
financiare, pentru a satisface nevoile agricole si 
industriale ale Chinei. Mao nu a dat niciodată vreun 
semn că i-ar fi păsat de răul provocat și pe care avea 
puterea de a-l opri. Pentru unele dintre victimele sale, 
să te plângi că Mao a fost comparat cu Hitler sau Stalin 
ar fi ca și cum te-ai plânge de comparatia dintre o 
panteră și un jaguar sau leopard. 

Ambele parti din această dezbatere pot fi criticate: 
Chang și Halliday, pentru prezentarea unei istorii 
populare (un gen îndeobște desconsiderat de istoricii 
profesioniști), fără o documentaţie riguroasă și, prin 
urmare, supusă îndoielii. Istoricii profesioniști ar putea 
fi criticati pentru că nu apreciază și nu înţeleg așa cum 
se cuvine natura personalității patologice a lui Mao, 
caracterizată de indiferență fata de suferința pe care a 
provocat-o intenţionat sau din prostie. De fapt, ei apără 
rolul pe care l-a jucat Mao în aducerea Chinei la 
standardele secolului XX si notează, adesea ca o 
paranteză, costurile acestui progres și crimele asociate 
acestuia. 


Editorii volumului Was Mao Really a Monster? 
suferă și de ceea ce se cheamă whataboutism. Acest 
termen presupune să răspunzi unei acuzaţii, încercând 
să distragi atenţia unui cititor sau ascultător prin 
referire la un alt subiect, în maniera lui „Dar cum 
rămâne cu...?“ Cetăţenii care au cunoștințe în domeniu 
recunosc această strategie de dezbatere ieftină si 
puerilă și-și dau ochii peste cap, când o aud. 
Consumatorii mai putin sofisticati sunt distrași, atunci 
când li se întâmplă. (De exemplu: „Uau! Ce sentință 
dură pentru Paul Manafort, care i-a reprezentat în 
instanță pe Ronald Reagan, Bob Dole si multi alti 
oameni politici de top si a participat la campanii. Nu 
ştiam că Manafort era șeful Mafiei. Dar de ce nu 
spuneţi nimic despre Comey și Hillary-cea-coruptă și 
despre toţi ceilalţi? Foarte nedrept!“1*) 

Editorii volumului Was Mao Really a Monster? 
folosesc această abordare, atunci când subliniază că 
Imperiul Britanic a fost responsabil pentru tot atâtea 
decese prin înfometare în India, pe cât a fost Mao în 
China. Ba chiar pun efectiv întrebarea: „Ce spuneţi 
despre decimarea populaţiei aborigene din Australia și 
a indienilor americani din Statele Unite?“ Acestea 
sunt evenimente reale și tragice, dar recurgerea la 
contraargumente de tipul „Da, dar ce ziceti despre...?% 
atunci când încearcă să submineze afirmaţiile cu 
privire la deficienţele lui Mao, tinde doar să le 
slăbească argumentatia principală. 

De exemplu, Spence și-a încheiat critica față de 
Chang și Halliday, reprezentanţi de frunte ai taberei 
„monstrul Mao“, spunând următoarele: 


„Citind această carte, m-am tot întrebat de ce 
istoricii ar trebui să fie corecti chiar si fata de 
monștri patologici, dacă asta este cu adevărat ceea 
ce a fost Mao. Cel mai important răspuns este 
poate atât structural, cât și conceptual. Fără unele 
încercări de corectitudine, nu există nicio nuanţă, 


nicio senzaţie de lumină și întuneric. Monstrul, 
violent si mortal, doar se prabuseste pe o cale 


monstruoasă creată de el însuși“.1$ 


Este un exercițiu interesant să examinăm propoziția 
finală, care urmează reflectiilor lui Spence despre 
abordarea folosita de istorici pentru a caracteriza un 
personaj ca Mao Zedong: „Dacă nu are conștiință, nu 
are o viziune semnificativa asupra unei lumi diferite, cu 
exceptia uneia in care este conducator suprem, in timp 
ce dusmanii lui sunt in mod constant umiliti, iar 
poporul moare de foame, atunci nu putem invata nimic 
de la un astfel de om. Si aceasta este o concluzie în fata 
careia, de-a lungul veacurilor, istoricii au incercat 
întotdeauna să reziste“. 

Se poate argumenta că, probabil, istoricii ar trebui să 
nu mai încerce să reziste: 


1. Psihologia modernă recunoaște că aproximativ un 
procent din populaţia lumii nu are, efectiv, 
conștiință. Aceşti indivizi sunt denumiți 
„psihopați“. 

2. Medicina modernă recunoaşte că până la 6,2% 
dintre membrii unor comunități diferite nu au 
nicio viziune semnificativă asupra unei lumi 
diferite, cu excepția uneia în care ei sunt 
conducători supremi. Aceşti indivizi sunt 
recunoscuți ca având tulburare de personalitate 
narcisistă. 

3. Indiferenta față de umilirea si infometarea 
semenilor este coroborată consecvent cu lipsa de 
empatie, o trăsătură a  psihopatiei și a 
narcisismului. 

4. Umilirea altora, inclusiv a dușmanilor, este o 
trăsătură comună personalităților psihopate si 
narcisiste. 


Contrar afirmației lui Spence că „nu putem învăţa 
nimic“ de la un lider care „nu are conștiință, nu are o 
viziune semnificativă asupra unei lumi diferite, cu 
excepţia uneia în care el este conducător suprem, în 
timp ce dușmanii lui sunt în mod constant umiliti, iar 
poporul moare de foame“, putem, de fapt, să învăţăm 
că există o trăsătură-cheie a intersectării dintre natura 
umană și istorie. Putem afla despre factori care 
contribuie la catastrofele umane, cum ar fi regimul lui 
Mao in China, si tributul teribil pe care l-a plătit 
poporul chinez. Istoricii pot învăţa că există influenţe 
mai complexe asupra evoluţiilor istorice, că 
psihopatologia este şi va continua să fie un factor în 
desfășurarea evenimentelor documentate, care oferă 
perspective istorice. 


Psihoistoria nedorită 


Din anumite motive, aplicarea psihologiei în istorie, 
psihoistoria, nu este populară în rândurile multor 
istorici din mediul academic. Istoricii nu pot efectua 
experimente, pentru a-și testa explicaţiile. Nu pot, 
pentru că istoria nu este o știință. Ei trebuie să se 
bazeze pe documente istorice și alte înregistrări. Există 
puţine înregistrări istorice care oferă informaţii de 
încredere despre procesele de gândire sau viata 
interioară a subiecţilor pe care-i studiază. Jurnalele 
sunt adeseori scrise cu gândul la viitorii cititori și, prin 
urmare, este posibil să nu reflecte cu exactitate 
adevăratele experienţe interioare ale celor care le scriu. 

O altă provocare pentru psihoistorie este dată de 
contextul istoric si de cultură. Cultura influențează 
comportamentul. Trebuie s-o luăm în considerare 
atunci când încercăm să înțelegem psihologia unei 
persoane. Unii istorici se întreabă dacă e potrivit să 
aplicăm modele psihologice moderne de personalitate 
figurilor care au trăit în trecut. Temerea lor este că 
există pericolul de a proiecta perspective 


contemporane asupra realitatilor din trecut, unde e 
posibil să nu se aplice. 

Oamenii încă dezbat dacă mediul și structura în care 
evoluează un personaj istoric sunt mai importante 
decât personajul istoric însuși în determinarea cursului 
istoriei. Astfel de dezbateri de tip „A sau B“ în mediul 
academic, așa cum ar fi vechea dezbatere natură sau 
educaţie, pot fi adesea rezolvate, dacă le abordăm cu 
mintea deschisă: nu trebuie să fie A sau B. Pot fi 
ambele. În unele cazuri, A are mai multă influență. În 
alte cazuri, B are mai multă influență. 

Cu toate acestea, mulți istorici moderni sunt mai 
puţin preocupaţi să explice de ce un individ s-a 
comportat așa cum s-a comportat, decât să lămurească 
şi să reconstituie influenţele și tiparele istorice la scară 
largă. Aceste tipare primesc o importanță mai mare 
decât detaliile despre apariţia și cariera unei anumite 
persoane și pot fi chiar considerate relativ banale în 
comparaţie cu marile tipare istorice. Această viziune 
susține că, la întrebări despre istorie, nu se poate 
răspunde prin referire la povestea vieţii unei persoane 
sau la profilul său psihologic. O astfel de abordare ar 
putea duce la concluzia că, dacă Mao nu s-ar fi născut 
sau ar fi murit înainte de a deveni conducător al 
Partidului Comunist, tiparele și orientarea 
evenimentelor istorice care au premers începutului 
secolului XX tot ar fi avut ca efect o tara asemănătoare 
cu China modernă. 

Lăsând deoparte provocările abordării psihoistorice 
a istoriei, nu toţi istoricii minimalizează ororile 
dezvoltării Partidului Comunist în China, în favoarea 
schimbărilor sociale pe care le-a adus ţării. Maurice 
Meisner a fost un expert respectat în istoria Chinei 
secolului XX și a predat la Universitatea din Madison, 
Wisconsin. El a recunoscut că prețul uman al luptei 
care a condus la ascensiunea comunismului în China, 
cu Mao ca lider, a fost „considerabil“. A menţionat 
milioanele de vieţi pierdute nu numai în lupta 


revoluţionară pentru controlul Chinei, ci și „cele câteva 
milioane, care au fost persecutate politic“, după ce Mao 
a preluat puterea. Nici nu a ezitat să menționeze „zecile 
de milioane care au pierit ca urmare a nenorocirilor 
politice numite Marele Salt Înainte și Revoluţia 
Culturală“, ambele, proiecte ale lui Mao. Meisner a 
considerat problema comparării „costurilor grele ale 
Revoluţiei“ cu binele care a rezultat din ea o dilemă 
teribilă și dureroasă. El credea că oamenii rezonabili ar 
putea rezolva această dilemă în moduri diferite.” 

A rezolva dilema, desigur, nu înseamnă doar a o 
menţiona în treacăt. Meisner a părut să recunoască 
acest lucru, când a observat că rareori colegii săi 
istorici „au comparat costurile Revoluţiei cu beneficiile 
sale incontestabile“. Mai mult, el era de părere că aceia 
care studiază serios situaţia din China au o obligaţie 
morală de a compara și evalua aceste costuri.” 


O privire asupra unor trăsături de personalitate 
ale lui Mao 


Una dintre caracteristicile definitorii ale narcisismului 
sever este contrastul dintre opinia grandioasă a unei 
persoane despre sine și adevăratele ei abilități. Aceste 
persoane au o nevoie uriașă de a fi lăudate. Pentru ele, 
criticile sau lipsa de laude din partea altora pot fi 
extrem de deranjante și le pot trezi furia și dorinţa de 
răzbunare într-un mod disproporționat fata de natura 
sau gravitatea insultei. 

O persoană sănătoasă din punct de vedere psihologic 
va aprecia complimentele si poate chiar și lingusirile 
moderate, dar lingusirea exagerată îi va stârni 
suspiciuni. O persoană cu trăsături narcisiste extreme 
sau tulburare de personalitate narcisistă va saluta 
lingușirea, oricât de excesivă ar fi. În 1956, de exemplu, 
Mao a salutat lingușirile aduse de un colonel al forțelor 
aeriene, pe nume Hu Ping. Mao l-a promovat pe Hu în 
funcţia de șef al Statului Major al Forţelor Aeriene. 


Potrivit lui Li Zhisui, medicul personal al lui Mao, din 
1954 pana la moartea dictatorului, in 1976, 
promovarea a fost strâns legată de lingușire. Li își 
amintea că promovarea se petrecea cu atât mai rapid, 
cu cât mai multe lingușiri primea Mao. În volumul său 
de amintiri, de altfel revelatoare, The Private Life of 
Chairman Mao (Viaţa privată a președintelui Mao), 
sunt evidente caracteristicile de  narcisist ale 
dictatorului. (Beneficiile lingușirii sunt limitate în 
dictaturi, desigur. La cincisprezece ani de la prima sa 
mare promovare, Hu Ping a fost închis, la ordinele lui 
Mao, când dictatorul epura armata de militarii despre 
care credea că le erau loiali dușmanilor săi.) 

Narcisismul lui Mao era evident pentru aliaţii străini 
ai Chinei. În ciuda semnării unui „Tratat sino-sovietic 
de prietenie, alianţă și asistenţă reciprocă“, în 1950, 
relaţiile dintre cele două tari comuniste gigantice au 
început să se deterioreze șase ani mai târziu. La o 
întâlnire care a avut loc în timpul deceniului de 
disensiuni, Mao a încurajat o confruntare între o 
delegaţie sovietică si lideri comuniști chinezi reuniți la 
Beijing în decembrie 1959. Mihail Suslov era membru 
al delegaţiei sovietice. Câteva luni mai târziu, acesta și- 
a informat șefii din Biroul Politic sovietic despre 
întâlnirea controversată. Cercetările istoricului 
Michael Sheng relevă că Suslov a declarat pentru 
Biroul Politic că „există elemente de vanitate și 
aroganță“ în perspectiva prezentată de conducerea 
chineză. Mai mult, vanitatea și aroganta „sunt explicate 
în mare măsură de atmosfera cultului personalității 
tovarăşului Mao Zedong..., care, după toate aparențele, 
a ajuns să creadă în propria infailibilitate“.!* 

La fel ca Stalin, Hitler si alti lideri narcisisti, si Mao 
se bucura de adulatia de care avea parte, in timp ce 
urmărea parade militare. Doctorul Li și-a amintit că 
Mao era încântat și plin de energie în zilele de paradă. 
Ulterior, el părea dezumflat și nefericit săptămâni 
întregi. 


Medicul lui Mao a raportat, de asemenea, semne 
importante de paranoia la pacientul său, observate 
prima dată când Mao avea în jur de 65 de ani și a 
crezut că-i fusese otrăvită piscina. Când Mao avea 72 
de ani, i-a spus lui Li că locuinţa în care stătea era 
„otrăvitoare“. Mao s-a mutat, dar paranoia a persistat. 
De data aceasta, despotul vârstnic era convins că se 
ascundea cineva în podul casei. Gărzile de corp au 
găsit două pisici sălbatice în pod, iar această explicaţie 
ar fi mulţumit pe cineva care nu suferea de paranoia. 
Dar frica lui Mao a persistat. El si anturajul s-au mutat 
din nou. Și, după câteva zile, a trebuit să se mute iarăși. 

Anul următor, la Beijing, în timp ce locuia din nou în 
complexul său personal, și-a exprimat teama că una 
dintre clădiri fusese otrăvită. S-a mutat din nou. 
Medicul a spus că această paranoia a continuat cât a 
mai trăit Mao. Se pare că personalitatea neincrezatoare 
a lui Mao, ca si a lui Stalin, a evoluat odată cu 
înaintarea în vârstă, până când paranoia a fost atât de 
puternică, încât s-a apropiat sau poate chiar a ajuns la 
nivelul unei tulburări de personalitate. 

Mao a dat, de asemenea, semne clare că nu avea 
remușcări pentru acţiunile sale. Persoanelor psihopate 
le lipsește o conștiință care să funcţioneze așa cum se 
întâmplă la majoritatea oamenilor. Constiinta este un 
soi de voce interioară, care ne spune când ne situăm pe 
latura corectă sau greșită din punct de vedere moral a 
unei probleme sau a unui fapt. Abilitatea de a ignora 
vocea sau sentimentul interior, sau absența completă a 
acestuia, este o caracteristică a profilului lui Mao. 
Constiinta, susţinea el, „nu este bună decât pentru a te 
înfrâna, nu pentru a ti se opune. lar înfrânarea este 
folositoare pentru o mai bună finalizare a impulsului“. 

În timpul ascensiunii sale la putere, când comuniștii 
luptau împotriva naționaliștilor, Mao și-a trădat 
colegii — pe cei pe care i-a considerat rivali — pentru a 
câştiga putere. A emis ordine pentru ca unii oameni să 
fie asasinați brutal, mult mai brutal decât era necesar 


pentru a-i executa. Și-a abandonat copiii, și-a ignorat 
soțiile. Toate aceste fapte sunt în concordanţă cu 
caracteristicile narcisismului malign, dar nu li s-a opus 
niciodată vreo urmă de conștiință pe care ar fi avut-o 
viitorul despot chinez. Nici nu au fost prea mult 
înfrânate, cu excepţia cazului în care primea reacții 
negative la excesele sale din partea sponsorilor săi 
sovietici sau a superiorilor din Partidul Comunist, care 
să-l convingă că era în interesul său să se oprească 
temporar. 

„Mie nu mi-e teamă de războiul nuclear“, a spus 
conducătorul comunist chinez într-un discurs rostit în 
1957. „Există 2,7 miliarde de oameni pe lume, nu 
contează dacă unii vor fi uciși. China are o populaţie de 
600 de milioane; chiar dacă jumătate dintre aceștia 
sunt uciși, mai sunt încă 300 de milioane de oameni. 
Nu mi-e teamă de nimeni‘ Supravietuirea lui Mao în 
această situaţie ipotetică ar fi fost asigurată. Esaloanele 
superioare ale Partidului Comunist aveau la dispoziţie 
adăposturi antiatomice. lar cei 300 de milioane de 
chinezi, despre care Mao spunea că nu l-ar fi deranjat 
să vadă cum mureau într-un război nuclear, nu ar fi 
avut loc în adăposturile rezervate lui Mao si camarilei 
de care avea nevoie pentru a conduce cât și ce ar mai fi 
rămas din ţară. 300 de milioane de victime potenţiale 
erau „lucruri“ pentru el, nu ființe umane. Îi lipseau 
conștiința și simțul empatiei. Spre deosebire de ei, 
numai el conta. 

Încă de pe vremea când trăia în China rurală, 
împreună cu adepţii săi, înainte de a prelua controlul 
asupra țării, Mao „rechiziţiona“ frecvent cele mai 
confortabile, ba chiar luxoase case sau clădiri din 
zonele pe care le ocupa. De obicei, se asigura că exista 
un plan de evadare și de fugă din reședința respectivă 
(o măsură de precauţie evidentă, pe care Osama bin 
Laden nu a reușit s-o ia pe 2 mai 2011, când a fost ucis 
de forţele speciale americane în dormitorul său de la 
etajul doi al casei din Abbottabad, Pakistan). 


Istoricii și psihologii au sugerat că ura fata de 
intelectuali a avut o influență importantă asupra 
dictatorului. Mao a câștigat puterea, identificându-se 
cu populaţia rurală și susținând că promova interesele 
țăranilor. El nu fusese acceptat de comuniștii 
intelectuali, în timp ce aceștia se luptau pentru a obține 
controlul asupra Chinei. Conform acestui punct de 
vedere, Mao, cu narcisismul caracteristic, a întreținut o 
ură profundă fata de cei care l-au insultat sau nu i-au 
acordat respectul pe care și-l dorea. Se spune că i-a 
urât pe intelectuali și nu a avut încredere în ei până la 
moartea sa, în 1976. 

Acest dispreț fata de intelectuali și munca lor, 
combinat cu narcisismul și paranoia lui Mao, ajută la 
explicarea extremelor atinse de susținătorii săi în 
timpul Revoluţiei Culturale, când elita Chinei a fost 
abuzată, închisă, ucisă sau exilată la muncă la ţară, 
totul cu încurajarea președintelui Mao. 

Deși numele lui Hitler este cel mai frecvent asociat 
cu conceptul de dictator malefic, acţiunile lui Mao îl 
fac unul dintre liderii care au ucis cei mai multi oameni 
din toate timpurile. Istoricii estimează că politicile sale 
au provocat moartea a 40 până la 70 de milioane de 
persoane. Acest narcisist malign a provocat moartea 
victimelor sale prin înfometare, prin suprasolicitare în 
lagăre de muncă si prin execuţii. 


Moștenirea lui Mao 


Sinologul Stuart Schram (fost expert în fizică nucleară 
şi istorie politică franceză) a petrecut o jumătate de 
secol studiind, comentând și traducând operele lui 
Mao Zedong. El a fost de acord că politicile greșite ale 
lui Mao au condus la decesul a aproximativ 40 de 
milioane de persoane doar din cauza foametei. Decedat 
în 2012, Schram e considerat unul dintre cei mai 
importanţi experţi din lume în viaţa și activitatea lui 
Mao. Cu ocazia unei conferinţe de trei zile la Harvard, 


dedicată operei sale, în decembrie 2003, el a împărtășit 
câteva gânduri despre Mao.” 

Schram a declarat că cei 27 de ani petrecuţi de Mao 
ca șef al Partidului Comunist Chinez au fost 
caracterizați de „judecată defectuoasă, refuz de a 
înfrunta faptele, impetuozitate și răzbunare. Făcuse din 
loialitatea fata de propria persoană piatra de temelie a 
gândirii ideologice, iar convingerea că partidul 
devenise revizionist a acoperit ca o frunză de smochin 
o dictatură din ce în ce mai autocratică“, 

— De ce Mao nu era privit ca Stalin, Hitler și alti 
dictatori? a fost întrebat Schram. 

— In multe privinţe, a răspuns el, instinctele lui 
politice erau sănătoase. A încercat să investească în 
poporul chinez. Dar sentimentele lui personale erau 
emoţionale, distorsionate și isterice, iar aceste trăsături 
l-au acaparat din ce în ce mai mult, în anii '50. Dar, în 
ciuda gafelor și a crimelor îngrozitoare, a fost un mare 
lider, care a încercat să facă tot ce era mai bun pentru 
China. Cred că așa își va aduce lumea aminte de el. 

Probabil că victimele și supraviețuitorii lagărelor sale 
de muncă, ai taberelor de reeducare, ai epurărilor, ai 
foametei din timpul Marelui Salt Înainte si ai terorii 
Revoluţiei Culturale nu ar fi întru totul de acord. 

După moartea lui Mao, câţi oficiali comuniști chinezi 
au supravieţuit Revoluţiei Culturale a dictatorului au 
reușit să câștige controlul asupra guvernului, după ce i- 
au învins pe cei care au susţinut planurile nerealiste ale 
lui Mao pentru China. Noul guvern a abandonat multe 
dintre principiile maoismului. Agricultura a fost 
decolectivizată. A luat avânt comerţul cu alte tari. 
Pentru a ajuta economia, modelul comunist nereușit a 
fost înlocuit cu unul care a permis mai multă libertate 
în antreprenoriat. 

Din păcate, libertatea deplină pentru poporul chinez 
nu a fost nici acum inclusă în noile politici. Guvernul 
comunist post-Mao continuă să cenzureze presa. 
Liderii actuali se tem atât de tare de posibilitatea ca 


Partidul Comunist să înceteze să existe și, implicit, 
poziţiile lor în vârful ierarhiei să dispară, încât îi închid 
fără proces pe criticii regimului și pe activiștii pentru 
drepturile civice. Moștenirea lui Mao poate fi văzută si 
în votul Congresului Naţional al Poporului din martie 
2018 în favoarea eliminării limitei de două mandate 
prezidenţiale — în vigoare din anii '90 — pentru liderul 
comunist chinez Xi Jinping. La fel ca Mao, Xi poate fi 
„conducător pe viaţă“, într-o ţară care nu reușește să 
respecte drepturile cetățenilor, dacă aceștia îndrăznesc 
să protesteze. 

La cinci ani după moartea lui Mao, Comitetul 
Central al Partidului Comunist a adoptat o rezoluţie 
care critica acţiunile lui Mao după ce instituise eșuatul 
„Mare Salt Înainte“, în 1958. Această rezoluţie nu 
menţiona nimic despre milioanele de oameni care au 
murit din cauza incompetentei și crimelor lui Mao. A 
reafirmat, în schimb, rolul dictatorului de „mare 
conducător si ideolog al revoluţiei comuniste 
chineze“ Te întrebi câte milioane de oameni ar fi 
trebuit să mai moară, pentru ca Mao să nu mai fie 
considerat un mare lider. 


Capitolul 7 . „Cutia neagră“ 


La începutul lunii octombrie 2008, doi analiști de la 
Biroul de Informaţii și Cercetare (Bureau of Intelligence 
and Research — INR) din cadrul Departamentului de 
Stat american mergeau cu mașina pe o vreme umedă, 
cu o temperatură de vreo 20 de grade Celsius, la Tokio. 
Aveau programată o întâlnire cu oficiali de cel mai înalt 
nivel din serviciile de informaţii japoneze. Îi însoțea 
superiorul lor, secretarul-adjunct pentru INR. De la 
crearea sa, în 1945, scopul principal al Biroului fusese 
acela de a le furniza diplomaților americani informaţii 
şi analize despre guvernele străine, personalul și 
planurile acestora. 

Câţiva oameni care au participat la ședința din acea 
zi de marţi purtau uniforme. Aceia erau reprezentanţi 
ai Ministerului Apărării din Japonia. Restul, ca și 
angajaţii civili ai Ministerului, purtau haine civile. 

Oficialii serviciilor de informaţii se întâlneau în 
capitala Japoniei, pentru a discuta despre amenințările 
continue și crescute la adresa aliatului de cursă lungă al 
Statelor Unite. O parte dintre temele dezbătute în acea 
zi reflectau îngrijorarea tot mai mare a Japoniei cu 
privire la conducerea Coreei de Nord. La începutul 
anilor 2000, Japonia avea la fel de multe motive să fie 
îngrijorată de amenințările externe, precum se 
întâmplase în timpul Războiului Rece. 

După înfrângerea Japoniei în Al Doilea Război 
Mondial — și experienţa îngrozitoare a celor două mari 
orașe distruse de bombele nucleare —, la insistența 
Statelor Unite, tara se ferise de bunăvoie să-și 
construiască o comunitate puternică și robustă de 
informaţii militare. În schimb, se bazase foarte mult pe 
Statele Unite, pentru securitate si rapoarte de 
informaţii. Dar, în ultimii ani, China devenise mai 
agresivă în eforturile ei de a-și extinde influenţa în Asia 


de Est. În acelaşi timp, implicaţiile problematice 
ridicate de frecvenţa cu care Coreea de Nord promova 
abordări amenințătoare ale relaţiilor internaționale 
deveniseră și mai alarmante. 

Bineînţeles, ameninţarea reprezentată de Coreea de 
Nord e deosebit de îngrijorătoare pentru o naţiune 
care are o experiență la primă mână în privinţa 
suferințelor provocate de puterea distructivă a 
bombelor atomice care utilizează fisiunea nucleară. 
Acum oficialii japonezi din domeniul apărării știau că 
arme termonucleare mai puternice, care utilizează 
fisiunea nucleară ca detonator pentru a declanșa 
reacţiile de fuziune nucleară, ar fi fost, într-o bună zi, la 
doar câteva minute distanţă de insulele lor. Oameni 
care nu au avut niciodată rude sau compatrioți 
incinerati de o bombă nucleară sau care să se fi 
îmbolnăvit din cauza radiaţiilor vor fi, desigur, 
îngrijoraţi de amenințarea unui atac nuclear. Dar 
îngrijorarea creşte și mai mult, atunci când un astfel de 
atac este încă prezent în memoria istorică națională. Şi 
mai grav este că s-ar repeta cu o putere explozivă și 
mai mare. În situaţia în care Coreea de Nord, o naţiune 
fără reguli, făcea un efort hotărât pentru dezvoltarea 
unor arme nucleare mult mai puternice decât cele 15 
000 de tone echivalent-TNT aruncate peste Hiroshima, 
si mai puternice decat cele 21 000 de tone echivalent- 
TNT cazute peste Nagasaki, in 1945. 

Până in 2008, ameninţări precum cele venite de 
dincolo de Marea Chinei de Est și strâmtoarea Coreei 
inspiraseră Japonia să-și intensifice capacităţile de 
spionaj și obţinere de informaţii analitice. În 
consecinţă, reprezentanţi ai Serviciului de Informaţii și 
Analiză din cadrul Ministerului japonez al Afacerilor 
Externe și specialiști din cadrul Agenţiei pentru 
Informaţii privind Securitatea Publică a Ministerului 
Justiţiei, și de la Biroul de Cercetare a Informaţiilor 
(CIRO) de pe lângă Cabinetul premierului plănuiau să 


actualizeze abilitățile și capacităţile de colectare de 
informaţii, inclusiv de analiză și spionaj. 

Reprezentanţi ai tuturor acestor organizaţii au 
participat la întâlnirea de la Tokio, în timpul căreia au 
discutat o serie de subiecte cu cei trei americani. Au 
vorbit despre poziţia Japoniei cu privire la securitatea 
cibernetică. Au discutat despre evenimentele recente 
din Georgia, Pakistan și China. lar japonezii i-au 
informat pe americani despre schimbările care aveau 
loc în comunitatea de informaţii niponă. Directorul de 
cabinet al premierului japonez și al Biroului de 
Cercetare a Informaţiilor a explicat că unul dintre 
obiectivele sale principale era de a construi o reţea de 
spionaj. Recunoscând că Japonia, în 2008, nu avea 
experienţă, cunoștințe și personal pentru a grăbi 
înființarea organismului HUMINT -— capacitatea 
umană de colectare a informaţiilor —, el a explicat că 
intenţiona să construiască noua unitate de spionaj 
foarte încet. 

Când discuţia s-a concentrat pe Coreea de Nord, 
directorul general al Serviciului de Informaţii și 
Analiză din Ministerul Afacerilor Externe le-a explicat 
vizitatorilor de la INR ce știa agenţia sa despre 
stabilitatea Coreei de Nord și sănătatea liderului său de 
atunci, Kim Jong-il. În acel moment, dictatorul mai 
avea încă trei ani și două luni de trăit; avea să moară pe 
17 decembrie 2011. 

La trei săptămâni după întâlnirea dintre japonezi și 
americani, INR de la ambasada SUA din Tokio a trimis 
o telegramă către Departamentul de Stat de la 
Washington, D.C., către CIA și diverse ambasade 
americane. Acest rezumat al întâlnirii de la Tokio 
indica în mod clar problemele cu care se confruntau 
analiștii de informaţii — inclusiv cei cinci ofițeri de 
informaţii japonezi de la agenţia centrală, care lucrau la 
acest proiect — când încercau să adune informaţii 
despre conducerea de stat nord-coreeană. A devenit 
clar atunci că nici americanii, nici japonezii nu știau 


multe despre Kim Jong-il sau despre familia sa, inclusiv 
despre mezinul Kim Jong-un, care avea să devină 
succesorul desemnat de tatăl său peste trei ani și ceva. 

Statul nord-coreean era pe atunci și continuă să fie 
unul dintre cele mai secretoase de pe planetă. Puţine 
informaţii, dincolo de cele conţinute în materialele de 
propagandă sau în lăudăroșenia amenințătoare, au 
ajuns vreodată în mass-media occidentală sau la 
serviciile de informaţii din Vest. 

Întâlnirea dintre oficialii japonezi de informaţii și 
analiștii Departamentului de Stat american a confirmat 
dificultatea creată de lipsa de informaţii pentru cei care 
încearcă să adune date despre gândirea liderilor unor 
state secretoase, polițienești. În timpul întâlnirii, un 
funcţionar de rang înalt din cadrul INR le-a spus 
oficialilor japonezi că e dificil să speculezi ce ar putea 
face liderii nord-coreeni în viitor, din cauza lipsei 
informaţiilor disponibile pentru a fi analizate. 


Ani de speculaţii 


Lipsa materialelor-sursă capabile să ofere o perspectivă 
asupra minţii lui Kim Jong-il și a succesorului său, Kim 
Jong-un, a fost o problemă cu mult înainte de 
întâlnirea de la Tokio și a rămas o problemă ani buni 
după aceea, în ciuda eforturilor multor cercetători din 
mediul academic și analiști guvernamentali, care au tot 
sperat să poată înţelege modul în care gândesc 
membrii familiei conducătoare a Coreei de Nord. 
Nu existau ,,cartite“ în cercul apropiat de conducere, 
care să ofere o perspectivă asupra personalității 
membrilor familiei Kim. Erau foarte puţine articole de 
presă, cărţi, memorii sau chiar bârfe care să furnizeze 
informaţii utile. Astfel s-a ajuns la unele presupuneri 
înșelătoare despre ce fel de bărbaţi erau tatăl și fiul 
(care a fost denumit „cel mai misterios lider din 
lume“!). 


Este ușor de evidenţiat câte una dintre trăsăturile 
întunecate prezente la dictatori mai cunoscuţi. După 
cum am văzut, la fel ca si alti dictatori, Stalin manifesta 
trăsături paranoide. Faptul că punem în centrul atenţiei 
paranoia lui Stalin ne ajută să apreciem atât un aspect 
dominant al personalităţii lui, cât si să înțelegem ceva 
despre paranoia arătată de Hitler, Mao, Saddam 
Hussein si alti tirani. Știm destule despre Mao, ca să ne 
dăm seama c-ar putea fi folosit ca exemplu de paranoia 
sau narcisism dictatorial. Dar machiavelismul lui Mao 
a fost atât de evident, în perioada în care a ajuns la 
putere și și-a înșelat, trădat și manipulat colegii 
comuniști, încât servește ca un bun exemplu al acestei 
caracteristici a personalităţii unui tiran. 

Mao, Stalin, Saddam Hussein si chiar Idi Amin Dada 
erau convinși că erau singurii calificaţi să-și conducă 
țările si, adesea, chiar și ţările suficient de ghinioniste, 
pentru a se învecina cu ale lor. Hitler a oferit și mai 
multe indicii despre asumarea acestor calificări unice 
de a conduce. După cum s-a discutat în primul capitol, 
dictatorul german era sigur că fusese ales de o putere 
superioară, pentru a conduce Germania către un Reich 
de o mie de ani. Anumite note din cartea sa Mein 
Kampf, comentarii private și declarații mai mult sau 
mai putin oficiale, exprimate faţă de colegi, arată clar 
că a crezut cu adevărat în ideea aproape delirantă că el, 
personal, era destinat să conducă Germania și Europa. 
A fost atât de atașat de această idee, încât a devenit 
exponentul principal, „dictatorul-afiș“ al complexului 
mesianic. 

Lipsa istorică a materialelor-sursă despre actualul 
lider al Coreei de Nord face dificilă alegerea unei 
caracteristici a personalităţii sale, care să poată fi 
evidenţiată, dacă ţinem cont că tara este in mare parte 
izolată de restul lumii de la fondarea ei, cu peste 70 de 
ani în urmă. Din cauză că există mai degrabă întrebări, 
speculaţii și mister în legătură cu Kim Jong-un decât 
informaţii utile unui profil psihologic, el este un bun 


exemplu de subiect care a inspirat caracterizări 
inexacte și înșelătoare, înainte ca timpul și experienţa 
să ducă la o evaluare mai rezonabilă. De asemenea, 
Kim ilustrează dictatorul de tip „șef de stat mafiot“, 
care este în măsură să-și asume funcţia cu ajutorul 
tatălui său, după ce fraţii i-au fost descalificati. El nu a 
trebuit să omoare și să se târască pe coate prin ierarhia 
revoluţionară, la fel ca Stalin și Mao, sau să petreacă 
decenii conducând un partid minoritar, înainte să 
acceadă la un birou guvernamental, așa cum i s-a 
întâmplat lui Hitler. 

Psihiatrul Jerrold Post a evidenţiat perfect starea de 
fapt, când a declarat, pentru reporterii de la Reuters: 
„Nu vom reuși niciodată perfect, dar trebuie să facem 
tot posibilul să înţelegem cum vede Kim lumea“. 


Impresii și caracterizări greșite 


Când Walter Langer pregătea profilul lui Adolf Hitler, 
el se găsea la mii de kilometri depărtare de subiectul 
analizei sale. Era limitat de utilizarea de surse 
secundare de informaţii și de interviuri cu cunoscuți si 
alte persoane care avuseseră interacțiuni personale cu 
dictatorul. Dar Germania, cel puţin până la izbucnirea 
celui de-Al Doilea Război Mondial, a fost o ţară relativ 
deschisă. Turisti precum tânărul John F. Kennedy au 
calatorit fara probleme si au vazut cu ochii lor efectele 
fascismului si ale antisemitismului emergent asupra 
cetăţenilor și celor desemnați ca ,,indezirabili* 

Astăzi Langer ar fi recunoscător, fără îndoială, dacă 
nu ar trebui să realizeze un profil psihologic al liderului 
unei tari închise, „solitare“ — bunăoară, o tara precum 
Republica Populară Democrată (Coreeană, mai 
cunoscută sub numele de „Coreea de Nord“. Această 
dictatură comunistă a fost în mare măsură izolată de o 
mare parte a lumii, din momentul în care a apărut, 
după înfrângerea din 1945 a Japoniei şi până în 
prezent. 


Psihologii și psihiatrii care lucrează pentru agenţii 
guvernamentale trebuie să se bazeze pe aceleași tipuri 
de surse, ca să-și poată forma o părere și să emită 
judecăţi despre conducătorii Coreei de Nord, așa cum 
fac şi atunci când alcătuiesc profilurile unor lideri din 
societăți mai deschise. Dar, în acest caz, există mai 
puţine memorii, filme și discursuri pe care să le 
studieze. Plus ca, desi cei care evadează din regimul 
represiv sunt, în mod obișnuit, chestionati de 
specialiștii agenţiei de informaţii sud-coreene, care 
împărtășesc unele informaţii cu alte guverne si cu 
Naţiunile Unite, există puţine mărturii de la oameni 
care au fost apropiaţi de actualul dictator, conducătorul 
suprem Kim Jong-un. Până la mijlocul anului 2015, 
liderii nord-coreeni nu părăsiseră niciodată Coreea de 
Nord pentru scopuri sau evenimente diplomatice 
semnificative sau prelungite. 

Un oficial din SUA, familiarizat cu ultimele eforturi 
de a-l înțelege pe Kim, a confirmat că analiștii erau 
împiedicaţi să lucreze de aceleași probleme întâlnite cu 
ani în urmă. Oficialul anonim a declarat pentru 
Reuters că „informaţiile directe despre Kim rămân 
limitate — o «cutie neagră»... —, mai ales având in 
vedere lipsa de spioni si informatori la fata locului si 
dificultăţile spionajului cibernetic într-o tara in care 
utilizarea internetului este minimă“. Nu mai departe de 
aprilie 2018, Daniel Coats, directorul structurilor 
americane de informaţii, descria sarcina de a aduna 
informaţii despre conducerea Coreei de Nord ca fiind 
„una dintre cele mai dificile întreprinderi de colectare 
de date, din câte exista“* 

Problemele asociate cu încercarea de a prezice 
comportamentul lui Kim, pornind de la mai puţine 
surse de informaţii decât au fost disponibile pentru alti 
lideri străini, sunt reflectate în primele declaraţii ale 
analiștilor guvernamentali. De pildă, la doi ani după ce 
Kim Jong-un a preluat puterea, în 2011, un analist din 
domeniul apărării l-a comparat cu un catelus, care „nu 


a fost dresat sau îngrijit și, prin urmare, nu se teme de 
«5 


nimic“. Mai mult, analiștii de la CIA avertizaseră ca 
era posibil ca dictatorul nord-coreean să nu reziste 
mult, după ce ajunsese la putere. Alți experți în 
probleme nord-coreene îl priveau pe Kim ca pe o 
enigmă. Tot ce puteau face era să teoretizeze că, de 
exemplu, „retorica belicoasă a tânărului Kim repre- 
zintă, probabil, un strigăt disperat de legitimitate, mai 
degrabă decât un apetit autentic pentru luptă“ $ 

Un expert din Coreea de Nord a declarat, pentru 7he 
Washington Post, că Kim Jong-un are un complex de 
inferioritate. Kongdan Oh Hassig, de la Institutul 
pentru Analize în Domeniul Apărării, a spus despre 
Kim că „încearcă să arate că are o minte strategică și că 
armata îl sprijină, și că nimeni nu i se opune“. 

Este posibil ca mai-tânărul Kim să fi urmărit aceeași 
abordare în relaţiile cu străinătatea, ca și tatăl și 
bunicul său, înaintea lui. Proferarea de amenințări 
belicoase urmate de declarații mai moderate, care 
sugerează posibilitatea dialogului, este 
comportamentul tipic liderilor nord-coreeni de zeci de 
ani. Sau poate Kim urmează, pur și simplu, manualul 
tiranului, pe care l-a moștenit. Analize ulterioare 
sugerează că această explicaţie este mai probabilă decât 
atribuirea acţiunilor sale unui complex de inferioritate, 
deși e de așteptat ca oricine a primit conducerea unei 
dictaturi să experimenteze si sentimente de 
nesiguranţă. Acestea din urmă pot fi ușurate temporar 
si, de obicei, sunt compensate, pentru o vreme, prin 
epurări sângeroase menite să elimine amenințările și 
să-i încurajeze pe supraviețuitori să fie loiali. Exact asta 
a făcut Kim în primii săi câţiva ani de stăpânire. 

La trei ani după ce mostenise Kim dictatura tatălui 
său, experţii în Coreea de Nord au recunoscut că „cea 
mai profundă perspectivă asupra gândirii tânărului 
lider [...] poate veni din partea singurului american cu 
care se știe că s-a întâlnit: [Dennis] Rodman, fosta 
vedetă de baschet, un personaj care a călătorit anul 


acesta la Phenian“. Amator de baschet încă din zilele 
petrecute la colegiu în Elveţia, Kim l-a primit pe fostul 
jucător profesionist, când Rodman a vizitat Coreea de 
Nord. 

„El [Kim] vrea ca [preşedintele] Obama să facă un 
singur lucru: să-l sune“, a spus Rodman într-un interviu 
la ABC News despre călătoria sa de la sfârșitul lunii 
februarie. „Mi-a zis: «Dacă poţi, Dennis, nu vreau să 
fac război. Nu vreau să fac război»: 

La patru ani după ce Kim ajunsese la putere — in 
ciuda contribuţiei lui Dennis Rodman la înţelegerea 
motivatiilor lui Kim —, profilul realizat de Mark 
Bowden în revista Vanity Fair demonstrează că 
eticheta enigmei era încă intactă: „Nimic nu-l definește 
mai bine pe Kim decât faptul că stim atât de puţine 
despre el. Când sunt întrebaţi, chiar și cei mai 
respectaţi specialiști externi în Coreea de Nord, din 
Statele Unite si din Coreea de Sud — ca să nu mai 
vorbim despre cei de la Casă Albă —, oferă invariabil 
detalii pentru care se dovedește că sursa este fie Dennis 
Rodman, fie un bucătar japonez de sushi, pe nume 
Kenji Fujimoto, care a fost angajat de familia 
conducătoare din 1988 până în 2001 și care acum se 
ocupă de vânzarea unor detalii banale despre membrii 
ei (cum ar fi faptul c-ar fi fost trimis odată la Beijing de 
Kim Jong-il, să-i cumpere ceva de mâncare de la 
McDonald's)“. 

Kenji Fujimoto este pseudonimul fostului bucătar de 
sushi care a lucrat pentru familia conducătoare a 
Coreei de Nord. Este adevărat că ani de zile a fost o 
sursă primară de informaţii despre familia Kim și a 
oferit chiar o oarecare perspectivă asupra lui Kim 
Jong-un, înainte ca acesta să moștenească guvernarea 
în 2011, după moartea tatălui său. Directorul de 
cabinet al premierului japonez și șeful Biroului de 
Cercetare a Informaţiilor le-a spus  analiștilor 
Departamentului de Stat american, în 2008, că oamenii 
lui citiseră cartea domnului Fujimoto foarte atent si 


erau de părere că acolo se găseau indicii importante 
pentru înţelegerea comportamentului lui Kim Jong-un. 

La cinci ani după ce Kim devenise „liderul suprem“ al 
Coreei de Nord, nu existau încă informaţii relevante 
despre personalitatea sa. De exemplu, aceste informaţii 
nu se reflectau în comentariile despre Kim ale unui 
candidat la președinție, fost dezvoltator imobiliar, 
proprietar de cazinou, vedetă de televiziune și 
promotor al unei mărci care-i purta numele, Donald J. 
Trump. În schimb, domnul Trump îl descria pe Kim ca 
„un om rău“ si „acest maniac“. Un an mai târziu, prese- 
dintele Trump l-a caracterizat pe Kim ca fiind „dus cu 
pluta“, „maniac“ si „om nebun“. Apoi, în timpul unui 
discurs la Naţiunile Unite, preşedintele s-a referit astfel 
la Kim: „Omul-Rachetă se află într-o misiune 
sinucigașă pentru el însuși“. 

Donald Trump încerca să-l minimalizeze pe 
dictatorul înalt de sub 1,70 m, care obținuse cu succes 
atât arme nucleare, cât și capacitatea de a le trimite 
către ținte de peste mări. Această realizare îndelung 
așteptată i-a dat regimului represiv suficientă putere de 
negociere, pentru a determina SUA să ia în considerare 
în mod serios o întâlnire fata în faţă între președintele 
SUA și Kim. Amenințarea armelor nucleare nord- 
coreene a schimbat balanţa negocierilor, într-o vreme 
în care Kim se lupta să facă fata sancţiunilor 
economice grele, pe care cu disperare le dorea ridicate, 
și i-au oferit o șansă de a-și spori prestigiul la nivel 
international, în ciuda antecedentelor atroce de 
încălcare a drepturilor omului din ţara sa. 

Cinci ani mai târziu, analiștii încercau sa 
îmbunătățească profilul creat lui Kim, în pregătirea 
unei întâlniri programate între el și președintele 
Trump. Încă se confruntau cu provocarea de a realiza 
un profil psihologic al secretosului lider, care a rămas o 
necunoscută pentru aproape toată lumea. Cei câţiva 
oameni care i-ar fi putut ajuta pe analiști să 
întocmească un profil riguros al dictatorului se găseau 


în Coreea de Nord și, oricum, nu erau prea dispuși să 
ajute. 

Un demon. Rău. Impulsiv. Irational. Asa era perceput 
Kim Jong-un, înainte să se întâlnească cu președintele 
sud-coreean Moon Jae-in, în 2018. „Înainte, avea o 
imagine notorie“, a spus consilierul prezidenţial pentru 
afaceri intercoreene, Moon Chung-in, în urma 
întâlnirii. 

După întâlnirea la nivel înalt de la Singapore, din 
iunie 2018, tonul evaluării personale a domnului 
Trump asupra dictatorului coreean s-a schimbat. El s-a 
referit la Kim Jong-il ca fiind „onorabil“, un lider cu 
care își formase o „legătură specială“. Președintele a 
stabilit că „el a fost foarte deschis și, cred, foarte 
onorabil“. A folosit cuvântul „excelent“, pentru a se 
referi la Kim, fiindcă, anterior întâlnirii lor, acesta 
fusese „drăguţ“ să elibereze trei cetățeni americani 
captivi de luni întregi. Inconsecventa lui Donald 
Trump în ceea ce-l privește pe Kim — insultele urmate 
de elogii — nu trebuie să fie considerată un profil 
psihologic serios, desigur. În schimb, face parte din 
stilul spectaculos al autointitulatului negociator de 
compromisuri, aplicat acum în diplomaţie — un 
„negociator“ necooperant este întru totul rău, dar, 
atunci când cooperează, devine „foarte onorabil“ 
Folosirea lingușirilor fata de un tiran ucigaș poate fi 
scuzată, dacă se urmărește obținerea unui rezultat mai 
important, adică denuclearizarea unei națiuni care nu 
respectă regulile. 

Un specialist în afaceri coreene de la Centrul pentru 
Strategie și Studii Internaţionale, Sue Mi Terry, a 
remarcat că Trump „a trecut de la comentarii extrem 
de negative la adresa lui Kim, concepute să-l sperie si 
să-l determine să vină la masa negocierilor, la 
comentarii extrem de măgulitoare, concepute să-l facă 
să încheie o înţelegere“. Terry, fost analist de la CIA, a 
declarat pentru The New York Times: „Este prea mult. 


Niciun președinte nu a vorbit vreodată așa, oricum ai 
lua lucrurile“? 

Din ultimele încercări de a realiza profilul psihologic 
al lui Kim, reies ideile mai recente despre psihologia 
lui, dar nu e clar cât de mult sau dacă vor influența ele 
abordarea președintelui Trump fata de Kim. Se știe ca 
președintelui nu-i place să citească mult. Asistentii lui 
susțin că încearcă să-şi limiteze materialul de lectură la 
doar câteva pagini. De asemenea, ei încearcă să includă 
ilustraţii, pentru a-i atrage atenţia asupra aspectelor pe 
care cred că ar trebui să le afle sau de care să fie 
conștient. Un oficial de la Casa Albă a declarat pentru 
Reuters că Trump „... învață mai repede prin metode 
vizuale, si asta funcționează bine pentru el“ Oficialul 
nu a comentat cât de multe informaţii importante a 
fost președintele capabil să retina din fotografii, în 
comparaţie cu cât ar fi putut absorbi citind rapoarte 
detaliate și dosare de informații. 

CNN a transmis că principalii consilieri ai 
președintelui Trump erau îngrijoraţi că acesta nu ar fi 
„reţinut și internalizat suficient“ evaluările comunității 
de informaţii asupra liderului nord-coreean și că, în 
schimb, s-ar putea baza pe intuiție." 

La pregătirea unui profil al liderului nord-coreean 
pentru o întâlnire unde se discuta despre dezarmarea 
nucleară și ridicarea sancţiunilor economice impuse 
țării asiatice de către Statele Unite și alte state 
occidentale, analiștii au avut alte câteva surse. Alături 
de Dennis Rodman și de unii trimiși sud-coreeni, care-l 
studiaseră pe Kim, mai era și Mike Pompeo. Fostul 
director al CIA și Secretar de Stat se întâlnise cu Kim 
Jong-un de cel putin două ori în 2015, înainte de 
întâlnirea la nivel înalt cu preşedintele american. 
Impresiile sale despre dictator aveau să fie incluse în 
profilul actualizat. Pompeo a observat că dictatorul de 
30 și ceva de ani era „un tip deștept, care-și face 


temele“. 


Sursele jurnalistului australian Jonathan Swan, care 
ar fi fost familiarizat cu pregătirile dinaintea întâlnirii 
la nivel înalt, i-au spus că președintele Trump a arătat 
„un interes susținut pentru personalitatea și 
ciudateniile ermeticului Kim“ Acest lucru este în 
concordanță cu informațiile conform cărora Mike 
Pompeo l-ar fi informat pe preşedinte cu privire la 
impresiile sale despre Kim, adunate în timpul întâlni- 
rilor cu dictatorul. Cu toate acestea, informările au fost 
foarte scurte, pentru că preşedintele devenise 
nerăbdător. Asistenţii au folosit si hărți si diagrame, 
pentru a-i capta atenţia președintelui, au declarat 
anumite surse pentru CNN. 

Întrebat cum se pregătea în vederea întâlnirii cu Kim, 
Donald Trump a răspuns: „Cred că sunt foarte bine 
pregătit. Nu cred că trebuie să te pregătești foarte mult. 
E vorba despre atitudine. E vorba despre 
disponibilitatea de a obține rezultate. Dar cred că m- 
am pregătit pentru această întâlnire la nivel înalt de 
mult timp, așa cum a făcut și cealaltă parte... Nu este o 
chestiune de pregătire. Este o chestiune despre ce 
doresc sau nu oamenii să se întâmple“. 

Există un contrast semnificativ între pregătirea 
laborioasă a preşedintelui Jimmy Carter, pentru a avea 
o perspectivă asupra personalităţii liderilor străini cu 
care a negociat la Camp David, și pregătirea domnului 
Trump pentru întâlnirea sa cu Kim, înaintea întâlnirii 
la nivel înalt SUA-Coreea de Nord, 40 de ani mai 
târziu, Președintele Carter a reușit să negocieze 
Acordurile de la Camp David, care au condus la un 
tratat de pace istoric între foştii dușmani declarați care 
erau Israelul și Egiptul. La câteva luni după întâlnirea 
preşedintelui Trump cu Kim, invectivele adresate în 
public au scăzut ca număr și manifestarea exterioară a 
tensiunilor s-a relaxat. Aceasta a fost o realizare 
pozitivă a domnului Trump. Dar, altfel, nu a existat un 
program pentru dezarmarea nucleară a Coreei de Nord 
sau pentru încheierea unui tratat de pace, care să pună 


capăt războiului coreean, început cu aproape șapte 
decenii înainte, de către „liderul etern“ al Coreei de 
Nord, Kim Ir-sen. 


Observatii din trecut si din prezent 


Kim Ir-sen, bunicul actualului lider, a fost primul 
dictator din familie, fondatorul natiunii comuniste 
represive. El si-a condus tara in razboiul coreean, care 
a durat din 1950 pana in 1953. Cu permisiunea si 
sprijinul lui Stalin si Mao, a invadat Coreea de Sud, cu 
intenţia să alunge forțele Naţiunilor Unite si să unească 
tara divizată. Se estimează că 2,5 până la 5 milioane de 
persoane au murit din cauza acestei decizii. La el în 
tara, a pus temeliile unui adevărat cult al propriei 
personalităţi si a reușit să obțină un statut aproape 
divin, pe care nord-coreenii îl păstrează si astăzi. Fără 
îndoială, imaginea pe care o are în societatea nord- 
coreeană a pus o mare presiune asupra nepotului său, 
pentru a-și construi o dimensiune publică la fel de 
exaltată. 

Fiul lui Kim lIr-sen, Kim Jong-il, a preluat 
conducerea, după ce tatăl său a murit, în 1992, la vârsta 
de 82 de ani. El a continuat politica de izolare a ţării de 
restul lumii, dezvoltând, concomitent, arme nucleare. 
La fel ca în cazul tatălui său și, mai târziu, al fiului său, 
politica de izolare le-a refuzat analiștilor de informaţii 
materiale pe baza cărora ar fi putut să pregătească 
profiluri psihologice utile. De exemplu, analiștii de 
informaţii i-au transmis un raport Secretarului de Stat 
Madeleine Albright, înainte ca ea să se întâlnească cu 
dictatorul coreean la Phenian, în 2000. Optsprezece ani 
mai târziu, Albright şi-a amintit, într-un interviu la 
Clubul Commonwealth din California: „Iatăl tipului 
actual, Kim Jong-il, era foarte deștept. Adevărul e că 
agenţiile noastre de informaţii îmi transmiseseră că era 


nebun și pervers. Am descoperit că nu era nebun“.'* 


Psihiatrul Jerrold M. Post si cercetătoarea Laurita M. 
Denny au conchis, bazându-se, în mare parte, pe 
rapoartele dezertorilor, că și Kim Jong-il ar fi prezentat 
aceleași caracteristici ca Saddam Hussein, diagnosticul 
familiar pentru atâţia dictatori: narcisismul malign.” 
Au citat în acest sens: (1) lipsa de empatie, din cauza 
grandomaniei extreme si a preocupării excesive fata de 
propria persoană; (2) lipsa unor constrângeri legate de 
conștiință: „Singura loialitate a lui Kim este fata de el 
însuși și de propria supravieţuire. Dar el recunoaște, de 
asemenea, necesitatea de a susține cerinţele cercului 
său de apropiaţi si stilul de viata luxos al acestora, 
pentru că are nevoie de sprijinul lor, dar el combină 
această îngăduinţă fastuoasă cu umilirea celor din jur, 
pentru a-și menţine controlul asupra cercului de 
conducere“; (3) perspectiva paranoică, în urma căreia a 
pierdut contactul cu realitatea, dar care l-a împins să 
caute mereu comploturi și dușmani (aceasta, desigur, 
este o trăsătură a fiecărui dictator aflat la putere); si (4) 
agresiunea fără limite, evidentă atunci când a eliminat 
amenințările reale sau închipuite. 


Așa tată, așa fiu 


Cu aproximativ doi ani înainte să moară, Kim Jong-il a 
luat decizia cu privire la cine ar fi condus Coreea de 
Nord după moartea sa; a hotărât că singurul capabil de 
o dictatură eficientă ar fi fost mezinul său, Kim Jong- 
un, ceea ce înseamnă că fratele acestuia, Kim Jong- 
chol, despre care se crede că ar fi cu trei ani mai mare 
decât Kim Jong-un, a fost sărit pentru această funcţie. 

Potrivit lui Kenji Fujimoto, Kim Jong-il ar fi decis că 
fiul său cel mare, Kim Jong-chol, era prea efeminat 
pentru a conduce Coreea de Nord. Ţara acordă o 
importanță atât de mare armatei, încât elita 
conducătoare credea că avea nevoie de cineva care să 
poată acţiona și vorbi autoritar. 

Aproape imediat după moartea lui Kim Jong-il, Kim 
Jong-un a fost declarat „marele succesor“. Kim avea în 


jur de 28 de ani, când a moştenit locul tatălui său în 
vârful ierarhiei nord-coreene. (Data nașterii sale, ca și 
alte date personale, este incertă.) A dovedit că, potrivit 
standardelor nord-coreene, tatăl lui alesese cu 
înțelepciune. În câteva săptămâni, tânărul Kim și-a 
asigurat conducerea statului, a armatei și a partidului 
comunist de tip stalinist, care guvernează tara. La fel ca 
Stalin, el a continuat practica epurării periodice a unor 
posibili suspecți de trădare, pe măsură ce-și consolida 
puterea. A păstrat lagărele de concentrare de tip gulag, 
unde erau ţinuţi prizonieri nord-coreenii consideraţi 
criminali sau care nu erau consideraţi de încredere, 
inclusiv cei care fuseseră prinși încercând să evadeze 
din societatea represivă. Noul dictator s-a ocupat și de 
programul nord-coreean de dezvoltare a armelor 
nucleare. 

În noiembrie 2015, Organizaţia Naţiunilor Unite a 
votat, cu o majoritate covârșitoare, recomandarea de 
trimitere în fata Curţii Penale Internationale de la Haga 
a lui Kim si a guvernului nord-coreean pentru crime 
împotriva umanităţii. Mărturiile repetate oferite de 
evadați și dovezile furnizate de imagini prin satelit ale 
reţelei de închisori și lagăre de concentrare ale lui Kim 
fac inutilă utilizarea termenului „presupus“, când se 
vorbește despre crimele lui Kim. Magnitudinea 
acestora se reflectă în faptul că până și membrii 
naţiunilor de obicei necooperante și recalcitrante ale 
Naţiunilor Unite au fost de acord cu privire la această 
rezoluție. 

La fel ca tatăl său, Kim Jong-un a alternat 
amenințările și provocările îndreptate împotriva 
Coreei de Sud și Statelor Unite cu sugestii că ar fi 
posibil un compromis plăcut și rezonabil. Acest tipar 
de comportament se repetă atât de des, încât experţii 
în probleme nord-coreene se referă la el ca la „ciclu al 


provocărilor“. 


Tânărul Kim Jong-un 


Kenji Fujimoto își amintește cum era Kim Jong-un în 
copilărie. În memoriile sale, l-a descris ca fiind foarte 
competitiv, impulsiv și impetuos. Aceste trăsături s-ar 
putea explica prin îngăduinţa tatălui său, care l-a 
favorizat pe băiat. 

Impresia pe care a lăsat-o Kim Jong-un asupra unora 
dintre colegii săi de școală a contribuit și ea la 
încercările de a-l înțelege pe copilul devenit dictatorul 
coreean care a reușit nu doar să achiziţioneze arme 
nucleare și mijloacele necesare pentru a le folosi, ci și 
să ajungă, în sfârșit, în postura de a obliga un 
președinte american să se întâlnească cu el si să-i ofere 
statutul pe care el și tatăl său l-au râvnit pe scena inter- 
naţională. 

În adolescenţă, Kim Jong-un a petrecut câţiva ani la 
şcoli particulare din Elveţia, mai întâi la Scoala 
Internaţională de la Berna, în Giimligen, apoi la școala 
Liebefeld Steinhölzli, în apropierea Bernei.” S-a înscris 
în 1998, folosind o identitate si o istorie personală 
false — inclusiv un alt nume și un alt tată. În loc de fiul 
lui Kim Jong-il, era cunoscut sub numele de „Un Pak“, 
fiul unui diplomat nord-coreean mai puţin important. 
Cei care l-au cunoscut în acea perioadă spun că era un 
copil slab, care purta blugi, pantofi sport Nike și un 
hanorac inscripţionat cu „Chicago Bulls“ pe partea din 
fata. 

Colegii și l-au amintit ca fiind un elev bun in timpul 
celor doi ani, cât a studiat la colegiul exclusivist cu 
internat, in timp ce alții descriu performanța lui 
academică drept mediocră. Colegii își amintesc de el 
jucând fotbal și schiind, dar cea mai mare pasiune a sa 
era baschetul american, pe care-l și juca destul de abil. 

Fiind o persoană care a cunoscut direct atât viata din 
Coreea de Nord, cât și pe cea din Coreea de Sud, 
Andrei Lankov a rămas cu impresia că tânărul Kim a 
avut parte de o „copilărie răsfăţată, privilegiată, nu 


foarte diferită de cea a copiilor unora dintre miliardarii 
occidentali, pentru care cel mai rău lucru care se poate 
întâmpla este să fii arestat pentru conducere sub 
influenţa alcoolului“’* Lankov, expert rus în probleme 
coreene, este directorul Grupului de Riscuri Coreene. 
A studiat la Universitatea Kim Il Sung de la Phenian si 
a predat la Universitatea Kookmin de la Seul. 

Ca adult, Kim Jong-un pare să aibă mult mai multă 
stăpânire de sine decât avea în copilărie, dar pasiunea 
sa pentru baschet nu a scăzut niciodată. După mai 
multi ani, în calitate de lider al Coreei de Nord, s-a 
împrietenit cu fostul baschetbalist Dennis Rodman. La 
doi ani după ce-și începuse studiile în Elveţia, colegii 
săi au descoperit că părăsise școala fără un cuvânt. 
Probabil că s-a întors în Coreea de Nord, pentru că 
analiștii au foarte puţine informaţii despre adolescența 
lui, după anul 2000. Se crede că a studiat la academia 
militară din Coreea de Nord, Universitatea Kim Il 
Sung, situată într-un cartier din Phenian. 

Cu toate că era cel mai mic dintre fiii lui Kim Jong-il, 
impetuozitatea și competitivitatea demonstrate de Kim 
Jong-un în copilărie au contribuit, probabil, la 
ascensiunea sa în poziția de conducător al Coreei de 
Nord. Tatăl său a văzut, evident, la mezin trăsături care 
le lipseau fraţilor lui. „Kim Jong-un a etalat un fel de a 
conduce și o duritate pe care fraţii săi mai mari nu le 
aveau“, a explicat, în 2013, Ken Gause, expert în afaceri 
nord-coreene și cercetător principal la Centrul pentru 
Analize și Studii Strategice al Marinei americane. 
„Această formă de conducere si duritatea sunt 
necesare, ca să poţi conduce Coreea de Nord, unde, 
dacă nu ai personalitatea potrivită pentru a juca jocul 
politic, ești mâncat de viu, cât se poate de repede: 

Observatia perspicace a lui Mark Bowden despre 
educaţia lui Kim oferă un indiciu interesant despre 
cum reacționează acesta la mediul înconjurător și 
despre cum vede lumea: 


„La vârsta de 5 ani, suntem cu toţii centrul uni- 
versului. Totul — părinţi, familie, casă, cartier, 
școală, tara — se învârte in jurul nostru. Pentru 
majoritatea oamenilor, urmează un lung proces de 
detronare, în care Majestatea-Sa Copilul dă piept 
cu adevărul din ce în ce mai evident, care-l va face 
să fie smerit în viitor. Nu și în cazul lui Kim. Lumea 
de la vârsta de 5 ani s-a dovedit a fi, dacă nu 
aceeași cu lumea sa de la vârsta de 30 de ani, cel 
puţin foarte apropiată. Toată lumea există pentru 
a-l sluji. Lumea cunoscută chiar este configurată ca 


să-l aibă pe el în centru“.% 


Să ne gândim că un astfel de copil capătă controlul 
asupra unei tari întregi. El are literalmente putere de 
viata sau de moarte asupra celor care-l slujesc. Este 
centrul universului său, cu colaboratori lingușitori si 
sicofanti tematori de posibila lui nemulțumire, care-i 
spun întruna că este cea mai importantă persoană. 
Adăugaţi la asta o judecată neîndurătoare, probabil 
cultivată de tatăl său si de consilierii care l-au pregătit 
să devină, în cele din urmă, dictator. Un copil rasfatat, 
cu disponibilitatea demonstrată de a continua să ucidă 
și să închidă pe oricine, dacă simte că-l ameninţă sau 
doar nu-l simpatizează. Oricine negociază cu Kim, fără 
să ia în considerare caracterul său rasfatat, egocentric, 
de copil mare, căruia i s-au făcut toate poftele, este 
naiv. A profita de aceste aspecte ale personalității sale 
poate aduce la fel de multe beneficii ca măgulirea 
oricărui alt lider mondial cu puternice trăsături 
narcisiste. 


Nu mai e nebun 


Pe măsură ce Kim a început să se întâlnească mai des 
cu diplomați sud-coreeni și americani pentru 
pregătirea unei întâlniri cu președintele Trump, 
analiștilor li s-a oferit ocazia de a afla mai multe despre 


el, de a-i observa îndeaproape limbajul corporal și 
tiparele de vorbire. 

Cele mai recente profiluri ale lui Kim Jong-un arată 
că e destul de rațional. Acum se consideră că ceea ce-l 
motivează e supraviețuirea personală, supraviețuirea 
Dinastiei Kim, o economie îmbunătăţită și obținerea 
respectului international. Își doreşte de mult 
recunoașterea de către Statele Unite și ridicarea 
sancţiunilor economice internaționale paralizante. Prin 
dezvoltarea cu succes a capacităţilor nucleare, a 
obținut pârghia de care avea nevoie, pentru a-și 
îmbunătăţi șansele de a obține ceea ce vrea de la Statele 
Unite, mai înclinate acum să negocieze cu el. 

După întâlnirea la nivel înalt istorică dintre liderii 
celor două Corei, din aprilie 2018, președintele sud- 
coreean Moon le-a spus apropiaților săi că omologul 
Kim îi lăsase impresia c-ar fi fost „sincer, deschis la 
minte și politicos“. Unul dintre consilierii preşedintelui 
Moon l-a descris pe Kim ca fiind „destul de rational, 
rezonabil, binevoitor si abordabil În timpul unui 
banchet, Kim și-a demonstrat abilităţile sociale: „A 
zâmbit, a făcut glume și, în general, a fermecat pe toată 
lumea, plimbându-se printre mese, toastând și 
imbratisandu-i pe oficialii unei tari cu care se află, de 
fapt, în război“?!. Și nu a menţionat deloc faptul că el ar 
avea arme nucleare, iar gazdele sud-coreene nu. 

De asemenea, Kim i-a impresionat pe sud-coreeni 
prin faptul că părea un lider matur, de 30 și ceva de ani, 
care înţelegea foarte bine problemele cu care se 
confruntă cele două Corei si Statele Unite ale Americii. 
Nu a fost nevoie să se bazeze pe asistenți în timpul 
discuţiilor. Oficialii sud-coreeni i-au dat de înţeles lui 
Robin Wright, de la The New Yorker, că liderul nord- 
coreean Kim Jong-un ar putea fi echipat cu „o 
inteligență care se poate măsura cu a președintelui 
Trump“ 

Sursele pe care s-a bazat Wright au indicat că 
deschiderea surprinzătoare a lui Kim, în timpul 


întâlnirii la nivel înalt, nu anulează natura lui 
suspicioasă sau, în funcție de interpretarea 
dumneavoastră, paranoia comună tiranilor. Potrivit lui 
Wright, personalul lui Kim a sosit la întâlnire cu 
propriile pixuri și creioane. Au șters bine orice 
suprafaţă pe care o atingea liderul lor, eliminând astfel 
amprentele digitale. Kim, ca de obicei, a sosit cu 
propria toaletă privata.” (Acest obicei curios ar putea 
aminti de un reportaj de la BBC, în care sunt citate 
articole din ziare rusești, despre cum a pus Stalin să fie 
examinate excrementele lui Mao, când dictatorul 
chinez a vizitat Moscova, în decembrie 1949.” Fostul 
agent sovietic Igor Atamanenko a descoperit descrieri 
ale proiectului în arhivele Serviciilor Secrete sovietice. 
Oamenii de știință sovietici credeau, chipurile, că pot 
estima starea emoțională a cuiva pe baza prezenţei 
aminoacizilor și a ionilor, de exemplu. Niveluri ridicate 
de triptofan, bunăoară, ar fi indicat faptul că liderul 
chinez era „calm și abordabil“. Niveluri scăzute de 
potasiu le indicau omului de știință sovietic și lui 
Stalin, cel puţin, un individ nervos, care nu dormea 
bine. Stiinta sovietică sub Stalin este un avertisment 
crunt despre prostia și pericolul politizării ştiinţei.) 

Bill Richardson, fost ambasador american la 
Naţiunile Unite și guvernator al statului New Mexico, a 
vizitat Coreea de Nord și a negociat cu oficialii de la 
Phenian. Întors acasă, i-a împărtășit jurnalistului Mark 
Bowden câteva bârfe pe care le auzise despre Kim 
Jong-un. La începutul guvernării sale, Kim glumea 
deseori despre tinereţe, lipsă de experienţă și naivitate. 
Îl amuza să se comporte astfel cu oficiali pe care îi 
depășea în statut. Richardson auzise, în Coreea de 
Nord, despre Kim Jong-un c-ar fi dat semne de 
nesiguranță. Potrivit relatării lui Richardson, lui Kim 
nu-i place să-i asculte pe alții informându-l asupra 
subiectelor relevante pentru guvernul său. Această 
nerăbdare de a primi informaţii detaliate despre 
anumite probleme prin rapoarte furnizate direct de 


specialiști și experți — o trăsătură pe care o 
împărtășește cu Donald Trump — nu este un semn că-i 
lipsesc inteligența, abilităţile sau „școala vieţii“. El a 
demonstrat că a absolvit cu brio „școala vieţii“, când a 
epurat lideri militari si alti demnitari, pe care nu i-a 
considerat suficient de loiali și i-a înlocuit cu oameni în 
care putea avea încredere. Aceste măsuri arătau că el 
fie știa instinctiv, fie aflase de la tatăl său și/sau de la 
anumiți consilieri ce trebuia să facă pentru a 
supravieţui ca lider al unui stat de tip stalinist precum 
Coreea de Nord. 

În primăvara lui 2018, Pentagonul a făcut publică o 
evaluare a lui Kim Jong-un, care contrastează izbitor 
cu evaluarea comandantul lor șef, Donald Trump. În 
loc să-l privească pe Kim ca pe un om „foarte onorabil“, 
analiștii Pentagonului au ajuns la concluzia că interesul 
şi obiectivul final al lui Kim este să se asigure că 
regimul său menține si perpetuează statutul 
conducător al familiei Kim. Mai mult, se ajungea la 
concluzia că el va continua să exploateze populaţia 
Coreei de Nord pentru a atinge acest obiectiv.” 

Analiştii care au petrecut ani de zile încercând să-l 
înţeleagă pe Kim Jong-un îl privesc acum ca pe un 
„actor raţional“ şi „un lider șiret si nemilos“%, un punct 
de vedere care contrazice evaluările anterioare, 
neinformate, care-l descriau pe Kim ca fiind un 
„maniac“ și un „nebun“. 

În 2016, un diplomat nord-coreean de rang înalt, pe 
nume Thae Yong-ho, a dezertat și a început să-și 
împărtășească impresiile si cunoștințele despre 
conducerea nord-coreeană, inclusiv despre Kim Jong- 
un. Thae i-a informat pe membrii comunităţii de 
informaţii din SUA, Congresul și mass-media. El a 
confirmat despre Kim că nu este un „nebun“ În 
schimb, era convins că acesta „înţelege că America este 
o mare putere militară. De aceea se teme foarte mult 
de imprevizibilitatea președintelui Trump... Și știe că 
armata nord-coreeană nu este pregătită pentru niciun 


fel de război cu America. Așa că înţelege realitatea 
Coreei de Nord“.% 

Thae a oferit, de asemenea, unele perspective asupra 
trecutului lui Kim, pe care psihologii si psihiatrii le-au 
găsit interesante, legate de mama defunctă a lui Kim, 
Ko Young-hee. Ko nu a fost acceptată pe de-a întregul 
în dinastia Kim, nici chiar după ce s-a căsătorit cu tatăl 
lui Kim Jong-un, potrivit lui Thae. Faptul că mama lui 
Kim se născuse în Japonia nu era pe placul eșaloanelor 
superioare ale conducerii coreene. Acest neajuns poate 
explica de ce bunicul actualului lider nu a aprobat 
niciodată căsătoria. 

Thae afirmă că Kim Jong-un era indignat de felul 
cum fusese tratată mama lui de către elita coreeană. El 
dădea vina pe unchiul său, Jang Song-thaek, care l-ar fi 
încurajat pe părintele fondator al Coreei de Nord să nu 
aprobe căsătoria. La doi ani după ce a preluat 
conducerea ţării, Kim Jong-un a pus să fie uciși unchiul 
şi câţiva dintre apropiații acestuia. Resentimentul lui 
Kim faţă de felul cum fusese tratată mama sa nu a fost 
singurul motiv pentru care el și-a executat unchiul, dar 
Thae consideră că a fost un factor important. 

Sentimentul de indreptatire al familiei Kim este in 
deplină concordanţă cu comportamentul egoist tipic al 
tiranilor. În timp ce populaţia nord-coreeană murea de 
foame, în anii '90, reprezentanţi ai familiei 
conducătoare făceau cumpărături în Europa. Fuseseră 
trimişi să achiziționeze animale pentru o fermă care 
furniza mâncare exclusiv familiei Kim. O expediţie 
separată căuta bere daneză pentru elita nord- 
coreeană.” În timpul acestor excursii, multi nord- 
coreeni, care nu făceau parte din elită, mureau de 
foame sau sufereau din lipsă de alimente. Dar cei mai 
apropiaţi colaboratori ai lui Kim și familiile lor se 
hrăneau bine. 


Legături de familie 


Conducerea autoritară a dinastiei Kim a fost 
transferată de la bunic la tată și apoi la fiu. La fel ca în 
cazul lui Bashar al-Assad din Siria, Kim Jong-un a luat 
locul tatălui său ca șef al „familiei“ de apropiaţi care 
susțineau regimul Kim. Bashar şi-a asumat funcția 
după moartea tatălui său, Hafez al-Assad, în 2000. În 
mare măsură, Bashar servește ca element de echilibru 
într-un guvern totalitar controlat de serviciile de infor- 
matii siriene, armată, birocraţia guvernamentală si 
Partidul Baas. $i Kim trebuie să menţină echilibrul 
între diverse facțiuni din Coreea de Nord, pentru a 
supraviețui. 

Atât tara lui Kim, cât și a lui Bashar sunt, într-un 
anumit sens, teritoriile lor mafiote. Liderii și cercurile 
lor de apropiaţi le exploatează și beneficiază material 
de pe urma lor, pe seama populaţiei. Membrii acestor 
camarile trebuie loializati, desigur. Acest lucru se poate 
face recompensându-i și prin epurarea periodică a 
dușmanilor si a suspectilor, atunci când este necesar, 
pentru a-i lua prin surprindere pe potenţialii 
complotiști și a le insufla frică acelora care-l slujesc pe 
dictator. 

În timp ce fraţii lui au fost excluși ca posibili 
succesori ai dictatorului de către însuși tatăl lor, Kim 
Jong-un avea trăsături care l-au convins pe tatăl și pe 
susținătorii săi că ar putea fi modelat într-un dictator 
eficient și pe picioarele lui. La fel ca fiul unui cap 
mafiot, tânărul Kim, odată ales, avea calea deschisă 
spre a deveni un „om făcut“. I-a fost mult mai ușor, ca 
timp si efort, să ajungă în vârf decât le-a fost lui Hitler, 
Stalin, Mao sau Saddam Hussein. Acești bărbaţi s-au 
născut săraci, fără conexiuni personale cu oameni 
puternici. Din cauza lipsei privilegiilor la naștere, au 
fost nevoiţi să se ridice pe speze proprii. Dacă se naște 
cineva prinţ tiran, oare psihologia sa ar putea fi diferită 


de a cuiva care a trebuit să manipuleze, să dea din coate 
şi să omoare în drumul spre vârf? 

Un mic studiu preliminar sugerează că nu toți 
criminalii sunt atât de narcisiști, machiavelici si 
psihopati, precum se aşteaptă oamenii să fie. 

Adriano Schimmenti, profesor doctor de 
psihopatologie la Universitatea UKE-Kore din Enna, 
Italia, si colegii săi au măsurat psihopatia la 30 de 
membri condamnati ai mafiei italiene si la 39 de 
prizonieri care nu aparțineau organizaţiei criminale.% 
Criminalii care făceau parte din mafie aveau scoruri 
mai mici pe lista de verificare a psihopatiei revizuită 
(PCL-R) decât infractorii care nu făceau parte. 
Niciunul dintre membrii mafiei nu a avut un scor mai 
mare de 30 (din 40) pentru un diagnostic de psihopatie. 
10% dintre infractorii obișnuiți au obținut 30 sau mai 
mult. De fapt, dacă testai acest grup de condamnaţi si 
nu stiai cine era membru al mafiei si cine nu, ţi-ai fi 
putut face o idee foarte bună despre cine era „om 
făcut“, uitandu-te la scorul PCL-R. Cu cât scorul era 
mai mic, cu atât era mai probabil ca detinutul să fie 
membru al mafiei. Acest lucru era adevărat, chiar dacă 
7 dintre membrii mafiei fuseseră închiși pentru crimă 
(23%), 17 pentru alte infracţiuni violente (57%) şi 6 
fuseseră condamnaţi pentru extorcare, fraudă, răpire, 
exploatare sexuală și/sau trafic de stupefiante (20%). 

Cercetătorii au ajuns la concluzia că membrii mafiei 
„erau mai puţin manipulativi, machiavelici, narcisiști, 
lipsiţi de emoţii, parazitari şi/sau impulsivi decât 
ceilalţi. Mai mult, în timpul interviurilor, ei și-au 
exprimat adesea îngrijorarea faţă de copiii si de 
familiile lor și nu au încetat să le scrie și să-i sune. 
Astfel de expresii de atașament erau mai puţin 
prezente la grupul de bărbaţi cu care s-a făcut 
comparaţia“. 

„Pentru majoritatea membrilor mafiei, chiar și 
acţiunile criminale au fost motivate de loialitatea fata 
de familiile lor sau de adeziunea la «misiunea» familiei 


mai degrabă decât de un interes personal... Este posibil 
ca aceste persoane să-și fi împărțit viața şi 
comportamentul — pe de-o parte, afacerile mafiote, pe 
de altă parte, sentimentele pozitive fata de rude si 
prieteni: 

Ca în cazul tuturor studiilor, concluziile preliminare 
ce rezultă din acest proiect interesant trebuie 
confirmate și extinse, înainte de a se trage o concluzie 
fermă. La fel ca în toate studiile, numărul subiecţilor 
este un factor esenţial: un număr mic poate conduce 
uneori la concluzii înșelătoare, chiar și cu utilizarea 
analizelor statistice adecvate. Trecutul subiecților 
dintr-un studiu este, de asemenea, un factor crucial de 
luat în considerare. De exemplu, e posibil ca membrii 
mafiei cu un grad înalt de psihopatie să se descurce mai 
bine și să reușească să evite închisoarea. Este mai 
probabil să ajungă să deţină ranguri mai înalte in 
sindicatul crimei organizate decât membrii mai puţin 
psihopati. Autorii notează că numai un mafiot de rang 
inferior putea fi testat, pentru că sistemul penal italian 
interzice intervievarea şefilor încarceraţi ai mafiei. 

Este posibil oare ca lideri precum Kim Jong-un si 
Bashar al-Assad să aibă ceva în comun cu familiile 
crimei organizate? Ar putea ei să acţioneze din 
loialitate fata de câte un grup care-i sprijină? „Astăzi, 
Kim Jong-un are controlul și, pe termen lung, are 
aceeași sarcină ca si tatăl și bunicul său“, a scris Andrei 
Lankov în Foreign Policy, „de a asigura supraviețuirea 
regimului sub controlul lui și al succesorului pe care-l 
va alege la final“? 

Din punct de vedere moral, desigur, nici membrii 
mafiei, nici tiranii care-și moștenesc dictaturile de la 
părinţii lor nu pot fi absolviti de vină, chiar dacă sunt 
capabili să-și compartimenteze viata si 
comportamentul și reușesc să fie amabili cu prietenii si 
familiile lor. Nu contează unde se înscriu Kim Jong-un 
şi Bashar al-Assad pe lista PCL-R. Administrarea lagă- 
relor de concentrare în care nord-coreenii sunt puși să 


muncească până la moarte, executarea și asasinarea 
unor oficiali căzuţi în dizgrație, inclusiv a fratelui său 
vitreg, si politica sa de redirectionare a resurselor si asa 
precare ale statului, ca să dezvolte arme de distrugere 
în masă, în timp ce poporul său suferă, ne arată că fie 
Kim Jong-un a avut suficiente trăsături psihologice 
întunecate, ca să se califice pentru rolul de tiran, fie şi 
le-a format pe parcurs. Același lucru este valabil și 
pentru Bashar al-Assad, care a preluat conducerea 
Siriei după moartea tatălui său și și-a arătat 
disponibilitatea de a permite armatei să folosească 
arme chimice, la fel ca Saddam Hussein, împotriva 
compatriotilor săi, femei și copii. 

Coreea de Nord a fost descrisă ca un „stat de tip 
stalinist“. În ceea ce privește controlul strict pe care 
guvernanţii îl exercită asupra poporului nord-coreean, 
aceasta e o descriere de mare acuratețe. Totuşi, 
epurările lui Kim se deosebesc de cele ale lui Stalin. 
Kim omoară periodic membri ai armatei și poliţiei. 
„Kim pare să creadă că cea mai de încredere tehnică de 
prevenire a unei lovituri de stat e teroarea“, scria 
Andrei Lankov în Foreign Policy. Cu toate acestea, 
civilii inocenți nu sunt prinși în aceste epurări, ca in 
Rusia lui Stalin. Lagărele de concentrare ale lui Kim 
sunt pline de oameni care au fost acuzaţi că l-au 
criticat pe el sau regimul său, de alti oponenți si de 
oameni care au fost prinși încercând să scape de 
regimul său represiv. Uneori, membrii familiilor 
acestor victime sunt persecutați și ei. 

Specialiştii în profiluri politice Jerrold M. Post şi 
Laurita Denny au furnizat poate cel mai bun răspuns la 
întrebarea dacă asemănarea dintre familia Kim și un 
sindicat al crimei organizate îi face cumva să fie diferiți 
din punct de vedere psihologic de alti dictatori. Kim 
Jong-il a arătat că poseda toate semnele de narcisism 
malign. Fiul său este mai puţin retras, mai dispus să fie 
fotografiat şi să apară în public decât tatăl său, dar îi 
continuă politicile și acţiunile necruțătoare. 


Capitolul 8 . „Trebuie să existe 
oameni care să moară.“ „Poporul 
meu mă iubește.“ 


Idi Amin Dada și Muammar Gaddafi 


— Patrick, a sosit momentul sa parasesti Uganda chiar 
acum, in dupa-amiaza asta. 

Anil Clerk era literalmente speriat de moarte, cand l- 
a avertizat pe Patrick Keatley, cu care lua prânzul pe 
veranda hotelului Speke din Kampala, Uganda.’ 

Clerk era ceea ce se numește Queens Counsel, 
textual: „Avocatul Reginei“, un avocat distins, decan al 
baroului ugandez. Era și prietenul lui Patrick Keatley. 
Acesta din urmă, corespondentul diplomatic al ziarului 
The Guardian, îl privea pe Clerk cum își îndrepta cu 
mare grijă atenţia către un angajat al poliţiei secrete. 
Acela era membru al uneia dintre cele patru agenţii pe 
care dictatorul ugandez Idi Amin le crease pentru a 
teroriza, tortura și ucide pe oricine reprezenta o ame- 
nintare reală sau imaginară la adresa lui. Keatley a 
urmat sfatul imperios al prietenului său și a scăpat 
nevătămat, deși, după cum a aflat câteva săptămâni 
mai târziu, Clerk însuși nu a avut această șansă. 

Incidentul care-l convinsese pe Clerk că trebuia să-l 
avertizeze pe Keatley avusese loc mai devreme în acea 
zi. Se întâmpla în timpul unei ceremonii importante 
din Kampala. Evenimentul inclusese o reprezentație a 
unei fanfare a trupelor de poliție. Jurnalistul 
canadiano-britanic urmărise cum fanfara tocmai 
încheia o piesă. Apoi, înainte să înceapă să cânte din 
nou, Clerk văzuse un bărbat solid, îmbrăcat în 
uniformă militară, luând bagheta din mâna „dirijorului, 
care tremura“ (așa cum l-a descris Keatley mai târziu). 
Toată lumea știa cine era bărbatul cel masiv: Idi Amin 
Dada, „Lăticul“ Idi Amin. Ca să folosim propriile sale 
cuvinte, ,Excelenta-Sa Președinte pe viata, feldmareșal 
Al Hadji Doctor Idi Amin, VC, DSO, MC’, stăpân al 
tuturor animalelor pământului si al peștilor mării si 
cuceritor al Imperiului Britanic din Africa în general și 


din Uganda în special“. A mai ajuns să fie cunoscut si 
ca „Măcelarul din Uganda“. 

Văzând că liderul ţării sale se afla în lumina 
reflectoarelor, un fotograf oficial al poliţiei a urcat să 
imortalizeze ceea ce se pregătea să facă Idi Amin. În 
timp ce fotograful stătea în poziție de drepţi, Idi Amin 
i-a anunţat pe toţi cei prezenţi la ceremonie: „E si 
prietenul meu Patrick aici“, referindu-se la Keatley, 
care se afla printre spectatori. „El va dirija următoarea 
piesă 

Veteranul-jurnalist al Commonwealth-ului avea 
reputația că păstra legături strânse cu surse 
importante, menţinând, în același timp, standarde 
profesionaliste stricte. Canadian născut la Vancouver 
din părinţi britanici, avea toată simpatia pentru fostele 
colonii britanice, care se luptau și/sau căutau să se 
elibereze de domnia imperiului, fără a lăsa ca simpatiile 
să-i prejudicieze actul jurnalistic. La The Guardian, 
fusese însărcinat să se ocupe de ţările din 
Commonwealth, apoi ajunsese corespondent 
diplomatic, timp de trei decenii. Un coleg, 
producătorul de radio lan Wright, a scris despre 
Keatley: „El ne-a învăţat ce înseamnă să fii reporter, era 
un jurnalist care vorbea pe baza experienţei directe a 
ceea ce văzuse si cum văzuse. Mă îndoiesc că Patrick s- 
ar fi pretins un analist profund a ceea ce văzuse sau un 
mare gânditor sau teoretician. Prioritatile sale au fost 
întotdeauna să-i înțeleagă pe oamenii de la ambele 
capete ale politicii, deopotrivă pe cei care o fac si pe cei 
care o suportă“? 

În dimineaţa aceea din Kampala, Keatley și-a dat 
seama că invitaţia lui Idi Amin era o capcană. Dacă era 
fotografiat dirijând o fanfară, în timp ce stătea lângă 
dictator, avea să-i fie afectată grav reputaţia de jurnalist 
în presa anilor '70, cu mult înainte să fie greu să faci 
diferenţa între divertisment, propagandă și știri. 

Ca să-și salveze reputația, Keatley și-a acoperit gura 
cu batista și s-a prefăcut că avea un acces de tuse. A 


evitat astfel invitaţia brutalului dictator de a dirija 
fanfara și și-a închipuit că scăpase cu bine din situaţia 
periculoasă și stânjenitoare. Dar, abia după ce fusese 
avertizat de prietenul său avocat, mai târziu în acea zi, 
la prânz, și după ce plecase imediat din ţară, a scăpat 
cu adevărat de pericol. 

La două săptămâni după ce Keatley fugise din 
Uganda și de poliţia secretă a lui Idi Amin, corpul lui 
Anil Clerk a fost găsit în portbagajul unei mașini pe 
care cineva reușise doar parţial s-o ardă. Celebrul 
avocat ugandez avea o bucată de sârmă ghimpată în 
jurul gâtului. 

Numele lui Keatley, după cum i s-a spus câteva luni 
mai târziu, era pe listele morţii, la comanda lui Idi 
Amin. Dacă s-ar fi aflat vreodată într-un avion care 
oprea să realimenteze în Uganda, ar fi fost debarcat și 
ucis. Funcţionarul de la compania aeriană africană care 
l-a avertizat, un alt prieten, chiar l-a sfătuit să nu se 
urce nici măcar într-un avion care zbura fără escală 
prin spaţiul aerian ugandez. Cât a fost corespondent de 
presă, Keatley a legat multe prietenii care i-au salvat 
viaţa, în special cea cu Clerk. 

Amenințarea împotriva lui Keatley a fost reală si 
imediată. El n-ar fi fost singurul, nici ultimul jurnalist 
care să moară de mâinile brutelor lui Idi Amin. La data 
de 10 aprilie 1979, Ministerul de Externe ugandez a 
anunțat execuţia a patru jurnaliști care intraseră in 
Uganda fără permisiune, pentru a relata despre 
conflictul dictatorului cu Tanzania. The Washington 
Post a relatat că „suedezii Arne Lemberg, 38 de ani, de 
la ziarul Expressen, Carl Bergman, 31 de ani, de la 
Svenska Dagbladet, și vest-germanii Wolfgang Steins, 
30 de ani, corespondentul la Nairobi al revistei Stern, si 
Hans Bollinger, 34 de ani, fotograf pentru Agenţia 
Gamma din Paris, care lucra pentru Stern“, fuseseră 
împușcați. Opt ani mai devreme, Nicholas Stroh, un 
jurnalist independent din Statele Unite, fusese și el ucis 
de trupele armatei ugandeze. 


Acestea au fost tragediile despre care s-a vorbit pe 
larg în Occident, însă, timp de opt ani groaznici, Idi 
Amin a fost implicat fără rezervă în uciderea semenilor 
săi ugandezi, care-l nemultumeau. El a fost responsabil, 
prin crimă și incompetenta, pentru decesele a 80 000 
până la 500 000 de ugandezi. 300 000 este o estimare 
corectă. Idi Amin s-a autointitulat „eroul Africii“ și și-a 
acordat onoruri pe măsură. Cu toate acestea, când a 
murit, în 2003, la vârsta de 78 de ani, Sunday Times i-a 
sintetizat caracterul prin titlul „Un clovn îmbibat în 
brutalitate“. 

Într-o anumită măsură, Idi Amin a fost un produs al 
imperialismului britanic. S-a alăturat regimentului de 
pușcași africani al armatei coloniale britanice la vârsta 
de 21 de ani, în 1946. În mai multe situaţii, rapoarte 
despre brutalitatea lui Idi Amin, inclusiv crime și 
tortură, au fost aduse în atenţia ofiţerilor săi superiori 
britanici, dar nu a fost niciodată acuzat. De fapt, a fost 
promovat. Le-a fost de folos britanicilor, când aceștia 
luptau împotriva trupelor zise „Mau Mau“, în timpul 
răscoalei din Kenya. 

Semne ale personalităţii sale tulburate erau clare, cu 
mult înainte ca Idi Amin să preia puterea printr-o 
lovitură de stat, în 1971. Cu un deceniu în urmă, își 
folosise farmecul superficial si disponibilitatea 
demonstrată de a utiliza violența în serviciul lor, 
pentru a-i convinge pe ofiţerii superiori britanici să-i 
ignore lipsa aproape completă de educaţie și reputaţia 
de om brutal și să-l promoveze. A primit un rang de 
ofiţer în regimentul britanic. Cu toate acestea, în timp 
ce servea în armata britanică, a fost criticat în mod 
repetat — și aproape judecat — pentru cruzime si 
brutalitate în timpul interogării prizonierilor. În 1962, 
britanicii au acordat independența Ugandei, si Idi 
Amin a devenit ofițer în armata ugandeză. Până în 
1964, ajunsese la gradul de comandant al armatei. 

Iniţial un aliat al președintelui ugandez Milton 
Obote, Idi Amin a aflat că viitorul îi era în pericol, 


deoarece Obote nu prea mai avea încredere să-l aibă în 
preajmă. Când acesta se afla într-o călătorie în 
străinătate, Idi Amin l-a răsturnat de la putere printr-o 
lovitură de stat, înainte ca Obote să fi apucat să-l scoată 
din funcţie. Regimul înfiorător al lui Idi Amin a început 
în 1971. 

Obote nu fusese un lider popular. În consecință, Idi 
Amin a fost initial primit cu urale de ugandezi. 
Sentimentele calde au fost, în curând, înlocuite de 
teroare. Totul a început în primul an, imediat după 
preluarea puterii: a ordonat masacrarea soldaţilor 
banuiti că nu-i erau loiali. După o tentativă de lovitură 
de stat, în 1972, soldaţii săi i-au vânat pe criticii lui Idi 
Amin si pe alti adversari. Au urmat si mai multe 
măceluri. 


Nici ca Stalin, nici ca Mao 


Pe lângă crimele oribile, abuzurile asupra drepturilor 
omului și represiunea politică, el a fost un conducător 
incompetent, care a afectat grav si a gestionat greşit 
economia pe vremuri sănătoasă a Ugandei. În 1972, a 
expulzat minoritatea asiatică, în principal negustori 
indieni și pakistanezi și familiile acestora, din Uganda. 
Această populaţie avea un rol foarte important în 
mediul de afaceri local si contribuia major la economia 
țării. A fost începutul declinului Ugandei sub dictatura 
lui Idi Amin. 

Regimul relativ scurt al lui Idi Amin a avut mult mai 
puţin succes decât al lui Stalin sau al lui Mao, dar 
printre trăsăturile psihologice importante pe care le-a 
împărtășit cu ceilalți despoti s-a numărat ranchiuna 
fata de intelectuali. Mii de ugandezi foarte bine educați 
şi-au pierdut libertatea și chiar viata din cauza 
resentimentelor si nesigurantei lui Idi Amin. 


Niciodată timid 

Departamentul de Stat al Statelor Unite a trimis, în 
1977, un profil psihologic al lui Idi Amin personalului 
său de la ambasada din Mogadiscio, Somalia. Peste mai 
bine de trei decenii, documentul a fost marcat cu: „A 
nu se da publicităţii în temeiul niciunui decret, legi sau 
prevederi. Departamentul de Stat al SUA. Revizuire 
sistematică. 22 mai 2009“. Spre deosebire de Kim Jong- 
il din Coreea de Nord sau de fiul și moștenitorul său, 
Kim Jong-un, există o mulțime de informaţii despre 
dictatorul din Uganda, pentru ca psihologii să-i poată 
face profilul cu o încredere considerabilă. 

Spre deosebire de liderul comunist nord-coreean 
Kim Jong-il, ,Taticul“ Idi Amin nu a fost niciodată 
timid. Voia atentie. A participat la un documentar 
despre persoana sa. A dat interviuri. S-a imprietenit cu 
jurnaliști. Le-a scris scrisori aiuristice unor lideri 
mondiali. A organizat evenimente în care el era 
personajul principal. A lăsat în urmă o mulțime de 
indicii despre ce fel de om era. 


Hipomania 


Spre deosebire de Stalin și Mao, Idi Amin a dat semne 
clare ale unei afecţiuni psihice care, potrivit unui medic 
care l-a tratat, era o formă de manie. Diagnosticul 
suspectat a fost pus de doctorul David Barkham. 
Activitatea lui David Barkham în Uganda a început 
in 1963, la scurt timp după ce tara și-a câștigat 
independenţa. A fost consilier medical guvernamental 
în primii ani ai domniei lui Idi Amin. A avut contacte 
strânse cu dictatorul, fiindu-i medic personal in 
perioada 1971-1972. A fost membru al Colegiului 
Regal al Medicilor. Potrivit necrologului publicat de 
Colegiu, era „înzestrat cu daruri intelectuale 
excepţionale“ si era un „medic priceput“ cu „cunoștințe 


enciclopedice“. 


„Cred că [Idi Amin] era uneori ceea ce am numi 
«hipomaniac»“, explica Barkham. „Era exaltat. Credea 
că are o înţelegere mai bună decât majoritatea 
oamenilor asupra a ceea ce se întâmpla și că ideile 
sale — de altfel, destul de previzibile — erau, de fapt, mai 
degrabă ideile unui geniu si că era de datoria lui să 
pună lumea pe drumul cel bun“ 

Barkham a menţionat, de asemenea, că dictatorul 
vorbea foarte mult. „Oamenii care sunt surescitati, care 
au idei de grandoare, cred că au răspunsul la probleme 
complicate si, într-un fel, pierd legătura cu realitatea 
cotidiană“ 

Doctorul Barkham a supravieţuit regimului lui Idi 
Amin. A avut norocul să fie exilat, și nu ucis, după ce 
şi-a manifestat direct dezaprobarea fata de „războiul 
economic“ împotriva populaţiei asiatice din Uganda. 
Părerea lui medicală despre sănătatea mintală a lui Idi 
Amin devine mai interesantă atunci când avem în 
vedere propriul său istoric medical. Doctorul „a 
recunoscut la el însuși un tip de tulburare ciclotimică, 
bipolară, şi a trecut prin perioade de depresie 
profundă“ A murit in 2009, la vârsta de 78 de ani. 

Ciclotimia sau tulburarea ciclotimică este o tulburare 
de dispoziţie, care provoacă schimbări ale acesteia, 
incluzând perioade ușoare de depresie și perioade de 
dispoziţie entuziastă sau hipomanie. Este o afecțiune 
relativ rară și adesea descrisă ca o tulburare ușoară a 
dispozitiei. Stările de spirit fluctuante sunt mai putin 
severe și debilitante decât cele observate în tulburarea 
bipolară, dar este posibil ca ciclotimia să evolueze în 
tulburare bipolară. Cariera lungă, de succes și 
productivă, a doctorului Barkham a fost evident la 
minimum afectată de schimbările sale de dispoziţie 
relativ minore. El s-ar fi putut număra printre cei 
aproximativ un procent din populație, care 
experimentează astfel de schimbări de dispoziție. 

Schimbările de dispoziție mai grave sunt asociate cu 
persoanele care suferă de hipomanie’, o stare 


emoţională de exaltare, care poate face ca o persoană 
să fie impulsivă, iraţională și instabilă. Persoanele cu 
acest tip de dispoziție exuberantă sunt adesea 
imprevizibile şi dezinhibate. Ele acţionează și vorbesc, 
în mod frecvent, ca și cum ar avea un exces de energie, 
cu o nevoie redusă de somn. Un nivel periculos de 
încredere în sine este obișnuit la astfel de indivizi. Idi 
Amin vorbea foarte mult și credea că avea talente 
excepţionale, chiar marete. În ciuda incompetentei sale 
demonstrate la nivel administrativ, credea că putea 
rezolva multe probleme complicate din Uganda și din 
întreaga lume. Această credinţă era atât de importantă, 
în viziunea sa, încât se învecina cu sau chiar depășea 
limita bunului-simt spre delir. Aceste caracteristici ale 
comportamentului său erau compatibile cu hipomania. 

Ideile sale grandioase erau, desigur, strâns legate de 
părerea foarte bună despre sine. „Întreaga lume se uită 
la Idi Amin si la Uganda ca la un tot“, a declarat 
dictatorul. (Idi Amin a învăţat să vorbească engleză in 
timp ce era în armată. Nu vorbea limba engleză atât de 
fluent pe cât își vorbea limba maternă, kakwa, unele 
limbi înrudite și swahili.) 

Comportamentul hipomaniacal al lui Amin, din 
păcate, se combina cu trăsături asociate cu psihopatia. 
Avea un farmec superficial, comic, considerabil. 
Keatley, care a avut o experienţă directă cu Idi Amin, 
spunea că „nu era nici un tip bine educat si nici 
deosebit de inteligent. Dar avea o viclenie țărănească 
ce-i surclasa de multe ori pe oponenți mai inteligenți.. “ 
Keatley a descris „magnetismul animalic“ al lui Amin, 
pe care dictatorul „l-a folosit cu abilitate sadică in 
relaţiile cu oamenii pe care dorea să-i domine“? 

Idi Amin afișa, de asemenea, un soi de răutate 
amuzantă, jucăușă, care este evidentă în clasicul 
documentar al lui Barbet Schroeder din 1974, General 
Idi Amin Dada. Un autoportret. Titulatura pe care şi-a 
dat-o el însuși (și care merită repetată) — „Excelenţa-Sa 
Președinte pe viata, feldmareșal Al Hadji Doctor Idi 


Amin, VC, DSO, MC, stăpân al tuturor animalelor 
pământului și al peştilor mării și cuceritor al 
Imperiului Britanic din Africa în general și din Uganda 
în special“ — poate că-i reflecta umorul la fel de mult ca 
şi părerea grandioasă despre sine. Un alt exemplu de 
simţ al umorului și tachinare s-a arătat când i-a spus 
unui coleg, lider al unui stat african, că s-ar fi căsătorit 
cu el, dacă ar fi fost femeie. La un moment dat, a 
anunţat că strângea alimente și alte ajutoare pentru 
Marea Britanie, când foștii ocupanti ai Ugandei se 
confruntau cu o recesiune economică. A rugat-o și pe 
regina Elisabeta II să trimită soldaţi scoțieni să-l 
însoţească la o întâlnire a națiunilor din 
Commonwealth. Scrisorile sale către liderii străini, în 
care oferea sfaturi nesolicitate și-și expunea opiniile cu 
privire la diferite probleme, au fost, din nou, foarte 
probabil provocate pe jumătate de faptul că era 
răutăcios și pe jumătate de grandomanie. 

Sclipirea de amuzament din ochii lui devenea repede 
suspicioasă ori nemulțumită, când era întrebat sau i se 
spunea ceva ce nu-i plăcea. Acest lucru este ușor de 
văzut în documentarul lui Schroeder, când i se 
adresează unui ministru care nu se conformează 
standardelor sale și când îi ascultă pe medicii ugandezi 
vorbind în timpul unei întâlniri. 

După orchestrarea loviturii de stat prin care a 
câştigat controlul asupra Ugandei, tuturor le-a fost clar 
că lui Idi Amin îi lipseau abilităţile administrative ale 
unui Stalin sau Mao, care le-au permis acestora să se 
menţină la putere timp de mai multe decenii. Dar la fel 
de clar era că, dincolo de comportamentul de bufon al 
lui Idi Amin, se ascundea același tip de comportament 
brutal, nemilos, paranoic întâlnit la alti tirani. Mintea, 
înșela, nu avea empatie și remușcări. Ucidea, pentru a- 
și stăpâni oamenii, pentru a trezi frica și a-și linişti 
îngrijorările paranoice, spunându-și că și alții ar 
acţiona la fel de necruţător ca el. 


„În orice ţară, trebuie să existe oameni care să 
moară“, a declarat el. „Sunt sacrificiile pe care orice 
naţiune trebuie să le facă, pentru a instaura legea și 
ordinea“ Combinația dintre excesul de încredere si 
excesul de energie al hipomaniei și comportamentul 
lipsit de milă al psihopatiei poate să explice acţiunile 
brutale ale lui Idi Amin. Ca și în cazul rar al altor 
persoane cu psihopatie extremă, lipsa de concentrare și 
incapacitatea de a pune în practică un plan eficient pe 
termen lung au dus la căderea relativ rapidă a lui Idi 
Amin, deși nu destul de repede pentru victimele sale 
din Uganda. Regimul său a fost unul scurt, de mai 
puţin de un deceniu, prin comparaţie cu cele ale lui 
Stalin sau Mao. 

După ce trupele lui Idi Amin au făcut greşeala de a 
jefui și distruge satele de pe graniţa cu Tanzania vecină, 
armata tanzaniană a trimis o coloană blindată, care 
includea și trei tancuri, în Uganda. Trei tancuri nu par 
să fie o forţă masivă de invazie, dar coloana a atras sute 
de ugandezi care fugiseră de Idi Amin. Acum s-au 
întors și l-au silit pe dictator să ia calea exilului. 

După o scurtă ședere la Tripoli, în Libia, la prietenul 
său Muammar Gaddafi, Idi Amin s-a stabilit in Arabia 
Saudită. Și-a petrecut ultimii ani făcând cumpărături si 
rasfatandu-se. A murit in 2003, după aproape un sfert 
de secol de exil, împlinindu-și în mod neobișnuit 
promisiunea fata de sauditi de a nu atrage atenţia 
asupra sa. A declarat uneori că intenționa să se 
întoarcă în Uganda cândva, dar părea să-și dea seama 
că siguranţa lui depindea exclusiv de măsura în care 
nu-și enerva gazdele saudite. 

Pare curios că dictatorul s-a retras aparent atât de 
uşor. Când i se luau interviuri, declaraţiile sale 
extravagante se limitau la a spune că avea să se întoarcă 
şi să conducă iar Uganda. O explicaţie este că, în timp 
ce se afla la putere, o mare parte dintre afirmaţiile lui 
extravagante erau doar pentru spectacol. Jurnalistii 
occidentali i-au comentat răutatea „ludică“. Și, așa cum 


se întâmplă în cazul tuturor tiranilor, siguranța 
personală era o preocupare primordială pentru el. Ca 
toţi tiranii, a ucis pe oricine, vinovat sau nevinovat, pe 
care-l bănuia că reprezenta o ameninţare. Cu toate că 
era, fără îndoială, convins de abilităţile sale unice de a 
conduce, și-a înfrânat mândria nemăsurată când s-a 
confruntat cu certitudinea unei morţi oribile și c-ar fi 
putut ajunge la cheremul propriului popor. Hipomania 
şi iluzia grandorii nu anulează neapărat sentimentul de 
autoconservare. Era suficient de conștient si de 
inteligent ca să evite să fie măcelărit de dușmanii săi. 


„Poporul meu mă iubește. 
Ar muri pentru a mă proteja: 
Muammar Gaddafi 


Soraya nici nu împlinise bine 15 ani, în 2004, când a 
fost aleasă să-i ofere un buchet de flori dictatorului 
libian Muammar Gaddafi. Era încântată de onoare și 
emotionata, când s-a prezentat cu buchetul in fata 
conducătorului ţării, care-i vizita scoala. 

La maturitate, Soraya avea să-şi amintească expresia 
lui Gaddafi din momentul când acceptase florile, ca 
fiind „un rânjet oarecum îngheţat“, Însă atunci, in 
copilărie, îi spusese plină de încântare mamei: „Papa 
Muammar mi-a zâmbit, mamă. Jur că mi-a zâmbit! M- 
a mângâiat pe cap!“ 

Gaddafi a remarcat-o, cu siguranţă, pe Soraya. A 
doua zi, a trimis trei femei din „Comitetul 
Revoluționar“ libian să i-o aducă pe fată. Femeile au 
dus-o pe Soraya într-o tabără, de unde nu a mai fost 
lăsată să plece. A fost spălată, machiată și dusă în patul 
lui Gaddafi. 

Secretarul-general libian al Congresului General al 
Poporului, „Regele Regilor din Africa“, „Fratele Lider“, 
Muammar Gaddafi, a violat-o pe Soraya. 

Gaddafi a tinut-o prizonieră timp de cinci ani. A 
obligat-o să urmărească filme porno. A fortat-o să 
consume tutun, alcool și cocaină. A făcut același lucru 


cu celelalte fete pe care le-a siluit în harem, potrivit 
relatării lui Annick Cojean despre aceste acte 
criminale, din cartea ei Gaddafi’s Harem: The Story of a 
Young Woman and the Abuses of Power in Libya (Ha- 
remul lui Gaddafi. Povestea unei tinere si abuzurile 
puterii din Libia). 

Despotului depravat nu-i pasa ca le priva de copilarie 
pe Soraya si pe celelalte fete. Nu-i păsa că le condamna 
la o viaţă de rușine într-o societate care dă vina pe 
victimele violului pentru crimele comise împotriva lor. 
Libianul avea impresia că oamenii il pretuiau. Dacă-l 
iubeau, cum ar fi putut el să le facă vreun rău? 


Fără habar sau rupt de realitate? 


În timpul revoluţiei care a dus, în cele din urmă, la 
moartea sa, Jacqueline Frazier, care lucra pentru Saadi, 
fiul dictatorului, a ajuns la concluzia că Gaddafi era 
„rupt de realitate“ pentru că refuza să creadă 
amenințările la adresa lui și a regimului sau." 
Comportamentul său sugera că pierduse, într-adevăr, 
legătura cu ce se întâmpla în propria ţară. Când a fost 
întrebat despre pericolele la care se putea aștepta după 
ce Egiptul și Tunisia își răsturnaseră dictatorii, a râs, 
ceea ce a ridicat semne de întrebare serioase cu privire 
la capacitatea sa de a recunoaște o ameninţare reală. A 
râs și a insistat că: „Mă iubesc... Poporul meu e cu 
mine. Mă iubeşte. Ar muri pentru a mă proteja... 
Poporul meu“. A fost ultimul său interviu. 

Jerrold Post, fost consultant la CIA și specialist în 
psihologie politică la Universitatea George 
Washington, a declarat că lui Gaddafi „i se părea de 
neconceput că nu-l iubea tot poporul“. Nu la mult timp 
după ce dictatorul libian își afirmase popularitatea în 
rândurile „oamenilor săi“, aceştia s-au revoltat. 

Este posibil ca narcisismul să-l fi împiedicat pe 
Gaddafi să-și prevadă soarta, în perspectiva unei 
revolte serioase a poporului. „El nu era atât de psihotic, 


încât să poată nega ce se întâmpla sau că pierduse 
puterea“, a zis Post. „Acestea fiind zise, cred că i-a fost 
greu să creadă că propriul popor se ridica împotriva 
lui“? 

La câteva luni dupa ce respinsese amenințarea la 
adresa guvernării sale, a fost găsit ascunzându-se de 
oamenii despre care credea că-l iubeau. Se adăpostise 
într-o conductă de evacuare, după ce convoiul său de 
80 de mașini fusese atacat de avioanele militare 
franceze. Puterea îi fusese subminată nu doar de 
propriul popor, ci și de forțele aeriene britanice, 
americane și franceze. Oamenii lui l-au târât pe străzi, 
l-au însângerat și îngrozit, trăgând cu arme automate 
Kalasnikov în aer, sărbătorind și strigând: „Allah (nu 
Gaddafi) e mare!“ Curând a murit, ucis așa cum și el 
ucisese atât de multi compatrioți. 

Muammar Gaddafi avea 27 de ani când a preluat 
puterea, în 1969. Paza îi era asigurată și de „Garda 
Amazoanelor“, o unitate de gărzi de corp formată din 
femei înarmate.  „Realizările“ sale au inclus 
sponsorizarea terorismului ani întregi, inclusiv 
asasinarea a 273 de pasageri prin aruncarea în aer 
a zborului PanAm 103 deasupra localităţii Lockerbie 
din Scoţia, la 21 decembrie 1988. Și-a asigurat 
loialitatea celor din cercul său de apropiaţi, oferindu-le 
bani și cadouri scumpe. Și-a controlat poporul prin 
frică. 

Mama Sorayei spunea despre Gaddafi că „a aruncat 
această tara înapoi în Evul Mediu; isi târăște oamenii în 
prăpastie! Și ăsta se numește lider?“ 

Portretele lui nu erau niciodată greu de găsit, în tara 
pe care o controla strict. A avut două soţii care i-au 
făcut în total opt copii. Ca si Idi Amin, se îmbrăca în 
costume militare extravagante. 

Stalin, spre deosebire de Gaddafi, prezenta în fata 
lumii o imagine gravă, serioasă. Imaginea sa era pe 
potriva numelui pe care și-l asumase: Stalin — „Omul 
de oţel“. A fost disprețuit, respectat și temut, dar nu a 


fost considerat niciodată bufon. Fără să vrea, dictatorul 
libian a prezentat lumii o imagine diferită. 

Deşi recunoscut ca un susținător serios și periculos 
al terorismului, uneori spunea, la fel ca Idi Amin, 
lucruri care păreau absurde. Şi-a dezvăluit 
personalitatea puternic narcisista prin afirmații 
precum: „Eu sunt un lider internaţional, decanul 
conducătorilor arabi, regele regilor din Africa si 
imamul musulmanilor, iar statutul meu internaţional 
nu-mi permite să mă cobor la un nivel inferior“. 

Gaddafi, potrivit  psihiatrului Jerrold Post, 
împărtășea trăsăturile  narcisismului malign cu 
Saddam, Stalin și alți dictatori. Ca majoritatea 
conducătorilor cruzi și despotici, era extrem de 
absorbit de sine. La fel ca Stalin și Saddam, Gaddafi se 
considera atât de important, încât credea că el era 
salvatorul ţării sale. Și, la fel ca ei, a manifestat niveluri 
pronunţate de paranoia, ceva ce am aflat că reprezintă 
un defect profesional pentru tirani și dictatori. 


Perceptiile timpurii din străinătate 


La începutul anilor '80, Gaddafi a fost suspectat că 
trimisese o echipă de asasini în Statele Unite, ca să-l 
omoare pe președintele Ronald Reagan. Jurnalistii 
Ronald Ostrow si Robert Toth, de la Los Angeles Times, 
au susținut că avuseseră acces la un profil al liderului 
libian, întocmit de CIA. Profilul îl înfățișa ca fiind mai 
periculos decât se credea în mod obișnuit, un specialist 


descriindu-l chiar ca având o „minte toxică“!* Profilul, 
potrivit jurnaliştilor, îl descria pe Gaddafi ca fiind un 
om nesigur pe el și care era capabil să trimită asasini în 
SUA, ca să-l omoare pe președinte. Un purtător de 
cuvânt de la CIA nu a vrut să facă niciun comentariu 
asupra profilului. Sursele lui Ostrow si Toth sugerau ca 
profilurile psihologice ar putea avea între o sută și o 
mie de pagini și acopereau, de obicei, subiectele tratate 
în rapoartele pregătite pentru Jimmy Carter: informaţii 


biografice și trăsături de personalitate cu aprecieri 
privind reacţiile probabile în timpul negocierilor si 
răspunsurile în situaţii de criză. 

În anii care au urmat pregătirii acestui profil, au 
existat actualizări care-l descriau pe Gaddafi drept 
„instabil și psihopat, dar posedând, totodată, un grad 
neobișnuit de mare de inteligență. Această combinaţie 
de inteligenţă și instabilitate mentală îl face pe Gaddafi 
să fie periculos de imprevizibil si capabil să planifice 


fără remușcări acte de violenţă ieșite din comun“. 


O combinaţie de narcisism malign și personalitate- 
limită 

Diferenţa dintre tirani precum Gaddafi și Stalin ar 
putea fi prezenţa unei alte tulburări de personalitate. 
Gaddafi a avut manifestări întâlnite la persoanele 
diagnosticate cu tulburare de personalitate-limită, pe 
lângă narcisismul malign, potrivit doctorului Post. 
Această tulburare ar putea explica stările lui ciudate. 
Stalin era paranoic, narcisist şi psihopat, dar nu a dat 
semne de tulburare de personalitate-limită, cu stările ei 
de spirit fluctuante, histrionismul și instabilitatea 
emoţională. „El [Gaddafi] putea fi euforic, atunci când 
îi reușea ceva, si se purta de parcă se simţea complet 


invulnerabil“!5 


„a zis Post. Acest lucru ar putea părea 
hipomanie, dar Post a observat că, atunci când 
lucrurile nu-i mergeau bine, despotul libian putea 
deveni instabil. Un astfel de model de comportament 


este caracteristic tulburării de personalitate-limită. 


Capitolul 9 . „Ştiu că există 
oameni care plănuiesc să mă 
omoare cu mult timp înainte ca ei 
să se gândească măcar la asta.“ 


Saddam Hussein 


În 1982, conducătorul Irakului, Saddam Hussein, în 
vârstă de 45 de ani, le-a cerut sfatul miniștrilor din 
guvernul său. Ce-ar putea face, a întrebat el, ca să pună 
capăt războiului cu Iranul, pe care-l începuse cu doi ani 
mai devreme. Războiul a fost dezastruos și a luat, în 
cele din urmă, vieţile a jumătate de milion de irakieni și 
a unui milion de iranieni. 

Miniștrii lui Saddam știau cu toţii că ayatollahul 
Khomeini, conducătorul Iranului, nu ar fi fost de acord 
cu pacea, câtă vreme Saddam se afla la putere. 
Ministrul sănătăţii a făcut greșeala să creadă că 
Saddam își dorea un sfat sincer. A sugerat ca Saddam 
să demisioneze, doar până când cele două ţări încheiau 
războiul. După aceea Saddam putea să-și reia funcţia si 
controlul asupra ţării, a sugerat naiv ministrul. 

Saddam i-a mulțumit pentru sfatul sincer. Nu după 
mult timp, a ordonat arestarea ministrului. Soţia 
acestuia l-a rugat pe Saddam să-i returneze soțul 
dispărut. Dictatorul a fost de acord. Poliţia secretă a lui 
Saddam a aruncat un sac mare și negru in fata casei 
ministrului. Sacul conţinea trupul dezmembrat al 
soţului femeii. 

Ceilalți miniștri ai cabinetului au fost de acord că 
Saddam ar fi trebuit să rămână la putere. 

Această crimă a fost una dintre miile comise de 
Saddam Hussein, conducătorul Irakului timp de o 
generaţie, din 1979 până în 2003. El a ordonat moartea 
a cel putin 20 000 de musulmani suniţi în primii 
douăzeci de ani ai domniei sale. Între 1986 şi 1989, a 
ordonat armatei să utilizeze gaze toxice, pentru a ucide 
cel putin 200 000 de oameni care trăiau în sate 
irakiene. Toate acestea, în plus faţă de războiul pe care 
l-a început împotriva Iranului și care a provocat 
aproximativ 1,5 milioane de decese. Criticii si dușmanii 


săi îl numeau adesea „nebun“, o greșeală obișnuită, 
după cum am văzut, atunci când este aplicată unui 
dictator. La fel ca majoritatea dictatorilor, el nu a fost 
„nebun“, alienat sau psihotic. Era pe deplin conectat la 
realitate. Nu avea halucinaţii, nu vedea, nu auzea și nu 
simţea lucruri care nu erau reale. Nu avea deliruri sau 
gânduri și credinţe bizare. Era convins că el era cea mai 
importantă persoană din Irak, dar această credinţă este 
mai degrabă narcisistă decât delirantă. Dacă Saddam 
nu era psihotic, alienat sau nebun, prin ce era el diferit 
de oamenii care nu devin dictatori ucigași? Asemenea 
celor mai nemiloși conducători, avea o personalitate 
dominată de aceleași trăsături sau caracteristici care 
apar în mod repetat la astfel de lideri. Realizatorii de 
profiluri politice sunt, în general, de acord că Saddam 
avea trăsăturile întunecate obișnuite și în cazul lui 
Hitler si Stalin. Acestea includ deja familiarele trăsături 
narcisiste și psihopate, pe lângă gândirea paranoidă. Ca 
şi în cazul lui Stalin și Hitler, pe care Saddam îl admira, 
anumite indicii despre motivul pentru care avea aceste 
trăsături pot fi descoperite în experienţele sale din 
copilărie. Altele, după cum am văzut, probabil se 
ascundeau în genele sale. Iar altele erau asociate cu 
evenimente istorice care au avut loc în anii tinereţii 
sale. 


Copilăria 


Saddam Hussein s-a născut în Al Awja, un mic sat din 
centrul Irakului, în 1937. Al Awja se află lângă orășelul 
Tikrit, un loc de care Saddam s-a simţit legat întreaga 
viață şi unde și-a găsit sprijin. Loialitatea irakiană 
depinde foarte mult de relaţiile tribale. Când era la 
putere, Saddam avea încredere în familie și în oamenii 
din Tikrit mai mult decât în membrii propriului partid 
politic. Dar chiar și această încredere tribală, legată de 
locul nașterii, nu este obligatoriu să fie reciprocă. La fel 
ca tot ce ţine de o personalitate narcisistă severă, și 


încrederea depindea de interesul propriu al 
dictatorului. 

Cu doar câteva luni înainte să vină pe lume viitorul 
dictator, tatăl lui, Hussein “Abd al-Majid, care era 
cioban, a dispărut sau, poate, a murit. Nimeni nu știe 
sigur. Fratele lui mai mare, în vârstă de 12 ani, a murit 
de cancer la câteva luni după nașterea lui Saddam. Se 
pare că mama lui a suferit o depresie gravă în ultimele 
luni de sarcină. Boala a persistat și după nașterea lui 
Saddam. Când copilul avea 3 ani, mama l-a trimis la 
Bagdad la unchiul său, Khairallah Talfah. 

După câţiva ani, Saddam s-a întors acasă, la mama sa 
şi la noul ei sot. A fost nevoit să fure alimente, pentru 
a-şi ajuta familia săracă. La 10 ani, a aflat că vărul său 
ştia să citească și să scrie. A cerut să i se permită şi lui 
să înveţe. Este un indiciu timpuriu al ambitiei si 
dorinţei sale de a fi mai mult decât un băiat analfabet, 
care-şi trăiește viata în sărăcie, într-un sătuc. Aici 
vedem o paralelă cu Stalin. Ambii copii și-au 
manifestat devreme ambiția și dorința de a învăţa. 

Însă tatăl vitreg al lui Saddam nu-i pretuia ambiția. 
De fapt, nu-l pretuia deloc pe Saddam. La fel ca Stalin 
sau Hitler, Saddam a îndurat bătăi. Singura diferență a 
fost că loviturile pe care le-a primit el au venit de la un 
tată vitreg, în timp ce loviturile primite de Hitler și 
Stalin au venit din partea părinţilor biologici. Tânărul 
Saddam a fugit de acasă, înapoi la Bagdad, iar unchiul 
său, Khairallah Talfah, urma să aibă o influență majoră 
în viata sa. 


Mediul politic 


Khairallah era fost ofiter de armata si sustinator al ideii 
de autoguvernare, fără control occidental. El i-a 
călăuzit pașii lui Saddam spre o viata de rezistență 
împotriva britanicilor imperialisti, care ocupau Irakul 
la acea vreme. De asemenea, l-a încurajat nu doar să se 
împotrivească, ci și să viseze să devină un mare 


luptător. Când avea 15 ani, Saddam și-a găsit un erou 
în Gamal Abdel Nasser. 

Nasser apăruse ca un lider puternic și charismatic, în 
vremea când arabii se săturaseră ca pământurile și 
popoarele lor să mai fie exploatate de tari precum 
Marea Britanie, Franţa și alte puteri occidentale. El a 
condus o lovitură de stat, care în 1952 l-a răsturnat pe 
monarhul egiptean, regele Farouk, devenind astfel 
președinte al Egiptului în 1956. 

Nasser a fost foarte popular în lumea arabă, pentru 
afirmarea drepturilor egiptenilor împotriva puterilor 
imperialiste care dominaseră multă vreme ţările din 
Orientul Mijlociu. El a încurajat și visul de a unifica 
lumea arabă si de a pune capăt certurilor si competiţiei 
care separaseră mult timp popoarele din regiune și 
care le împiedicaseră progresul și prosperitatea. 

În această perioadă, Saddam s-a alăturat partidului 
naţionalist arab Baas. Partidul, înfiinţat în 1947 în Siria, 
se opunea conducătorilor Irakului de la acea vreme și 
relaţiei lor strânse cu puterile occidentale. Scopul era 
ca arabii din Orientul Mijlociu să se unească şi să 
coopereze mai strâns, pe baza unor obiective comune. 
Partidul a trebuit să opereze clandestin în mai multe 
tari arabe, pe măsură ce și-a promovat ideile 
revoluţionare. 

În 1956, generalul Abd al-Karim Qasim a răsturnat 
monarhia din Irak. Din păcate, pentru Saddam și 
colegii săi, Qasim vedea partidul Baas ca pe o 
ameninţare. 

Saddam, în vârstă de 22 de ani, a fost unul dintre cei 
cinci bărbaţi trimiși să-l omoare pe general. Tentativa 
de asasinat a eșuat. Probabil, a eșuat din cauză că 
Saddam era prea impulsiv. A început să tragă prea 
curând, înainte să fie gata și ceilalți asasini. (Mai târziu, 
Saddam a învăţat să-și controleze impulsivitatea.) 

Qasim a fost rănit, dar a supravieţuit, cu toate că 
şoferul său a fost împușcat și ucis. O parte dintre 
asasini au fost capturați și executaţi. Saddam s-a ales cu 


un glonţ în picior, dar se presupune că a fugit călare 
spre Siria. El a pretins că ajunsese în Siria după ce 
traversase un râu înot. 

După ce s-a văzut în siguranţă afară din Irak, 
Saddam a plecat la Cairo, în Egipt. A rămas în partidul 
Baas și a petrecut câţiva ani ca student la drept, la 
Universitatea din Cairo. S-a întors in Irak după ce 
membrii partidului Baas l-au răsturnat de la putere pe 
Qasim, în 1963. 

S-a căsătorit cu fiica unchiului său, Khairallah Talfah, 
Sajida, si a aşteptat cu nerăbdare să-și facă un viitor in 
propria ţară. Curând însă, acţiunile politice ale 
partidului său l-au silit să se ascundă. A fost capturat 
un an mai târziu și închis, până când a evadat, în 1966. 

În timp, a reușit să devină lider în partid și a 
conspirat cu alţii, pentru a obţine controlul asupra 
guvernului. În 1968, Saddam — atunci în vârstă de 31 
de ani — a cerut ajutorul șefului serviciului de 
informaţii militare din Irak, Abdul Rassaz al-Nayef, ca 
să preia controlul asupra ţării. Lovitura de stat fără 
vărsare de sânge a reușit. Ahmed Hassan al-Bakr a 
devenit președinte, iar Saddam — vicepreședinte. Nu a 
durat mult până când Saddam să-şi demonstreze 
cruzimea. 

S-a întors împotriva complicelui său Nayef și a 
ordonat să fie exilat. Mai târziu, a ordonat asasinarea 
acestuia. Raționamentul lui Saddam era foarte clar: 
dacă Nayef îl ajutase pe el să răstoarne conducerea 
partidului, atunci Nayef ar fi putut ajuta pe altcineva 
să-l răstoarne pe el. Orice amenințare la adresa 
lui Saddam trebuia eliminată și era eliminată fără re- 
mușcări. Ceea ce era bine pentru Saddam era bun 
pentru Irak. 

Din 1969, vreme de un deceniu, Saddam și-a folosit 
influența semnificativă și a profitat de veniturile 
provenite din prețul ridicat al petrolului, pentru a 
reforma economia țării și a spori nivelul de trai al 
poporului irakian. În zonele rurale, au fost construite 


drumuri, reţele de comunicaţii și școli mai bune. 
Industria s-a dezvoltat, iar ţăranii au primit mai mult 
teren. Scolarizarea până la terminarea liceului si 
asistenţa medicală au devenit gratuite. Nicio altă ţară 
arabă nu se putea lăuda cu astfel de reforme. În felul 
acesta, Saddam și-a asigurat susținerea clasei 
muncitoare. 

În 1979, Saddam l-a obligat pe preşedinte să se 
retragă. Și-a asumat controlul deplin al ţării. Ceea ce a 
urmat, într-un interval de 24 de ani, a fost traumatizant 
si infricosator pentru poporul irakian. 

În anii săi de guvernare, Saddam l-a eliminat aproape 
pe orice irakian independent, cu voință proprie, care 
avea acces la el. Astfel, au rămas în jurul lui doar 
sicofanti care nu îndrăzneau să-l provoace, de teama de 
a nu fi uciși, asa cum li s-a întâmplat ministrului 
sănătăţii si multor altor persoane. Această lichidare la 
scară largă a potentialelor ameninţări interne a început 
odată cu domnia lui Saddam. Nu la mult timp după ce 
preluase puterea, Saddam le-a ordonat inaltilor săi 
oficiali să ia personal parte la execuţia a cinci sute de 
membri ai Partidului Comunist lrakian. O alta 
demonstraţie timpurie de brutalitate a avut loc în 1979, 
când a ordonat execuţia a 21 de demnitari în care nu 
avea încredere. 

Acesta este momentul în care unii observatori au 
atribuit comportamentul lui Saddam unei simple 
„nebunii“. Dar răutatea nu este același lucru cu 
nebunia. Să explici răutatea extraordinară, fără a 
invoca nebunia, poate fi un demers riscant. Așa cum a 
scris Erica Goode în articolul său din The New York 
Times „Lumea, de la Stalin la Saddam. S-a dus și teoria 
cu nebunia“: „Psihanaliza liderilor politici este o 
afacere riscantă, iar psihiatrii sunt primii care atrag 
atenţia că, fără cercetări ample sau contact personal cu 
domnul Hussein, nimic nu se poate spune cu 
certitudine despre structura sa psihologică. Dar ceea ce 
se ştie deja despre domnul Hussein este sugestiv, spun 


psihiatrii“! lată ce se știe despre Saddam Hussein: 
caracteristicile personalității sale ilustrează gama de 
trăsături întunecate acum atât de familiare în cazul 
celor mai abjecte figuri politice autoritare: 
machiavelism, paranoia, complex mesianic, narcisism 


şi psihopatie. 


Machiavelismul 


Saddam a demonstrat caracteristica extremă de 
egocentrism a machiavelicului. Interesul personal este 
atât de mare, încât concepte precum corectitudinea, 
etica și moralitatea au o valoare mică sau inexistentă 
pentru Saddam si pentru cei ca el. Acești oameni vor 
minţi, vor înșela, vor manipula și vor profita de oricine, 
dacă acţiunile lor le vor aduce beneficii și-i vor ajuta să- 
şi atingă obiectivele. 

Un astfel de egocentrism extrem, cel puţin la 
dictatori precum Saddam, nu prea a lăsat loc pentru 
formarea unor perspective sofisticate asupra vieţii. În 
afară de studiile în Egipt si o singură vizită în Franţa, 
Saddam a avut foarte puţine experiențe directe cu 
străinii. Această ignoranță adeseori l-a dezavantajat, 
când a avut de-a face cu alte naţiuni. De fapt, greșelile 
sale de calcul au condus, în cele din urmă, la căderea 
lui, când Statele Unite și aliaţii lor au invadat Irakul, în 
2003, folosind falsa ameninţare a armelor irakiene de 
distrugere în masă drept scuză. Machiavelismul lui 
Saddam, disponibilitatea de a face orice pentru a 
obține ce voia, era în strânsă legătură cu celelalte 
trăsături psihologice, inclusiv cu imaginea grandioasă 
despre sine și îndârjirea cu care credea că era un 
conducător cum nu mai era nimeni altul. Acest lucru 
nu i-a permis să aibă empatie pentru victimele sale sau 
pentru oricine altcineva. 


Paranoia 


Machiavelismul lui Saddam a contribuit direct la o altă 
caracteristică importantă a psihologiei sale: paranoia. 
Comportamentul său criminal era indus de o logică 
circulară, teribilă, necruțătoare. L-a dat jos pe fostul 
președinte al Irakului. Era conștient că așa ceva i se 
putea întâmpla și lui, așa încât a ucis pe oricine bănuia 
el că reprezenta o ameninţare. Cu siguranță, nu ar fi 
lăsat nepedepsit un astfel de comportament. Prin 
urmare, era convins — pe bună dreptate — că și alţii ar fi 
încercat să se răzbune. Acest lucru a dus la uciderea 
unui număr mare de irakieni. Perspectiva lui criminală 
şi paranoica este de înțeles, dar și-a făcut-o cu mâna 
lui. Faptul că era atât de preocupat să nu fie omorât l-a 
făcut nesigur. La fel ca Stalin, a încercat să facă fata 
nesigurantei și amenințărilor, lichidându-i pe cei 
despre care credea că reprezentau o ameninţare, fie 
reală, fie nu. 

După cum spunea Saddam in 1979: „Știu că există 
zeci de oameni care complotează să ma omoare, si 
acest lucru nu este greu de înțeles. La urma urmei, nu 
am făcut-o și noi, nu am preluat puterea, complotând 
împotriva predecesorilor noștri? Cu toate acestea, sunt 
mult mai deștept decât ei. Știu că există oameni care 
plănuiesc să mă omoare cu mult timp înainte ca ei să se 
gândească măcar la asta. Acest lucru îmi permite să-i 
descopăr înainte ca ei să aibă cea mai slabă șansă de a 
mă lovi“. 

Zilnic, i se pregătea masa în locuri diferite de pe tot 
cuprinsul Irakului. Își închipuia că așa era mai greu să 
fie otrăvit, deoarece complotiștii nu ar fi știut unde ar fi 
ales el să mănânce. Alegea bărbaţi de aceeași statură și 
constituţie ca si el și-i punea să facă operaţii estetice, ca 
să semene și mai mult cu el, în ideea că acele sosii ar fi 
creat confuzie printre potenţialii asasini. 


Complexul mesianic 


La fel ca Hitler, Saddam avea un complex mesianic. Se 
credea excepţional, un jucător cu adevărat special în 
istoria lumii. A și spus la un moment dat: „Saddam este 
Irakul și Irakul e Saddam“. A crezut sincer că era menit 
să aibă un destin măreț. A crezut sincer că era un om 
mare, și nu doar un dictator nemilos, care ucidea pe 
oricine îl ameninţa sau îl nemultumea profund. 


Narcisismul 


Saddam admira personajele istorice puternice — 
precum Nabucodonosor, regele Babilonului şi 
cuceritorul Ierusalimului în anul 586 î.Hr., sau Saladin, 
conducătorul musulman care a recucerit Ierusalimul 
de la cruciați în 1187 — și se includea printre ele. De 
asemenea, s-a identificat cu popularul lider egiptean 
Gamal Abdel Nasser, cu dictatorul cubanez Fidel 
Castro și cu dictatorul comunist chinez Mao Zedong. 
Ca și Mao, Saddam a încurajat expunerea unor 
portrete și statui uriașe, care-l reprezentau în locuri 
publice. 

Un exemplu al modului în care narcisismul extrem al 
lui Saddam i-ar fi putut afecta judecata s-a văzut după 
invazia Kuweitului. Deoarece se credea un lider 
exceptional și măreț, a presupus, pesemne, că si 
celelalte naţiuni arabe îi impartaseau opiniile. La urma 
urmei, măreţia lui era evidentă pentru el și pentru 
oamenii de care se înconjurase. Saddam a fost surprins 
când invazia lui a fost criticată de lumea arabă. 


Trăsături psihopatice 


Saddam a manifestat, de asemenea, semne clare de 
psihopatie. S-a remarcat printr-o paletă întreagă de 
trăsături de personalitate, cum ar fi lipsa conștiinței, 
lipsa remușcărilor și lipsa empatiei. La fel ca mulţi 
indivizi psihopati, putea simula îngrijorarea si empatia, 
dar acţiunile sale îi dezvăluiau adevărata natură. Și, ca 


multe alte persoane cu psihopatie, avea tendinţa de a-i 
vedea pe cei apropiaţi, familia sa si consilierii, mai 
degrabă ca pe niște bunuri decât ca pe niște indivizi cu 
drepturi proprii. Loialitatea era esenţială pentru 
Saddam, dar asta era valabil doar într-o direcție. 
Oricine putea fi oricând sacrificat, dacă Saddam îl 
bănuia de lipsă de loialitate, pe bună dreptate sau nu. 

Nu toți oamenii cu trăsături psihopatice sunt 
violenti, dar persoanele violente, ca Saddam, sunt 
adesea vinovate de agresiune cu ţintă. Cu alte cuvinte, 
el a planificat majoritatea acţiunilor sale violente, 
pentru a-și atinge un scop. Opusul agresiunii 
instrumentale este agresiunea reactivă, un act violent 
ca răspuns la o provocare semnificativă sau la o ame- 
nintare reală. 

Agresiunea instrumentală este ilustrată perfect de ce 
i-a făcut Saddam ministrului sănătăţii, care, așa cum 
am descris la începutul acestui capitol, îi sugerase să 
renunţe temporar la putere, o insultă gravă pentru un 
tiran paranoic, narcisist și psihopat. 

Un alt exemplu de agresiune instrumentală, plină de 
cruzime, a avut loc la doar câteva zile după ce Saddam 
obținuse președinția Irakului. În timpul unei întâlniri a 
liderilor partidului Baas, arogant, el savura un trabuc și 
citea cu voce tare numele celor pe care-i suspecta de a- 
i fi dușmani. Acuzatii au fost escortati afară din incintă. 
Apoi i-a obligat pe înalții oficiali ai partidului, care 
supravietuisera epurării, să formeze echipe de execuţie 
şi să-i împuște pe 21 dintre nefericitii lor colegi. O 
filmare din timpul epurării îl arată foarte mulțumit, 
deoarece tocmai își demonstrase puterea îngrozitoare 
si lipsa completă de omenie. 

Trei ani mai târziu, a ordonat să fie uciși peste trei 
sute de ofițeri din armată. Este posibil ca victimele 
respective să se fi îndoit de autoritatea și competenţa 
lui militare. Nici chiar membrii „de încredere“ ai 
cercului său, alcătuit în mare parte din rude și 
camarazi apropiaţi, nu erau în siguranţă. Prietenul său 


din copilărie, care îi era si cumnat, a murit într-un 
accident suspect de elicopter; de asemenea, Saddam a 
aprobat uciderea ginerilor săi, după ce aceștia fugiseră 
iniţial din ţară, ca să-și salveze viaţa, și se întorseseră 
doar fiindcă li se promisese că erau în siguranţă. 

Scriitorul si jurnalistul Said K. Aburish i-a luat o 
serie de interviuri lui Saddam. El a observat lipsa de 
conștiință și de remușcări tipică oamenilor cu 
personalitate psihopatică. După ani de întâlniri cu 
dictatorul, Aburish a ajuns la concluzia că Saddam nu 
avea „niciun fel de ideologie. Acesta este cel mai 
important lucru de reținut despre Saddam Hussein... A 
vrut să ducă Irakul în secolul XX. Dar, dacă asta 
însemna să elimine 50% din populaţia Irakului, el era 
dispus s-o facă“? În acest sens, Saddam a semănat 
foarte mult cu Mao. Astfel de agresiune instrumentală, 
combinată cu lipsa de empatie, de remușcări și de 
conștiință, reprezintă trăsături importante ale minții 
cuiva cu o formă severă de psihopatie. 

Printre trăsăturile psihologice ale lui Saddam nu se 
număra impulsivitatea excesivă, care se observă adesea 
la multi indivizi psihopati. El se putea stăpâni, dacă mai 
trebuia să atingă un scop. Persoana cea mai importantă 
era el însuși, așa încât își putea controla 
comportamentul, pentru a-și vedea împlinit un 
obiectiv. A reușit să facă acest lucru, până când Statele 
Unite i-au invadat tara, pe baza afirmațiilor false și 
inexacte că Saddam ar fi avut arme de distrugere în 
masă — chimice, biologice și/sau nucleare — si că era 
aliat cu Osama bin Laden și organizaţia teroristă Al- 
Qaeda. 

Până când a fost capturat de trupele invadatoare 
americane, în 2003, judecat și spânzurat în decembrie 
2006, Saddam a fost — la fel ca Stalin - un 
„supravieţuitor“ care s-a pus mereu pe primul loc. 
Stalin a fost un model pentru Saddam, care colectiona 
cărți despre dictatorul sovietic și și-a bazat multe 
dintre strategiile folosite pentru a se menţine la putere 


pe exemplele lui Stalin. Ambii ucigași în masă s-au 
născut în familii sărace, ambii și-au croit drum pe 
scările ierarhice ale partidelor respective, până când au 
fost suficient de puternici să preia controlul complet. 
Ambii au făcut eforturi feroce să-și modernizeze țările 
înapoiate. Ambii au ucis frecvent și fără remușcări. 

Saddam trăia și mânca bine, în timp ce, sub 
sancţiunile impuse de Statele Unite si alte tari, 
compatrioţii săi sufereau din cauza lipsei de hrană și 
medicamente. A început războaie cu ţările vecine, Iran 
si Kuweit, dar a reușit să supraviețuiască înfrângerilor 
care au rezultat din aventurile lui externe. Saddam s-a 
pus întotdeauna pe primul loc; propria supravieţuire a 
contat cel mai mult pentru el. Tot ce a făcut, a fost 
pentru el însuși. Această perspectivă este în 
concordanţă cu narcisismul său, care se îmbina cu 
credinţa că avea un drept special de a conduce Irakul. 

Psihologul Jerrold Post, care a înfiinţat Centrul CIA 
pentru Analiza Personalitatii și a Comportamentului 
Politic, a recunoscut acest complex mesianic la 
Saddam. Post l-a analizat pe Saddam pentru CIA și a 
conchis că avea o combinaţie de trăsături, inclusiv 
„ambiția mesianică de a obţine putere nelimitată, 
absenţa conștiinței, agresivitate fără restricţii și o 
perspectivă paranoică — ceea ce-l face pe Saddam 
foarte periculos“ Așadar, Saddam era un narcisist 
malign. 


Narcisismul malign, o versiune deosebit de 
periculoasă a narcisismului 


Psihanalistul si filozoful Erich Fromm a fost primul 
care a descris narcisismul malign; a spus că e 
»chintesenta răului“. El a introdus termenul în cartea sa 
din 1964, The Heart of Man (nima omului). Fromm 
credea, în mod idealist, că tehnicile psihanalitice ar 
putea fi aplicate problemelor care afectează societăţile 
şi că această abordare ar putea duce la o societate 


„sănătoasă“ din punct de vedere psihic. În The Heart of 
Man, el a susţinut că societatea industrială din secolul 
XX și accentul pe consumerism au făcut ca oamenii să 
se înstrăineze și să se îndepărteze de un sine sănătos. 
Experienţa și istoria sugerează că nu este clar dacă eul 
animalului uman este în mod natural bun. Specia este 
supusă unor presiuni evolutive, care par să fi creat 
variaţii mari în comportamentul uman, în ceea ce 
priveşte atribute precum empatia și altruismul. În orice 
caz, necesitatea unei etichetări de tipul narcisismului 
malign există în continuare. 

La douăzeci de ani după ce l-a folosit Fromm, 
termenul a apărut la psihiatrul Otto Kernberg, în 
volumul Severe Personality Disorders (Tulburări grave 
ale personalităţii). Cât de severă este această tulburare 
devine mai clar când este citită lista scurtă a 
principalelor caracteristici ale sindromului.” 

Narcisismul malign este legat de tulburarea de 
personalitate narcisistă, dar ea se află pe un cu totul alt 
palier în ceea ce priveşte gravitatea sa. Are 
caracteristici comune cu TPN, precum grandomania, 
lipsa de empatie, egocentrismul și sensibilitatea 
extremă la critici, dar include și alte trăsături care fac 
din narcisismul malign un diagnostic devastator 
pentru o personalitate politică. Acestea includ 
comportamente agresive sau antisociale, paranoide și 
ceea ce psihanaliștii numesc „comportamente sadice 
ego-sintonice“.  („Ego-sintonic“ este un termen 
psihanalitic care înseamnă, în acest caz, că persoana nu 
se simte în niciun fel vinovată pentru actele sale sadice, 
fiindcă acestea sunt în concordanţă cu personalitatea 
ei. Nu sunt deranjate, pentru că li se par fapte naturale, 
complet acceptabile.) Această realitate terifiantă 
sugerează că există o problemă mai mare decât 
înstrăinarea faţă de societate si de adevăratul sine. 
Actele sadice ego-sintonice au fost observate la copiii 
cu probleme, cu mult timp înainte ca efectele unei 


economii industrializate si orientate către 
consumerism să le influențeze semnificativ. 

La fel ca la multe personalități narcisiste, psihiatrii si 
psihologii cred că narcisismul malign reflectă o 
imagine de sine hiperbolizată, care încearcă să 
compenseze o nesiguranţă acută. 

Psihologii recunosc cel putin două tipuri de 
narcisiști. Tipul „fățiș“ este cel mai vizibil. Aceşti 
oameni au o viziune grandioasă evidentă asupra lor, 
sunt agresivi, profită de alții, își doresc si caută in mod 
activ atenţie și laudă. Tipul „ascuns“ este supărăcios și 
adesea se simte anxios, neglijat sau nerespectat. 
Sentimentele de persecuție pot fi atât de puternice, 
încât să conducă la iluzii. (Unele studii sugerează că o 
bună parte dintre atacurile cu arme în școli sunt 
realizate nu atât de indivizi cu un respect de sine 
scăzut si niveluri ridicate de nesiguranţă, ci de 
narcisiști care se cred superiori celorlalți. Dacă s-ar 
confirma o asemenea ipoteză, astfel de indivizi ar 
ilustra legătura între narcisism, agresiune și violență.) 

Persoanele cu narcisism malign au simptome 
evidente. 

Acești indivizi sunt extrem de sensibili și nu răspund 
bine la critici. Criticii lui Stalin, Mao, Gaddafi și 
Saddam Hussein adeseori au plătit cu închisoare și 
tortură — si prea des cu viata — pentru faptul că nu au 
apreciat cum se cuvine acest lucru. 

Termenul pare să rezume destul de precis 
personalitatea anormal de periculoasă a lui Saddam 
Hussein. Narcisismul malign nu este descris in 
manualul enciclopedic pe care-l folosesc majoritatea 
psihiatrilor și psihologilor pentru diagnosticarea 
tulburărilor mintale si de personalitate, DSM-S. Totuși, 
această paletă de trăsături de personalitate este 
frecvent folosită pentru a descrie comportamentul 
dictatorilor. Psihiatra Carrie Barron, de la Universitatea 
Columbia, enumeră câteva trăsături caracteristice ale 
narcisismului malign’: 


. Trăsături narcisiste 

„ Sentimente de indreptatire 
. Lipsa conștiinței 

„ Sadism 


1 

2 

3 

4 

5. Egocentrism 

6. Regresie 

7. Grandomanie 

8. Paranoia 

9. Tendinţă de distrugere 

10. Manipulare 

11. Proiectie (În unele cazuri, când Saddam acuza 
oameni nevinovaţi că ar fi conspirat împotriva lui, 
își dovedea paranoia. În alte cazuri, acest 
comportament dezvăluia tendinţa de a proiecta 
sau atribui propriile intenţii de amenințare asupra 
altor persoane.) 


Dictatorii cu narcisism malign doresc adeseori 
puterea totală, nu ezită să exercite puterea și au o 
viziune paranoică asupra lumii. De obicei, identifică și 
dau vina pe cei din afară ca fiind dușmani, pentru a-și 
aduce laolaltă supușii. 

„Combinația de paranoia subtilă, lipsa de conștiință 
si sadism la narcisiștii maligni îi face pe acești indivizi 
înfricoșători, periculoși și nemilosi“, scria Carrie 
Barron. „Pentru că nu au interiorizat capacitatea de a 
se înfrâna, răzbunarea pentru agresiunile imaginare 
poate fi crudă, excesivă și de neînțeles. Dorinţa lor de a 
umili si a distruge poate fi extrema“ 

Indivizii cu narcisism malign se străduiesc adesea să 
reușească în domeniile pe care și le aleg, dar ceea ce-i 
motivează este să dobândească recunoaștere și laude. 
Se pare că dedică atât de mult din energia lor 
intelectuală gândindu-se la ei și la nevoile lor, încât 
intelectul lor e destul de superficial. Iar asta concordă 
cu convingerea lor că sunt superiori. Fiind superiori, 
ideile, impresiile și judecatile lor sunt superioare. De ce 
ar avea nevoie de cunoștințe aprofundate, furnizate de 


alții sau citite din cărţi, dacă cele mai bune răspunsuri 
le vin ușor, datorită intelectului lor superior? De ce ar 
trebui să se deranjeze să studieze și să se informeze din 
cărţi, dacă ideile lor sunt atât de bune? 

Normele sociale de comportament nu-i 
impresionează și nu le îngrădesc comportamentul 
oamenilor cu narcisism malign. Minciuna este adesea, 
pentru ei, a doua natură. Dacă, după cum se crede, unii 
au o imagine de sine fragilă, minciuna îi ajută să 
întărească felul în care vor să fie priviți de ceilalți. 
Problemele etice asociate cu minciuna sunt 
nesemnificative în comparație cu importanța pe care o 
au în protejarea imaginii de sine a narcisistului. 
Minciunile servesc drept instrumente de propagandă, 
pentru a le arăta că nu este niciodată vina lor, că au la 
fel de mult succes și sunt la fel de mareti, precum isi 
doresc cu disperare să fie, în ciuda probelor contrare. 

Dacă atingerea unui scop necesită încălcarea legii, 
legea nu este un obstacol. Poate părea că le pasă de 
membrii cercului lor de apropiați, și le vor arăta 
loialitate, câtă vreme servește intereselor lor. Îi vor 
trăda însă chiar și pe cei mai loiali adepţi, pentru a se 
proteja. 

Elementul psihopatic al narcisiștilor maligni explică 
dorinţa lor de a utiliza orice mijloace necesare, pentru 
a obţine ceea ce doresc. Violenţa este întotdeauna o 
opţiune, la fel ca represiunea, încarcerarea în masă, 
tortura si, în cazul lui Stalin și Mao, indiferența fata de 
suferința a milioane de oameni care mor prin 
înfometare ca urmare a politicii lor. 


Moștenirea lui Saddam 


Timp de nouă luni după invazia americană în Irak, 
Saddam a reușit să se ascundă de armata de ocupaţie. 
În cele din urmă, a fost găsit într-un adăpost subteran 
camuflat, săpat la o adâncime de doi metri și jumătate, 
în curtea unei ferme din Tikrit, căminul său tribal. 


Ascunzătoarea era dotată cu un put de ventilaţie și a 
fost foarte greu de detectat. Tikritul, în mod ironic, 
fusese ocupat de cincisprezece mii de soldaţi 
americani, dar dictatorul răsturnat a fost găsit doar 
pentru că garda lui de corp le-a dezvăluit 
interogatorilor exact locul unde se afla. 

În timpul procesului, Saddam a insistat că el încă era 
conducătorul Irakului: „Eu sunt Saddam Hussein al- 
Majid, preşedintele Republicii Irak“, a declarat el 
sfidător. „Sunt încă președintele Republicii, și ocupaţia 
nu-mi poate lua asta“ A fost judecat și condamnat 
pentru infracțiuni contra umanităţii. Când a fost 
spânzurat, sâmbătă 30 decembrie 2006, un judecător a 
spus că nu arătase niciun fel de teamă de spân- 
zurătoare. Un alt martor l-a descris ca fiind un om 
frânt, cu teamă în privire. Înregistrarea audio a 
execuţiei arată că a fost sfidător până la capăt. 

Cele câteva realizări ale lui Saddam, desigur, nu pot 
compensa niciodată răul pe care l-a făcut. Deși a 
îmbunătăţit infrastructura Irakului, după ce a venit la 
putere, și a ajutat multi copii să aibă acces la educaţie, 
un progres fata de președinții irakieni anteriori, el a 
creat și o societate de coșmar, în care guvernul său ii 
recompensa pe copiii care informau poliția secretă, 
dacă părinţii lor criticau regimul. Saddam s-a făcut 
responsabil de moartea a sute de mii de oameni din 
tara sa si din țările vecine. Vanitatea lui și dorinţa de 
putere si de a fi respectat au provocat suferinţe 
incomensurabile poporului său. Ne-a arătat trăsături 
întunecate comune multor tirani. Chipul său este însăși 
definiţia narcisismului malign. 

Un tip de narcisism mai puţin malign este comun 
altor profesii decât aceea de „dictator“. Unii narcisiști 
pot fi atrași de o activitate care le oferă ocazia de a fi 
remarcati, de a fi centrul atenţiei. Politica este unul 
dintre aceste domenii. 


Capitolul 10 . Aici nu se poate 
întâmpla 


— Stati asa, să vină Buzz la putere, atunci să vedeți 
dictatură fascistă! 

— Prostii! Prostii! pufni Tasbough. Asta nu se poate 
întâmpla aici, în America, nu e posibil! Suntem 
o tara de oameni liberi. 

— Răspunsul la afirmația dumitale, interveni Doremus 
Jessup, dacă-mi este cu iertare, domnule Falck, 
este: cum naiba să nu se poată? Nu există țară 
pe lume care să poată deveni mai isterică — da, 
sau mai nesuferita — decât America. 

Sinclair Lewis, It Can't Happen Here! 


Romanul lui Sinclair Lewis It Can't Happen Here (Aici 
nu se poate întâmpla) descrie un viitor distopic pentru 
Statele Unite. A fost inspirat de o ameninţare reală a 
dictaturii, percepută de Lewis și de alţii în timpul Marii 
Crize. Pentru unii dintre cei mai severi critici ai lor, 
președintele Donald Trump și actualul și fostul său 
grup „numai bun“ de consilieri conservatori, 
antiimigranti, reprezintă o ameninţare similară, clară și 
prezentă.” Astfel se poate explica și creşterea vânzărilor 
romanului lui Sinclair Lewis în jurul datei la care 
domnul Trump a fost ales președinte de Colegiul 
Electoral. 

La fel ca în cazul multor romane de gen, inclusiv 
mare parte din literatura stiintifico-fantastica scrisă in 
a doua jumătate a secolului XX, acţiunea din It Cant 
Happen Here este mai importantă decât dezvoltarea 
personajelor sau stilul literar. Sinclair Lewis a scris 
romanul în patru luni, sperând să-l termine și să-l 
publice la timp, ca să influenţeze alegerile prezidenţiale 
din 1936. Laureatul Premiului Nobel pentru Literatură 


credea că democraţia fusese amenințată, în anii 
anteriori acelor alegeri, de ambițiile unui demagog care 
deţinea o funcţie înaltă în statul american, senatorului 
Huey Long. 

Povestea despre oroarea ca un președinte fascist să 
fie ales în Statele Unite a fost inspirată de mai multe 
figuri politice, pe lângă senatorul din onorabilul stat 
Louisiana. Evident, l-a avut ca sursă de inspirație pe 
Hitler. Dar ascensiunea lui Hitler, dorința sa de a face 
din nou Germania mare, antisemitismul său și 
promisiunea de a răzbuna termenii duri impuși Patriei- 
Mamă, idealizate, prin Tratatul de la Versailles din 
1919 nu au avut o influență mai mare decât demagogia 
pe care a observat-o în propria ţară. Sinclair Lewis 
include în cartea sa o referire la Huey Long, care 
devenise, într-adevăr, „monarh absolut în Louisiana“. 
Long a fost modelul de necontestat pentru personajul 
din roman, demagogul Berzelius („Buzz“) Windrip. 

Afirmația protagonistului, editorul de ziar Doremus 
Jessup, cum că Statele Unite sunt predispuse la isterie 
este greu de contracarat. Maniera în care Huey Long s- 
a ridicat in politica locală din Louisiana, ajungând 
guvernator, apoi senator american, avea elemente de 
isterie. Long, ca și personajul fictiv Windrip, şi-a atras 
susținători, imbunatatind viata multor cetățeni săraci 
ai acestui stat sudic. La fel ca Saddam Hussein, el a 
construit drumuri și şcoli, a îmbunătăţit asistenţa 
medicală pentru numeroși oameni. Mulţi dintre cei 
care au beneficiat i-au devenit adepţi devotați. Inspirat 
de sprijinul fanilor săi, Long a tras tot felul de sfori, 
pentru a obţine controlul asupra numeroaselor agenţii 
de stat. S-a autoproclamat autoritatea investigativă 
principală în stat. A aprobat un proiect de lege, care a 
legalizat arestarea fără mandat a cetăţenilor de către 
poliţie. A promovat o legislaţie concepută să-i afecteze 
pe proprietarii de ziare care-l criticau. A exploatat 
sentimente rasiste extreme în Louisiana, acuzându-și 


oponenții că ar fi avut origini afro-americane, acuzaţii 
menite să-i stârnească pe rasiști. 

După ce a fost ales în Senat, Kingfish — „Regele- 
Pește“ —, cum era cunoscut Long de numeroșii săi 
admiratori, viza președinția Statelor Unite. Planul de a 
duce stilul său dictatorial de guvernare la nivel național 
s-a încheiat, când a fost împușcat pe holul clădirii 
Capitoliului de Stat din Louisiana, din Baton Rouge, pe 
10 septembrie 1935. Se poate ca gloantele care l-au 
lichidat să fi fost trase de Carl Austin Weiss, un medic 
orelist, care nu încălcase niciodată legea până atunci. 
Socrul lui Weiss, un judecător pe nume Benjamin Pavy, 
fusese victima calomniilor lui Long — zvonuri 
perpetuate de acesta, potrivit cărora în familia 
judecătorului ar fi existat copii negri. Astăzi, un astfel 
de zvon ar fi privit cu indiferenţă, poate mai puţin din 
partea persoanelor prejudiciate. Totuşi, ignoranta 
rasistă era atât de puternică în Sudul profund în anii 
'30 (şi, din păcate, mult timp după aceea, în toată tara), 
încât un astfel de zvon, răspândit de guvernator, putea 
să distrugă aproape sigur cariera judecătorului, în 
beneficiul lui Huey Long. 

Există o explicaţie alternativă legată de moartea lui 
Long. Câţiva legiști, la decenii după eveniment, au 
venit cu teoria că Long ar fi fost împușcat de propriile 
gărzi de corp. Ei sugerează că acestea au reacționat 
excesiv si și-au împușcat accidental șeful, când Weiss s- 
a apropiat de senator. Weiss avea o armă, dar multi 
oameni purtau în mod obișnuit arme asupra lor, în 
Louisiana acelor vremuri. Este posibil ca medicul să se 
fi apropiat de Long, ca să-l lovească sau să-l înfrunte. În 
orice caz, Weiss a murit pe loc, după ce a fost împușcat 
de 61 de ori, după estimările ulterioare.? Long a murit 
două zile mai târziu, la spital. Sinclair Lewis ar fi fost, 
fără îndoială, de acord că Statele Unite „au scăpat ca 
prin urechile acului“ de dictatură, când a murit 
Kingfish, chiar dacă modelul aceluia nu a murit. 


O altă ameninţare la adresa democraţiei, pe vremea 
lui Sinclair Lewis, era părintele Charles Coughlin. 
Acesta a jucat un rol proeminent printre comentatorii 
radiofonici furibunzi, care stârneau populaţia, în 
timpul vieţii scriitorului. Acest preot romano-catolic 
antisemit a câștigat un număr mare de ascultători 
loiali. Discursurile lui ar fi putut rivaliza cu cele ale lui 
Hitler, prin intensitatea lor emoțională și bombastică. 

„Am trăit să vedem ziua în care copii moderne ale lui 
Shylock s-au îngrăşat si îmbogăţit, sunt lăudate si 
divinizate“, a declarat Coughlin într-unul dintre 
discursurile lui furibunde tipice, „pentru că au 
perpetuat vechiul păcat al cămătăriei sub haina 
modernă de om de stat!“ 

Pe măsură ce opiniile lui Coughlin alunecau și mai 
mult spre extrema dreaptă politică, președintele 
Franklin Roosevelt, pe care preotul îl sustinuse odată, a 
devenit, în viziunea lui Coughlin, un instrument al 
bancherilor evrei internaționali. Dictatorii fascisti 
Adolf Hitler și Benito Mussolini au devenit modele 
demne de respect. Credea că cei doi amici dictatori 
ofereau soluţii binevenite la problemele create de 
capitalism. Acest om al lui Dumnezeu a vorbit la radio 
de la începutul anilor '30 până în 1942, când superiorii 
săi din Biserica Catolică i-au ordonat, în cele din urmă, 
să înceteze să-și mai transmită diatribele învrăjbitoare. 


„Activităţi antiamericane“ 


Daca Sinclair Lewis și-ar fi scris romanul cincisprezece 
ani mai târziu, ar fi putut include un alt exemplu de 
isterie americană. Pe lângă Huey Long și părintele 
Coughlin, ar fi putut face aluzie la istoria tulburătoare a 
lui Joseph McCarthy. Senatorul junior? de Wisconsin si 
consilierul său, Roy Cohn (avocatul personal favorit al 
preşedintelui Trump, când acesta era încă la 
începuturile carierei sale de om de afaceri), au fost 
responsabili, în anii '50, pentru o mare parte din isteria 


cu privire la ameninţarea comuniștilor ascunși din 
Statele Unite. Acuzatiile adesea nefondate și 
iresponsabile ale lui McCarthy și Cohn au exploatat și 
au contribuit la o adevărată „panică roșie“. Cei doi au 
distrus cariere și și-au împins victimele la sinucidere. 
Sute de persoane au fost închise sau deportate. Între 
zece si douăsprezece mii de oameni și-au pierdut 
locurile de muncă * Atât de traumatizant a fost calvarul 
„panicii roșii“ pentru societatea americană și atât de 
lipsit de etică era comportamentul lui McCarthy și 
Cohn, încât termenul mccarthyism este acum folosit 
pentru a descrie practica de a aduce acuzaţii nefondate 
şi a recurge la intimidare, pentru a crea și exploata frica 
într-o anumită societate. 

După cum subliniază Ellen Schrecker în cartea Many 
Are the Crimes: McCarthyism in America (Multe sunt 
infracțiunile. Mccarthyismul în America), „frica de 
şomaj a fost suficientă, ca să înăbușe disidenta timp de 
aproape un deceniu“. Tot frica a făcut ca multi cetățeni 
americani să se abţină de la aderarea la orice 
organizaţie mai liberală decât Partidul Democrat sau 
de a critica guvernul. Represiunea, așa cum o vede 
Schrecker, a fost blândă, în comparaţie cu ceea ce le-au 
impus Hitler sau Stalin victimelor lor. Și totuși, isteria 
creată de „panica roșie“ si rautatile susținătorilor lui 
Joe McCarthy fata de cei pe care-i intimidau nu ar fi 
deplasate într-o posibilă versiune „actualizată“ a 
romanului lui Sinclair Lewis. 

Printre alte situaţii jenante din istoria americană se 
numără semnarea de către președintele John Adams, în 
1778, a legilor privind străinii si rebeliunea. Acestea 
includeau Legea de Naturalizare și Legea Prietenilor 
Străini. Prima făcea să le fie mai dificil imigranţilor să 
voteze, din cauza prelungirii timpului necesar pentru a 
obţine cetăţenia de la 5 la 14 ani. Exista o probabilitate 
mai mare ca imigranții să voteze împotriva partidului 
politic al lui Adams, Federaliștii. A doua lege facilita 
deportarea străinilor. 


Legea Rebeliunii era îndreptată împotriva membrilor 
Partidului Republican, pe atunci în minoritate. 
(Partidul Republican de pe vremea lui Adams semăna 
mai mult cu actualul Partid Democrat.) Această lege 
stipula ca infracțiune „defăimarea“ președintelui sau a 
Congresului, precum și rostirea sau scrierea a orice ar 
fi putut promova „ura“ fata de președinte sau Congres. 
Republicanii s-au opus, deoarece legea încălca Primul 
Amendament al Constituţiei SUA, care protejează 
dreptul la libera exprimare și la o presă liberă. Partidul 
majoritar, Federalistii, nu a fost deranjat de aceasta 
obiectie incomodă. Ei au justificat adoptarea legii, 
susținând că, potrivit normelor de drept anglo-saxon, 
deși guvernul nu poate împiedica pe nimeni să 
vorbească, sigur i-ar putea pedepsi pe cetăţeni, dacă 
partidul ar considera că vorbele acestora erau menite 
să dăuneze sau erau false. Din fericire, legea a expirat în 
ultima zi a mandatului lui Adams. Inamicul său politic, 
Thomas Jefferson, republican, i-a succedat lui Adams și 
a înlăturat ameninţarea cu prelungirea valabilitatii 
acestei legi. 

La 216 ani după ce Jefferson a preluat funcţia, 
preşedintele Donald Trump a discutat despre 
posibilitatea schimbării legilor națiunii privind 
calomnia, ca să-i fi mai uşor să dea în judecată 
jurnalişti pentru articole care, după părerea lui, îl 
nedreptateau. 

Din fericire, libertatea presei a fost recunoscută ca o 
parte-cheie a democrației de către majoritatea 
cetăţenilor americani, în ciuda sentimentelor multor 
președinți, de-a lungul anilor. Cel mai recent exemplu 
este încercarea lui Donald Trump de a submina presa 
ca fiind sursa „știrilor false“. Se aplică termenul 
articolelor si ştirilor care-l combat, îl critică sau il pun 
în discuţie pe el sau administraţia sa. Dacă strigi 
„ȘTIRI FALSE", în loc să contracarezi știrile cu fapte, 
acest lucru nu reflectă decât lenea, incapacitatea de a 
corecta greșelile cu argumente sau, cel mai alarmant, o 


decizie conștientă de a submina o instituţie al cărei 
scop este acela de a-i provoca pe cei cu autoritate. 
Ultima explicaţie reflectă o tactică folosită în mod 
curent de către dictatori. 

Hitler și propagandistii săi naziști vorbeau despre 
Lugenpresse („presa mincinoasa“) în timpul campaniei 
lui Hitler pentru o funcţie în stat. După preluarea 
puterii, Lugenpresse a dispărut, fiind înlocuită cu mass- 
media controlată de stat a lui Joseph Goebbels. Mao 
Zedong, pur și simplu, a pus capăt oricărei libertăţi 
editoriale, de îndată ce și-a învins opoziţia, forțele 
naţionaliste chineze, conduse de Chiang Kai-shek, în 
1949. Multi jurnaliști și scriitori care nu s-au 
conformat concepţiilor lui Mao și-au pierdut viata. 
Vladimir Ilici Lenin a semnat „Decretul asupra presei“ 
pe 27 octombrie 1917. A interzis efectiv mass-media 
care critica orice aspect al revoluţiei care-l răsturnase 
pe tar și-i adusese pe bolşevici la putere. Peste trei sute 
de ziare au fost închise, în decurs de doi ani. Sub Stalin, 
controlul presei a fost si mai bine organizat.” 

Desigur, subminarea libertăţii presei nu-şi are locul 
într-o democraţie sănătoasă. Ceea ce trebuie să existe, 
într-o democraţie sănătoasă, este prezentarea de 
dovezi care contracarează criticile si susțin punctul de 
vedere al cuiva. Insultarea jurnaliștilor, când relatează 
de la mitinguri la care au participat susținători loiali, 
urmează liniile directoare ale lui Joseph Goebbels 
pentru catalogarea presei libere ca Lugenpresse, mai 
degrabă decât tradiția democratică de a permite unei 
prese libere să conteste comportamentul și deciziile 
aleşilor. La urma urmei, acesta e rolul presei in 
democraţia americană. 

Madeleine Albright arată clar că nu-l consideră pe 
Donald Trump fascist, dar a declarat pentru The 
Commonwealth Club că, după părerea ei, „este cel mai 
nedemocratic preşedinte din istoria americana 
modernă“ și că el „nu recunoaște importanţa presei sub 
nicio formă. Mă uimește faptul că el consideră presa 


dușmanul oamenilor, pentru că o presă liberă nu este... 
inamicul democratiei“® 

Efortul de a submina rolul presei libere în societatea 
americană le poate părea unora fără precedent, dar 
lucrurile nu stau chiar așa. Richard Nixon, a cărui 
preşedinţie nu s-a încheiat deloc bine pentru el, l-a 
trimis pe Spiro T. Agnew, vicepreședintele de atunci, să 
critice presa. Nixon îi privea pe jurnaliști ca pe niște 
adevăraţi dușmani. Jurnalistul care-l critica își câştiga 
un loc pe „lista inamicilor“. Includerea pe listă era un 
motiv de onoare în ochii multora, deoarece preșe- 
dintele compromis se pozitionase foarte clar de partea 
greşită a legii. Nixon a demisionat, când nu s-a mai 
putut evita faptul că încercase să ascundă informaţii în 
timpul anchetei legate de scandalul Watergate. Acest 
scandal a fost expus, în mare parte, prin eforturile 
presei libere, în special ale ziarului The Washington 
Post. 

Animozitatea prezidenţială față de presă este mai 
veche decât Trump şi Nixon. Cu toate acestea, 
preşedinţii anteriori au fost oarecum mai puţin vizibili 
în încercările lor de a-i submina presei rolul de câine 
de pază al democraţiei și de critic al celor de la putere. 
Jurnalistul David Brinkley și-a amintit că preşedintele 
Franklin D. Roosevelt considera, în anii '30, că re- 
porterii ar fi trebuit să repete, pur și simplu, ceea ce le 
spunea el. Totuși, spre deosebire de Trump și de Nixon, 
Roosevelt a fost un maestru în proiectarea unei imagini 
prietenoase și, cel puţin la suprafață, a unui interes 
sincer fata de cei cu care se confrunta. Abilitatile de 
comunicare îi permiteau adeseori să farmece corpul de 
presă. Se știe că John F. Kennedy și Lyndon Johnson 
răbufneau în privat la adresa reporterilor necooperanti, 
dar comentariile lor publice și interacţiunile lor cu 
presa au fost, în general, mai discrete și mai puţin 
abrazive decât cele ale lui Donald Trump sau Richard 
Nixon. Kennedy, mai ales, îi manipula cu măiestrie pe 
jurnaliști în timpul conferințelor de presă 


prezidenţiale, folosindu-se de spiritul, farmecul și 
cunoștințele cu care se înarma, citind documentele de 
poziţie și consultându-se cu consilierii. 

În primul său an de preşedinţie, Barack Obama a 
ţinut şapte conferinţe de presă, dintre care patru la o 
oră de maximă audienţă; George W. Bush a susținut 
patru conferinţe de presă, dintre care una la o oră de 
maximă audienţă; Bill Clinton — unsprezece, respectiv 
una; George H.W. Bush — douăzeci și șapte si una; 
Ronald Reagan — șase si niciuna; Gerald Ford — patru si 
niciuna; și Richard Nixon — șase și două.” 

Până la data de 12 iunie 2018, Donald Trump a 
susținut singur două conferinţe de presă de la alegerea 
sa în funcţie și niciuna la o oră de maximă audienţă. 
Dispretul domnului Trump pentru presă și rolul 
acesteia în societatea americană ar putea explica parțial 
ezitarea de a se supune întrebărilor despre politicile și 
cunoștințele sale cu privire la probleme importante 
pentru publicul american. O altă explicaţie ar putea fi 
aversiunea sa declarată fata de lectură, un obicei care i- 
ar oferi resursele necesare, pentru a răspunde cu 
autoritatea celui care stăpânește bine subiectele de 
interes. Din punct de vedere politic, domnul Trump 
poate apela la baza sa de simpatizanți mai mult prin 
organizarea de mitinguri de susținere si evitând situaţii 
precum conferințele de presă, în care să poată 
demonstra că înţelege fundamentul și implicaţiile po- 
liticilor sale. La nivel personal, acest comportament 
este în concordanță cu o personalitate narcisistă — 
orice critică venită din partea presei este inacceptabilă 
pentru o persoană cu o imagine de sine dependentă de 
părerea favorabilă a celorlalţi. La nivel politic, este util, 
pentru a evita efectele negative ale unor critici care ar 
putea slăbi imaginea liderului și ar submina puterea. 

Însă aceste speculaţii au fost spulberate pe măsură ce 
s-au apropiat alegerile parţiale din 2018. Președintele 
Trump a început să accepte întrebări de la presă, în 
diferite situaţii. Deși nu susținea multe conferințe de 


presă oficiale regulate, și-a făcut timp totuși să 
răspundă la aproape trei sute de întrebări din partea 
reporterilor în perioada 7—18 octombrie. Analiştii de la 
ABC News au observat că a răspuns la mai multe 
întrebări decât oricare alt președinte, într-o perioadă 
mai scurtă de două săptămâni. 


Preocupare profesională 


Cand am redactat schiţa iniţială a acestei cărți, nu am 
inclus referinţe la niciun preşedinte al Statelor Unite. 
SUA nu au avut un lider fascist sau dictatorial, de la 
fondare până în 2018, incluzând aici Administraţia 
Trump. După cum s-a discutat mai sus, unii președinți 
si potenţiali președinți au propus legi si au folosit 
tactici utilizate în mod obișnuit în dictatură, dar presa 
şi modul în care statul american protejează acţiunile de 
control și echilibru între puterile statului au neutralizat 
în mare măsură amenințările. În ciuda acestui fapt, 
există un motiv pentru aparenta creștere a vânzărilor 
romanului semisatiric al lui Sinclair Lewis, vechi de 80 
de ani, It Cant Happen Here, după alegerile 
prezidenţiale din 2016. 

Al 45-lea președinte, Donald Trump, a stabilit un 
precedent prin punerea vocală și publică de 
diagnostice de boli mintale unor critici sau unor 
persoane cu care nu este de acord. Foloseşte un argou 
şi o terminologie nestiintifica, dar intenţia și scopul lui 
sunt clare. După cum a subliniat Amy B. Wang în The 
Washington Post, domnul Trump obișnuiește să-i facă 
în fel și chip pe cei pe care nu-i simpatizează. Printre 
apelativele folosite se numără: „nebun“, „țăcănit“, „n- 
are toate tiglele pe casă“. Le-a spus oficialilor ruși veniţi 
în vizită la Casa Albă: „Tocmai l-am dat afară pe șeful 
FBI. Era nebun de legat, vă spun, dus cu pluta“. 

La rândul lor, multe persoane au pus sub semnul 
întrebării sănătatea lui mintală, din mai multe motive. 
Incapacitatea sa de a tolera critici, răzbunarea de lungă 


durată pentru insulte sau ironii, susceptibilitatea la 
lingusire, imaginea de sine grandioasă, obiceiul de a-i 
împărți pe oameni în buni și răi, precum și alte 
caracteristici ale persoanelor extrem de narcisiste 
trezesc îngrijorarea 

Cu toţii avem un anumit grad de narcisism. La fel ca 
si alte caracteristici sau trăsături de personalitate, si 
acestea există pe lungimea unui spectru. Este 
important să se facă distincţia între trăsăturile 
narcisiste si starea mult mai gravă si amenințătoare 
numită „tulburare de personalitate narcisistă“ (TPN). 

Potrivit diferiților bloggeri și comentatori amatori, 
comportamentul lui Donald Trump poate fi explicat 
prin TPN, psihopatie, sociopatie, tulburare de 
personalitate antisocială, triada întunecată a 
trăsăturilor sau demenţă. În mod alarmant, unii 
comentatori reputați și calificați avertizează, de aseme- 
nea, cu privire la sănătatea mintală a comandantului 
suprem al SUA. Printre ei, sunt și profesioniști 
respectaţi din domeniul sănătăţii mintale. Avertizările 
lor mediatizate sunt controversate și au fost 
condamnate de psihologi și psihiatri, precum și de 
aliaţii si susținătorii politici ai domnului Trump. 

Pentru că aproape întreaga viaţă și-a dorit să fie 
subiect de stiri, domnul Trump a oferit o mulțime de 
materiale demne de luat în considerare de către autorii 
de profiluri profesioniști și amatori. Dacă alegătorii 
care l-au votat, deși în minoritate, erau extaziati de 
victoria sa surprinzătoare, mulți dintre cei care nu l-au 
votat s-au temut de ce ar putea face, ţinând cont de 
comentariile sale de la mitingurile electorale și de pe 
reţelele de socializare, în special Twitter. Erau 
îngrijoraţi de atitudinea de la mitinguri, unde sugera că 
violența ar putea fi răspunsul adecvat fata de 
contestatari, de retorica sa antiimigratie, care exploata 
temerile fata de „alţii“, intruchipati de imigranţi si de 
musulmani, precum și de afirmaţia că doar el poate 


rezolva problemele care, după părerea sa, năpăstuiesc 
tara. 

Domnul Trump recurge in mod constant la invective 
si chiar la comentarii invrajbitoare, inspirate din surse 
rasiste. Chiar dacă isi delectează suporterii cu ele, un 
asemenea comportament iconoclast și deliberat-șocant 
e de natură să-i alarmeze pe cetăţenii care-i sunt 
împotrivă. Acest fel de a fi, combinat cu semne 
incontestabile de  narcisism, le-a atras atenția 
profesioniştilor a căror misiune este să recunoască si să 
trateze persoanele periculoase. Mai mult decât orice 
candidat la preşedinţie, de când Barry Goldwater a 
candidat si a pierdut președinția împotriva lui Lyndon 
Johnson, în 1964, Trump și sănătatea sa mintală au 
devenit subiectele unei dezbateri naţionale. Acest grup 
initial mic (dar care a crescut si cuprinde mii de adepţi) 
a explicat că domnul Trump nu e doar instabil din 
punct de vedere mintal, ci reprezintă și o ameninţare la 
adresa ţării. 

La un an și jumătate după ce Donald Trump și-a 
anunţat candidatura, Judith Herman, profesoară de 
psihiatrie la Facultatea de Medicină de la Harvard, şi 
doi colegi de la Universitatea din San Francisco erau 
atât de îngrijoraţi de comportamentul preşedintelui 
ales, încât i-au scris o scrisoare președintelui Obama, 
ca să exprime „serioase îngrijorări cu privire la 
Stabilitatea mintală a preşedintelui nostru ales. 
Standardele profesionale nu ne permit să punem un 
diagnostic unei persoane publice, pe care nu am 
evaluat-o personal. Cu toate acestea, simptomele de 
instabilitate mintală — inclusiv  grandomanie, 
impulsivitate, hipersensibilitate la insulte minore sau 
critică si o incapacitate vizibilă de a distinge între 
fantezie și realitate — ne determină să punem la 
îndoială că ar fi apt pentru imensele responsabilități ale 
funcţiei. Vă recomandăm cu tărie, ca pregătire pentru 
asumarea acestor responsabilităţi, să i se facă o 


evaluare completă, medicală și neuropsihiatrică, de 
către o echipă imparţială“& 

Psihologul clinician Lynne Meyer și alti specialiști in 
sănătate mintală au susținut public faptul că Trump ar 
putea să aibă o tulburare severă de personalitate, cu 
precădere o tulburare de personalitate narcisistă. 

După cum s-a menţionat anterior, „narcisismul de zi 
cu zi“ este des întâlnit. Prezenţa sa cu moderație nu e 
nici neobișnuită, nici patologică. Deşi nu este una 
dintre „cele cinci mari trăsături de personalitate“, care 
ne definesc personalitatea (introspectie, agreabilitate, 
conștiinciozitate, stabilitate emoțională și deschidere 
către experienţe noi), narcisismul cu „n“ mic este totuși 
ceva ce recunoaștem frecvent la alţii și — dacă suntem 
sinceri și nu prea narcisisti — uneori putin si la noi 
insine. 

Donald Trump, potrivit unor observatori politici si 
experti calificati, care au facut declaratii publice, se 
califică pentru un diagnostic de tulburare de 
personalitate narcisistă, o situaţie mult mai gravă. 

Persoanele cu tulburări de personalitate nu sunt 
nebune din punct de vedere juridic. Nu sunt psihotice, 
în sensul în care poate fi o persoană care suferă de 
schizofrenie. Nu aud voci şi nici nu văd lucruri care nu 
există. Cu toate acestea, pot avea probleme grave de 
funcţionare şi/sau le pot provoca probleme 
semnificative altor persoane. 

O persoană bogată si protejată de bani, de membrii 
familiei şi de angajaţi poate avea trăsături care tin de 
narcisismul extrem sau chiar de TPN, dar, atâta timp 
cât capacitatea ei de funcționare nu este compromisă 
de trăsăturile de personalitate si atâta timp cât acestea 
nu reprezintă o ameninţare pentru alţii, nu trebuie să 
ajungă în atenţia psihiatrilor sau a psihologilor. Dar, 
când trăsăturile de personalitate satisfac cinci din cele 
nouă criterii enumerate în DSM-5 (și, desigur, 
comportamentul persoanei  impietează asupra 
capacităţii ei de a îndeplini o funcţie), diagnosticul de 


tulburare de personalitate este adecvat. Un preşedinte 
al Statelor Unite cu tulburare de personalitate 
narcisistă va reprezenta o amenințare potenţială 
pentru naţiune și pentru lume. 

Bandy X. Lee a convocat specialiști de la Facultatea 
de Medicină, Facultatea de Sănătate Publică si cea de 
Asistenţă Medicală de la Universitatea Yale, pentru a 
analiza problema. Lee este conferenţiar de psihiatrie la 
Yale, o persoană cu multă experiență și respectată, 
expertă în violență, recunoscută pe plan international. 
Cum data conferinței se apropia, Lee a explicat 
conducerii universităţii că avea să meargă singură, 
având în vedere controversa şi riscul de imagine pentru 
instituţie. Facultatea de Medicină de la Yale i-a oferit o 
aulă pentru întrunire, dar de prea mult sprijin nu s-a 
bucurat. „Sunt o paria la catedra mea“, a mărturisit ea, 
de fata cu Gail Sheehy.? 

Fara a patrona intalnirea, administratorii de la Yale 
au permis programarea vorbitorilor si intalnirea lor cu 
publicul in campus. Participarea a fost slabă, cu mai 
puţin de o sută de persoane în sală sau online. Cu toate 
acestea, printre vorbitori şi participanţi s-au numărat 
experți respectaţi, cum ar fi profesorul de psihiatrie 
James F. Gilligan de la Facultatea de Medicină a 
Universităţii din New York, Judith Herman, profesoară 
de psihologie clinică la Facultatea de Medicină a 
Universităţii Harvard, şi profesorul de psihiatrie 
Robert Jay Lifton, de la Universitatea Yale, actualmente 
pensionar. Lifton este autorul unei cărți foarte 
apreciate, The Nazi Doctors: Medical Killing and the 
Psychology of Genocide (Medicii naziști. Uciderea în 
scop medical și psihologia genocidului), în care a 
explorat psihologia medicilor care au lucrat cu naziștii 
şi rolul acestora în Holocaust. Suferințele provocate de 
traume și abuzuri, precum si psihologia agresorilor le 
sunt foarte familiare acestor experţi. 

Gilligan a spus, in fata micii adunări, că este convins 
că Trump reprezintă o ameninţare: „Am lucrat cu 


criminali și violatori. Pot recunoaşte pericolul de la o 
posta. Nu trebuie să fii expert în situaţii de risc sau să 
petreci 50 de ani studiindu-le, ca mine, pentru a şti cât 
de periculos este acest om [Trump]“.”” 

Lifton și-a explicat conceptul de „normalitate 
malignă“, care descrie situaţii prezentate ca fiind 
normale, dar, de fapt, sunt amenințătoare şi 
dăunătoare. După întâlnire, el a descris personalitatea 
domnului Trump pentru Gail Sheehy: ,Trump își 
creează propria manipulare extremă a realităţii. El 
insistă ca purtătorii săi de cuvânt să-i apere realitatea 
falsă ca fiind normală și se aşteaptă ca restul societăţii 
s-o accepte, în ciuda lipsei oricăror dovezi“. 

Psihologul John Gartner nu a fost în prezidiu, dar a 
fost prezent la întâlnire. El este un critic vocal al 
preşedintelui si profund preocupat de ameninţarea pe 
care crede că o reprezintă domnul Trump. Gartner este 
convins că președintele are „o boală mintală gravă, 
care-l face incapabil să îndeplinească în mod 
competent atribuţiile de președinte al Statelor Unite“, 
potrivit unei petiţii pe care a scris-o. Cel puţin 41 000 
de persoane au semnat petiția până în aprilie 2017. 

Gartner, psihoterapeut, şi-a exprimat răspicat opinia 
despre Donald Trump, într-un mod care-i face pe 
psihiatrii și psihologii mai prudenti să se infioare: „Mai 
grav decât că este mincinos sau narcisist, este şi 
paranoic, delirant și are o gândire grandomană, lucru 
pe care l-a dovedit din prima zi în care a ajuns 
președinte. Dacă Donald Trump chiar crede că a avut 
cea mai mare mulțime din istorie prezentă la 
inaugurare, ăsta-i delir“? 

Acesta este exact tipul de discuţie care-l îngrijorează 
pe Allen J. Frances, un psihiatru foarte apreciat. 
„Aruncarea cu termeni psihiatrici este o modalitate 
greșită de a combate atacul domnului Trump asupra 
democraţiei. El poate și ar trebui să fie denunțat 
corespunzător pentru ignoranță, incompetenta, 
impulsivitate şi pentru că urmărește să obțină puteri 


dictatoriale“, a avertizat Frances in The New York 
Times.” 


Scrisorile continuă să sosească 


În februarie 2017, 33 de furnizori de servicii de 
sănătate mintală au semnat o scrisoare, pentru a-şi 
exprima îngrijorarea cu privire la stabilitatea mintală a 
preşedintelui. Aceştia susțineau că domnul Trump 
prezenta semne că nu putea tolera disidenta sau 
opiniile care difereau de ale sale, „ducând la reacții de 
furie“. Îi lipsea şi empatia, potrivit semnatarilor. „Per- 
soanele cu aceste trăsături denaturează realitatea, ca să 
se potrivească stării lor psihologice, atacând fapte și pe 
cei care le transmit (jurnaliști, oameni de știință)“, au 
continuat semnatarii. 

În afară de asta, în scrisoare se spunea: „În cazul unui 
lider puternic, este probabil ca aceste atacuri să se 
înmulțească, deoarece mitul personal al măreției pare 
confirmat. Credem că instabilitatea emoțională gravă 
dovedită de domnul Trump prin discursul și acţiunile 
sale îl face incapabil să servească fără temeri în calitate 


de presedinte“* 


„Regula Goldwater“ sau „obligaţia de a avertiza“ 


Lee spune că ea si alti psihiatri şi psihologi care-i 
împărtășesc opiniile au „obligaţia de a-i avertiza“ pe cei 
din jur despre ameninţarea pe care cred că o reprezintă 
președintele Trump. Această obligație, explică ei, 
înlocuiește renumitul ghid publicat de Asociaţia 
Americană de Psihiatrie, cunoscut sub numele de 
„Regula Goldwater“. 

În timpul campaniei prezidenţiale din 1964, editorul 
Ralph Ginsberg a chestionat peste 12 000 de psihiatri 
despre sănătatea mintală a candidatului republican. 
Peste 1 000 de medici și-au oferit opiniile despre 
trăsăturile psihologice ale candidatului Barry 
Goldwater. Rezultatul, reflectat de titlul din revista lui 
Ginsberg, a fost: „Rezultat: 1 189 de psihiatri spun că 


Goldwater nu este apt din punct de vedere psihologic 
pentru a fi președinte!“ Diagnosticele includeau 
schizofrenia paranoida, psihoza, megalomania, 
tulburarea de personalitate paranoică și tulburarea de 
personalitate narcisistă. 

Goldwater i-a dat în judecată şi a câștigat. Asociaţiile 
medicale au condamnat demersul. Nouă ani mai târziu, 
Asociaţia Americană de Psihiatrie a emis ceea ce a 
devenit cunoscut sub numele de „Regula Goldwater“: 


„Uneori, psihiatrilor li se cere părerea despre un 
individ care se află în atenţia publicului sau care a 
dezvăluit informaţii despre sine însuși prin 
intermediul mass- mediei. În astfel de 
circumstanțe, un psihiatru poate împărtăși 
publicului din cunoștințele sale despre problemele 
psihiatrice în general. Totuși, este lipsit de etică să 
ofere o opinie profesională, cu excepţia cazului în 
care el sau ea a efectuat o examinare medicală a 
persoanei respective şi i-a fost acordată 
permisiunea corespunzătoare pentru o astfel de 
declaraţie“. 


Deşi înţelegerea bolilor mintale în rândurile 
publicului s-a îmbunătăţit fata de anii '60, tulburările 
mintale și de personalitate încă se mai confruntă cu un 
grad semnificativ de stigmatizare. Deoarece astfel de 
tulburări pot afecta capacitatea cuiva de a funcționa 
atât în privat, cât şi public, diagnosticul nu trebuie 
făcut niciodată pe repede înainte sau fără cunoştinţe 
profesioniste. 

Asociaţia Americană de Psihiatrie (APA) insistă că a 
pune un diagnostic fără efectuarea unei examinări fata 
în față sporeşte șansele ca diagnosticul să fie greșit. 
Eticheta atașată la diagnostic îi poate crea cu ușurință 
probleme subiectului diagnosticului la distanţă și 
familiei acestuia. Un diagnostic public trădează dreptul 
pacientului la confidentialitate. Și, în climatul politic 
extrem de polarizat de astăzi, poate fi respins ca fiind 


un atac politic de către o persoană aflată în tabăra 
opusă. 

Pe 9 ianuarie 2018, Asociaţia Americană de 
Psihiatrie și-a reafirmat apelul de a nu mai fi exprimate 
opinii profesionale despre persoane publice în mass- 
media. „Noi, cei de la APA, le solicităm psihiatrilor să 
înceteze furnizarea de opinii profesionale în mass- 
media despre persoane publice pe care nu le-au 
examinat, fie că este vorba despre apariţii la programe 
de stiri, în cărți sau pe rețelele de socializare. Psihiatria 
făcută din fotoliu sau utilizarea psihiatriei ca 
instrument politic este o forma de abuz inacceptabilă si 
lipsită de etică“, a declarat APA într-un comunicat de 
presă. 

APA își poate impune ghidul de bune practici doar 
celor 37 000 de membri, dar organizaţia îi îndeamnă pe 
toți psihiatrii să respecte aceste linii directoare. 
Psihiatrii competenţi ştiu că este necesar mai mult 
decât un interviu, pentru a ajunge la un diagnostic 
valid de sănătate mintală. Trebuie luate în considerare 
istoricul medical al unui pacient şi starea de sănătate 
fizică, nu doar sănătatea mintală, înainte de a ajunge la 
un diagnostic de boală mintală. Unele medicamente, de 
exemplu, pot produce efecte care imită tulburările 
mintale, ca și unele suferințe legate de tulburări 
metabolice. 

Cu toate acestea, criticii comunicatului de presă al 
Asociaţiei, inclusiv unii membri ai acesteia, au declarat 
că este o modalitate de a-i reduce la tăcere pe psihiatri. 
Alţii au onorat „Regula Goldwater“, dar și-au pus 
întrebarea dacă nu ar avea nevoie de o revizuire. 

„Mă străduiesc să nu discut despre Știm-noi-cine“, i- 
a declarat Jerrold Post, psihiatru și fost realizator de 
profiluri ale unor personalităţi politice pentru CIA, lui 
Jane Mayer, de la The New Yorker, in mai 2017.” Post 
nu e un simplu membru, ci este un membru de onoare 
pe viaţă al asociaţiei Americane de Psihiatrie. 


Sute de furnizori de servicii de sănătate mintală cred 
că această politică, deși prudentă, nu este una 
responsabilă. „Asociaţia Americană de Psihiatrie are 
grijă de binele membrilor săi, pentru a-i proteja de 
procese“, a zis psihologul John Gartner într-un dialog 
cu Gail Sheehy. „Nu se îngrijorează dacă 300 de 
milioane de americani sunt vulnerabili la acţiunile de 
viaţă și de moarte întreprinse de acest preşedinte 
anormal" 

Gartner pune la îndoială și ideea că un interviu 
personal este absolut necesar, pentru a ajunge la un 
diagnostic: „În primul rând, cercetările arată că 
interviul psihiatric este modalitatea cel mai putin 
fiabilă statistic de a da un diagnostic“. 

În timp ce unii profesioniști au exprimat părerea că 
domnul Trump are tulburare de personalitate 
narcisistă și/sau caracteristici legate de tulburarea de 
personalitate antisocială, alti specialiști în sănătate 
mintală, pe care comportamentul președintelui ii 
convinge că el nu este potrivit pentru tara, nu pretind 
că i-ar pune un diagnostic. Ei fac distincția importantă 
între diagnosticarea unei persoane și recunoașterea 
faptului că o persoană pare a fi o amenințare sau este 
periculoasă. 

În general, medicilor li se cere să păstreze 
confidentialitatea informaţiilor despre un pacient, cu 
excepţia cazului în care pacientul reprezintă o 
ameninţare. Apoi specialistul în sănătate mintală este 
solicitat sau i se permite, în funcţie de natura legislaţiei 
de stat, să avertizeze pe oricine este în pericol sau să 
anunţe forţele de ordine. 

Asociaţia Americană de Psihiatrie a părut că 
încearcă să reducă aplicarea „obligaţiei de avertizare“ 
în cazul unui preşedinte în funcţie, care nu a fost supus 
unui examen psihiatric. Într-o postare pe blog din 16 
ianuarie 2018, oficialii de la APA au scris: „Obligaţia de 
a avertiza se aplică numai informaţiilor despre o 
ameninţare specifica, obţinute în procesul de 


interacţiune confidențială dintre medic si pacient. 
Cerinţele nu se aplică hotărârilor bazate pe alte 
informaţii publice“.!* Cu alte cuvinte, potrivit APA, un 
psihiatru nu are datoria de a avertiza dacă ea sau el își 
bazează evaluarea pe informaţii publice. 

În cazul în care un profesionist din domeniul 
sănătăţii mintale crede că o persoană este fie 
periculoasă, fie o ameninţare pe baza propriei 
experienţe și pe evaluarea informaţiilor disponibile 
public, nu ar fi el neglijent, dacă nu și-ar împărtăși 
concluzia? O astfel de evaluare ar fi, după cum s-a 
exprimat APA, „psihiatrie din fotoliu“ şi „inacceptabilă 
şi lipsită de etică“? Ar fi fost psihiatrie din fotoliu, dacă 
lumea ar fi fost avertizată, în 1920, că Stalin era 
ambițios, viclean, antisocial, lipsit de empatie si 
remușcări și periculos de paranoic? Ar fi fost lipsit de 
etică să fie avertizată lumea că Saddam Hussein dădea 
semne de narcisism malign înainte de a prelua 
controlul asupra Irakului? Sau că trăsăturile 
machiavelice combinate cu lipsa de milă ale lui Mao 
Zedong ar putea duce la moartea a milioane de 
oameni, în timp ce acolitii săi îi atârnau portretele prin 
Piaţa Roșie și pe te-miri-unde? Acestea sunt, evident, 
printre cele mai duse la extrem exemple din istoria 
modernă, dar nu au început ca extreme. Trump nu este 
Hitler, Saddam sau Stalin, dar ce ar trebui să facă 
profesioniștii din domeniul sănătăţii mintale, dacă 
observă semne că ar putea fi periculos? 


„Tipul din avion cu accese de tuse“ 


Criticile aduse ,Regulii Goldwater“ au sporit 
semnificativ în timpul campaniei prezidenţiale și după 
alegerea lui Donald Trump. La un an și șase luni după 
ce noul președinte a preluat funcția, Asociaţia 
Americană de Psihiatrie a primit mai multe apeluri 
care cereau o discuţie sau o comisie, pentru a re- 
examina „Regula Goldwater“. În urma mai multor 
refuzuri la aceste solicitări, psihiatri de frunte și 


psihologi precum Robert Jay Lifton, James Gilligan, 
Leonard Glass, de la Facultatea de Medicină a 
Universităţii Harvard, şi alti nouăsprezece au adresat o 
scrisoare către APA, cerând ceea ce au considerat a fi o 
revizuire atât de necesară a liniilor directoare vechi de 
45 de ani.” 

Promotorii scrisorii susțineau că publicul nu trebuie 
împiedicat să afle opinii ale experţilor privind sănătatea 
mintală a politicienilor. Din nou se sublinia că ar fi 
lipsit de etică din partea profesioniștilor din domeniul 
sănătății mintale să nu avertizeze publicul, dacă 
detectează „un pericol clar pentru sănătatea și binele 
oamenilor“, pe baza concluziilor lor despre stabilitatea 
mintală a unui candidat la funcţia aleasă. 

Alți psihiatri nu văd niciun rost să se renunţe la 
orientarea actuală. „Suntem deja văzuți ca 
propovăduitorii unei viziuni liberale asupra lumii“, a 
spus Mark Komrad la o reuniune a filialei APA din 
Washington, D.C. „Dacă noi facem declaraţii despre 
Donald Trump, nu se câștigă nimic“, a adăugat 
psihiatrul. „Nu aveţi nevoie de un medic care să vă 
spună că tipul din avion cu accese de tuse e bolnav:% 
Punerea sub semnul întrebării a „Regulii Goldwater“ ca 
standard de conduită 


Într-un articol din Journal of the American Academy of 
Psychiatry and the Law Online (Revista online a 
Academiei Americane de Psihiatrie și Legislaţie), din 
2016, Jerome Kroll si Claire Pouncey au ajuns la 
concluzia că „«Regula Goldwater» nu este numai 
inutilă, dar distrage atenţia de la edictele mai profunde 
de etică și profesionalism“. Ei continuă să se întrebe da- 
că nu cumva regula e prea restrictivă, pentru a-i 
împiedica pe psihiatri să vorbească. În cele din urmă, 
susțin „că psihiatrii au obligaţia expresă de a vorbi 
public în anumite circumstanţe și dreptul de a vorbi în 
altele“, 


Fundamentul acestei judecăţi, desigur, nu s-ar baza 
pe un examen psihiatric în persoană. În schimb, s-ar 
baza pe surse tipice utilizate în profilarea psihologică, 
inclusiv antecedente personale, comportament public, 
discursuri, interviuri, mesaje pe Twitter, rapoarte ale 
informatorilor și pe alte surse de informaţii indirecte. 
Astfel de surse, susțin criticii, pot fi mai utile în 
determinarea stabilităţii mintale a unei persoane decât 
un interviu fata în fata, cu scopul evaluării sănătăţii 
mintale. 

Criticii poziţiei adoptate de APA cu privire la 
„Regula Goldwater“ susțin dreptul la confidentialitate 
al pacientului. Nu sugerează că specialistul în sănătate 
mintală ar trebui să discute vreodată despre un pacient 
care a fost în grija sa. Nici nu cred că ar trebui să 
discute vreodată sănătatea mintală a indivizilor privați, 
care nu joacă niciun rol în treburile publice. Libertatea 
de a comenta sănătatea mintală a unei persoane 
publice ar trebui exercitată numai atunci când 
persoana în chestiune are autoritatea de a lua decizii 
care ar putea pune în pericol publicul. Comandantul- 
șef al forțelor armate americane ar fi o astfel de 
persoană. 

APA a recunoscut în mod oficial valoarea și 
legitimitatea pregătirii „studiilor de conducere pe bază 
de informaţii psihologice“ ale liderilor străini și 
personalităţilor istorice. Aprobarea a venit după ce 
asociaţia a sponsorizat grupul de lucru „Psihiatrul ca 
psihoistoric“. Astfel de studii, desigur, nu includ 
niciodată interviuri în persoană. APA și-a dat 
aprobarea pentru realizarea unor astfel de profiluri, 
pentru a-i ajuta pe oficialii guvernamentali să 
negocieze cu liderii străini. Nu sunt interzise de 
„Regula Goldwater“, atâta timp cât nu etichetează 
subiectul cu un diagnostic specific și sunt rezultatul 
unor cercetări academice bine realizate.” 

APA nu a spus doar că profilurile psihologice ale 
figurilor politice sunt etice, ci și că au contribuit pozitiv 


la binele națiunii.” Profilul lui Hitler realizat de Walter 
Langer, în Al Doilea Război Mondial, a fost unul dintre 
factorii pozitivi, care au influențat aprobarea profilării 
psihiatrice „de la distanță“ si fără un examen psihiatric 
oficial. 

Jerrold Post, unul dintre părinţii-fondatori ai 
profilării moderne a personalităţilor politice, a fost, la 
un moment dat, chestionat de membrii APA în 
legătură cu publicarea profilului lui Saddam Hussein. 
După ce a explicat că nu publicase o opinie de expert în 
psihiatrie, ci un profil de personalitate politică, a spus 
că se simtise obligat să facă acest lucru. Simtise că „ar fi 
fost lipsit de etică să fi ţinut această evaluare pentru 
mine. Am crezut că am obligaţia de a avertiza“? 

În iulie 2017, Asociaţia Americană de Psihanaliză 
(APsaA), care reprezintă aproximativ 3 500 de 
psihanalisti și stagiari în domeniul psihanalizei, a 
enunțat o politică uşor diferită de politica APA în 
ansamblu. Psihanalistii nu „consideră comentariul 
politic al membrilor săi individuali ca fiind o chestiune 
etică“. Codul lor etic se aplică doar practicii clinice a 
membrilor săi, nu pentru ceea ce spun ei în mod 
public. 

Preşedintele american are dreptul la intimitate și 
confidentialitate, atâta timp cât aceste drepturi nu 
reprezintă o amenințare pentru populaţia Statelor 
Unite sau pentru lumea întreagă. Șeful executivului nu 
este un cetățean privat, ale cărui informații 
confidentiale despre sănătatea mintală proprie ar 
trebui să fie date publicității numai cu acordul său, în 
termenii legilor privind obligația de avertizare. În 
conformitate cu ghidul APA, președintele este tratat ca 
un cetățean privat. Dacă APA este de acord că 
profilarea psihiatrică a liderilor străini este etică și 
folositoare pentru binele națiunii, de ce nu ar fi etic să-l 
evaluezi pe conducătorul celei mai puternice naţiuni de 
pe planetă, ale cărui decizii pot afecta viata oamenilor 
din tara și din întreaga lume? 


Unul dintre răspunsuri ar fi că și discuţiile psihiatrice 
pot fi politizate. Această îngrijorare legitimă nu 
compensează totuşi preocupările legate de 
amenințările pe care le poate crea un individ instabil 
mintal. Prea multe ar fi în joc, pentru a trece cu 
vederea, pur și simplu, cunoștințele despre stabilitatea 
mintală a unui politician, doar pentru că s-ar putea să 
pară o declaraţie politică. 

Este, poate, timpul pentru un alt grup de lucru APA. 

Luând la cunoștință faptul că Donald Trump 
intenţiona să-și facă examenul medical anual, APA a 
declarat că are „încredere că medicul său va respecta 
standardul de îngrijire, făcând o examinare completă, 
care include și o evaluare a sănătății mintale adecvate 
vârstei. Dacă apar îngrijorări legate de sănătatea 
mintală, standardul de îngrijire prevede ca medicul 
examinator să solicite consultarea unui psihiatru cu 
experienţă, care va aborda consultatia cu obiectivitate 
şi în cadrul relaţiei de confidentialitate medic- 
pacient“ 

Doar că acest lucru nu s-a întâmplat. 

În timpul examenului fizic, medicul de la Casa Albă, 
contraamiralul Ronny Jackson, i-a dat pacientului său 
un test de evaluare rapidă numit „Evaluarea Cognitivă 
Montréal“. Acesta este conceput ca o modalitate rapidă 
de a identifica deficiențe cognitive minore, nu 
probleme psihiatrice sau psihologice. Jackson a 
raportat că domnul Trump a trecut testul, cu un scor 
de 30 din 30. Tot ceea ce se poate învăța din acest 
rezultat este că el nu prezintă semne timpurii de 
demență, conform acelui scurt test. Asta e tot ce arată. 
Contraamiralul Jackson l-a caracterizat pe preşedinte 
ca având o „minte foarte ascuțită“. Este o evaluare 
exactă, bazată pe acel test. De asemenea, e corect să 
spunem că este posibil să obţii un scor mare la test și să 
ai în continuare o tulburare de personalitate sau altă 
problemă psihiatrică. 


Jackson a raportat, de asemenea, că greutatea 
domnului Trump era doar cu o jumătate de kilogram 
sub nivelul de obezitate, trezind îndoieli cu privire la 
credibilitatea sa. (Nu la mult timp după examinare, 
președintele l-a numit pe doctorul Jackson secretar 
pentru problemele veteranilor. Jackson și-a retras 
numele după ce au apărut în public acuzaţii că ar fi fost 
uneori în stare de ebrietate în timpul serviciului, că se 
comporta „abuziv“ cu cei cu care lucra și că era înclinat 
să prescrie prea ușor medicamente cu eliberare 
controlată. El a negat acuzaţiile, care au devenit apoi 
subiectul unei anchete a Pentagonului.) 

Deoarece nu există teste biologice definitive pentru 
tulburările de personalitate, diagnosticarea trebuie să 
depindă de observaţii, interviuri şi eliminarea altor 
afecţiuni medicale, care pot produce simptome 
similare. Nu toţi psihiatrii sunt de acord asupra tuturor 
diagnosticelor, deoarece ele necesită interpretarea si 
acceptarea rezultatelor examinării psihiatrice, iar 
aceasta nu este cantitativă, ca evaluarea rezultatelor 
testelor fizice. În consecință, părerile diferite, deși 
aparțin unor experţi, pot complica uneori încercările 
de a ajunge la un consens pe probleme importante. 

Părerea psihiatrului Allen Frances este că Donald 
Trump nu are o tulburare mintala.” Frances și-a 
câştigat dreptul de a contribui la argumentatie prin 
faptul că a fost președinte al grupului de lucru din 
cadrul Asociaţiei Americane de Psihiatrie, care a 
redactat manualul DSM-IV. El a scris criteriile pentru 
tulburarea de personalitate narcisistă, pe care le găsim 
în continuare în cea mai recentă versiune a manualului, 
DSM-S. Președintele Trump, declară el răspicat, nu 
este bolnav mintal. 


Posibilitatea 1: Donald Trump nu are o tulburare 
de personalitate 


Doctorul Frances îi acuză pe „diagnosticienii amatori 
ai lui Trump“ că au făcut o greșeală crucială. Nu e 
nevoie de studii de psihiatrie sau psihologie, pentru a 
citi trăsăturile definitorii ale tulburării de personalitate 
narcisistă în DSM-S și a le verifica pe fiecare dintre ele 
în cazul preşedintelui, pe baza comportamentului 
mediatizat și documentat. Frances este de acord că i se 
potrivesc lui Trump „ca o mănușă“: domnul Trump are 
nevoie de admiraţie constantă, se simte îndreptățit și 
special, îi lipseşte empatia, este preocupat de măreţia 
lui, are un simţ grandios al propriei importante, trebuie 
să se asocieze cu „cei mai buni“ și este invidios, arogant 
și exploatator.% 

Toate acestea sunt de netăgăduit în ochii omului care 
„a scris literalmente cartea“ care descrie trăsăturile 
caracteristice ale tulburării de personalitate narcisistă 
si în ochii oricui își face timp să le citească. Dar 
doctorul Frances susține că „a fi un narcisist de talie 
mondială nu face din Trump un bolnav mintal“. Acest 
lucru se datorează faptului că felul de a se comporta 
narcisist al președintelui nu-i „provoacă suferință sau 
afectare pronunţată din punct de vedere clinic“ 
domnului Trump însuși. Aceasta este o cerință crucială 
pentru un astfel de diagnostic, potrivit doctorului 
Frances. Din această perspectivă, faptul că 
comportamentul domnului Trump le produce 
suferință altora este irelevant în sens psihiatric, deoa- 
rece preşedintele nu arată în niciun fel că modul lui de 
a se comporta îl deranjează cumva sau îi afectează 
capacitatea de funcționare. 

Nu numai că este aparent neafectată capacitatea sa 
de a funcționa, dar a reușit chiar să-i impresioneze pe 
unii dintre dușmanii săi hotărâți. De exemplu, Roberta 
Brandes Gratz, jurnalistă specializată în arhitectură 
urbană, s-a opus planurilor dezvoltatorului imobiliar 


Trump, propuse pentru prima dată în 1985, de a 
construi un ,ITrump City“ pe 30 de hectare de teren 
neamenajat de pe malul fluviului Hudson, din Man- 
hattan. A fost o incercare a dezvoltatorului imobiliar de 
a-si asigura nemurirea, potrivit standardelor domnului 
Trump. 

Acel „Trump City“ ar fi avut 6 turnuri cu 76 de etaje, 
care înconjurau un turn central, înalt de 50 de metri. 
Ele ar fi fost împărțite în 8 000 de apartamente pentru 
aproape 20 000 de locuitori, ar fi avut o parcare pentru 
aproape 10 000 de vehicule, mai mult de 325 000 de 
metri pătraţi de spaţiu de studio pentru televiziune și 
companii de filme și 186 000 de metri pătraţi de 
magazine de lux.” 

Dezvoltatorul imobiliar Trump nu a reuşit să-și 
realizeze visul ambițios. El nu are propriul oraș și nici 
nu locuiește în vârful celei mai înalte clădiri din lume, 
pe care intenționa s-o construiască. Pe parcursul a 
două decenii, el nu a putut depăși opoziţia 
semnificativă fata de plan, arătată de rezidenții din 
Manhattan, urbaniștii și oficialităţile orașului. 

În ciuda opoziţiei sale fata de proiect, Gratz a spus că 
„i-a acordat întotdeauna credit lui Trump, pentru că și- 
a recunoscut deschis înfrângerea și pentru că a 
schimbat vitezele“. Mai mult, inginerul-sef al 
cartierului Manhattan din anii '90 l-a caracterizat pe 
Trump drept „un supravieţuitor și un cameleon“.% 
Domnul Trump, în fața înfrângerii, a acceptat planul 
alternativ al rivalilor săi pentru zona în care dorise să 
construiască „Trump City“. Și tot a reușit să facă bani. 

„Comportamentul domnului Trump, oricât de 
scandalos și inacceptabil“, scrie Frances, „reușește să-i 
aducă în mod constant faimă, avere, femei și, acum, 
puterea politică — el a fost răsplătit generos pentru 
trumpismul său, nu afectat de acesta“. Faima, averea, 
femeile și puterea sună, fără îndoială, ca o versiune a 
„visului american“, pentru unii dintre susţinătorii lui 


Trump, care nu-l consideră pe preşedinte un om „rău“, 
ci un american original. 


Reactie deplasată în fata unui „american original“? 


Expresia „american original“ nu are o definiţie strictă. 
Se aplică unor indivizi strâns asociaţi cu Statele Unite, 
care s-au distins într-o manieră unică. Edward R. 
Murrow a fost numit „american original“, pentru că a 
fost un pionier al jurnalismului la standarde înalte, în 
timpul celui de-Al Doilea Război Mondial și după 
aceea. „Nu e necesar să vă reamintim“, le-a spus el 
radiodifuzorilor in 1958, „că faptul că vocea 
dumneavoastră este amplificată astfel încât ajunge 
dintr-un capăt în altul al țării nu vă conferă mai multă 
înţelepciune sau înţelegere decât ati avut când vocea 
dumneavoastră ajungea doar dintr-un capăt în altul al 
barului“. 

Senatorul Daniel Patrick Moynihan a fost, de 
asemenea, numit un american original. Pe lângă 
senator, a fost și consilier pentru patru președinți si a 
servit ca ambasador in India si la Organizaţia 
Naţiunilor Unite. Era cunoscut pentru inteligenţa, 
istetimea, perspicacitatea si credibilitatea sa. Mai mult 
decât majoritatea politicienilor, fostul profesor de la 
Harvard era mai interesat de idei decât de manevre 
politice. „Toată lumea are dreptul la propria opinie“, a 
observat Moynihan, „dar nu si să facă orice“. 

Există zeci de alti candidaţi la acest titlu, inclusiv 
iubiții umoriști Mark Twain și Will Rogers, ca și omul- 
spectacol, necinstit de altfel, PT. Barnum. Ca om de 
afaceri, care-şi face singur publicitate, si personalitate 
de televiziune, domnul Trump a devenit poate un 
american original în ochii simpatizantilor săi. El este, 
după cum observă Cas Mudde, profesor asociat de 
ştiinţe politice la Universitatea statului Georgia, un 
fenomen american. 

Donald Trump a fost singura persoană aleasă 
vreodată în funcţie, fără să aibă în prealabil experiența 


serviciului public. Este fiul lui Fred Trump, un 
dezvoltator imobiliar bogat, care şi-a ajutat fiul atât 
financiar, cât și prin contactele sale. Încercările lui 
Donald Trump de a domina industria cazinourilor si 
jocurilor de noroc din Atlantic City au condus la un 
lanţ falimentar, dar el a reușit să-și comercializeze 
numele, asociindu-l cu un stil de viata luxos și, in cele 
din urmă, a devenit vedetă de televiziune prin reality- 
show-ul de mare succes The Apprentice (Ucenicul). 

Dupa ce si-a anuntat candidatura, la 16 iunie 2015, 
Donald Trump a fost considerat de multi jurnalisti si 
analiști politici o posibilitate îndepărtată, un om dornic 
de publicitate sau egoist. Trump le-a dovedit că 
greseau. El a învins șaisprezece adversari în alegerile 
primare republicane și a atras destui alegători, pentru a 
câștiga mai mult decât suficienţi electori în colegiul 
electoral, care să-i asigure președinția. El a pierdut 
totuși votul popular cu aproape trei milioane de voturi 
în minus fata de Hillary Rodham Clinton, adversara sa 
din Partidul Democrat. Dacă-i mai punem la socoteală 
şi pe oamenii care au votat pentru candidaţii democrat, 
libertarian, verde și cei independenţi, înseamnă că 
aproximativ zece milioane de votanti în plus şi-au dorit 
să vadă câștigător un alt candidat decât Donald Trump. 
Și totuși, el a câștigat președinția, cu 304 voturi în 
Colegiul Electoral, fata de cele 227 primite de Hillary 
Clinton. Trump a obținut victoria în ciuda sau, poate, 
în unele privinţe, datorită comportamentului său 
grosolan, insultător si dușmănos. Jurnaliștii și analiștii 
care-l subapreciaseră pe Donald Trump nu au putut să 
nu observe trăsăturile vizibil  narcisiste ale 
personalității candidatului. 

Cas Mudde, autorul cărții On Extremism and 
Democracy in Europe (Despre extremism si democratie 
în Europa), observa că Trump nu a ajuns la presedintie 
ca reprezentant al unui partid politic. Așa ceva este 
normal în Europa. Domnul Trump a reușit ca individ.” 
Cariera sa de om de afaceri a fost văzută, în unele 


cercuri, ca un semn de competenţă și capacitate de a 
conduce o naţiune, ca și cum ar fi o afacere, deși guver- 
nele nu sunt simple afaceri; au scopuri foarte diferite, 
cu responsabilități care depășesc simplul profit. Ideea 
că un reprezentant al oamenilor ar trebui să acţioneze 
ca un CEO de corporație este o viziune susținută de o 
minoritate de alegători, dar care este predominant 
americană, comparativ cu alte democraţii. 

Cu toate acestea, cariera domnului Trump nu se 
potrivește cu stereotipul directorului executiv. 
Companiile sale au dezvoltat proprietăţi, au încercat și 
nu au reușit să obţină profit în cazinouri și au reușit să 
câştige bani vânzând drepturile pentru numele 
TRUMP, marca sa. Companiile sale nu au fost 
niciodată corporaţii mari, cu acţionari publici. Erau 
organizaţii relativ mici, în care el era mai mult patron 
decât CEO. Nu avea experienţă de a lucra simultan cu 
acționari, membri ai consiliului de administraţie, cu un 
număr mare de angajaţi și public, în timp ce conducea 
o companie uriașă pe drumul spre profit. 

Minoritatea alegătorilor care l-au ales pe Trump în 
2016 părea să-i aprecieze impolitetea, lipsa de 
conventionalism și statutul de „venit din afară“. I-au 
apreciat statutul de om de afaceri bogat și celebru. Era 
o persoană care nu le amintea de vechii, mai 
experimentatii politicieni ai „sistemului“, ale căror 
politici fie nu erau în acord, fie nu rezonau cu 
preocupările si temerile lor. În plus, domnul Trump a 
apelat la alegătorii albi, conservatori, deranjati de 
perspectiva ca profilul social al ţării și feţele majorităţii 
americanilor să ajungă, în curând, să nu mai semene cu 
ale lor. 

Trump nu a fost ales de votantii care s-au simţit 
„lăsaţi în urmă“, pentru că au încetat să mai obțină 
creșteri salariale ori și-au pierdut locurile de muncă. El 
a fost ales de oameni speriaţi de creșterea diversităţii 
rasiale si de globalizare.” Diana C. Mutz, profesoară de 
ştiinţe politice la Universitatea statului Pennsylvania, a 


ajuns la această concluzie după urmărirea acelorași 
indivizi — peste 1 200 la număr — pe o perioadă de 
patru ani, începând din 2012. Cu alte cuvinte, oamenii 
care au simţit că-și pierduseră sau își pierdeau statutul 
în SUA l-au susținut pe candidatul care a respins 
standardele de comportament asociate curentului 
principal politic. I-au respins pe politicienii care s-au 
abținut să folosească apelative jignitoare în public; să 
acuze deschis grupuri mari de oameni, inclusiv 
imigranţi și musulmani; să încurajeze violența la 
mitinguri electorale („Iubesc vremurile vechi. Stiti ce le 
făceau băieţilor de genul ăsta când erau într-un astfel 
de loc? Ar fi ieșit pe targă, oameni buni!); si să admită 
că, în trecut, agresaseră sexual femei („Știi, sunt 
automat atras de femeile frumoase — încep imediat sa 
le sărut. E ca un magnet. Le sărut. Nici măcar nu 
aștept. Și, când ești un star, te lasă să faci ce vrei. Poţi 
face orice... Să le apuci de păsărică. Poti face orice“) 

În cea mai mare parte a istoriei Statelor Unite, 
bărbaţii albi și creştini s-au bucurat de cel mai înalt 
statut. Acest lucru se schimbă. Pierderea acestui statut 
ameninţă o minoritate de alegători, care simt nevoia să 
susțină un președinte neconvențional. 

„Un lider narcisist“, notează istoricul Michael Shen 
de la Universitatea de Stat a Sud-Vestului, din Georgia, 
„hu poate reuși fără adepţi săraci sau tulburaţi 
emotional“? Dar Shen se referea la Mao Zedong. În 
cazul lui Donald Trump, el este sustinut nu doar de 
alegătorii cărora le place comportamentul lui 
neconvențional, ci și de republicani care, pur și simplu, 
îl acceptă, ca să atingă un obiectiv politic conservator, 
inclusiv umplerea sistemului judiciar cu judecători 
conservatori și punerea în aplicare a reducerilor de 
impozite. 

Am vorbit cu șase susținători ai lui Trump, care ar 
putea să aparțină unei alte categorii. Sunt inteligenți, 
harnici și buni părinţi. Ridică din umeri, când este 
citată lunga listă de denaturări și neadevăruri a 


domnului Trump. „Toată lumea minte“, a ripostat unul. 
Respinge alte critici aduse preşedintelui, ignorându-le, 
pentru că, aşa cum afirmase cineva, „el este cel care 
face lucrurile să se miște“. Oricum, nu am putut obţine 
un răspuns la întrebarea: „Crezi că domnul Trump este 
un exemplu bun pentru copiii tăi?“ Acești oameni sunt 
americani serioşi, din clasa de mijloc, care par să 
ignore trăsăturile negative ale domnului Trump, pentru 
că este republican, si nu liberal. Nu văd nicio 
ameninţare în comportamentul domnului Trump, ci îl 
percep ca pe un „american original“. 

Unii dintre alegătorii lui Donald Trump sunt, de 
asemenea, îngrijorați de pierderea de către SUA a 
dominaţiei globale, în timp ce China si chiar naţiuni 
mai puţin performante din punct de vedere economic, 
precum Rusia, continuă să se afirme. Influenţa rusă 
este deosebit de relevantă, pentru că domnul Trump a 
demonstrat o toleranţă izbitoare și chiar o admiraţie 
pentru liderul autocratic Vladimir Putin, acuzat de 
agenţiile de informaţii occidentale, în mod repetat, de 
asasinarea duşmanilor politici şi de încercări de a 
influenţa alegerile occidentale. 

În 2018, agresiv si autoritar, Putin prezida o tara cu 
un produs intern brut (PIB) de numai 1,7 bilioane de 
dolari, comparativ cu cele 20,4 bilioane ale Statelor 
Unite, şi cele 14,1 bilioane ale Chinei. Cifrele furnizate 
de Fondul Monetar Internaţional arată că PIB-ul rusesc 
este mai mic decât cele din India, Italia, Brazilia şi alte 
şapte ţări. 

Ca putere nucleară, Rusia poate contesta dominaţia 
Statelor Unite. Ca putere economică, preşedintele 
Putin nu poate face decât să demonstreze un complex 
napoleonic. Acest lucru explică de ce a recurs la acte de 
imixtiune în alegerile occidentale, prin manipularea 
reţelelor de socializare și piratarea reţelelor de 
computere. Această strategie are potenţialul de a slăbi 
dominaţia SUA,  manipulându-i pe alegătorii 


susceptibili la dezinformare cu ajutorul reţelelor de 
socializare și al propagandei. 

Aceste activităţi îi pot încuraja pe alegători să-i 
sprijine pe politicienii susținători ai politicilor care 
favorizează izolationismul si reducerea cooperării 
internaţionale. Slăbirea asocierilor şi a prieteniilor 
dintre ţările mari din Vest este o modalitate prin care 
liderul unei ţări defavorizate, precum Rusia, poate 
obține un avantaj în relaţiile internationale. Cu 
siguranţă, l-ar putea ajuta pe Putin să recupereze, în 
cele din urmă, teritoriile pierdute în momentul 
prăbușirii Uniunii Sovietice, în 1991. Curios este că 
Donald Trump și-a exprimat în mod constant 
admiraţia pentru autocratul rus, chiar dacă agenţiile de 
informaţii americane au ajuns la concluzia că rușii s-au 
amestecat în alegerile din 2016. El a repetat chiar 
afirmaţiile lui Putin, care neagă imixtiunea Rusiei, 
ridicând astfel şi mai multe întrebări despre motivele 
pentru care președintele american l-a lăudat în 
repetate rânduri pe cel rus. 


Donald Trump nu renunţă în vecii vecilor 


În 2016, aproape 63 de milioane de cetățeni americani 
au votat pentru Donald Trump, în ciuda faptului că a 
declarat că ar putea molesta femei fără să suporte 
consecinţe, din cauza celebritatii sale, a ridiculizat o 
jurnalistă cu handicap fizic, a desconsiderat un fost 
prizonier care suportase ani de tortură în mâinile 
inamicului, s-a certat cu o văduvă si cu părinţi de 
militari ucişi în misiune şi a organizat mitinguri 
electorale în timpul cărora a indicat că ar putea plăti 
costurile juridice pentru simpatizantii săi care agresau 
oameni ce manifestau împotriva lui. În trecut, 
candidaturile la președinție erau perturbate de simple 
incidente. Într-o zi de februarie, în New Hampshire, în 
timpul campaniei prezidenţiale din 1972, de exemplu, 
Edmund Muskie, care era candidatul favorit, s-a 
emoționat în timp ce apăra onoarea soţiei sale. 


Reporterii au spus că-i văzuseră lacrimi pe fata. 
Asistentii lui Muskie au spus că văzuseră zăpadă topită. 
Nu a contat. Campania senatorului Muskie a sucombat 
efectiv în acea zi. Senatorul Gary Hart era primul pe 
listă la nominalizarea la președinție din partea 
democratilor, în 1988. Apoi reporterii au scris că el 
mintise și avusese o aventură extraconjugală (după ce 
senatorul negase zvonurile despre infidelitatea sa si 
declarase, pentru The New York Times: „Dacă vrea 
cineva să-mi pună o coadă, dati-i drumul!“) „Coada“ a 
strâns dovezi puternice ale unei aventuri, și campania 
senatorului s-a încheiat curând. 

De ce a reușit Donald Trump să supravieţuiască? Ce 
s-a schimbat în societatea care l-a cruțat pe domnul 
Trump de soarta candidaţilor anteriori? 

Există un fapt care ar putea explica de ce o 
minoritate de alegători americani ar putea fi convinși 
să-l susţină în continuare pe Donald Trump, în ciuda 
acţiunilor care l-ar fi eliminat din orice cursă pentru o 
poziţie oficială, cu doar câţiva ani în urmă. Acesta e 
pierderea surselor de știri comune. Proliferarea 
„ştirilor“ și opiniilor care, pur și simplu, reflectă 
credinţele deja stabilite ale oamenilor nu promovează 
discuţiile, ci, mai degrabă, exacerbează emoțiile. 
Națiunea nu mai împărtășește surse comune de 
informaţii despre care să se facă dezbateri, așa cum se 
întâmpla când doar trei reţele acopereau evenimentele 
curente. În schimb, sunt reafirmate și întărite opiniile 
private ale oamenilor, din orice punct al spectrului 
politic. 

Acest fenomen contribuie la accentuarea credințelor 
şi a prejudecăţilor. De exemplu, tribalismul sau 
atitudinea de „noi împotriva celorlalți“, întărită prin 
ascultarea doar a surselor cu care ești deja de acord, 
încurajează devotamentul zelos fata de cei care va 
împărtășesc convingerile si intoleranta fata de cei care 
nu sunt de acord. 


Un alt factor potenţial este viteza crescută a 
comunicaţiilor moderne si efectele sale asupra vieţii 
noastre de zi cu zi; acest lucru ar putea să fi contribuit 
la o degradare generală a manierelor. Se așteaptă 
rezultate rapide. A nu răspunde la întrebări este mai 
eficient decât să oferi un răspuns. Conturile anonime 
de pe reţelele de socializare le permit „trolilor“ să-i 
intimideze și denigreze pe alţii, mai repede si mai 
eficient ca niciodată. 

Cu siguranţă, astfel de schimbări în societate nu i-au 
împiedicat drumul lui Donald Trump spre Casa Albă, 
dimpotrivă, poate că i l-au ușurat oarecum. 

Un aspect al personalităţii lui Trump, care l-a ajutat 
foarte mult si continuă să-l ajute, este mai putin 
menţionat decât narcisismul. E vorba despre rezistența 
lui. La începutul anilor '90, de exemplu, decizii 
dezastruoase în afaceri l-au obligat pe proprietarul de 
cazinouri de atunci să-și anunţe de patru ori falimentul 
financiar al companiilor. Aproape că a trebuit să anunţe 
şi falimentul personal, dar a reușit să evite această 
neplăcere suplimentară, abandonându-și planurile de a 
construi acel „Trump City“ aşa cum și-l imaginase. A 
acceptat, inteligent, planuri mai puţin grandioase 
pentru terenul propus, proiectate și oferite de 
adversarii săi. 

Când a fost învins, Trump a renunţat in mod 
constant la primul său plan, de obicei unul grandios, şi 
a fost de acord (după care s-a lăudat) cu orice putea 
obţine, ca să supravieţuiască și, în ochii lui, să salveze 
aparențele. Si a câştigat adesea bani făcând asta. Din 
1988, venitul net al domnului Trump a crescut cu 
aproximativ 300%, până la vreo 4 miliarde de dolari, 
potrivit rapoartelor de la Forbes, Bloomberg și 
Associated Press. După spusele sale, primise un „mic“ 
împrumut de un milion de dolari (echivalentul a mai 
mult de 4,6 milioane de dolari la valoarea din 2018) de 
la tatăl său, pentru a-și începe propria afacere. E 
adevărat că astăzi el ar avea mai mult de trei ori suma 


estimată de Forbes, dacă ar fi investit acești bani în 
acţiuni cu rentabilitate scăzută și s-ar fi uitat 
la televizor în loc să-și conducă afacerile. Cu toate 
astea, pretenţia lui Trump că ar fi devenit miliardar pe 
speze proprii a fost adusă în discuţie, după ce reporterii 
de investigaţie de la The New York Times au obținut 
rapoartele fiscale ale tatălui său. Ele arată că domnul 
Trump a primit, de fapt, echivalentul a 413 milioane de 
dolari la valoarea de astăzi, din imperiul imobiliar al 
tatălui său.” 

Donald Trump nu a câştigat atât de multi bani cat ar 
fi câștigat în cazul în care i-ar fi reușit planurile pentru 
»lrump City“, dar a fost suficient pentru standardele 
unor oameni care lucrează pentru salariul mediu. 
Instinctul său de supravieţuitor i-a permis nu doar să 
treacă de 70 de ani ca om bogat, ci și să câștige 
preşedinţia. 

Această caracteristică a personalităţii sale sugerează 
cu tărie că va schimba politicile, dacă adversarii săi pot 
obține un avantaj fata de el, atunci când este in 
interesul lui. Dacă domnul Trump continuă să 
folosească această strategie pentru a supraviețui, când 
lucrurile se întorc împotriva lui, adversarii săi trebuie 
doar să câștige un calup semnificativ dintre simpa- 
tizantii lui, propunând politici atractive pentru ei. 
Domnul Trump va adopta apoi aceste politici și va 
susține că a fost ideea lui. Această predictie a fost 
confirmată după alegerile parţiale din 2018. 
Democratii au obținut controlul Camerei 
Reprezentanților. Preşedintele şi-a arătat imediat 
disponibilitatea de a lucra cu opoziția. Apoi a 
reconfirmat una dintre trăsăturile sale de bază; a 
amenințat că-i va ataca pe reprezentanții democrați — 
chiar dacă astfel punea capăt oricărei cooperări şi 
oricărui progres —, dacă începeau să-l cerceteze. Un 
lucru care ar putea minimaliza beneficiile rezilientei 
sale ar fi dovada că a încălcat legea. 


Fără tancuri pe străzi după victoria lui Trump 


Edward (al cărui nume a fost schimbat) este un 
newyorkez extrovertit și jovial. Se împrietenește ușor, 
are nevoie de compania altora și se bucură de ea. O 
caută, oriunde s-ar afla. A petrecut mult timp în baruri, 
nu atât ca să bea, cât pentru a fi în preajma oamenilor, 
şi a găsit acolo diferite comunităţi care-i aduc aminte 
de serialul Cheers din anii 1980-1990. Dacă pleacă din 
Manhattan și ajunge într-un alt oraș, la întoarcere 
povestește cum a legat prietenii cu bucătari din 
localuri, cu vânzători din magazine și cu mecanici din 
ateliere auto. Comportamentul său sociabil i-a asigurat 
multi cunoscuţi sau ceea ce Facebook numește 
»prieteni“— mii de „prieteni“. Majoritatea erau din New 
York. 

În 2016, el nu era un susţinător înflăcărat al lui 
Donald Trump, dar, spre deosebire de majoritatea 
contactelor lui de pe reţelele de socializare, era atras de 
retorica neortodoxă, neîngrădită de corectitudine 
politică a candidatului republican la președinție. Lui 
Edward i-a plăcut abordarea domnului Trump. Părea 
necenzurat, spontan, ca o gură de aer proaspăt. Edward 
era progresist în multe privinţe, cu un puternic simţ al 
corectitudinii, dar nu părea deosebit de deranjat de 
afirmaţiile controversate ale lui Trump. Nu-i păsa că 
acest candidat recunoscuse că nu avusese timp să 
citească prea multe cărţi sau că se considera cea mai 
bună sursă de sfaturi. Edward nu credea că mexicanii 
care traversează ilegal granița sunt preponderent 
violatori, ucigași sau traficanţi de droguri — cum afirma 
Trump —, dar nu i se părea deranjant felul în care se 
comporta fostul realizator de emisiuni de televiziune, 
care candida la președinție. 

Noutatea domnului Trump l-a atras. La fel și soluţiile 
uşoare pe care le promitea el. I-a plăcut felul în care se 
prezenta candidatul republican: bombastic, 
spectaculos și neconvențional. Edward nu împărtășea 


temerile celor mai multi newyorkezi că declaraţiile 
candidatului neconvențional ar fi sugerat că s-ar putea 
ca el să nu posede o înțelegere deplină asupra felului în 
care funcționează guvernul și că, după cum credeau 
unii, ar putea reprezenta o ameninţare pentru tara. 

În dimineaţa de după victoria domnului Trump din 
noiembrie 2016, Edward a postat o scurtă observaţie 
pe pagina sa de Facebook: „Trump a câștigat, iar eu nu 
văd niciun tanc pe stradă“. Aproape imediat, prietenii 
de pe Facebook au început să-l renege. A pierdut cel 
puţin o mie dintre ei în câteva ore. 

Doi ani mai târziu, încă nu existau tancuri pe străzi. 
Comportamentul președintelui nu se schimbase. Încă îi 
îngrijora pe adversari, dar asta nu i-a împiedicat nici pe 
Trump, nici pe republicanii care l-au tolerat să facă 
progrese în atingerea obiectivelor lor politice. 
Întrebările legate de starea mentală a președintelui nu 
au constituit un factor în implementarea legislaţiei sau 
în primele victorii ale președinției. 


Victorii pentru președintele Trump 


Părerea lui Edward despre președinte nu a fost 
niciodată afectată de îngrijorări cu privire la starea lui 
mentală. Ireverenta lui este mai importantă. Cei pe 
care nu-i deranjează președinția domnului Trump ii 
menţionează realizările, inclusiv adoptarea unei 
reduceri de impozite, dorită de mult de republicani și 
una pe care multi președinți republicani ar fi făcut-o, 
probabil. 

Celelalte victorii complete sau parțiale ale 
președintelui includ luarea de măsuri pentru 
repudierea legii privind protecţia pacienţilor și 
îngrijirea la preţuri accesibile, „Obamacare“, ca parte a 
politicii sale de demontare a programelor și realizărilor 
predecesorului său. De asemenea, profită de orice 
ocazie pentru a numi zeci de judecători care vor influ- 
enta calitatea vieții americane timp de decenii, printre 


care, în primii doi ani de mandat, cel puţin doi 
judecători ai Curţii Supreme. 

Numai în primul său an în funcţie, a numit 23 de 
judecători la nivelurile instanţelor districtuale, de apel 
şi la Curtea Supremă. A reușit să facă acest lucru în 
parte pentru că republicanii au blocat 36 de 
nominalizări judiciare cu cinci ani înainte ca domnul 
Trump să preia funcţia. În al doilea an de mandat, a 
fost în măsură să numească un înlocuitor pentru 
judecătorul Anthony Kennedy de la Curtea Supremă. 
Numirea unui judecător în vârstă de circa 50 de ani 
înseamnă că la Curtea Supremă se vor pronunţa 
hotărâri foarte conservatoare timp de zeci de ani. 
Deciziile tuturor acestor judecători aleși pentru 
opiniile lor conservatoare vor fi o componentă majoră 
a moştenirii lui Trump. Aceste succese s-au datorat 
unui sprijin robust din partea elementelor-cheie ale 
Partidului Republican, inclusiv a liderilor Congresului. 

Trump a primit, de asemenea, anumite laude pentru 
întâlnirea cu liderul nord-coreean Kim Jong-un, după 
ce dictatorul a reușit să achiziționeze arme nucleare. 
Dacă dialogul va duce vreodată la dezarmarea nord- 
coreeană, va fi o victorie diplomatică. În caz contrar, va 
intra în istorie doar ca o repetare a tachinărilor 
diplomatice  nord-coreene anterioare despre 
„denuclearizare“ în peninsula nord-coreeană. 

După trei încercări de a împiedica intrarea 
cetățenilor din ţările musulmane în SUA, Curtea 
Supremă a confirmat o decizie care a permis 
Administraţiei Trump să-și pună planul în practică. 
Donald Trump a reușit să se descurce mai bine, 
potrivit standardelor Partidului Republican, pe care le- 
a transformat, decât îl credeau în stare multi dintre 
adversarii săi. După cum remarca doctorul Frances, 
narcisismul i-a fost de mare folos președintelui. 


Avantajele narcisismului 


Unele persoane cu narcisism (dar nu cele cu tulburare 
de personalitate narcisistă) sunt de obicei obositoare, 
sâcâitoare, iritabile si tot timpul nemultumite. Dar 
chestiunea este mai complicată, după părerea lui 
Kostas Papageorgiou, lector de psihologie la 
Universitatea Reginei, din Belfast: „Dacă ești narcisist“, 
a declarat acesta pentru BBC, „crezi cu tărie că ești mai 
bun decât oricine altcineva și că meriti o 
recompensă“** Acest aspect al narcisismului poate 
prezenta avantaje, după cum subliniază atât 
Papageorgiou, cât și psihiatrul Allen Frances. 
Personalitatea lui Donald Trump, cu trăsături de 
vanitate și insensibilitate, se potrivește descrierii făcute 
de Papageorgiou persoanelor extrem de narcisiste, 
respectiv unor oameni care nu sunt ușor descurajati de 
respingeri, sunt foarte motivaţi si se bucură adesea de 
succes social. Pe baza studiilor sale, care au implicat 
trei sute de studenți cu personalități narcisiste, 
psihologul și colaboratorii săi au conchis că subiecții 
nu sunt neapărat mai destepti decât oamenii pe care-i 
depășesc, dar au avantajul de a fi foarte încrezători, mai 
mult decât cei cu care concurează. „Încrederea“ poate 
fi rezultatul incapacității de a accepta orice eșec care le 
subminează imaginea unui sine care are nevoie 
disperată de laude si este îngrozit de lipsa de respect 
sau, în opinia domnului Trump, de „obiectivitate“, 
Desigur,  narcisismul vine cu dezavantaje 
incontestabile în cazul unui lider. Aceste persoane, 
crede Papageorgiou, sunt „absolut distructive pentru 
cei din jur“. Un asemenea caracter distrugător poate fi 
compensat de un farmec superficial, eficient pentru o 
parte din populaţie. Este, de asemenea, un lucru 
obișnuit ca astfel de indivizi să folosească o balanță 
foarte simplă, pentru a-i judeca pe oamenii cu care 
interacționează, catalogati binar -— fie grozavi, fie 
groaznici. Adeseori, oameni cândva favorizați cad in 


dizgrație si sunt aruncaţi peste bord de către un șef cu 
personalitate narcisistă. La fel ca domnul Trump, șefii 
narcisisti par să promoveze si să aprecieze haosul, 
pentru că se simt în largul lor în asemenea condiţii. La 
urma urmei, un șef cu astfel de trăsături narcisiste 
extreme este centrul atenţiei în situaţii haotice, iar a fi 
în centrul atenţiei este esenţial pentru o astfel de 
persoană. 


Cum să fii „Marele Donald“ 


Milioane de oameni vorbesc despre ei înșiși pe rețelele 
de socializare, spre bucuria și, uneori, spre iritarea 
celor care citesc aceste încercări de autopromovare. 
Folosirea de către Donald Trump a unuia dintre aceste 
mijloace de informare oferă date clare despre felul în 
care el vede lumea, și anume că lumea se învârte în 
jurul lui. 

În 2018, cu ocazia Zilei Eroilor, de exemplu, Trump a 
scris pe Twitter: „O Zi a Eroilor fericită! Cei care au 
murit pentru mareata noastră tara ar fi foarte fericiți si 
mândri să vadă cât de bine merge tara noastră astăzi. 
Cea mai bună economie din ultimele decenii, cel mai 
mic șomaj pentru negri și hispanici DIN ISTORIE (si 
pentru femei, din ultimii 18 ani), reconstruirea armatei 
noastre și multe altele. Grozav!“ 

Mulţi au interpretat această comunicare, ca și cum 
președintele Statelor Unite ar fi spus efectiv: „Cei care 
au murit pentru tara noastră ar fi fericiți că sunt eu aici 
si am făcut ce am făcut“. Semnificaţia Zilei Eroilor este 
să ne amintim și să ne arătăm respectul fata de cei care 
şi-au pierdut viata luptând pentru Statele Unite. 
Domnul Trump a transformat-o într-un elogiu fata de 
propria persoană. Pentru cineva cu trăsături narcisiste 
extreme, totul e despre sine, chiar o zi a anului 
rezervată pentru a-i comemora pe soldaţii căzuţi. 

O altă trăsătură a sa de personalitate, care poate fi 
explicată prin narcisism, este înclinația de a prelungi 
răfuielile meschine cu criticii, inclusiv cu tatăl unui 


soldat căzut în război sau cu o vedetă din domeniul 
divertismentului, cum ar fi Rosie O'Donnell. Acest tip 
de comportament e tipic pentru o persoană care nu 
poate tolera să-i conteste cineva imaginea de sine. 

Susţinătorii domnului Trump trec cu vederea 
acţiunile și declaraţiile sale îngrozitoare despre alţii. De 
exemplu, el l-a denigrat pe senatorul John McCain, un 
om care a luptat pentru tara sa, a fost capturat de 
inamic, a fost torturat ani buni și totuși a refuzat 
propunerea de a fi eliberat până când nu erau eliberaţi 
şi camarazii săi prizonieri de război. Comportamentul 
său în timpul conflictului din Vietnam a fost 
remarcabil, extraordinar de curajos. Cu toate acestea, 
domnul Trump a spus despre McCain: „Nu este un 
erou de război. A devenit erou de război, pentru că a 
fost capturat. Îmi plac oamenii care nu se lasă 
capturați. Îmi pare rău să vă spun asta“. Nu după mult 
timp, domnul Trump a negat că ar fi spus că McCain 
nu este un erou de război, adăugând: „Dacă cineva 
cade prizonier, consider că este un erou de război“.% 
Cuvintele pe care Donald Trump neagă că le-ar fi spus 
au fost înregistrate, dar s-a întâmplat de mai multe ori 
ca el să nege afirmaţii care fuseseră înregistrate. 

Aceste afirmaţii jenante și suprarealiste ale unui lider 
mondial îi alarmeaza pe unii psihologi si psihiatri, care 
le interpretează ca indicii sau chiar dovezi că 
președintele își creează propria realitate, pentru a-și 
satisface nevoile narcisiste. 

O explicaţie alternativă este că folosește o tehnică de 
păcălire a clientului, utilizată de un vânzător ambulant, 
neinteresat de adevăr, dar care are intenţia vădită de a- 
şi influența ascultătorii prietenoși, în timp ce respinge 
judecata ascultătorilor neprietenoși. Dacă acesta e 
cazul, atunci minciunile președintelui reprezintă o 
tehnică de propagandă, care funcţionează numai 
pentru că nu este admonestat de propriii simpatizanți. 
Este posibil ca domnului Trump pur și simplu să nu-i 
pese că face declaraţii false sau, ca o alternativă, să 


creadă că sunt adevărate în acel moment, pentru că are 
nevoie să fie adevărate, ca să-și păstreze imaginea bună 
despre sine. Aceasta e diferenţa dintre a fi „rău“, dar nu 
bolnav mintal, după cum insistă Frances că este 
domnul Trump, și a fi tulburat mintal după cum 
sugerează Coaliția Naţională a Experţilor în Sănătate 
Mintală. 

Drumul in viață al președintelui și folosirea 
autopromovării au fost dictate de trăsăturile sale 
narcisiste, dar pe care le-a folosit într-un mod siret, 
pentru a atinge obiective specifice. Simpatizantii lui 
Trump trec cu vederea sau chiar se bucură, atunci când 
el îi face în toate felurile pe alții (oricât de imatur le-ar 
suna asta oponenților săi, care, în cea mai mare parte, 
au depășit nivelul răspunsului de tip „ochi pentru 
ochi“) și stridentele atacuri la persoana criticilor săi. 

În majoritatea cazurilor, domnul Trump este uşor de 
înţeles, potrivit unui citat din cartea sa Trump: The Art 
of the Deal (Trump. Arta negocierii): „Sunt foarte bun 
cu oamenii care sunt buni cu mine. Dar, atunci când 
oamenii mă tratează rău sau nedrept, sau încearcă să 
profite de mine, atitudinea mea generală, toată viaţa 
mea, a fost să le răspund în forță“. O altă interpretare 
este că orice sau oricine contrazice imaginea de sine 
fragilă a unei persoane foarte narcisiste va declanșa un 
răspuns emotional răutăcios, tocmai fiindcă imaginea 
de sine este atât de vulnerabilă. 

Comportamentul general al domnului Trump, 
înainte si după alegeri, este consecvent cu experiența 
sa de saltimbanc, negustor, vedetă de televiziune și 
promotor al propriei mărci: TRUMP. Unul dintre 
modurile în care face acest lucru este să folosească o 
metodă pe care o prezintă în cartea sa, scrisă, de fapt, 
de Tony Schwartz, ca fiind „o hiperbolă veridică. Este o 
formă inocentă de exagerare și o formă foarte eficientă 
de promovare“. 

În calitate de saltimbanc/negustor/om care-și face 
singur publicitate, Donald Trump a aflat că folosirea 


unor superlative precum „cel mai grozav“, „cel mai 
grandios“, „cel mai bun“ si altele îi influențează pe 
oamenii care nu reușesc să analizeze astfel de afirmaţii. 
Scriitorul din umbră Tony Schwartz a împărtășit în 
carte faptul că Donald Trump a admis că promovează 
bravada: „Mă joc cu fanteziile oamenilor. Poate că 
oamenii nu pot să se vadă întotdeauna pe ei înșiși ca 
fiind mari si importanţi, dar pot fi foarte entuziasmați 
în faţa celor care o fac. De aceea o mică hiperbolă nu 
strică niciodată. Oamenii vor să creadă că au parte de 
ceva care este cel mai mare, și cel mai grozav, și cel mai 
spectaculos“. lar de aceste superlative se bucură, 
conform declaraţiilor proprii ale domnului Trump, 
inteligenţa sa, capacitatea sa de a rezolva probleme, 
capacitatea sa de a construi ziduri și capacitatea sa de a 
acţiona „prezidenţial“. Narcisismul lui Donald Trump 
este strâns legat de principiile sale de autopromovare, 
dar, de unele singure, aceste afirmaţii nu dovedesc că el 
ar avea o tulburare mintală. 


Cartea a fost publicată în 2019. (n.red.) 


Capitolul 11. S-ar putea întâmpla 
și aici? 


Dacă un președinte al Statelor Unite ar fi diagnosticat 
cu tulburare de personalitate narcisistă (TPN), 
majoritatea psihiatrilor și psihologilor familiarizați cu 
această afecțiune ar fi de acord că acest lucru 
reprezintă o ameninţare pentru tara. Ca și psihopatia, 
narcisismul în această formă extremă e foarte dificil de 
tratat și constituie o ameninţare semnificativă. Am 
discutat despre posibilitatea 1, și anume că Donald 
Trump nu are o tulburare de personalitate. Există și o 
altă posibilitate. 


Posibilitatea 2: personalitatea lui Trump 
reprezintă un pericol 


Medicul psihiatru John Zinner este convins că Donald 
Trump reprezintă o amenințare. El i-a spus lui Will 
Pavia, de la ziarul The Times, din Londra, că domnul 
Trump constituie o ameninţare existenţială, deoarece 
are autoritatea de a folosi un arsenal de arme nucleare.! 
Absolvent al Facultăţii de Medicină de la Harvard și 
psihiatru atestat, Zinner a declarat că persoanele cu 
trăsături precum cele prezentate de Donald Trump le 
sunt foarte familiare specialiștilor din domeniul său. 
Asta presupune, a explicat el, „o problema 
fundamentală, legată de respectul de sine, o 
nesiguranţă legată de acesta, alături de un sentiment de 
grandomanie. Deci, persoana are o imagine foarte 
contradictorie despre sine“. 

Ca exemple de grandomanie, psihiatrul citează 
afirmaţiile domnului Trump, potrivit cărora „niciun 
politician din lume nu a fost vreodată defăimat așa 
cum am fost eu“ și „la festivitatea de inaugurare, am 
avut cel mai mare public din istorie“. 


Zinner este, de asemenea, convins că domnul Trump 
prezintă dovezi clare de „identificare proiectivă“. Cu 
alte cuvinte, el îi numește pe alții sau proiectează 
asupra altora trăsături pe care el însuși le are și care-l 
deranjează. Nu e nevoie de studii la Harvard pentru a 
aprecia ironia faptului că domnul Trump l-a făcut pe 
James Comey, directorul FBI, pe care l-a concediat, un 
„fanfaron“ şi unul „care se dă mare“. După cum tocmai 
am văzut în citatul din propria carte a domnului 
Trump, acesta crede că „hiperbola veridică“ este o 
„formă foarte eficientă de promovare“. Zinner remarcă 
faptul că Trump îi numește în mod repetat pe oamenii 
pe care nu-i simpatizează „rataţi“, „slabi“, „nerealizaţi“ 
sau „mincinoși“. Acestea, crede Zinner, sunt imagini 
proiectate ale lui însuși, pe care nu le poate tolera. 

Profilul schițat de Zinner include cel puţin alte patru 
trăsături ale personalității lui Donald Trump, care-l 


preocupă: 


(1) O incapacitate de a se îngriji de binele altora, cu 
excepţia cazului in care aceștia îi arată adulatie. „Nu-i 
poate păsa de valoarea unei alte persoane în sine, ci 
doar în măsura în care-l preamăreşte pe Trump“, i-a 
declarat Zinner lui Will Pavia. „De aceea, deși într-o zi 
îi poate plăcea de cineva, a doua zi îl poate concedia. În 
momentul în care nu reușesc să-l preamărească sau să- 
l facă să se simtă mai bine în pielea lui, oamenii nu mai 
au nicio valoare: 

Acest comportament pare să funcționeze și în sens 
invers. Kim Jong-un a fost cândva „nebun“ după 
aprecierea lui Trump, un om pe care l-a ridiculizat 
pentru statura sa scundă, numindu-l ,Omuletul- 
rachetă“ (Little Rocket Man). Apoi, după ce cei doi 
lideri au convenit să organizeze la Singapore o întâlnire 
la nivel înalt fără precedent, Kim a devenit un „lider 
foarte onorabil“ în ochii lui Trump. Reevaluarea 
ciudată a lui Kim s-ar putea datora tacticii unui agent 
de vânzări de a spune tot ceea ce crede că-l va ajuta să 


facă o vânzare. Sau ar putea reflecta, pur și simplu, 
felul maniheic — „bine sau rău“ — de a vedea lumea, în 
funcţie de felul cum evenimentele sau oamenii îi susțin 
viziunea grandioasă pe care o are despre sine o 
persoană narcisistă. Întâlnirea cu Kim l-a făcut pe pre- 
şedintele Trump să creadă că obținuse o victorie 
diplomatică, în ciuda faptului că președinții anteriori 
refuzaseră în repetate rânduri să-l întâlnească pe Kim 
Jong-il, tatăl actualului lider nord-coreean, atâta timp 
cât dictatorul nu făcea concesii substanţiale. 

Un alt exemplu de comportament tipic unei 
persoane cu o imagine de sine grandioasă se observă 
într-un interviu pe care Donald Trump l-a acordat 
ziarului The New York Times. 

El susținea că va câștiga un al doilea mandat de 
președinte, deoarece „ziarele, televiziunile, toate 
formele de media se vor prăbuși, dacă eu nu sunt acolo, 
pentru că fără mine ratingurile lor se vor duce de râpă. 
Fără mine, The New York Times nu va mai fi un New 
York Times aproape falimentar, ci un New York Times 
eșuat. Așa că, practic, trebuie să mă lase să câștig. Și, în 
cele din urmă, probabil cu șase luni înainte de alegeri, 
mă vor iubi, pentru că vor spune: «Vă rugăm, nu-l 
pierdeţi pe Donald Trump. OK?» 

Din nou există două moduri de a evalua un astfel de 
comentariu. Puteți să-l atribuiti abordării de 
saltimbanc a lui Donald Trump fata de publicitate, asa 
cum e descrisă în cartea sa, scrisă de un autor din 
umbră, Trump: The Art of the Deal. Sau puteţi să-l 
consideraţi o personalitate narcisistă, care crede cu 
adevărat că popularitatea sa menţine un ziar important 
pe linia de plutire. Dacă domnul Trump ar dispărea 
brusc, The New York Times nu ar dispărea odată cu el. 
Sugestia bizară că s-ar putea întâmpla așa ceva este, 
din nou, în concordanță cu convingerile unei 
personalităţi foarte narcisiste. Descrierea ziarului 7he 
New York Times drept „falimentar“ ar putea fi, de 
asemenea, privită din aceleași două unghiuri: 


manifestarea realităţii dorite de o persoană extrem de 
narcisistă sau o afirmaţie falsă, menită să influenţeze 
orice adept care nu reușește să verifice astfel de 
afirmaţii. (De fapt, The New York Times nu numai că nu 
a eșuat — așa cum afirma Donald Trump —, ci ziarul a 
avut succes, cu o creștere de 63,4% a abonamentelor 
digitale plătite, ajungând la 2,3 milioane de cititori 
online. De asemenea, a înregistrat o creștere de opt 
procente a veniturilor totale în 2017: a încasat 1,7 
miliarde de dolari, potrivit Forbes.) 

Nu e surprinzător, în fata unor afirmaţii atât de 
evident inexacte, că unii furnizori de servicii de 
sănătate mintală au ajuns la concluzia că domnul 
Trump își creează propria realitate, un semn periculos, 
pe care l-au observat la indivizi foarte narcisiști. 

O altă posibilitate este aceea că Donald Trump face 
şi acum exact ce a facut în toată viata sa de adult. Prin 
afirmaţii hiperbolice și spectaculoase, el își vinde 
propria imagine către un anumit public. Dacă facţiuni 
minoritare din SUA îi puteau susţine pe Huey Long si 
Joseph McCarthy, nu este surprinzător că domnul 
Trump poate găsi susținători care să-l creadă, atunci 
când face afirmaţii pe care oricine le poate infirma, 
dacă se uită la rapoarte de afaceri sau de altă natură din 
surse neutre de pe internet. 

(2) O mare sensibilitate, un „obraz remarcabil de 
subțire“, adică o susceptibilitate extraordinară la lipsa 
de respect, insulte sau jigniri. „Nu suportă criticile și dă 
vina pe alţii, asa cum face si acum, dând vina pe 
personalul său pentru toate lucrurile pe care le-a făcut 
el însuși. Cealaltă reacţie a lui este furia“, a declarat 
Zinner. 

(3) Incapacitatea de a simţi remușcări sau vinovăţie. 
Zinner a mers atât de departe în interviul acordat 
cotidianului The Times, încât a afirmat că Donald 
Trump ar putea acţiona impulsiv, în moduri care l-ar 
putea „face vulnerabil sau, mai degrabă, ne-ar putea 


face pe noi vulnerabili la furia sa interioară îndreptată 
împotriva altora, pentru a lansa o armă nucleară“. 

Si (4) semnele de imaturitate, trădate de contradicții 
în caracterul și sentimentul legat de eul său. „Pe 
măsură ce un individ se maturizează“, i-a explicat 
Zinner lui Pavia, „el integrează emoţiile rele cu cele 
bune, astfel încât are un sentiment echilibrat despre 
sine. Acest lucru nu există în cazul domnului Trump. 
Din punct de vedere psihologic, este foarte imatur, din 
cauza educaţiei și a tatălui său“. 


Eu sunt bine. Tu ești pe cont propriu 


Psihiatrii ca Allen J. Frances, care insistă că Donald 
Trump nu e bolnav mintal, își bazează opiniile pe 
succesul personal al președintelui și pe faptul că felul în 
care se comportă nu-i provoacă suferință personală sau 
nu-i împiedică, de fapt, capacitatea de a funcţiona. Dar 
nu un diagnostic specific sau lipsa unui diagnostic 
anume îi deranjează pe adversarii lui Trump și pe 
experții în sănătate mintală, îngrijoraţi de stabilitatea 
sa psihică. Ei sunt îngrijoraţi de efectul pe care l-ar 
putea avea comportamentul său asupra celorlalți. 
Trăsătura-cheie a profilului psihologic al domnului 
Trump este una care poate duce la niveluri 
semnificative de dramatism și chiar haos pentru cei cu 
care interacționează. 

Printre semnele unei administrații pe alocuri haotice, 
în timpul celor doi ani de preşedinţie Trump, se pot 
aminti: numărul-record de schimbări de personal, 
declaraţiile politice contradictorii, precum şi 
comunicarea si cooperarea slabe între persoanele 
numite la nivel înalt. Președintele și susținătorii săi 
subliniază realizările lui Trump, cum ar fi cele 
prezentate în capitolul anterior. Criticii săi oferă 
contraexemple care, pe lângă cele enumerate mai sus, 
includ haosul creat de prima sa încercare de a institui o 
interdicție de călătorie pentru persoanele din țările 


musulmane, precum și sprijinul acordat agenţilor 
Departamentului Vamal si de Imigratie, care-i separa 
în mod deliberat pe copii de părinţii lor. Acest din 
urmă act este dăunător din punct de vedere psihologic 
pentru copiii mici și nu poate fi justificat decât în cazul 
în care aceștia ar fi în pericol dacă ar rămâne în grija 
părinţilor. 

Dacă doctorul Frances are dreptate, și domnul 
Trump nu e bolnav mintal, ci numai „rău“, atunci de ce 
este rău? E posibil ca Frances să fi oferit un răspuns 
atunci când a declarat că trăsăturile definitorii ale unei 
tulburări grave de personalitate i se potrivesc lui 
Donald Trump ca o mănușă. 

Din punct de vedere politic și social, faptul că un 
psihiatru de renume recunoaște că domnul Trump 
este, practic, un caz de manual pentru trăsăturile 
tulburării de personalitate narcisistă trebuie să 
provoace îngrijorare. Doar pentru că domnul Trump 
nu e deranjat de lipsa lui de empatie și de alte trăsături 
narcisiste extreme, nu înseamnă că ceilalți nu ar trebui 
să fie deranjati sau chiar ameninţaţi de acestea. 

Imaginati-va un psihiatru care examinează un 
pacient care nu e câtuși de puţin deranjat de trăsăturile 
sale psihologice tulburătoare. Dacă acel pacient 
reprezintă o potenţială ameninţare pentru ceilalţi, ar 
trebui psihiatrul să anunţe că pacientul nu are tulburări 
psihice și apoi să respingă amenințările, deoarece 
pacientul nu resimte niciun stres? Un psihiatru 
responsabil nu ar face acest lucru și, în majoritatea 
cazurilor, ar fi obligat să-i avertizeze pe cei ameninţaţi 
de pacientul său, chiar dacă manualul DSM-S nu-i 
permite să pună un diagnostic de tulburare mintală în 
acest caz. Problema nu e diagnosticul, ci potenţialul de 
vătămare a celor din jur. Dacă o persoană are o 
constelație de trăsături de personalitate care se 
potrivesc cu cele observate la indivizii cu tulburare de 
personalitate narcisistă sau psihopatie, de exemplu, nu 
contează ce etichetă îi punem. Ceea ce contează este 


modul în care aceste trăsături de personalitate îi 
afectează comportamentul fata de ceilalți. 

De acest lucru sunt îngrijoraţi psihiatrii care 
avertizează asupra trăsăturilor de personalitate ale 
domnului Trump, dar care se abtin de la a pune un 
„diagnostic la distanță“: potenţialul pericol pe care 
personalitatea sa îl reprezintă nu pentru el, ci pentru 
alții. 

Bandy Lee, conferenţiar de psihiatrie judiciară la 
Facultatea de Medicină de la Universitatea Yale, a 
organizat conferința ,Obligatia de a avertiza“ la Yale. 
De asemenea, a editat cartea The Dangerous Case of 
Donald Trump (Cazul periculos al lui Donald Trump), 
care cuprinde articole scrise de 27 de experţi în 
sănătate mintală, care analizează implicațiile 
personalității preşedintelui. Lee a format, de asemenea, 
Coaliția Naţională a Experţilor în Sănătate Mintală. 
Aceasta numără aproximativ patru mii de profesioniști 
în domeniul sănătăţii mintale, care respectă liniile 
directoare profesionale și care sunt disponibili pentru 
consultanță pentru membrii tuturor ramurilor 
guvernului. Coaliția este apolitică și evită conflictele de 
interese financiare. 

„M-am gândit încă de la început că prezintă multe 
semne de deficiență mintală“, i-a declarat Lee 
reporterului Chauncey DeVega.* Ea susţine că multi 
dintre colegii ei cred că Donald Trump prezintă ceea ce 
echivalează cu un pericol clar și imediat, pe baza 
experienţei lor în tratarea persoanelor care manifestă 
un comportament precum cel al domnului Trump. 

Lee afirmă: „Avem obligaţia să vorbim despre 
problemele de sănătate mintală ale lui Donald Trump... 
Supravietuirea noastră ca specie ar putea fi în joc“. 

Lee i-a spus lui DeVega că ea și alți psihiatri sunt 
îngrijoraţi de „marea nevoie de adulatie“ a domnului 
Trump și de furia pe care o manifestă, atunci când 
„realitatea nu-i satisface nevoile“. Ea afirmă că 
persoanele cu trăsături de personalitate precum cele 


ale lui Donald Trump nu se schimbă prea uşor, de 
obicei, explicând astfel de ce domnul Trump nu a făcut 
niciodată tranziția de la un candidat răzvrătit, care a 
sugerat, în timpul mitingurilor sale electorale, că 
violenţa împotriva contestatarilor săi este acceptabilă, 
la o prezență mai matură, stabilizatoare, capabilă să 
acţioneze „prezidenţial“. 

Lee crede că domnul Trump este capabil să-și creeze 
propria realitate, una care să răspundă nevoilor sale 
emoționale unice. Din nefericire, dacă are dreptate, 
acest lucru poate veni la pachet cu dorința de a ne 
impune această realitate nouă, celorlalți. După cum a 
spus chiar ea: „Lista sa impenetrabilă de fapte si 
realităţi ne-ar putea pune pe toţi în pericol“. 


Rezultatele posibile în cazul unei personalități narcisiste 


Dacă Donald Trump este, așa cum susține Allen 
Frances, „o ameninţare pentru Statele Unite și pentru 
lume, nu pentru că e nebun din punct de vedere clinic, 
ci pentru că e rău“, la ce ne putem aștepta în viitor? 
Dacă el „este o persoană înclinată spre un 
comportament autoritar“, după cum i-a spus Robert 
Jay Lifton lui Gail Sheehy’, putem prezice — așa cum au 
făcut Walter Langer, Jerrold Post și alți autori de 
profiluri politice în cazul altor lideri — cum ar putea 
răspunde la posibile evenimente în viitor? 

În mai 2018, Bandy Lee a răspuns la o serie de 
întrebări care i-au fost puse de către autorul cărţii de 
fata, cu privire la posibilele acțiuni ale lui Donald 
Trump în diferite circumstanţe.“ Întrebările se referă la 
modul în care personalitatea sau starea mentală a lui 
Trump ar putea influenţa rezultatele diferitelor scenarii 
sau posibilităţi pe care le întâlnește. 


Întrebarea 1: Cum credeţi că ar reacționa 
preşedintele Trump dacă ar pierde vreodată sprijinul 
bazei sale de votanti, de exemplu, prin nerespectarea 


promisiunilor pe care le-a făcut, prin dovezi 
incontestabile de activitate infractionala sau prin 
apariția unei figuri populiste sau antisistem mai 
atrăgătoare? 

Lee: În primul rând, permiteti-mi să spun că există 
o mare libertate de acţiune în comportamentul 
uman, și chiar şi persoanele afectate în modul cel mai 
sever sunt încă în mare parte libere. De asemenea, 
când și cum se întâmplă un anumit comportament 
depinde foarte mult de factorii situationali de 
moment, inclusiv de starea de spirit, de ceilalți care 
sunt prezenţi, de mediul în care funcționează și de 
accesul la arme, în cazul violenţei. Cu toate acestea, 
modelele psihologice de durată dezvăluie riscuri 
inacceptabile, despre care este important să se 
vorbească. (Vă rog să intelegeti totuși că, în calitate 
de psihiatru, vorbesc despre probabilitati mai mult 
decât despre predicții.) Tiparele pe care le vedem la 
domnul Trump se bazează pe datele publice 
abundente și de înaltă calitate, pe care le avem la 
dispoziție, pe rapoartele celor din jurul său și pe 
răspunsurile sale ample în situaţii reale. Acţiunile şi 
tiparele sale de gândire sunt în concordanţă cu ale 
cuiva care are deficienţe grave în a-și controla 
impulsurile, în a lua în considerare consecințele şi în 
a avea empatie pentru ceilalți, la care se adaugă 
absența unui centru stabil, care să acumuleze 
convingerile, principiile de bază, atașamentele şi 
loialitatile, si chiar o umanitate comună pe care s-o 
poată împărtăși cu ceilalți. Atunci când cuiva îi 
lipsește acest aspect fundamental al ființei umane si 
depinde aproape în totalitate de alții pentru imaginea 
de sine, situația poate deveni periculos de disperată 
si critică, dacă se pierde sprijinul extern. Unei 
persoane obișnuite îi este greu să-și imagineze ce 
reacţii violente sunt posibile atunci când cel care nu 
dispune de resurse interioare se confruntă cu prăbu- 
sirea imaginii grandioase despre sine. Aproape că nu 


există limite pentru ce-ar face, ca să dărâme lumea 
odată cu el sau, mai mult, ca să-i distrugă pe 
„martorii“ rusinii şi umilintei sale. Scenariile pe care 
le descrieti sunt înspăimântătoare pentru o persoană 
care are deja dificultăţi în a face fata chiar și unor 
minime critici sau unor veşti deloc măgulitoare. 


Întrebarea 2: Presupunând că nu apar crize 
interne sau externe grave care să ne pună vieţile în 
pericol, cât de probabil este ca Donald Trump să 
continue așa cum a făcut-o în primele luni ale 
preşedinţiei sale și să-și încheie mandatul așa cum l-a 
început, de exemplu, cu tweet-uri, schimbări 
frecvente de personal, decizii contradictorii, certuri 
cu cei care-l critică, insulte etc.? 

Lee: După cum am văzut, ideea unui Premiu 
Nobel pentru Pace l-a distras doar momentan pe 
domnul Trump de la impulsurile sale de a ataca. Era 
inevitabil ca el să revină în curând la dispoziţia sa 
naturală, ceea ce s-a întâmplat când a anulat Planul 
Comun de Acţiune sau acordul nuclear cu Iranul. 
Această cale era previzibilă nu din cauza politicii 
sale, ci din cauză că este comună unei deficienţe 
mintale periculoase. Stim din  tweet-urile 
nenumărate ale domnului Trump, precum și din 
comentariile sale publice că orice formă de 
provocare a imaginii sale de sine pompoase poate 
inspira represalii. Prin urmare, nu este surprinzător 
faptul că a concediat sau a forțat demisia unui număr 
fără precedent de membri ai administraţiei sale, în 
primele șaisprezece luni de mandat. Deficiența sa îl 
determină să se izoleze, să provoace și să găsească 
premise pentru război si, prin urmare, mă aştept ca 
el să stârnească un conflict, dacă nu există deja 
condiții pentru ca unul să se desfăşoare, ca să se 
potrivească viziunii sale asupra lumii. Mai mult, 
personalul şi politicile sale îi reflectă din ce în ce mai 
mult patologia, deoarece adulatorii și manipulatorii 


slăbiciunilor sale psihologice sunt, de asemenea, 
susceptibili de a fi distructivi și, prin urmare, pre- 
sedintia sa nu numai că va continua așa cum a 
început, ci va deveni și mai periculoasă, pe măsură ce 
atât puterea, cât şi aşteptările sale se extind, iar el își 
înstrăinează aliații şi  escaladează amenințarea 
conflictelor din întreaga lume. 


Întrebarea 3: Cum ar reacționa Donald Trump 
într-o situaţie de criză care ameninţă siguranța 
Statelor Unite? 

Lee: Am văzut cum faptele iraționale și 
autodistructive ale domnului Trump îi subminează 
atât procesele în instanţă, cât şi propria imagine 
publică. Ce ar putea fi el capabil să submineze în ce 
privește interesele de securitate și poziţia Statelor 
Unite în lume? Mă îndoiesc serios chiar si de 
capacitatea sa de a lua în considerare siguranța 
Statelor Unite, independent de beneficiile pe care i le 
aduce. În prezent, ca parte a grandomaniei sale, el 
consideră că SUA sunt echivalente cu el însuși, aşa 
cum a făcut cândva un anumit conducător: „Statul 
sunt eu“. Dar afinitatea sa se bazează pe exploatare si 
pe instinctul de prădător. Dacă națiunea ar trebui, 
într-adevăr, să se protejeze împotriva destructivitatii 
sale, de exemplu, punându-l sub acuzare, atunci el ar 
putea sacrifica de bunăvoie tara. Dacă s-ar întâmpla 
cu adevărat ca vreun război să devasteze tara, el ar 
putea s-o abandoneze ca pe un „perdant“ De 
asemenea, ar fi un candidat excelent, pe care 
națiunile ostile l-ar putea manipula pentru a-și atinge 
scopurile; el are nu doar capacitatea psihologică, ci şi 
probabilitatea să servească interesele Rusiei, de 
exemplu. Acesta, de asemenea, e motivul pentru care 
punem la îndoială capacitatea sa de a lua decizii 
solide, rationale si bazate pe realitate, bazate pe 
asimilarea de informaţii importante şi pe luarea în 
considerare a consecinţelor. Atunci când anulează 


fiecare decizie din epoca Obama, el nu urmează 
logica unei politici coerente, ci mai degrabă tiparele 
unei nevoi și constrângeri emoționale. Atunci când 
este de acord să poarte discuţii de pace cu Coreea de 
Nord, după ce s-a îndreptat neîncetat spre război, asa 
cum a revenit asupra multor poziţii, uneori chiar a 
doua zi (de exemplu, în ceea ce privește controlul 
armelor de foc), el răspunde probabil acestor nevoi 
emoționale și impulsivitatii. 

Cazul lui John Bolton, desemnat de domnul 
Trump consilier pentru securitate naţională, este 
revelator pentru starea de spirit a preşedintelui: are 
opinii de prădător, în conformitate cu înclinațiile 
domnului Trump spre violență și război. Donald 
Trump trăieşte într-o perpetuă stare de 
supravieţuire, gata să intre în modul de atac, dacă 
vreodată imaginea sa fragilă de sine ar fi ameninţată, 
iar acest lucru îl face foarte volatil. John Bolton se 
face ecoul sentimentului său de ameninţare și al 
nevoii de atac, precum si al dispretului său pentru 
diplomaţie si dreptul international — care se referă la 
cooperare şi colaborare multilaterală — şi este 
congruent cu dispoziția sa paranoică. Domnul 
Bolton a sugerat în mod deschis necesitatea unui 
angajament militar în Iran şi Coreea de Nord, ceea ce 
este pesemne atrăgător pentru domnul Trump, care 
caută întotdeauna să proiecteze puterea și i se va 
părea extrem de tentant să scoată la rampă întreaga 
capacitate militară a SUA. Din aceste motive 
consider că domnul Trump și asociaţii pe care-i alege 
reprezintă o amenințare la adresa securităţii 
naționale și internaţionale, nu o ameliorare a 
situației. 


Întrebarea 4: Cum ar reacționa domnul Trump, 
dacă ar fi pus sub acuzare de Camera 
Reprezentanţilor și condamnat de Senat? 


Lee: Din nou, nu se poate subestima teroarea 
absolută și apărarea violentă care pot apărea la o 
persoană cu tiparele psihologice ale lui Trump, dacă 
fațada sa grandioasă s-ar prăbuși; iar acum are in 
jurul său un nou personal cu instincte de prădător, 
care să-i pună în aplicare impulsurile. Punerea sub 
acuzare ar putea fi declanșatorul unui război pe scară 
largă, al unui atac terorist înscenat sau al incitării 
adepților săi la război civil — nimic nu este exclus, 
având în vedere puterea și tehnologia de război care 
sunt la dispoziţia unui singur individ. Problemele de 
sănătate mintală ar trebui să fie evaluate de 
specialişti în domeniul sănătăţii mintale. Ar trebui să 
luăm problemele de sănătate mintală la fel de mult în 
serios ca și pe cele juridice și să cerem ca acest 
președinte și toţi viitorii președinți să fie supuși unui 
examen de sănătate mintală cel puţin la fel de riguros 
ca în cazul ofițerilor pe care-i comandă. Domnul 
Trump nu a fost încă supus unei examinări adecvate. 
Stim acum că și-a dictat primul raport medical. Știm, 
de asemenea, că medicului său curant de la Casa 
Albă, Ronny Jackson, i-a fost retrasă nominalizarea 
pentru funcția de secretar pentru Afacerile 
Veteranilor și, de asemenea, a fost înlăturat din 
funcţia de medic al președintelui. El nu era calificat și 
nu avea nicio bază pentru a-și declara angajatorul și 
comandantul-șef „foarte ager din punct de vedere 
mental, intact“ și „absolut... apt pentru serviciu“, pe 
baza unui test cognitiv de zece minute, inadecvat și 
nepotrivit. De fapt, este vorba despre malpraxis. 
Ceea ce ne poate da speranţă este faptul că încă 
trăim într-o democraţie, iar poporul este angajatorul 
președintelui. Poporul poate încă să ceară o 
examinare adecvată și independentă a sănătăţii 
mintale și a aptitudinii de a-și exercita funcţia, iar o 
evaluare a capacităţii mintale nu necesită consim- 
tamant. 


Întrebarea 5: La unii indivizi cu anumite tulburări 
de personalitate, acestea se pot atenua cu vârsta si 
pot apărea manifestări mai puţin frecvente sau grave. 
Trump are 70 de ani. S-ar putea ca personalitatea lui 
să se schimbe în vreun fel, pe măsură ce 
îmbătrânește? 

Lee: Problema este că, fără o examinare 
cuprinzătoare de către o persoană cu pregătire în 
domeniul sănătăţii mintale, care să implice un istoric 
complet și o baterie standardizată de teste, precum și 
scanări ale creierului, nu putem ști dacă semnele pe 
care le vedem sunt din cauza unei tulburări de 
personalitate sau a unui alt proces care se agravează 
în timp. Un examen complet ar permite și un 
diagnostic, și un prognostic. Aveţi dreptate în ceea ce 
privește faptul că unele tulburări de personalitate se 
„ameliorează“ odată cu vârsta, în cursul lor natural, 
dar se pot și intensifica, în caz de stres. Afectiunile 
medicale sau neurologice pot mima tulburările de 
personalitate și, în acest caz, este de așteptat ca 
simptomele să se agraveze la o persoană care 
avansează in vârstă. Prin urmare, o evaluare 
amănunţită ar fi crucială, pentru a putea desluși 
implicaţiile asupra bunăstării publicului. În cadrul 
consultului medical din ianuarie, i s-a făcut doar 
examenul cognitiv Montreal sau MoCA, dar acela nu 
este un test adecvat pentru cazul în speţă. Folosit în 
general ca un test de depistare a simptomelor bolii 
Alzheimer, MoCA are doar o sensibilitate moderată 
sau bună în detectarea tulburărilor cognitive, ceea ce 
înseamnă că până și pacienţii diagnosticati clinic cu 
demenţă Alzheimer pot obţine un scor de până la 30 
din 30. De asemenea, studiile au arătat că si pacienţii 
schizofrenici spitalizati pot obţine scoruri normale la 
MoCA. Prin urmare, obţinerea unui scor în 
intervalul de normalitate la MoCA nu exclude 
prezența unei boli mintale grave și nu e deloc o 
măsură bună a afectării psihologice. Mai potrivite ar 


fi fost Inventarul Multifazic de Personalitate 
Minnesota, Testul de Alegere a Cartonașelor 
Wisconsin, Testul de Invatare Verbală California, 
testul Stroop și Scara de Inteligență a Adultilor 
Wechsler. Un RMN și o tomografie PET amiloidă a 
creierului ar fi fost, de asemenea, utile, având în 
vedere simptomele și istoricul familial. Mai presus de 
toate, testul aplicat este irelevant pentru întrebarea 
cea mai presantă: dacă are sau nu capacitatea 
mentală de a funcționa la minimum în funcția sa. 
Această evaluare ar trebui făcută de experți medico- 
legali în domeniul sănătăţii mintale, iar tara noastră 
are o varietate de profesioniști de înaltă calitate și 
bine pregătiți. Nu există niciun motiv pentru a se 
recurge la un medic de urgență personal, și încă unul 
contestat. 


Întrebarea 6: Cum ar reacționa Donald Trump 
dacă ar fi învins în alegeri? 

Lee: Din nou, nu pot face previziuni, dar, bazându- 
mă pe faptul că am tratat sau am conceput programe 
pentru mai mult de o mie de infractori violenti, cu 
tipare psihologice foarte asemănătoare cu al lui 
Trump, în cei douăzeci de ani de practică în mediul 
penitenciar, pot face câteva comentarii. În unele 
privințe domnul Trump este chiar mai rău decât cei 
cu care am lucrat, în sensul că a evitat până acum 
orice responsabilitate, datorită privilegiilor și altor 
mijloace de atac, cum ar fi utilizarea abuzivă a 
litigiilor sau a abuzurilor verbale ori sexuale, dintr-o 
poziţie de putere. Astfel, se va simți mai îndreptăţit si 
va fi o surpriză ca lucrurile să nu meargă așa cum 
vrea el. Ceea ce e departe de a fi evident la el sau la 
bărbaţii pe care-i tratez — și sunt aproape toți 
bărbaţi — este profunzimea umilintei și a rusinii lor 
nerecunoscute. Ei ar face orice pentru a-și ascunde 
această slăbiciune, mai ales faţă de ei înșiși, și poate 
că și-au perfecționat chiar și proiecția unei imagini 


de forţă sau de „hipersănătate“, dar toate acestea sunt 
doar o peliculă subţire. În realitate, persoanele 
respective sunt, de obicei, destul de lașe și fragile. 
Dispreţuiesc miezul de umanitate pe care-l vad la 
ceilalți, dorind să torpileze și să distrugă ceea ce ele 
nu au. Nu sunt sigură că domnul Trump poate 
îndura multe alte înfrângeri, fără un răspuns foarte 
sadic și violent. Pe de altă parte, dacă înfrângerea 
poate fi transformată într-o victorie sau dacă ar 
exista o modalitate prin care să demisioneze, salvând 
aparențele și transformând eșecul în „victorie“, atunci 
ar putea fi evitată o reacţie violentă catastrofală. Ar fi 
nevoie de un confident foarte abil din punct de 
vedere psihologic sau de un organism politic 
inteligent, pentru a realiza acest lucru. 


Întrebarea 7: Si-ar putea schimba 
comportamentul, daca ar fi reales? 

Lee: Da, dar în direcţia greșită. A urmărit in mod 
constant laude și atenţie de-a lungul vieţii sale, mai 
ales în acest mandat. Realegerea i-ar consolida 
imaginea de sine și l-ar menţine iniţial într-o stare de 
calm, însă nu pentru mult timp. Deoarece niciun 
munte de laude în viaţa reală nu va fi suficient pentru 
a umple golul interior, cu cât va sta mai mult la 
putere, cu atât puterea îi va agrava simptomele. O a 
doua victorie i-ar exacerba exponențial starea, prin 
eliminarea constrângerilor fata de patologia sa, dân- 
du-i idei mai fanteziste de putere nelimitată, 
făcându-l mai exigent și mai îndreptăţit, în moduri 
care nu corespund realităţii, iar toate acestea nu ar fi 
de bun augur pentru libertatea și siguranța noastră. 


Întrebarea 8: Trump a dat dovadă de o admiraţie 
fără precedent fata de liderii autoritari străini, 
precum Recep Erdogan din Turcia, Vladimir Putin 
din Rusia și Rodrigo Duterte din Filipine. Dacă 


sistemul de control și echilibru instituit de 
Constituţie ar fi slăbit, cum s-ar putea comporta 
Trump? 

Lee: Și acest lucru spune foarte multe despre 
psihologia domnului Trump. În calitate de 
președinte, și-a intensificat atacurile verbale și pe 
Twitter, și-a incitat adepţii la violență prin 
discursurile sale, a susținut politici care facilitează 
dezvoltarea armelor și a războaielor și a apărat un 
comportament abuziv și lipsit de etică până și în 
rândul personalului său. Din admiraţia sa fata de 
acești lideri, înțelegem că tânjește după mai multă 
opresiune și după un regim autoritar și mai puternic. 
El însuși a concediat sau a forțat demisiile unui 
număr fără precedent de membri ai administraţiei 
sale, în primele șaisprezece luni de mandat, în special 
pentru că și-au manifestat dezacordul față de 
acțiunile sale sau pentru încercările lor de a arăta 
moderație. A desemnat acţiuni mediatice legitime 
drept „știri false“ ori de câte ori nu i-a convenit felul 
în care-i prezentau faptele și continuă să submineze 
instituţiile democratice. Controlul și echilibrul nu 
mai funcţionează din cauza corupţiei politice pe care 
am văzut-o manifestată din partea grupurilor de 
interese speciale care profită de slăbiciunile sale 
psihologice, în loc să le limiteze efectele, iar acest 
lucru este extrem de periculos. Profesioniştii din 
domeniul sănătăţii mintale sunt instruiți să analizeze 
structurile mai profunde ale personalităţii și 
modelele comportamentale mai ample, aplicând 
cunoștințe științifice și experiența clinică obținută in 
urma consultării a numeroși pacienți, dar deja 
principala noastră organizaţie profesională ne-a 
redus la tăcere, în coniventa cu această administraţie. 
O mare parte din comportamentul său a fost 
„normalizat“, adică oamenii fie îl tolerează, fie sunt 
epuizați psihic din cauza lui, dar sănătatea mintală a 
populaţiei are de suferit, după cum arată multe 


statistici actuale. Acestea sunt semne inconfundabile 
de ajungere la un nivel pe care unii îl numesc 
„patocraţie“. Oamenii se feresc de paralelele cu 
fascismul, dar este important de reținut că fascismul 
nu este o ideologie sau o strategie politică, ci o 
patologie mintală la scară societală, care începe cu 
un individ afectat, care manipulează slăbiciunile 
psihologice ale populaţiei, pentru a ajunge la putere, 
apoi multiplică tulburarea prin duplicarea ei în 
cultura generală. Este important să se facă aceste 
paralele, pentru a înțelege corect ceea ce se întâmplă 
și pentru a preveni acest lucru. 


Motive de îngrijorare 


În ciuda rezistenţei lui Donald Trump, a hotărârii sale 
de a nu renunţa niciodată și a succesului pe care l-a 
avut începând cu anii '70, folosindu-se de contactele de 
afaceri și de banii tatălui său, unele evenimente din 
trecutul său pun serioase semne de întrebare cu privire 
la procesele sale de gândire. Din nou, acestea ar putea 
indica dorinţa de a se adresa unui anumit public sau 
refuzul de a recunoaște că a greșit pur si simplu. 
Ambele posibilităţi sunt îngrijorătoare. Un bun exem- 
plu se referă la o crimă oribilă. În 1989, Trump a 
cheltuit 85 000 de dolari ca să publice anunţuri pe câte 
o pagină întreagă, în patru ziare din New York, în care 
spunea: „Agresorii și criminalii ar trebui să fie forțați să 
sufere si, atunci când ucid, ar trebui să fie executați 
pentru crimele lor“. Nu a precizat la ce agresori se 
gândea, dar toată lumea din New York știa la ce se 
referea. 

El a lăsat să se înțeleagă, fără dovezi, că cinci tineri 
de culoare și hispanici erau vinovaţi de a fi bătut, violat 
şi sodomizat o femeie albă, bancher de investiţii, în 
timp ce alerga în Central Park. Așa-numitul grup „cei 
cinci din Central Park“ a fost judecat, condamnat și 


încarcerat. Domnul Trump a cerut reintroducerea 
pedepsei cu moartea. 

În 2002 însă, adevăratul atacator a mărturisit. 
Probele ADN au dovedit că un anume Matias Reyes era 
vinovat, și nu cei cinci tineri închiși pentru crimă. 
Aceia au fost eliberați. Domnul Trump nu a recunoscut 
niciodată că greșise și nici nu și-a cerut scuze pentru 
apelul său la o schimbare a politicii, care ar fi dus la 
moartea a cinci persoane nevinovate. Ca răspuns la 
dezvăluirea jenanta care-i dovedea că gresise, cu dovezi 
ştiinţifice, domnul Trump a declarat pentru CNN, nici 
mai mult, nici mai puţin: „Au recunoscut că sunt 
vinovați. Poliția care a făcut ancheta inițială spune că 
au fost vinovaţi. Faptul că acest caz a fost solutionat cu 
atât de multe dovezi împotriva lor este revoltator“. In 
2014, domnul Trump a insinuat că cele cinci persoane 
acuzate pe nedrept aveau trecutul unor infractori, că 
nu aveau „trecutul unor îngeri“. De fapt, adolescenţii în 
vârstă de 14, 15 și 16 ani nu aveau antecedente penale. 
Răspunsul său conţinea indicii importante despre cum 
gândește domnul Trump. Nu recunoaște o eroare și 
nici nu-şi cere scuze, o trăsătură specifică 
narcisismului. 

Respinge sau nu poate înțelege dovezile științifice. 
Este ușor să te informezi despre ce spun probele ADN. 
Sunt disponibile o mulțime de explicaţii scrise clar, 
inclusiv discuţii despre avertismentele și avantajele 
testelor. Acestea facilitează înțelegerea instrumentului 
medico-legal de către cei care nu sunt oameni de 
ştiinţă, în special pentru cei cu un IQ atât de ridicat 
precum cel pe care pretinde că-l are domnul Trump. Se 
ştie, de asemenea, că mărturisirile false nu sunt deloc 
rare, în special atunci când sunt implicate minorităţi. 
După cum subliniază Sarah Burns, coscenaristă și 
coregizor al documentarului The Central Park Five (Cei 
cinci din Central Park): „În sutele de exonerări post- 
condamnare, obținute pe baza testelor ADN, pe care 
le-a studiat Proiectul Nevinovatia, cel putin unul din 


patru dintre cei condamnaţi pe nedrept făcuse o 
mărturisire“. 

Consecințele potenţiale ale declaraţiilor domnului 
Trump înseamnă prea puţin pentru el. 

Refuzul de a recunoaște o greșeală și de a-ţi cere 
scuze este în deplină concordanţă cu narcisismul. E 
nevoie de tărie de caracter pentru a recunoaște o 
greșeală. Oamenii impovarati de narcisism nu au 
această tărie, deoarece, în mintea lor, acest lucru ar fi o 
dovadă de slăbiciune. 

A pleda pentru o execuţie fără dovezi si, ulterior, a 
nu recunoaște că solicitarea execuţiei ar fi dus la o 
teribilă nedreptate e de neconceput. Oameni 
nevinovaţi ar fi murit dacă domnul Trump ar fi avut 
vreo autoritate asupra lor în acel moment. Acest 
exemplu înspăimântător de judecată greşită și refuzul 
de a admite o greșeală atroce, ba chiar jenantă dez- 
văluie defecte de caracter și un raționament anulat de 
un răspuns emotional. Sau ar putea fi un exemplu al 
unei personalități machiavelice, care încearcă să 
apeleze la o populaţie intolerantă și plină de 
prejudecăţi — victimele nevinovate acuzate pentru că 
erau membri ai unor minorităţi. Unii oameni sunt atât 
de profund tarati din punct de vedere etic, încât isi pot 
justifica singuri puterea de a cere moartea altora, fără 
să cunoască faptele sau să le pese de ele. 

Faptul că se bazează mai mult pe „instinct“ sau pe 
intuiţie decât pe studiu, reticenta de a face cercetări 
detaliate și lipsa generală de curiozitate intelectuală 
sunt, de asemenea, în concordanţă cu o obsesie 
exagerată fata de el însuși. Foștii angajaţi și biografii lui 
Trump menţionează că este impulsiv și are o capacitate 
de atenţie redusă, cu excepţia cazului în care subiectul 
se referă la el însuși. 


Tendinţe autoritare 


Domnul Trump a recunoscut că a fost foarte 
dezamăgit când a aflat că, în calitate de președinte, nu 


are căderea să le spună celor de la FBI și din 
Departamentul de Justiţie cum să procedeze în 
anchetele judiciare. A și recunoscut, într-un interviu 
radiofonic: ,Stiti, cel mai trist lucru este că, fiind 
președintele Statelor Unite, nu am voie să mă implic în 
Departamentul de Justiţie. Nu am voie să mă bag în 
treburile celor de la FBI. Nu am voie să fac genul de 
lucruri pe care mi-ar plăcea să le fac. Și mă simt foarte 
frustrat“? 

Cu toate acestea, el a continuat să critice și să 
ridiculizeze ambele entităţi atunci când acestea nu au 
acţionat asa cum dorea el, în ceea ce privește suspectii 
de terorism: „Avem nevoie de o justiție rapidă și avem 
nevoie de o justiţie puternică, mult mai rapidă si mult 
mai puternică decât cea pe care o avem acum. Pentru 
că ceea ce avem acum este o glumă și e de râsul 
curcilor“. Trump nu ştia că, în cei paisprezece ani tre- 
cuti de la 11 septembrie 2001, Departamentul de 
Justiţie condamnase 627 de persoane pentru terorism 
sau infracțiuni legate de terorism. Majoritatea 
condamnărilor au fost obținute în doi ani sau mai puţin 
de la punerea sub acuzare. În cazul celor care trebuiau 
extradati din străinătate, a fost nevoie, bineînţeles, de 
mai mult timp." 

Domnul Trump a mers până acolo, încât a criticat 
atât FBI-ul, cât si Departamentul de Justiţie, pentru ca 
nu i-au investigat adversarii politici. Nu e de mirare că, 
atunci când o persoană aflată la putere solicită 
agenţiilor guvernamentale să-i investigheze inamicii, 
ne vin în minte imagini cu dictatori de doi bani, cu 
bătăuși, cu Putin și cu comuniști chinezi autoritari. 

Bunăoară, atunci când a deschis vorba despre liderul 
comunist chinez Xi Jinping, care-şi consolidase puterea 
prin eliminarea limitei de două mandate pentru 
președinția sa, domnul Trump a spus: „Acum este 
președinte pe viață. Președinte pe viaţă! Nu, e un om 
grozav. Și, uite, a fost în stare să facă asta. Cred că e 
grozav. Poate va trebui să încercăm și noi asta într-o 


bună zi“!! Multi au luat comentariul ca pe o glumă, 
dar, având în vedere alte afirmaţii și declaraţii ale lui 
Trump, care le amintesc criticilor săi de sentimentele 
unui potenţial conducător autoritar, unii au văzut 
invidia fata de o conducere autoritară ascunsă in 
spatele umorului. 

Fostul congressman Joe Scarborough, cândva prieten 
şi acum un critic vocal al președintelui, a declarat: 
„Sunt multi oameni care vor spune: «O, preşedintele 
doar glumea»... Dar există declaraţii din trecut pe care 
le-a făcut Donald Trump, în care l-a lăudat pe Xi 
pentru consolidarea puterii. China a devenit din ce în 
ce mai autocratică în ultimele șase luni sau chiar un an. 
A făcut mișcări conștiente, pentru a deveni din ce în ce 
mai autocratică“. 

Scarborough a continuat: „Când republicanii ignoră 
faptul că acest om vorbește despre a fi președinte pe 
viata, dacă-și închipuie că Donald Trump glumeste, 
atunci sunt proști. lar eu nu cred că sunt proști. Cred 
că ei ştiu exact ce spune“? 

În afară de Xi, Trump și-a exprimat admirația și 
pentru oameni puternici precum președintele rus 
Vladimir Putin, despre care agenţiile de informaţii din 
SUA si Marea Britanie spun că are legătură cu multiple 
asasinate ale unor oponenți politici, critici ai regimului 
şi jurnaliști. Potentatul Rodrigo Duterte, președintele 
filipinez, care este responsabil pentru execuțiile ilegale, 
în plină stradă, a mii de presupuși traficanţi de droguri, 
a primit un telefon de la domnul Trump: „Am vrut 
doar să vă felicit pentru că am auzit despre rezultatele 
incredibile pe care le aveţi în problema drogurilor“. 

În fine, Trump și-a exprimat respectul pentru 
președintele turc Recep Tayyip Erdogan, un alt dur, 
despre care a spus: „Conduce o parte foarte dificilă a 
lumii. Este implicat foarte, foarte puternic și, sincer, 
primește note foarte mari“. Implicarea „foarte, foarte“ 
puternică a autocratului turc a condus la acțiuni 
semnificative în ceea ce privește dezmembrarea 


democraţiei turce, în urma unei tentative de lovitură de 
stat. Zeci de mii de persoane, care nu fuseseră 
implicate în lovitura de stat, au fost încarcerate. Sute de 
mii de persoane, care nu fuseseră implicate în lovitura 
de stat, au fost concediate. Presa liberă din Turcia nu 
mai este liberă. 

Elogiile președintelui față de acești oameni puternici, 
profund antidemocratici, trezește, în mod evident, 
îngrijorarea în rândurile oamenilor care au măcar 
cunoștințe de bază de istorie și o înţelegere medie a 
comportamentului uman. Cei care preţuiesc statul de 
drept și nu apreciază capriciile dictatorilor mărunți 
trebuie să fie îngrijorați de laudele aduse de domnul 
Trump acestor lideri străini. 

Donald Trump, cu sprijinul soţiei sale, Melania, a 
promovat o teorie a conspirației cu tentă rasistă, 
potrivit căreia predecesorul său, Barack Obama, nu s- 
ar fi născut în Statele Unite. Această afirmaţie eronată 
a fost acceptată de un grup restrâns de persoane cu 
vederi conspirationiste. Sprijinul lui Trump pentru 
această afirmaţie nefondată a rezonat în minţile acestor 
adepţi, care l-au susținut, la rândul lor. Sprijinul pozitiv 
pe care l-a primit l-a încurajat în încercarea de a ajunge 
la președinție. L-a încurajat să imbratiseze strategia 
politică de a crea dușmani ai poporului: presa liberă și 
„Ei“ sau „Ceilalţi“ (imigranții, musulmanii). Ironia 
includerii imigranţilor pe lista de ameninţări la adresa 
adepților săi nu scapă nimănui care-și amintește că 
soţia, mama și bunicul său au fost cu toţii imigranţi în 
SUA. Este adevărat că nu au încercat să treacă ilegal o 
graniţă, dar nici cei cărora li s-a interzis să intre venind 
din Iran, Siria, Yemen, Libia și Somalia nu doreau să 
treacă ilegal. În mod ironic, Arabia Saudită, tara 
predominant musulmană pe care președintele o vede 
cu ochi buni, nu se află pe listă, în ciuda faptului că 
cincisprezece dintre cei nouăsprezece teroriști 
responsabili de atacurile de la 11 septembrie 2001 
asupra turnurilor gemene de la World Trade Center și 


Pentagonului, eveniment care a dus la un „Război 
împotriva terorismului“ și la sentimentele antiislamice 
ulterioare, proveneau din această tara. 

Domnul Trump a aplicat viziunea binară a 
narcisistului, „bine sau rău“, pe scena politică naţională. 
„Cred că islamul ne urăște. Există ceva acolo, care... 
există o ură imensă acolo. Există o ură imensă. Trebuie 
să ajungem la fondul problemei. Există o ură de 
necrezut fata de noi“, a declarat candidatul la 9 martie 
2016. Există, desigur, o diferență semnificativă între 
islam, o religie practicată în mod pașnic de milioane de 
oameni din întreaga lume, și terorismul islamic radical. 


Rezumat și concluzie 


Experții sunt de acord că trăsăturile narcisiste 
considerabile ale președintelui Trump nu pot fi 
tăgăduite. Controversa se referă la întrebarea cât de 
mare este amenințarea, dacă ea există, pe care acest 
aspect-cheie al personalităţii sale o reprezintă pentru 
public. Narcisismul nu este rar în politică, în 
divertisment şi în alte profesii care presupun 
expunerea publică, dar narcisismul lui Donald Trump 
este un exemplu de manual. În ciuda afirmațiilor unor 
profesioniști din domeniul sănătăţii mintale, care nu l- 
au examinat, este mai problematic, din cauza „Regulii 
Goldwater“, să se afirme că președintele are o tulburare 
de personalitate decât să se observe că personalitatea 
sa este dominată de o formă pronunţată, totuși 
subclinică, de  narcisism. Există indicii bine 
documentate și ușor de observat care arată că Donald 
Trump are un comportament care ar putea fi 
îngrijorător din punct de vedere psihologic, deoarece 
reflectă o viziune autoritară. Un exemplu al acestui 
comportament tulburător este afirmaţia sa, conform 
căreia „doar eu pot rezolva situația“. Această afirmaţie, 
care nu se susține în niciun fel, a urmat declaraţiilor 
sale, potrivit cărora Statele Unite sunt amenințate pe 


mai multe fronturi: de imigranţi, de teroriști, de 
musulmani, de birocrația de la Washington, de către 
democrați etc. 

Afirmația că un singur bărbat sau o singură femeie ar 
fi esentiali în majoritatea situaţiilor este ridicolă. (O 
excepţie ar putea fi aceea din timpul celui de-Al Doilea 
Război Mondial, când Winston Churchill a rezistat 
agresiunii naziste, în ciuda opoziţiei altor politicieni 
britanici. Procedând astfel, Churchill a contribuit la 
salvarea Europei de fascism.) Dacă se întâmplă ca lideri 
precum Abraham Lincoln sau Franklin Roosevelt să se 
afle în funcţie în timp de război, istoricii le recunosc 
măreţia. În caz contrar, președinții vin și pleacă. Ma- 
joritatea celorlalți trec prin funcţii și sunt apreciaţi 
dacă sunt competenţi, dar niciunul nu este esenţial. 
Același lucru este valabil, chiar și la cele mai înalte 
niveluri de realizări ştiinţifice. 

Dacă Charles Darwin, de exemplu, nu și-ar fi descris 
gândurile privind selecția naturală și teoria evoluţiei în 
lucrarea Originea speciilor, din 1859, tot am fi avut o 
teorie a evoluţiei viabilă. De fapt, Darwin a fost 
stimulat să-și publice teoria după ce a primit o 
scrisoare de la naturalistul britanic Alfred Russel 
Wallace, în care acesta își descria versiunea proprie a 
teoriei evoluţiei prin selecţie naturală. 

Dacă Albert Einstein ar fi murit înainte să fi descris 
teoriile relativităţii, alţii le-ar fi dezvoltat, în cele din 
urmă. Progresul ar fi fost mult mai lent și, probabil, nu 
la fel de elegant, dar știința se îndrepta, oricât de încet, 
spre perspectivele pe care geniul lui Einstein le-a 
descris, cu mult timp înainte de oricine altcineva. 
Același lucru este valabil și pentru descoperirea 
structurii ADN-ului. Dacă Francis Crick, James 
Watson, Rosalind Franklin și Maurice Wilkins nu ar fi 
furnizat datele, analiza și sinteza necesare, atunci când 
au făcut-o, nu am fi avut imaginea completă a dublei 
elice în 1953. Cu toate acestea, structura ar fi fost 
elucidată mai târziu, poate mult mai târziu. Efortul ar fi 


putut include mai multe starturi greșite, cum ar fi 
modelul incorect al ADN-ului cu triplă elice al lui 
Linus Pauling, chimistul laureat al Premiului Nobel. Iar 
soluţia poate că nu ar fi fost prezentată atât de frumos, 
într-o scurtă lucrare din revista Nature, așa cum a fost 
descrisă de Watson și Crick, dar tot am fi cunoscut 
astăzi structura ADN-ului. De-a lungul timpului, 
practic nimeni nu s-a dovedit a fi esenţial. 

Dacă domnul Trump crede cu adevărat că este 
esenţial, ar da dovadă de un grad de narcisism foarte 
îngrijorător. „Doar eu pot rezolva totul!“ sună ca o 
iluzie mesianică a cuiva hotărât să preia controlul unei 
tari, precum Adolf Hitler, Idi Amin Dada si alți 
dictatori care au exprimat sentimente similare. Daca 
afirmaţia este făcută fără a avea planuri de a cuceri o 
ţară, atunci este, pur și simplu, o prostie. 

Pe de altă parte, ar putea fi vorba despre cuvintele 
unui vânzător ambulant, care face afirmaţii false fără 
nicio rușine, ca să impresioneze un segment de po- 
pulatie sensibil la astfel de declaraţii. Este o dovadă vie 
de oportunism si exploatare din partea cuiva care 
spune tot ceea ce crede că-l va ajuta să câștige voturile 
unor simpatizanți, care nu vor sau sunt incapabili să 
înţeleagă faptul că afirmaţia este nefondată și ne- 
susținută sau cărora, pur si simplu, nu le pasă de ce 
spune candidatul lor, atâta timp cât nu este membru al 
celuilalt partid politic. 

Prima explicație este amenințătoare într-o 
democrație, deoarece poate însemna că o persoană cu 
gânduri posibil mesianice deține cea mai înaltă funcție 
în stat și servește drept comandant suprem. Cea de-a 
doua opțiune este o politică pură de tipul „spune tot ce 
trebuie să spui pentru a câştiga“ Ambele sunt sub 
standardele pe care le merită națiunea. 

Problema cu ambele explicații ar fi că afirmația „doar 
eu pot rezolva problema“ este, în cele din urmă, o 
pretenție împărtășită de multi dictatori. Faptul că se fac 
afirmaţii similare cu ale unor dictatori este o problemă 


într-o democraţie, indiferent dacă persoana care face 
afirmaţia are un complex mesianic sau este doar un 
politician narcisist, care va spune tot ce crede că este 
necesar, pentru a fi ales, indiferent cât de stupid ar 
suna. 

Ca aproape întotdeauna în ceea ce-l privește pe 
Donald J. Trump, vârsta si succesul său trebuie luate in 
considerare de oricine îi face profilul. Nu ar fi 
surprinzător să vedem că, în viitor, unii creatori de 
profiluri vor ajunge la concluzia că multe dintre 
declaraţiile lui Trump fac parte din atitudinea lui 
șmecherească de-o viata. E foarte posibil ca acestea să 
facă parte din strategia sa de a-și vinde imaginea, ceea 
ce consideră el „hiperbole veridice“, pe lângă dorinţa de 
a fi remarcat și a se vorbi despre el. Acest lucru nu 
înseamnă că nu e periculos, mai ales dacă se iau în 
considerare înclinațiile sale autoritare. Combinate cu 
istoricul său extins și foarte bine documentat în 
privința declaraţiilor false, toate acestea pot fi dovezi 
ale unui vânzător ambulant narcisist, cu limba ascuţită, 
care nu este mai bolnav mintal decât orice altă 
persoană care tanjeste după putere și atenţie. 

Trump a recunoscut că nu este prea instruit. 
Comentariile sale au confirmat acest lucru. El a spus 
unui grup de vizitatori de la Casa Albă că aude din ce 
în ce mai multe lucruri bune despre Frederick 
Douglass, ca si cum celebrul abolitionist, scriitor si 
contemporan al lui Abraham Lincoln ar mai fi in viata. 
L-a intrebat de doua ori pe Bill Gates care e diferenta 
dintre virusurile HIV si HPV. A arătat că nu știa ca 
izolationistii, care-l priveau cu ochi buni pe Hitler în 
anii dinaintea celui de-Al Doilea Război Mondial, au 
fost primii care au folosit sloganul pe care l-a folosit el: 
„America mai întâi“. 


Alte semne de pericol 


Afirmația domnului Trump că el singur poate rezolva 
problemele care afectează Statele Unite îi îngrijorează 


pe unii oameni care au obiceiul să citească, precum 
Peter Ross Range, autorul cărţii 1924 The Year That 
Made Hitler (1924. Anul care l-a făcut pe Hitler). „Deşi 
e posibil ca Trump să nu știe nimic despre tehnicile lui 
Hitler, instinctele sale amintesc în mod straniu de 
acestea“, a scris Range într-un editorial din Washington 
Post: „La fel ca în anii '30, alegătorii sunt invitaţi în 
Tara Minunilor, iar cei disperaţi ar putea simţi nevoia 
să meargă“. Comparatiile dintre viata din SUA, în anii 
2000, si Germania anilor '30 nu se limitează la opiniile 
autorilor actuali. Stephen B. Jacobs, un supravieţuitor 
al Holocaustului în vârstă de 79 de ani, nu a uitat ce au 
patit prietenii și familia sa căzuți în mâinile naziștilor. 
Şi, cu siguranţă, nu a uitat cum a fost în lagărul de 
concentrare de la Buchenwald. Jacobs vede o paralelă 
directă între ceea ce se întâmplă în Statele Unite, 
în Administraţia lui Donald Trump, și ce s-a întâmplat 
în Germania între Primul și Al Doilea Război Mondial. 
„Ai senzaţia că esti în Berlinul din 1929 sau 1930, a 
declarat el pentru Newsweek în aprilie 2018." 

După părerea lui Jacobs, este absolut inacceptabil ca 
lucruri care nu puteau fi rostite în public în urmă cu 
doar trei ani să fie acum obișnuite. Îl întâlnise pe 
domnul Trump pe vremea când făcea afaceri 
imobiliare în New York. „Îl cunosc personal pe acest 
om. Trump este un facilitator [al extremei drepte]. 
Trump nu are idei. Trump se luptă doar pentru el 
însuși“ 

Evaluarea lui Jacobs cu privire la capacităţile și 
motivațiile domnului Trump susţine cea de-a doua 
explicaţie, oferită anterior, pentru declaraţiile fără 
precedent ale lui Donald Trump: ele sunt, pur și 
simplu, mânate de interese personale. $i totuși, Jacobs 
susține că Trump este „un individ bolnav, foarte 
tulburat. Nu aș putea spune că Trump este un fascist, 
pentru că trebuie să ştii ce este fascismul. Şi nu cred că 
el are puterea mentală de a înțelege măcar acest lucru“. 


Opinia lui Jacobs, potrivit căreia domnul Trump este 
un „individ bolnav și tulburat“, care nu poate înţelege 
fascismul și acţionează în mod egoist, dacă este 
corectă, sugerează că Trump are un comportament 
care ar putea fi atribuit unei combinaţii între 
narcisismul extrem și dorința de a spune ce este 
necesar pentru a-și satisface adepţii. 

După doi ani de președinție a lui Donald Trump, 
niciun critic sau comentator responsabil nu ar putea să 
se refere la el ca la un dictator, cu atât mai puţin ca la 
un alt Hitler. Dar faptul că această idee a fost prezentă 
în mintea multora dintre cei care au votat împotriva lui 
merită luat în considerare. De asemenea, e demn de 
remarcat faptul că domnul Trump a demonstrat, în 
mod incontestabil, dorințe, preferințe și unele 
comportamente, care sugerează cu tărie nu numai că 
admira oamenii puternici, precum Vladimir Putin, dar 
nu l-ar deranja să fie și el unul dintre ei. 


Ştiri subminate 


Acest comportament l-a inspirat pe Brian Klaas să se 
refere la președinte ca la „Ucenicul despotului“, în 
cartea sa cu același nume. El citează încercările 
domnului Trump de a submina integritatea oricărei 
surse jurnalistice care-l critică sau cu care nu este de 
acord. Atacarea presei libere prin încercarea de a o face 
să pară ilegitimă în ochii susținătorilor săi și de a se 
referi la ea ca fiind „dușmanul poporului“ trage un 
semnal de alarmă pentru oricine apreciază rolul presei 
în societatea americană. 

Senatorul Jeff Flake, colegul republican al 
președintelui, l-a criticat pe Donald Trump pentru că a 
recurs la expresia „dușmanul poporului“. Flake a 
declarat că „este o dovadă a stării democraţiei noastre 
faptul că propriul nostru președinte folosește cuvintele 
infame rostite de Stalin pentru a-și descrie dușmanii“. 

A pune semnul egalităţii între Donald Trump și 
Stalin li s-a părut multora ca fiind ceva extrem. 


Redactorul-șef al revistei tradiţional conservatoare 
National Review, Rich Lowry, a recunoscut că domnul 
Trump este „grosolan și nechibzuit“, dar susţine că nu 
este un despot.” Lowry și alţii sunt de părere că, 
departe de a fi un autocrat, Donald Trump este un pre- 
sedinte slab. Dar acest punct de vedere nu ia în 
considerare situaţia în care Trump ar fi un conducător 
absolut, dacă ar avea ocazia. Admiratia lui Trump 
pentru dictatori meschini și criminali, precum fostul 
colonel KGB Putin, preşedintele filipinez Duterte si 
președintele turc Erdogan, care distruge democraţia, 
precum și regretele sale că nu le poate spune agenţiilor 
federale de aplicare a legii ce să facă ar fi îngrijorătoare 
în orice societate democratică. Ignorând înclinația 
grosolană spre injurii și atacuri personale la adresa cri- 
ticilor, care amintesc de certurile din școala primară, 
comportamentul domnului Trump, în primii doi ani de 
președinție, trezeşte îngrijorări legitime cu privire la ce 
ar face dacă ar putea să-și extindă puterile. 

Slăbiciunile pe care le-a dezvăluit în prima parte a 
mandatului susțin punctul de vedere al lui Lowry. Nu e 
de mirare că Donald Trump s-a înconjurat de membri 
ai familiei în primul său an în Biroul Oval si că a 
angajat şi concediat un număr-record de oameni în 
această perioadă — cel putin optsprezece angajaţi de 
rang înalt, fără legătură de rudenie. În primul an al 
administraţiei sale, el a ordonat concedierea a 34% din 
personalul său, un nivel-record pentru orice 
administraţie prezidenţială. Au urmat și mai multe 
concedieri în primele trei luni ale anului următor.!$ 
Consilierii și biografii atestă că este adesea puternic 
influenţat de ultima persoană cu care stă de vorbă. 

Donald Trump a adus certuri meschine și declarații 
hiperbolice la Casa Albă, unde au înlocuit stilul 
tradițional, mai stabil, de comportament de conducere. 
Acest lucru irită zilnic majoritatea care a votat 
împotriva lui. În același timp, amuză și liniștește 
minoritatea care a votat în favoarea lui Trump, 


arătându-le că nu este unul dintre politicienii tradi- 
tionali, care nu au reușit să le asigure liniștea și fostul 
statut pe care-l regretă, într-o ţară aflată în schimbare. 
Atâta timp cât o presă liberă pune la îndoială 
încercările reușite ale domnului Trump de a face apel la 
baza sa de susținători, acesta va încerca s-o submineze 
ca fiind sursă de „știri false“ și „dușman al poporului“. 

Domnul Trump are un talent incontestabil de a 
manipula presa. A învăţat, pe vremea când era 
dezvoltator imobiliar în New York, că mass-media este 
atrasă de scandal. Reușește de mult timp să se bucure 
de expunere în presă, exploatând această slăbiciune a 
trusturilor de știri. 

Înaintea erei Ronald Reagan, departamentele de ştiri 
ale celor trei reţele majore de atunci nu erau presate de 
şefii lor corporativi să obţină profit. Înainte de 1985, 
posturile de televiziune aveau linii directoare trasate de 
Comisia Federală de Comunicaţii, care impuneau un 
volum minim de programe care nu erau de 
divertisment. Jurnalismul de televiziune satisfăcea 
această cerință. Furnizarea unei expuneri mediatice 
profesioniste era modul în care rețelele „plăteau“ 
publicul pentru privilegiul de a folosi căile de 
comunicaţie si a face bani cu emisiuni de jocuri, 
telenovele și seriale de comedie. 

După dereglementare, departamentele de știri s-au 
văzut nevoite brusc să înceapă să câștige bani pentru 
şefii lor corporativi, care au favorizat întotdeauna 
profitul în detrimentul culturii. Divertismentul a 
început să se strecoare în emisiunile de stiri 
„adevărate“ de până acum. Vestigiile moștenirii 
audiovizualului stabilite de Edward R. Murrow, Fred 
Friendly și colegii lor de la CBS după cel de-Al Doilea 
Război Mondial s-au redus. Există încă jurnalism de 
calitate produs de profesioniști dedicați, dar acesta se 
găsește doar pe mici insule împrăștiate într-un ocean 
de știri ușoare, informaţii de divertisment, opinii si 
propagandă. 


Efectele acestei situaţii au fost evidente atunci când 
Donald Trump și-a anunţat candidatura. 

„Un lucru pe care l-am învăţat în legătură cu presa 
este că e mereu avidă de o poveste bună, și cu cât mai 
senzationala, cu atât mai bine. Este în natura meseriei 
si înţeleg acest lucru. Ideea este că, dacă esti putin 
diferit, sau puţin scandalos, sau dacă faci lucruri 
îndrăznețe sau controversate, presa va scrie despre 
tine. Întotdeauna am făcut lucruri puţin diferite, nu mă 
deranjează controversele, iar afacerile mele tind să fie 
oarecum ambiţioase:!” El si candidatura sa au primit 
un volum extraordinar de expunere gratuită, pentru că 
a făcut declaraţii scandaloase si fără suport. Afirmația 
sa potrivit căreia mexicanii care trec granița în SUA 
„aduc droguri, aduc infractionalitate, sunt violatori“ nu 
a fost susținută de fapte. Din contră, supoziţia că „unii, 
presupun, sunt oameni buni“, deși subestimează 
dimensiunea acestui grup, a fost documentată ca fiind 
adevărată, dacă prin oameni buni se referea la cei care 
nu erau violenti sau criminali. 

Donald Trump îndreaptă astfel de afirmaţii către 
susținătorii săi, care se tem de străini și sunt îngrijoraţi 
de posibilitatea de a-și pierde statutul de majoritari 
într-o ţară cu populaţii minoritare în creștere rapidă. 
Studii repetate, efectuate de-a lungul mai multor ani, 
au arătat că o persoană care s-a născut în Statele Unite 
are mai multe șanse să comită o infracţiune decât un 
imigrant.” Dacă acest fapt ar fi făcut public, nu l-ar 
ajuta pe domnul Trump în faţa susținătorilor săi. Nu se 
ştie dacă el cunoștea aceste adevăruri incomode sau 
dacă, în caz că le cunoștea, îi păsa de ele. Ca om căruia 
îi place să-și facă publicitate, Donald Trump va spune 
lucruri scandaloase, pentru a se promova, chiar dacă 
sunt inexacte sau, pur și simplu, niște minciuni. Din 
acest punct de vedere, unele dintre minciunile sale fac 
parte dintr-o strategie și nu sunt simptome ale unei 
tulburări de personalitate; sunt exemple ale „hiperbolei 
sale veridice“. 


În alte cazuri, minciunile sale reflectă o lipsă de 
preocupare sau de conștientizare cu privire la 
rigurozitate. De exemplu, atunci când a comentat rolul 
său în împiedicarea Chinei de a-și manipula moneda, a 
oferit în mod repetat declaraţii contradictorii. La 4 mai 
2017, a declarat că acţiunile sale au avut efecte pozitive 
„de când am vorbit despre manipularea monedei“. Trei 
zile mai târziu, a spus: „... de când am început 
campania prezidenţială“. La 30 aprilie, a afirmat că s-a 
întâmplat „imediat ce am fost ales“. A doua zi, a spus: 
„+... în timpul alegerilor“. Și, în cele din urmă, o 
săptămână mai târziu, a spus: „... din momentul în care 
am preluat funcţia“? 

Înainte de a împlini doi ani de mandat, Trump făcuse 
peste cinci mii de declaraţii false sau înșelătoare, 
potrivit The Washington Post. Asta înseamnă o medie 
de aproximativ şapte pe zi. Și nu s-a oprit. 

Acest record prezidenţial fără precedent l-a inspirat 
pe Joe Scarborough, critic al lui Trump şi fost membru 
al Congresului, să le reamintească ascultătorilor 
emisiunii sale de la MSNBC, Morning Joe (,„Neaţa, 
Joe“), ce a scris Walter Langer despre minciunile lui 
Hitler: „Regulile sale principale erau: nu permite 
niciodată publicului să se liniştească; nu recunoaște 
niciodată o greșeală sau un eșec; nu admite niciodată c- 
ar putea exista ceva bun la dușmanul tău; nu lăsa 
niciodată loc pentru alternative; nu accepta niciodată 
vina; concentrează-te pe un singur dușman la un 
moment dat și învinovăţeşte-l de tot ceea ce nu merge 
bine; oamenii vor crede mai repede o minciună mare 
decât una mică; si, dacă o repeti suficient de des, o vor 
crede, mai devreme sau mai târziu“. Apoi, Joe 
Scarborough a subliniat că citatul se referea doar la 
Hitler şi la absolut nimeni altcineva. 

Nu e clar, atunci când președintele face o declaraţie 
neadevărată, dacă minte pentru că nu poate accepta 
sau recunoaşte  stânjeneala ori eroarea, dacă 
răspândește în mod deliberat dezinformări, dacă crede 


cu adevărat sau trebuie să creadă faptele alternative pe 
care le prezintă adepților săi si mass-mediei, sau avem 
de-a face cu o combinaţie a tuturor acestora. 

Într-o zi de vineri, de exemplu, domnul Trump a 
scris pe Twitter: 


„REPUBLICANII DIN CAMERA REPREZENTAN- 
TILOR AR TREBUI SĂ APROBE PROIECTUL DE 
LEGE STRICT, DAR CORECT PRIVIND 
IMIGRAȚIA, CUNOSCUT SUB NUMELE DE 
GOODLATTE II, LA VOTUL DIN DUPĂ-AMIAZA 
DE ASTĂZI, CHIAR DACA DEMOCRATII NU-L 
VOR LĂSA SĂ TREACĂ ÎN SENAT. ADOPTAREA 
VA ARĂTA CA NOI DORIM GRANITE 
PUTERNICE ȘI SECURITATE, ÎN TIMP CE DEMO- 
CRAȚII DORESC GRANITE DESCHISE = 

CRIMINALITATE. CÂŞTIGĂM! 
Donald J. Trump (@realDonaldTrump)* 27 iunie 
2018 


La scurt timp după aceea, el a scris pe Twitter: 


„Nu i-am împins niciodată pe republicanii din 
Cameră să voteze pentru proiectul de lege privind 
imigrația, fie că este vorba despre Goodlatte 1 sau 
2, deoarece nu ar fi putut niciodată să obţină 
destule voturi de la democrați, atâta timp cât există 
pragul de 60 de voturi. Am lansat multe înainte de 
vot, ştiind că avem nevoie de cât mai multi 

republicani pentru a câștiga în noiembrie. 
Donald J. Trump (@realDonaldTrump)* 30 iunie 
2018 


Cu astfel de dovezi clare ale unei extraordinare 
bâlbâieli, nu e greu de înţeles de ce unii furnizori de 
servicii de sănătate mintală suspectează că domnul 
Trump distorsionează realitatea pentru a-și satisface 
propriile nevoi. Acest lucru nu e deloc linistitor si 


justifică discuţiile serioase prezentate în acest capitol şi 
în cel precedent. 

Unele minciuni par a fi încercări de a salva 
aparențele. De exemplu, domnul Trump a scris pe 
Twitter, imediat după miezul nopţii de 4 iulie 2018: 


„După ce am scris multe cărți de succes și m-am 
mândrit oarecum cu capacitatea mea de a scrie, ar 
trebui să observați că celor de la «Știri False» le 
place in mod constant să se năpustească [sic] peste 
tweet-urile mele în căutarea unei greșeli. Scriu cu 
majuscule anumite cuvinte, doar pentru a le 
accentua, nu pt. că ar trebui să fie scrise cu 
majuscule! 

Donald J. Trump (QrealDonaldTrump)!“ 


Mai multe persoane care cunosc îndeaproape 
situaţia susțin că toate cărțile domnului Trump fie au 
avut coautori, fie au fost scrise de autori din umbră. 

Coautorul creditat la prima sa carte, Tony Schwartz, 
a declarat pentru The Independent că „Trump nu a scris 
niciun cuvânt din Trump: The Art of the Deal, şi mă 
îndoiesc că a scris vreun cuvânt din oricare altă carte 
care-i poartă numele. El nu citeşte cărţi si nu le scrie“? 

Cu doar câţiva ani în urmă, astfel de afirmaţii evident 
inexacte ar fi afectat grav credibilitatea unui politician 
şi l-ar fi expus unor critici intense. Donald Trump 
supraviețuiește ridicolului și rămâne un președinte 
viabil în ochii simpatizantilor săi şi ai liderilor din 
Congres, care au ales să-i susțină politicile, pentru a-şi 
promova propriile agende. Ei facilitează astfel 
comportamentul unei persoane extrem de narcisiste 
aflate la putere, spunând, în esenţă: „Trump e Trump, 
ce să-i facem, iar noi îl vom folosi în avantajul nostru“. 

Expunerea mediatică pentru ,Trump e Trump“ si 
comentariile false şi scandaloase pe care le-a făcut în 
timpul campaniei sale pentru președinție au atras 
telespectatori și au sporit profiturile corporațiilor care 
deţineau mijloacele de informare în masă. Până în 


martie 2016, Trump a primit aproape 2 miliarde de 
dolari în acoperire mediatică gratuită. În campanie, a 
cheltuit doar 10 milioane de dolari. Adversara lui din 
finală, Hillary Clinton, a primit mult mai putin: o 
acoperire gratuită în valoare de 746 de milioane de 
dolari, in timp ce a cheltuit 28 de milioane de dolari.” 

Astfel domnul Trump a exploatat cu succes lipsa 
unor standarde jurnalistice serioase în marile instituţii 
de presă deţinute de corporaţii. Însă până acum el nu a 
dat dovadă de acea hotărâre nemiloasă și necruțătoare, 
de care dau dovadă dictatorii în drumul lor spre putere. 
El îi admiră pe oamenii puternici, care tind să devină 
sau devin dictatori, dar nu face manevre asemenea lor. 

Un pericol potenţial constă în dezvoltarea unei 
situaţii de criză precum cele care au facilitat 
ascensiunea multor dictatori. Chiar și în lipsa unei 
personalități  narcisiste maligne, o personalitate 
autoritară ar putea profita cu ușurință de un atac 
terorist sau de un război, pentru a revendica puteri 
care să-i satisfacă nevoia de atenţie și control. Nevoia 
narcisistă excesivă de aprobare, manifestată în cazul 
unui lider, poate crea dificultăţi serioase vocilor critice 
care-şi exercită dreptul la liberă exprimare în cazul 
unei urgente nationale. 


Mai multe manifestari autoritare 


In primul an al presedintiei sale, instantele au 
impiedicat punerea in aplicare a mai multor planuri ale 
administraţiei Trump. Statele Unite au o democraţie 
puternică, despre care unii consideră că este puţin 
probabil să fie subminată de o fostă vedetă de 
televiziune cu o înţelegere limitată a puterilor şi 
limitărilor funcţiei pe care o deţine. Să postezi pe 
Twitter insulte infantile la adresa dușmanilor este 
foarte diferit de a face manevre pentru a-i aresta si 
executa, după ce i-ai torturat, ca să scoţi mărturisiri 
false de la ei. Dacă Donald Trump ar vrea să fie un 
dictator, ar trebui să se schimbe radical. 


Președintele şi-a exprimat în repetate rânduri 
părerea că oponenții săi politici — inclusiv Hillary 
Clinton, adversara sa în campania electorală 
prezidenţială, și James Comey, fostul șef de la FBI, 
căruia i-a cerut, dar nu a reușit să obțină de la el, 
loialitate personală — ar trebui să fie ori în arest, ori la 
închisoare. Într-o emisiune de televiziune de tip 
reality-show, astfel de comentarii ar fi de neuitat, dacă 
ar fi rostite de o semicelebritate. Dar atunci când o 
fostă vedetă de asemenea emisiuni deține funcția de 
președinte al Statelor Unite, aceste comentarii capătă o 
semnificație mult mai mare. Cererea ca oponenții 
politici să fie închiși îl plasează pe președinte la un 
nivel mai apropiat de tiranii mărunți decât de liderul 
unei tari care a pretins, de-a lungul timpului, că este 
liderul democratic al lumii libere. Ce l-ar putea 
determina pe Donald Trump să se gândească la 
președinția Statelor Unite, de parcă aceasta ar fi o tara 
subdezvoltată, în care un astfel de comportament este 
obișnuit? 

Trump i-a declarat reporterului Michael S. Schmidt, 
de la The New York Times, că „am dreptul absolut de a 
face tot ceea ce vreau să fac cu Departamentul de 
Justiţie“. Dar, potrivit Constituţiei americane, 
președintele Statelor Unite nu are dreptul absolut de a 
face ce vrea cu Departamentul de Justiţie. El nu are 
dreptul de a ordona investigaţiile Departamentului de 
Justiţie, în aceeași măsură în care nici Richard Nixon 
nu a avut dreptul de a se purta ilegal, deși Nixon a 
făcut, în faţa intervievatorului David Frost, faimoasa 
afirmaţie: „Ei bine, atunci când o face președintele, 
înseamnă că nu este ilegal“? Nixon nu mai era în 
funcţie de trei ani, când a dezvăluit confuzia sa 
nefericită cu privire la puterea șefului executivului din 
guvernul SUA, după ce fusese forțat să demisioneze, 
deoarece risca să fie pus sub acuzare pentru 
obstructionarea justiției. Trump, pe de altă parte, era 
încă în funcţie, când a dezvăluit că nu a înţeles limitele 


funcţiei pe care o deţine. Un Departament al Justiţiei 
care i-ar fi loial ar fi asemănător unei forțe de poliţie 
private. Acesta este unul dintre motivele pentru care 
președinții au evitat în mod traditional să-i dicteze 
Procurorului General ce să facă. 

Pe scurt, Donald Trump este un om cu trăsături 
narcisiste extreme și cu o predilecție pentru autocratie. 
Să indemni la condamnarea la moarte a unor 
adolescenţi, înainte ca faptele să fie cunoscute, așa cum 
a făcut în cazul „celor cinci din Central Park“, și să 
declari că oameni decenti pot fi descoperiţi marsaluind 
la demonstraţii rasiste, de exemplu, sunt indicii clare 
ale lipsei de empatie și ale faptului că el fie ignoră, fie 
nu înţelege deloc standardele etice de bază. Dar, 
literalmente, milioane de persoane, numai în Statele 
Unite, împărtășesc aceste păreri. Deficiența morală nu 
e neapărat o boală mintală. După doi ani ca președinte, 
Donald Trump nu s-a decompensat, așa cum se 
temeau unii psihiatri și psihologi că va face. Până 
acum, s-a comportat la fel ca întotdeauna. Psihologul 
William Doherty și colegii săi de la Universitatea din 
Minnesota au definit ,trumpismul“ ca fiind 
„reinventarea istoriei, faptul că nu-și cere niciodată 
scuze, înjosirea celor care-l critică si incitarea la 
violență“. Dovezile clare ale sentimentelor autoritare 
ale domnului Trump, laudele sale la adresa autocratilor 
din întreaga lume, nevoia sa extraordinară de laude și 
minirăzboaiele pe care le duce, atunci când se simte 
nerespectat, nu sunt deloc liniștitoare pentru alegătorii 
care caută un lider care să poată fi respectat, măcar 
într-o măsură moderată, de ambele parti ale 
eșichierului politic. 

Indiferent de profilul politic al lui Donald Trump, 
asupra căruia toţi experţii vor conveni, in cele din 
urmă — dacă va apărea vreunul —, este probabil să se 
ajungă la concluzia că orice pericol ar fi prezentat nu a 
fost din pricina unei boli mintale, ci a disponibilitatii 
sale de a renunţa la un obiectiv, pentru a urmări altul, 


dacă e nevoie, ca să rămână în vârf. Narcisismul vine la 
pachet cu o foame incontestabilă de laude și acceptare. 
Dacă Donald Trump ar fi nevoit să-și schimbe 
obiectivele politice de la o extremă la alta, pentru a 
rămâne relevant, ar face-o. Ar fi nevoit s-o facă. Nu ar 
avea de ales. Istoricul său de eșecuri în afaceri confirmă 
acest lucru. El este un supravieţuitor, în acest sens. 
Dorinţa de a se vorbi despre el, de a fi lăudat sau de a fi 
„tratat corect“, ca să folosim o expresie tipică lui, este 
mai importantă decât ideologia, presupunând că-și 
păstrează sprijinul bazei sale. 

Trump nu este omul care să renunţe vreodată. Cel 
puţin nu va renunța niciodată, decât dacă-și declară 
victoria în același timp. Nu este un om care să 
demisioneze vreodată în semn de protest fata de 
politicile care contrazic convingerile sale politice 
actuale. El s-ar „eschiva si ar ieși pe cealaltă parte“, 
pentru a adopta noi convingeri. Narcisismul său 
garantează că va avea întotdeauna grijă de el însuși, în 
primul si în ultimul rând. Singura loialitate a lui 
Donald Trump este fata de Donald Trump. Este un om 
de succes prins în capcana narcisismului. lar acum, 
într-o măsură considerabilă, la fel este și națiunea 
americană. 


+ 


Capitolul 12. Concluzii si 
avertismente 


Toată lumea face profiluri psihologice la nivel de 
amator, cu diferite grade de pricepere. Îi judecăm sau 
evaluăm pe aproape toţi cei cu care interacționăm. 
Facem acest lucru, pentru a stabili dacă sunt potenţiale 
ameninţări, să ne dăm seama dacă sunt interesanti sau 
de folos pentru noi sau pentru a-i respinge ca 
irelevanti. Interviurile de angajare sunt exerciţii de 
profilare psihologică, pentru a stabili capacitatea unui 
candidat de a satisface nevoile unui angajator și de a se 
înţelege cu colegii de muncă. Le facem profiluri 
vecinilor, colegilor de clasă, angajaţilor, șefilor, 
colegilor din clubul de lectură și oamenilor pe care-i 
vedem la sala de sport. Putem crea chiar profiluri 
instantanee ale persoanelor care stau în apropierea 
noastră într-un cinematograf sau într-o cafenea. 

Principala diferență dintre noi și analiștii care 
pregătesc profilurile psihologice ale liderilor străini 
pentru guvernul nostru este cantitatea de material- 
sursă pe care o folosim pentru a ne forma opiniile sau 
concluziile, precum și nivelul de pregătire psihologică 
pe care-l folosim în analiză. Cei mai multi dintre noi se 
bazează pe impresii. Profesionistii se bazează pe multă 
documentare și pe informaţii relevante, pe care le pot 
aduna cercetătorii. 

Un profil psihologic bine construit, care oferă 
informaţii utile despre „ceea ce-l face pe un lider să se 
simtă bine“, poate, în cel mai bun caz, să influențeze, să 
manipuleze și/sau să prezică reacţiile și acţiunile 
viitoare. Utilizarea profilului psihologic al premierului 
israelian Menachem Begin de către președintele Jimmy 
Carter ilustrează acest lucru. 


Atunci când negocierile de la Camp David s-au 
împotmolit, pentru că Begin și Sadat nu reușeau să se 
pună de acord asupra formulării unei clauze propuse 
cu privire la statutul palestinienilor, Carter a discutat 
cu Begin despre impasul în care se aflau. După cum s-a 
menţionat în capitolul 1, Carter a făcut naveta între cei 
doi lideri din Orientul Mijlociu, întâlnindu-se cu 
fiecare individual, în timpul negocierilor. După cum a 
descris situaţia Jerrold Post, Carter a preluat cuvinte 
din profilul psihologic pe care-l studiase cu atenţie și i 
le-a atribuit lui Sadat, atunci când a vorbit cu Begin 
despre impasul apărut. Carter i-a dat de înţeles lui 
Begin că Sadat era îngrijorat că ei trei — Begin, Sadat și 
Carter — riscau să se blocheze în detaliile clauzei 
contestate. Acest lucru putea să-i facă să scape din 
vedere imaginea de ansamblu și, prin urmare, să rateze 
şansa de a realiza un mare progres diplomatic, de a 
rămâne în istorie. Auzind acest lucru, Begin „s-a ridicat 
cu mândrie și a spus: «Si eu pot să mă concentrez pe 
imaginea de ansamblu. Vom lăsa detaliile în seama 
subordonatilor nostri»“ Post, care a jucat un rol 
important în pregătirea profilurilor lui Begin și Sadat, 
s-a referit la acest schimb de replici ca fiind „un 
exemplu strălucit de utilizare a informaţiilor intuitive 
din profiluri, pentru a sprijini o negociere complexă“! 

De asemenea, profilurile politice ale liderilor 
decedați sunt utile pentru o perspectivă istorică, 
deoarece oferă un punct de vedere asupra motivelor 
care au stat la baza comportamentului lor și ne satisfac 
și curiozitatea intelectuală. Ele pot ilustra și faptul ca 
problemele psihologice nu sunt, în sine, garanţii că 
persoana va eșua. Ştim, de exemplu, că Abraham 
Lincoln suferea uneori de o severă depresie. Mai știm 
că acest lucru nu l-a împiedicat să fie considerat unul 
dintre cei mai mari preşedinţi americani de către 
specialiștii în domeniu. Deși sunt cunoscute pe scară 
largă, problemele de sănătate mintală ale președintelui 
Lincoln ar trebui predate în școli, unde ar putea 


contribui la eforturile de destigmatizare susţinute de 
profesioniști din domeniul sănătăţii mintale. 

Profilurile psihologice politice mai oferă și exemple 
prin care-i putem compara pe liderii actuali și viitori. 
Acestea includ lideri sănătoși din punct de vedere 
psihologic — precum Begin si Sadat —, dar și lideri 
patologici, inclusiv dictatori sau indivizi care ar vrea să 
devină dictatori. Este puţin probabil ca profilul lui 
Adolf Hitler, realizat de Walter Langer, să fi influențat 
politica Aliaților în timpul celui de-Al Doilea Război 
Mondial. Rezoluţia Aliaților de a nu accepta nimic mai 
puţin decât capitularea necondiționată a liderilor 
naziști a exclus necesitatea negocierilor. Dar, dacă 
Aliaţii ar fi avut vreodată nevoie de previziuni exacte 
despre posibile reacţii ale lui Hitler în anumite situații, 
le-ar fi găsit în raportul lui Langer. 


Oricât de rău ar fi, tot un om este 


Dacă nu sunt tratate în mod adecvat, bolile mintale 
grave pot deveni condiţii debilitante, care afectează 
capacitatea de funcţionare a unei persoane și-i 
provoacă un stres pronunţat. Dictatorii au fost, în cea 
mai mare parte, lipsiți de principii, psihopati, 
manipulatori, narcisiști, vicleni, fermecători 
sau atrăgători în mod superficial pentru anumite 
segmente ale populaţiei si chiar ucigași. Dar nu toţi 
sunt „nebuni“. Nu au fost toţi bolnavi mintal. Starea lor 
mintală nu a adus deservicii binelui lor propriu, 
excepţie făcând Idi Amin Dada și Muammar Gaddafi. 
Persoanele care suferă de narcisism malign, inclusiv 
cele cu trăsături psihopatice, machiavelism și chiar 
trăsături paranoice, pot funcţiona destul de bine 
pentru perioade lungi. Într-adevăr, trăsăturile 
paranoice — dacă nu sunt extreme — le pot prelungi 
considerabil durata de viata. Amenintarile prezentate 
de Hitler, Stalin și Mao pot fi puse pe seama persona- 
litatii lor, nu pe seama vreunei forme de nebunie legală. 


Pe scurt, erau criminali cu funcţii înalte, care aveau 
adepţi ce le permiteau să ucidă la scară largă. Hitler a 
reușit să revitalizeze semnificativ Germania, până când 
incompetenta lui a dus la înfrângerea totală a ţării. 
Actele sale de genocid si incompetenta ca lider militar 
l-au făcut să fie condamnat în mod universal ca un eșec 
malefic. Stalin și Mao au transformat ţări înapoiate și 
în declin în state totalitare mai moderne și mai coezive 
social, dar cu prețul a aproape o sută de milioane de 
vieţi sacrificate la un loc. 

Unii istorici (de exemplu, vezi Was Mao Really a 
Monster? The Academic Response to Chang and 
Hallidays „Mao: The Unknown Story“), precum si 
apologetii lui Stalin din Rusia lui Vladimir Putin si ai 
lui Mao din China lui Xi Jinping discuta despre acesti 
tirani in termeni diferiţi. Ei îi considera lideri care au 
transformat cu succes tari distruse si recunosc, aproa- 
pe ca intr-o paranteza, ca istoriile lor personale au fost 
marcate de violență si acte atroce. Atâta timp cat 
dictatori precum aceștia nu sunt mai întâi condamnaţi 
pentru crimele lor și prezentaţi ca fiind cele mai rele 
exemple ale naturii umane, înainte să fie ldudati 
pentru orice realizări, noi, comunitatea mondială, 
trimitem un mesaj de toleranță față de barbarie. 
Modernizarea şi industrializarea unei tari nu 
compensează viețile pierdute. 


Oamenii nepotriviti în vremuri tulburi 


Nu trebuie să fii nebun pentru a ordona moartea a mii 
sau milioane de oameni sau pentru a pune în aplicare 
politici care înrobesc populaţiile. Oamenii care pot să 
comită astfel de acte fără remușcări sunt actori 
previzibili în geopolitică și în societatea umană. Si 
probabil că sunt mai multi decât s-ar putea crede. Se 
estimează că 1% din populaţie (3,27 milioane dintre 
americani) au trăsături psihopatice pronunţate. 
Conform unor estimări foarte conservatoare, la fel de 


multi suferă de tulburare de personalitate narcisistă. 
Aceste trăsături de personalitate se suprapun frecvent. 
Nu se știe cu exactitate despre câte persoane se poate 
spune că suferă de narcisism malign. Dar printre 
milioanele cu trăsăturile de bază ale acestui profil 
psihologic există cu siguranță un mic subgrup cu 
personalități similare cu cele ale lui Stalin, Mao și 
Hitler. Dintre acești dictatori, Hitler, în special, a fost 
mult timp dezumanizat și transformat într-un simbol 
al răului, despre care unii istorici au ajuns la concluzia 
că nu va putea fi înţeles niciodată. Pe de altă parte, 
Hitler nu a fost un mutant sau extraterestru: ADN-ul 
său era foarte uman; el era unul dintre noi, indiferent 
cât de mult ne incomodează acest lucru. A fost unul 
dintre noi, pentru că, pe lângă personalităţi sănătoase, 
umanitatea include și indivizi cu personalități 
patologice. Unii dintre semenii noștri sunt narcisisti 
maligni cu trăsături psihopatice extreme. Și ei nu aud 
voci, nu văd lucruri care nu există în realitate. Sunt în 
contact cu realitatea şi știu cum să-i manipuleze pe 
oameni pentru a-și atinge obiectivele. 

Atunci când o dorinţă violentă de putere este 
combinată cu trăsături de personalitate paranoidă, care 
ajută la asigurarea supraviețuirii, și cu o hotărâre 
machiavelică de a face tot ce este necesar pentru a 
obține puterea, avem un potential tiran. Adăugaţi la 
aceasta capacitatea de a atrage și păstra devotamentul 
unui grup de adepţi, un complex mesianic sau o 
credinţă narcisistă în propria măreție, abilităţi de 
organizare, și, dacă există circumstanţele potrivite 
pentru crearea unui tiran, veţi avea o amenințare 
serioasă. lar pentru noi, restul, circumstanţele sunt 
greșite. Atunci când instabilitatea socială deschide 
calea unei politici radicale, bazate pe emoţii, am putea 
foarte bine să organizăm audiții pentru „tipologia de 
Hitler sau Stalin“. În linii mari, nu există nimic 
misterios în privința lui Hitler. Încă mai pot fi 


descoperite detalii despre viaţa și motivaţia sa, dar 
natura lui esenţială este clară. 


Ca să cresti un dictator, e nevoie de o tara distrusă 


Potentialii dictatori, care se plimbă printre noi, pot 
prelua conducerea țărilor lor doar atunci când acestea 
sunt, într-un fel sau altul, în suferință. Depresiunea sau 
alte crize economice, poate chiar niște recesiuni severe 
pot oferi o deschidere. Îi mai pot ajuta și revoluţia, 
războiul și disensiunile politice interne grave. Există o 
analogie utilă în microbiologie. Bacteriile patogene, 
care stau la pândă într-un corp sănătos, pot să nu facă 
niciun rău. Dar, atunci când sistemul imunitar al 
organismului este afectat, când organismul e slăbit, 
agenţii patogeni își pot copleși gazda. 

Nesiguranta care însoțește înrăutățirea condiţiilor 
economice și/sau instabilitatea politică îi pot 
vulnerabiliza pe oameni in fata tacticilor folosite de 
dictatori, pentru a le câștiga susținerea. Stresul 
sporește susceptibilitatea oamenilor la mesajele care 
promovează intoleranta, ura, resentimentele, frica, 
suspiciunea și chiar violența îndreptată împotriva 
„celorlalţi“, învinuiți pentru toate problemele care 
împiedică o naţiune să dobândească sau să-și recâștige 
măreţia. 

Din punct de vedere psihologic evoluționist, 
perspectivele psihologice paranoide pot oferi un 
avantaj în lupta pentru supraviețuire si pot fi 
considerate un aspect de bază al naturii umane. În 
anumite situaţii, poate fi mai sigur să te temi de prea 
multe lucruri si să eviti amenințările reale decât să ac- 
cepti totul si să ratezi o ameninţare serioasă. Atunci 
când psihologia paranoidă este aplicată greșit sau la 
scară mare, valoarea sa nu numai că se pierde, ci 
devine si dăunătoare. 

După cum am văzut în capitolul 10, senatorul 
republican Joseph McCarthy, cu ajutorul consilierului 


său, Roy Cohn, a exploatat paranoia anticomunistă din 
anii '50. Președintele Donald Trump, cu ajutorul 
consilierilor săi, Steven Bannon și Steve Miller, a 
exploatat sentimentele împotriva imigranţilor şi 
musulmanilor, înainte și după alegerea sa ca 
președinte, în 2016. Nici McCarthy, nici Trump nu au 
fost ei înșiși paranoici — doar au exploatat temerile 
paranoide ale adepților lor. După cum ilustrează 
Robert Robins și Jerrold Post în cartea lor, Political 
Paranoia: The Psychopolitics of Hatred (Paranoia 
politică. Psihopolitica urii), promovarea paranoiei intr- 
o naţiune care este formată din diferite grupuri etnice 
sau de altă natură este o strategie comună folosită de 
dictatori. 

Astfel dictatorul exploatează si promovează 
paranoia, folosind discursul urii, dar nu o poate crea 
din nimic, într-o națiune puternică și sănătoasă. 

Fathali M. Moghaddam, profesor de psihologie la 
Georgetown, recunoaște că cercetătorii pun prea mult 
accent pe trăsăturile individuale ale dictatorilor. 
Moghaddam, care a trăit sub dictatura lui Saddam 
Hussein, avertizează că psihologia nu e suficientă 
pentru a explica apariţia și „succesul“ dictatorilor şi i-a 
declarat lui Jess Davis, de la Institutul Regal de Teh- 
nologie din Melbourne, Australia, că el crede că „nu 
există nicio îndoială că oamenii care devin dictatori, 
cum ar fi Hitler și Stalin, în sensul clasic, dar și 
dictatorii moderni au personalităţi care sunt potrivite 
pentru dictatură, dar trebuie să ţinem cont de faptul că 
există milioane de alti oameni în întreaga lume, care au 
aceleași personalităţi și care au predispozitii genetice 
similare“? 

Numărul persoanelor care combină triada 
întunecată, cvartetul întunecat sau trăsăturile 
narcisiste maligne de psihopatie, narcisism, 
machiavelism și alte trăsături care-i caracterizează pe 
dictatori, inclusiv trăsături paranoide, ar putea să nu fie 
de ordinul milioanelor, dar punctul de vedere al 


doctorului Moghaddam e totuși relevant. Există o 
şansă mare ca numărul unor Hitler, Stalin și Mao 
potenţiali să fie mai mic de 1% din populaţia generală. 
Dar, chiar dacă e vorba despre unul la fiecare milion de 
oameni, tot ar putea exista pe planetă 3 750 de bărbaţi 
care au trăsăturile psihologice necesare pentru a intra 
în competiţia dictatorilor serioşi. Asta înseamnă 
aproximativ șapte pe tara. Dacă îi includem doar pe cei 
cu un IQ superior (120-129), tot rămân peste 250 de 
candidaţi. Acest număr ar crește la aproximativ 620, 
dacă ati fi dispuși să recunoasteti că persoanele cu un 
IQ mediu spre ridicat (110-119) ar putea face fata 
cerinţelor din fișa de post a unui dictator. Aceasta e o 
presupunere rezonabilă. La urma urmei, daca esti 
suficient de brutal, nu ai nevoie de o inteligenţă 
superioară pentru a avansa într-o organizaţie. Dacă ești 
suficient de inteligent pentru a ucide, fără ca acest 
lucru să se întoarcă împotriva ta, dorinţa de a elimina 
permanent concurenţa te ajută să avansezi. O inte- 
ligenta medie spre ridicată ar putea fi suficientă pentru 
a reuși acest lucru și pentru a te bucura de avantajele 
distincte oferite unui dictator, acelea de a obţine și a 
păstra puterea. Această trăsătură comună a dictatorilor 
nu necesită neapărat o inteligență superioară. 

Pentru a preveni apariţia dictatorilor, insistă 
Moghaddam, fundamentală nu este atât înţelegerea 
psihologiei acestora, cât înțelegerea mediului care face 
posibile dictaturile. „Nu există niciodată o penurie de 
potenţiali dictatori. Și stim acest lucru din experienţele 
noastre personale, chiar și din propria familie și de la 
prietenii noștri“, a precizat el. 

După ce a citit cartea lui Volker Ullrich, Hitler: 
Ascent, 1889-1939 (Hitler, Ascensiunea, 1889-1939), 
Michiko Kakutani, recenzentul de carte de la The New 
York Times, a observat ca ascensiunea lui Hitler a fost 
rezultatul unei „confluenţe de circumstanţe, șansă, un 
individ necruţător și orbirea voită a celorlalți.. “ 


Deşi, la început, a subestimat potenţialul malefic al 
tiranului german, jurnalista americană Dorothy 
Thompson avertiza, in 1935: „Niciun popor nu-și 
recunoaște vreodată dictatorul în avans. El nu 
candidează niciodată la alegeri cu platforma dictaturii. 
El se reprezintă întotdeauna ca un instrument [al] 
voinţei naţionale încorporate. Atunci când o să apară 
dictatorul nostru [american], puteţi fi siguri că va fi 
unul dintre băieţii de treabă și că va susține tot ceea ce 
e traditional american“* (Thompson a fost cea de-a 
doua soţie a lui Sinclair Lewis. Interviurile ei cu Hitler 
şi Huey Long l-au inspirat pe acesta să răspundă 
amenințărilor unora ca ei la adresa democraţiei, scriind 
romanul It Can't Happen Here.) 


Tiranii și ajutoarele lor 


Chiar dacă cineva din familia sau dintre prietenii 
dumneavoastră ar avea toate trăsăturile asociate în 
mod obișnuit cu dictatorii și chiar dacă ar trăi într-o 
tara slăbită de conflicte sau disensiuni, ar avea nevoie 
de mai mult decât atât pentru a-și atinge potenţialul 
maxim de dictator. Ar avea nevoie de susţinători atât 
pasivi, cât și activi. Ar trebui să atragă aliați, complici, 
colaboratori supuşi. Aidoma celor mai răi tirani ai 
secolului XX, ar putea să-i ucidă pe acești aliați, dupa 
ce nu i-ar mai fi utili, însă ar avea nevoie de ei în 
momente cruciale din cariera sa, pentru a-și asigura și 
securiza poziţia de șef al guvernării. 

Printre susținătorii activi se numără cercul de 
apropiaţi, administratorii care supraveghează 
conducerea zilnică a ţării si membrii zeloși ai 
partidului tiranului. Un alt grup esenţial de susținători 
activi sunt organizaţiile poliţiei secrete, care pot limita 
grav șansele unei lovituri de stat sau ale unei revolte 
împotriva dictatorului, prin identificarea 
contestatarilor reali sau suspectaţi și prin intimidarea 
sau eliminarea acestor ameninţări. Asta se va întâmpla 


câtă vreme dictatorul le va putea plăti salariile și le va 
putea tine familiile în siguranţă. Totuși, atunci când o 
parte semnificativă a populaţiei ignoră orice riscuri și 
protestează, ea poate schimba comportamentul unui 
tiran. În anii '30, atunci când programul lui Hitler de 
ucidere a cetăţenilor germani cu deficiențe mintale si 
fizice era in curs de desfăşurare, membrii familiilor si 
clerul au protestat împotriva crimelor, și acestea au 
încetat. Din nefericire, acești oameni nu au ieșit în 
stradă, atunci când a devenit clar că evreii din Europa 
dispăreau. 

În mod clar demonstrațiile publice trebuie să fie 
masive pentru a da jos un dictator. Acest lucru s-a 
întâmplat cu preşedintele român Nicolae Ceaușescu, 
răsturnat de la putere și apoi executat prin împușcare, 
la 25 decembrie 1989. Dar, dacă protestul este de prea 
mică amploare, sunt șanse mari ca el să se încheie cu 
un dezastru. 

Cetăţeni chinezi s-au adunat în Piaţa Tienanmen din 
Beijing, la 18 aprilie 1989, pentru a-și striga 
nemulțumirea de a trăi sub dictatura comunistă. Pe 4 
iunie, în jurul orei 1 noaptea, ei au fost alungaţi din 
piaţă cu trupe si tancuri. Sute sau chiar mii de oameni 
au murit la „poarta păcii cereşti“, traducerea cuvântului 
Tienanmen. Se estimează că zece mii de persoane au 
fost arestate în siajul masacrului. Prea puţini chinezi au 
protestat, prea multi au rămas acasă de frică, prea 
multi au dezaprobat protestele. Dictatura comunistă 
supraviețuiește până în prezent. China are în 
continuare un sistem cu un singur partid, care e prea 
slab pentru a tolera concurenţa sau chiar numai un 
indiciu de concurenţă. Tot ce ar putea să-i amenințe 
sau să-i provoace pe Xi Jinping si pe acolitii săi 
comuniști — religia, identitatea minorităţilor etnice, 
activismul pentru drepturile civile, satira — este 
suprimat, iar cei identificaţi că ar putea reprezenta 
astfel de ameninţări sunt hartuiti si neutralizati. 
Comunistul chinez trebuie să folosească represiunea si 


forța pentru a-şi menţine controlul. Acum Xi poate să 
fie președinte pe viaţă. Guvernul chinez continuă să-i 
monitorizeze și spioneze pe multi dintre cetăţenii săi. 

Cei care creează probleme trebuie să stea în „lagăre 
de reeducare“. Susţinătorii pasivi, care acceptă cultul 
tiranului, nu. Printre susținătorii pasivi se numără copii 
cu creierul spălat, care au fost indoctrinati să vadă in 
dictator o figură paternă grijulie, bună și protectoare. 

Atât susținătorii pasivi, cât si cei activi ai dictatorilor 
pot rămâne loiali memoriei eroilor lor idolatrizati, 
precum Mao și Stalin, mult timp după ce aceștia au 
murit. În ciuda crimelor lui Stalin, el nu este un paria 
în Rusia. În primăvara anului 2015, 39% dintre rușii 
care au răspuns unui sondaj de opinie au indicat că au 
sentimente pozitive fata de Stalin. 45% cred că moartea 
a milioane de victime ale lui Stalin poate fi chiar 
justificată. Acești oameni cred că atrocitățile și su- 
ferintele extraordinare provocate de Stalin si de acolitii 
săi pot fi justificate de realizările lui. Printre acestea se 
numără victoria asupra naziștilor în cel de-Al Doilea 
Război Mondial, modernizarea industriei sovietice şi 
competiția cu Statele Unite în dezvoltarea şi 
acumularea de arme, precum si în cursa spaţială. 

Interviurile personale cu 1 600 de ruși, la domiciliu, 
un an mai târziu, au arătat că 37% dintre respondenţi îl 
respectau sau îl simpatizau pe dictator. 2% îl admirau.* 
32% erau indiferenți. Doar 17% și-au exprimat 
disprețul, furia, teama, dezgustul sau ura fata de „omul 
de oţel“ paranoic și criminal. 

Preşedintele rus Vladimir Putin, care se străduiește 
să reafirme dominaţia ţării sale după eșecul si 
prăbușirea Uniunii Sovietice, pare să fi devenit, de-a 
lungul timpului, mai părtinitor față de Stalin. El i-a 
spus lui Oliver Stone că „demonizarea excesivă“ a lui 
Stalin echivalează cu un atac la adresa Rusiei și a vechii 
Uniuni Sovietice. Oliver Stone, un teoretician al 
conspirației şi un regizor de film desăvârşit (al cărui 
film, JFK, a sugerat că președintele Kennedy a fost ucis 


de o cabală formată din atât de multe grupuri, încât ar 
fi nevoie de un sat de dimensiuni medii pentru a le 
găzdui pe toate), a omis să-i adreseze preşedintelui 
Putin o întrebare suplimentară: „Este posibil să 
«demonizezi excesiv» un om responsabil de moartea a 
undeva între 15 și 30 de milioane de oameni?“ Unii nu 
au nicio problemă în a face tocmai acest lucru. 

Agenţia France-Presse a relatat că, în 2012 și din nou 
în 2017, rușii chestionati care a fost cea mai mare 
personalitate din istorie l-au plasat pe primul loc pe 
Iosif Vissarionovici Stalin (Preşedintele Vladimir 
Putin, fostul agent operativ al KGB-ului, al cărui regim 
a dus la uciderea a zeci de critici, jurnaliști si opozanți 
şi care a invadat Ucraina vecină în 2014, s-a clasat pe 
locul al doilea în sondajul din 2017.) 

În cartea sa The Psychology of Dictatorship 
(Psihologia dictaturii), Fathali M. Moghaddam a 
propus un  model-trambulină al ascensiunii 
dictaturilor. Primul pas implică un set de evenimente 
care se reunesc, oferind ocazia pentru ca un dictator în 
așteptare să poată prelua puterea. A doua etapă este 
apariția dictatorului, care profită de ocazia oferită în 
etapa întâi. 

Dar cum rămâne cu dictatorul însuşi? De ce apare 
acea persoană anume dintre cei mulţi care par să 
dorească mereu puterea? Este posibil să completaţi 
modelul-trambulină cu detalii cunoscute despre 
psihologia dictatorului. Primul pas în acest model este 
nașterea unui individ cu o predispoziţie către 
dezvoltarea unor trăsături pronunţate de personalitate 
narcisistă si psihopata. Alte trăsături pot include 
machiavelismul si chiar unele tendinte paranoide 
protectoare sau de sprijin, înainte ca paranoia inspirată 
de dușmani reali să se abată asupra dictatorului 
îngrijorat, aflat deja la putere, care se confruntă cu 
comploturi ce vizează răsturnarea și/sau asasinarea lui. 
A doua etapă implică o copilărie și o educaţie care 
promovează tendinţe psihopatice și narcisiste. Astfel 


de influențe de mediu includ adesea abuzul fizic și/sau 
abandonul sau o educaţie parentală mai puţin atentă şi 
grijulie. (În unele cazuri, este posibil ca trăsăturile de 
personalitate negative moștenite să nu aibă nevoie de 
un mediu foarte stresant, pentru a se manifesta, dar, în 
multe cazuri, este nevoie de astfel de condiţii.) Al 
treilea pas implică slăbiciunea sistemului politic, care 
oferă posibilitatea de a prelua puterea. Ultimul pas este 
acapararea puterii în sine, care poate să dureze ani 
întregi şi implică în mod necesar eliminarea 
concurenţilor și a dușmanilor (aceștia reprezintă una si 
aceeași ameninţare pentru dictatorul în ascensiune). 
Disponibilitatea de a elimina concurenţa sau asociaţii 
incomozi este comună în ascensiunea dictatorilor. 

E uşor să ne imaginăm avantajele. Cum ar fi dacă un 
funcționar obișnuit ar putea scăpa cu viata ucigându-și 
colegii cu care concurează pentru promovare? 
Funcţionarul fără inimă ar avea, indubitabil, un avantaj 
clar fata de orice coleg la fel de talentat, dar cu morală, 
care ar alege să nu urmeze această cale către obținerea 
unui birou de șef. 

Adevaratii despoti acționează in acest fel, dar la o 
scară mai mare, cea a epurărilor. Să discutăm despre 
Ernst Röhm, fostul coleg apropiat al lui Hitler. 

Röhm a condus ramura paramilitară a partidului 
nazist, SA (Sturmabteilung). Cunoscuti și sub numele 
de „cămășile brune“ și „trupele de asalt“ în timpul 
ascensiunii naziste la putere, acești huligani îi luau în 
colimator, pe străzi, pe toţi cei consideraţi adversari ai 
naziștilor, dușmani și victime nevinovate, inclusiv 
comuniști și evrei. Până în 1934, conducerea 
Wehrmachtului, forțele armate germane, era 
îngrijorată de faptul că SA devenea prea puternică. De 
asemenea, Röhm, cândva un confident al lui Hitler, a 
început să critice politicile interne ale Führerului. 
Uciderea lui Röhm și a asociatilor săi ar fi satisfăcut 
Wehrmachtul, de a cărui cooperare Hitler avea nevoie 
pentru războiul pe care-l dorea. De asemenea, ar fi 


eliminat o potenţială ameninţare pentru Hitler însuși, 
amenințare constituită de persoana care deţinea 
controlul asupra puternicelor trupe de asalt. Röhm si 
zeci de locotenenti ai săi au fost arestați și uciși între 30 
iunie si 2 iulie 1934. Ierarhia nazistă a profitat de 
această ocazie pentru a elimina alti adversari si 
dușmani, în același sfârșit de săptămână. 

Stalin a arătat un respect enorm pentru faptele lui 
Hitler: „Aţi auzit ce s-a întâmplat în Germania?“ i-a 
întrebat el pe apropiații săi, după ce a aflat despre 
„noaptea cutitelor lungi“, așa cum a fost numit 
masacrul. „Ce mai om, Hitler ăla! Știe cum să-și trateze 
adversarii politici:€ 

Liderii autoritari sau cei care-și doresc să devină 
astfel admiră „puterea“ pe care o vad la alti lideri 
autoritari. Hitler dispretuia bolsevismul, dar admira 
capacităţile lui Stalin. La rândul său, Saddam Hussein 
i-a admirat pe Hitler și Stalin, la fel ca Idi Amin Dada. 
La cei care-și doresc să devină oameni puternici, 
admiraţia este o fascinatie copilărească fata de figuri 
impunătoare, care oferă cele mai simple soluţii la 
probleme complexe, așa cum un copil nesofisticat ar 
putea rezolva o problemă dificilă. La adevărații tirani, 
admiraţia reciprocă este recunoaşterea unei mentalități 
asemănătoare. 


Trusă de instrumente pentru tirani 


Adevaratii dictatori, asemenea personalităților 
autoritare încă limitate de instituțiile democratice, au 
mare nevoie de „amenințări“. Au nevoie de duşmani, 
pentru a-și mobiliza susținătorii și supușii. Au nevoie 
de acei „alții“ pe care să-i învinovăţească pentru 
problemele adepților lor, de dușmani de care să-și 
poată proteja supușii. Hitler s-a folosit de evrei; Stalin 
avea „dușmani ai poporului“, „contrarevoluţionari“, 
trădători și spioni care încercau să submineze visul 
comunist. De asemenea, se crede că tiranul sovietic 


plănuia să-i vizeze pe evrei într-o epurare ulterioară, 
dar, din fericire, a murit, înainte ca sângele să înceapă 
să curgă la fel de liber ca în epurările sale anterioare. 
Saddam îi avea pe iranieni. Osama bin Laden avea 
Statele Unite. Mao avea „reacționari“, „tigri de hârtie“ 
si, ca si Kim Jong-un, Statele Unite. 

La nivel individual, psihologii freudieni descriu 
„deplasarea agresivitatii* ca fiind actul de îndreptare a 
furiei către un actor nevinovat, deoarece nu este 
posibil să se acționeze agresiv împotriva sursei 
conflictului inițial. Caricatura în care un angajat își 
lovește câinele cu piciorul, pentru că e supărat pe șeful 
său, ilustrează bine acest fenomen. În psihologia 
tiranilor are loc un alt tip de deplasare. Aceasta 
presupune adesea o motivație mult mai cinică, de-a 
dreptul machiavelică. Hitler a devenit antisemit când 
ajunsese adult, dar a recunoscut și utilitatea 
antisemitismului în ascensiunea sa la putere. (Faptul că 
a insistat ca resursele statului să fie deturnate, pentru a 
extermina populaţia evreiască din Europa, în timp ce 
forţele sale armate se străduiau să apere Germania pe 
două fronturi, spre sfârșitul celui de-Al Doilea Război 
Mondial, e dovada obsesiei de a-i ucide pe toţi evreii 
din Europa.) Încurajarea adepților să se teamă de o 
amenințare internă sau externă îl ajută pe dictator să-și 
menţină controlul asupra lor, oferindu-le un scop si 
făcându-i să se simtă mai în siguranţă. Astfel de „ame- 
nintari“ se pot baza pe diferente rasiale, etnice, 
religioase sau pe xenofobie. Cheia este cuvântul 
„diferențe“. 


Fă 


Prejudecati și rasism 


> 


Persoanele rasiste și cu prejudecăţi dezvăluie o falie în 
procesele de gândire raţională. Prejudecata lor se 
bazează pe credința că toți membrii unui anumit grup 
sunt reprobabili, pe baza simplului fapt că aparțin 
acelui grup. (Atunci când obiectul prejudecatii este un 


grup etnic, acest tip de prejudecată aparține 
subcategoriei rasismului. Desigur, nu există rasă în sens 
biologic. Fiintele umane sunt toate o singură specie. Nu 
există subspecii de homo sapiens. Din nefericire, 
cuvântul „rasă“ este folosit pentru a-i clasifica pe 
oamenii cu strămoși comuni, inclusiv europeni, 
africani si asiatici.) 

Luaţi în considerare procesele de gândire care stau la 
baza unei convingeri bazate pe prejudecăţi. Oamenii 
care fac parte din grupuri au asemănări, cum ar fi cele 
legate de înfățișare, îmbrăcăminte și comportament 
exterior, dar ca indivizi nu sunt identici. Grupurile de 
oameni, oricât de omogene ar părea, sunt formate din 
oameni buni și răi, inteligenți si neinteligenti, morali si 
imorali, frumoși și urâţi, leneși și ambitiosi etc. 
Prejudecatile si convingerile rasiste sunt rezultatul unei 
incapacitati de a înțelege că simpla apartenenţă la un 
grup nu înseamnă că toţi membrii grupului sunt la fel. 

Toţi cei care apreciază complexitatea umanității și 
care nu afișează o astfel de procesare limitată a gândirii 
sunt indreptatiti să se simtă putin superiori fata de 
unele personalităţi istorice și literare, renumite și 
respectate, care, în ciuda faimei lor, s-au făcut vinovate 
de o gândire jenant de superficială în privinţa evreilor. 
Lista lungă îi include pe: Voltaire, căpitanul Sir Francis 
Richard Burton, Henry Ford, Edith Wharton, Ernest 
Hemingway, T.S. Eliot, Ezra Pound, Roald Dahl, Kings- 
ley Amis, H.L. Mencken, George Bernard Shaw, 
Charles Lindbergh, H.G. Wells si altii. Se pot intocmi 
liste similare de persoane celebre, care si-au exprimat 
convingerile rasiste. Presedintii Woodrow Wilson si 
Abraham Lincoln, de exemplu, credeau că americanii 
de culoare erau inferiori americanilor albi. Thomas 
Jefferson și George Washington credeau că oamenii de 
culoare erau suficient de inferiori, pentru a fi sclavi si 
siliți să lucreze pe moșiile lor. Opiniile lor rasiste 
nu pot fi trecute cu vederea, ca fiind simple consecinţe 
ale Zeitgeist-ului — spiritului vremii — de la începutul 


istoriei americane. Au existat o mulțime de exemple de 
argumente împotriva sclaviei în vremea lor, argumente 
pe care ei au ales să le ignore sau să le nege. 

Ce poate explica o asemenea gândire la oameni 
altminteri inteligenți? Lăcomia a contribuit, fără 
îndoială, la utilizarea sclavilor de către Jefferson și 
Washington; munca lor le asigura venituri. Și, din 
moment ce sclavilor li s-a refuzat educaţia, s-a 
presupus că erau ignoranti. Dar toate astea nu explică 
prejudecățile si rasismul din zilele noastre. De ce pot 
dictatorii și ucenicii de dictatori din ziua de astăzi să 
scape basma curată,  exagerând amenințările 
reprezentate de „alții“? 

Răspunsul se află, probabil, într-o listă întocmită de 
Clay Routledge, doctor în psihologie socială la 
Universitatea statului Dakota de Nord: respectul de 
sine, distingerea pozitivă, certitudinea și structura, 
supraviețuirea și dominanta. Aceste motive ajută la 
explicarea gândirii simpliste și eronate, care contribuie 
la prejudecăţi și rasism. 


Respectul de sine 


A-i considera pe ceilalți inferiori îi face pe indivizii cu 
prejudecăţi sau pe rasiști să se simtă mai bine în pielea 
lor; le sporește respectul de sine. Din păcate, o astfel de 
gândire greșită nu este neobișnuită. Ea nu ia în 
considerare faptul că grupurile de oameni nu sunt 
formate din clone, ci din indivizi care merită să fie 
recunoscuți și respectaţi ca atare. 


Distingerea pozitivă 


Atunci când o persoană consideră că grupul cu care se 
identifică este superior, ea se pretuieste mai mult pe 
sine. Distingerea pozitivă este o formă de respect de 
sine, raportat la nivel de grup. 


Certitudinea și structura 


Persoanele care au o „nevoie personală de structură“ 
pot crede că ceilalți sunt inferiori, dacă aparțin 
anumitor grupuri. Schimbările sociale îi deranjează 
atât de mult, încât nu le pasă dacă le refuză altora 
aceleași privilegii și drepturi de care se bucură ei înșiși. 


Supravietuirea 


Unii psihologi evolutionisti consideră că presiunile 
evolutive sunt responsabile pentru faptul că primatele 
sociale, cum ar fi oamenii, acționează agresiv fata de 
grupuri exterioare. Apărarea teritoriului de concurenţi 
sporea șansele de supraviețuire. Potrivit acestui punct 
de vedere, asemenea trăsături și comportamente sunt 
încă prezente la noi. 


Dominanta 


Este similară conceptului psihologic evolutionist de 
supraviețuire, dar la nivel individual. Un rasist se poate 
simți dominant față de cineva pe care-l consideră 
inferior. 


Diseminarea informațiilor 


E foarte important să i se reamintească mereu 
populaţiei că există ameninţări la adresa siguranţei și a 
modului său de viaţă, iar dictatorul este singurul care 
poate rezolva problemele pe care le descrie. De 
asemenea, el trebuie să interpreteze știrile și 
evenimentele pentru supușii săi. În consecință, un 
dictator are nevoie de un birou de propagandă eficient 
pentru a menţine controlul. Acesta trebuie să-i vizeze 
atât pe adulți, cât si pe copii. Tineretul hitlerist, 
Komsomolul și Tinerii Pionieri sovietici, precum si 
Gărzile Roșii comuniste chineze și Tinerii Pionieri 
comuniști chinezi au fost indoctrinati cu mesajul că 
dictatorul, politicile și acţiunile sale sunt incontestabil 


glorioase. Mesajul poate fi întărit de imaginile gigantice 
şi omniprezente ale tiranului, răspândite în toată tara. 

Aceste portrete sunt aproape la fel de importante ca 
şi persoana pe care o reprezintă. La 4 iulie 2018, Dong 
Yaogiong, în vârstă de 29 de ani, s-a filmat în timp ce se 
apropia de un afiș public al președintelui chinez Xi 
Jinping. Apoi doamna Dong a stropit cu cerneală 
neagră imaginea lui Xi. „În spatele meu, se află un 
portret al lui Xi Jinping“, a anunţat ea. „Vreau să spun 
public că mă opun tiraniei dictaturii lui Xi Jinping și 
opresiunii prin controlul mintilor, impuse de Partidul 
Comunist Chinez“? Mai târziu, în aceeaşi zi, un bărbat 
îmbrăcat în civil si doi ofițeri în uniformă s-au 
prezentat la ușa ei. Au trecut câteva săptămâni, și tot 
nu se știa nimic de ea. Tatăl ei și un al doilea activist, 
artistul Hua Yong, care a încercat să facă publică 
răpirea ei, au fost ei înșiși răpiți. 

Înainte de răpirea sa, domnul Dong a fost interogat 
de poliţie și a întrebat dacă se întâmplase ceva cu fiica 
sa. „Au spus... fiica dumneavoastră [a încălcat legea] 
atacându-i pe conducătorii statului“ 

Libertatea de a-i critica pe liderii chinezi este inclusă 
în constituția chineză. Nu există legi care să permită 
arestarea membrilor familiei si a prietenilor, pentru că 
au cerut eliberarea unei persoane răpite în mod ilegal. 
Dar doamna Dong a defăimat imaginea unui dictator, 
iar dictatorii au propriile reguli. 

Doamna Dong şi tatăl ei s-au ciocnit de un alt 
instrument esenţial din trusa de scule a dictatorului: 
forțele de poliţie secretă si mai putin secretă. Această 
armă de impunere a dictaturii se află în slujba 
dictatorului și face uz de ameninţări, răpiri, încarcerări, 
torturi și execuţii, pentru a menţine dictatura. 
Supraviețuitorii încă se mai tem când sunt menţionate 
Gestapoul lui Hitler și NKVD-ul lui Stalin (mai târziu, 
KGB). Mao s-a bazat pe cultul personalităţii sale 
pentru a-i inspira pe tinerii din Gărzile Roșii să 
intimideze populaţia, în timpul Revoluţiei Culturale. 


De asemenea, în 1967, a plasat serviciul său civil de 
informaţii, Departamentul de Investigaţii al Comi- 
tetului Central al Partidului Comunist Chinez, sub 
control militar. Românii au suferit sub Securitatea lui 
Nicolae Ceausescu, iar germanii din Est — sub Stasi. 
Președintele rus Putin se bazează pe Serviciul Federal 
de Securitate, FSB, si pe braţul său de informații 
militare, GU sau GRU. Mukhabarat-ul a torturat, 
mutilat și ucis după bunul plac al lui Saddam Hussein. 
Lista e la fel de lungă ca si lista dictatorilor. Aceste forte 
de ordine pot teroriza populaţia, pentru a-i împiedica 
pe oponenți să câștige suficientă putere, încât să 
conteste regimul dictatorului, așa cum ilustrează 
răpirea doamnei Dong. Poliţia secretă este necesară, 
pentru ca tiranii pot fi răsturnaţi de la putere, atunci 
când prea multi protestatari întreprind acţiuni precum 
aruncatul cu cerneală peste portretele lor publice. 


Ce înseamnă acest lucru pentru Statele Unite? 


Chiar si în calitate de candidat la președinție, 
declaraţiile lui Donald Trump au îngrijorat multe 
persoane din SUA si din străinătate. Problema nu este 
că domnul Trump a devenit un dictator. Nu s-a 
transformat în așa ceva si nici nu este un fascist, cum 
susțin extremiștii din stânga politică. Trump nu a dat 
niciodată dovadă de ambiția machiavelică necesară si 
criminală de a deveni un lider suprem, ci numai de o 
slabă înţelegere a limitelor preşedinţiei americane, 
atunci când și-a preluat funcția. Un dictator ambițios 
în ascensiune și-ar fi făcut temele. Domnului Trump, 
potrivit consilierilor, nu-i plac temele pentru acasă. El 
preferă să se bazeze pe „instinctele“ și pe experiența sa. 
Problema este că foloseşte instrumentele și tacticile 
dictatorilor. A făcut acest lucru din momentul în care 
şi-a anunțat candidatura, în discursul său de 
inaugurare si în timpul președinției. 


În timp ce căuta să obţină nominalizarea republicană 
pentru funcţia de președinte, el i-a identificat pe 
„ceilalți“, de care ar fi trebuit să se teamă simpatizantii 
săi. Dovezile care-i contrazic afirmaţia conform căreia 
mexicanii care doreau să intre în SUA erau traficanţi de 
droguri, violatori și criminali au fost prezentate în 
capitolul anterior. În calitate de președinte, el continuă 
să-i pună pe imigranţi și pe musulmani în acest rol. 
Joshua Green, autorul cărții Devils Bargain: Steve 
Bannon, Donald Trump, and the Storming of the 
Presidency (Târg cu diavolul. Steve Bannon, Donald 
Trump si asaltul asupra Casei Albe), i-a spus 
intervievatorului Andrew Prokop, de la Vox, că Trump 
şi Bannon au folosit „puterea de demonizare a 
imigranţilor ca modalitate de a motiva baza 
electorală“! E greu să contrazici această analiză. 
Trump însuși a susținut acest punct de vedere atunci 
când și-a anunţat candidatura la preşedinţie. 

La fel ca multi angajaţi ai lui Trump, domnul Bannon 
a fost, în cele din urmă, exclus din cercul de apropiaţi. 
El a fost concediat în august 2017, după ce i-a criticat 
pe președinte și pe copiii săi în cartea lui Michael 
Wolff, Fire and Fury (Foc și furie), o descriere plină de 
bârfe a Casei Albe în timpul administraţiei Trump. 
Steven Bannon era un consilier-cheie, însă, atunci când 
s-a întors împotriva lui, preşedintele s-a comportat 
într-un mod care corespunde cu viziunea „bun sau rău“ 
despre oameni, caracteristică personalităților 
narcisiste. (Acest tip de comportament este, de 
asemenea, comun la persoanele diagnosticate cu 
tulburare de personalitate-limită, o afecțiune care nu i 
se aplică preşedintelui.”) 


„Steve Bannon nu are nimic de-a face cu mine sau 
cu președinția mea. Când a fost concediat, nu 
numai că și-a pierdut slujba, dar și-a pierdut și 
minţile. Steve a fost un angajat care a lucrat pentru 
mine, după ce am câștigat deja nominalizarea, 


învingând șaptesprezece candidaţi, deseori descriși 
ca fiind cei mai talentaţi din câţi s-au adunat 
vreodată în Partidul Republican. 

Acum, că este pe cont propriu, Steve învaţă că a 
câştiga nu este atât de ușor pe cât fac eu să pară. 
Steve a avut foarte puţin de-a face cu istorica 
noastră victorie, care a fost obţinută de bărbaţii si 
femeile uitaţi din această tara. Totuși, Steve a fost 
de vină pentru pierderea unui loc de senator din 
Alabama, deţinut de mai bine de treizeci de ani de 
republicani. Steve nu reprezintă baza mea — el 


lucrează doar pentru el însuși“.? 


După ce a aflat pe propria piele despre dezavantajele 
colaborării cu o persoană cu trăsăturile de 
personalitate ale lui Donald Trump, Steve Bannon și-a 
îndreptat atenţia către Europa. Acolo a început să 
lucreze pentru a promova cauze populiste şi 
naţionaliste. Poate la fel de tulburătoare ca si rolul lui 
Bannon în prezentarea imigranţilor drept indezirabili, 
pentru a satisface un subgrup de alegători, este 
concluzia lui Josh Green că Bannon „are o viziune 
apocaliptică, obsedată de declin, si un interes foarte 
real pentru gânditorii mistici ezoterici“.!* 

În calitate de candidat al acestora, Trump le-a 
declarat delegaților la Convenţia Națională 
Republicană: „Eu sunt vocea voastră. Doar eu pot 
rezolva problema. Voi restabili legea și ordinea“. 
Narcisismul fără precedent din această afirmaţie fără 
precedent este, de asemenea, discutat în capitolul 11. 

În calitate de nou președinte, Donald Trump a 
descris o imagine sumbră a vieţii în SUA, pe care a 
promis s-o îmbunătăţească. În discursul său inaugural, 
s-a referit la „măcelul american“ legat de criminalitate, 
bande și droguri. De fapt, când domnul Trump a spus 
acest lucru, rata estimată a infracţiunilor însoţite de 
violenţă era mai mică decât fusese în orice moment, 


din 1970 până atunci, potrivit statisticilor furnizate de 
FBI. 

Domnul Trump folosește reţeaua de socializare 
Twitter ca instrument de propagandă. Multe dintre 
tweet-urile sale nu contin fapte verificate. A trimis 
chiar și mesaje care se contrazic între ele, atunci când o 
versiune a realităţii nu se potrivește cu o versiune 
nouă, preferată, așa cum s-a evidenţiat în capitolul 
anterior. 

De asemenea, domnul Trump folosește Twitter 
pentru a-și ataca inamicii. Atunci când s-a supărat pe 
Megyn Kelly, personalitate a postului Fox News, după 
ce aceasta a difuzat un fragment defavorabil la adresa 
lui, președintele ales de atunci a amenintat-o. „O, 
aproape că mi-am dezlănţuit frumosul meu cont de 
Twitter împotriva ta, şi încă s-ar putea s-o fac“, a spus 
Trump, potrivit relatării doamnei Kelly din auto- 
biografia sa, Settle for More (Multumeste-te cu mai 
mult). Dupa ce presedintele ales a inceput s-o insulte 
pe doamna Kelly cu termeni precum ,pitipoanca“ si 
„uşurică“, ea a primit ameninţări cu moartea din partea 
unor simpatizanți ai lui Trump. 

Din fericire, niciun preşedinte al Statelor Unite nu a 
avut vreodată un mijloc de a-și impune puterea la scară 
naţională. Nu există o forță de poliţie care să-i fie loială 
personal. Donald Trump a încercat în mod repetat să 
submineze reputaţia membrilor FBI si ai comunităţii 
de informaţii a naţiunii, pentru că aceste organizaţii 
nu-i sunt loiale personal si pentru că adesea nu este de 
acord cu modul în care funcţionează ele. Acesta, 
desigur, e un beneficiu al faptului de a avea angajaţi 
guvernamentali dedicați apărării Constituţiei SUA și a 
oricui se întâmplă să fie preşedinte. Trump e cunoscut 
pentru faptul că subliniază, chiar cere loialitate 
personală de la cei cu care lucrează. 

Criticii președintelui sunt îngrijoraţi de faptul că 
acesta promovează o imagine de „tip dur“ și-și exprimă 
admiraţia fata de lideri autoritari, precum Vladimir 


Putin, în preajma cărora poate acţiona cu o supunere 
neobișnuită. Încercările persistente ale președintelui de 
a submina credibilitatea presei sunt, de asemenea, 
îndeobște considerate ca fiind fără precedent şi extrem 
de periculoase. Amiralul în retragere William 
McRaven, de exemplu, a afirmat că atacurile lui Donald 
Trump împotriva presei libere constituie „cea mai 
mare ameninţare la adresa democraţiei“. Afirmațiile 
greșite, neadevărate și minciunile frecvente, bine 
documentate și adesea repetate ale preşedintelui sunt 
la fel de îngrijorătoare. 

Dictatorii, viitorii dictatori şi liderii cu o înclinaţie 
autoritară nu pot să tolereze rațiunea sau logica; fiecare 
dintre acestea le slăbește argumentele și le subminează 
obiectivele. Pentru ei, adevărul este o ameninţare și un 
pericol. Din păcate, rațiunea și logica nu-i conving pe 
ideologi sau pe simpatizantii care-i urmează orbește. 

De exemplu, analiștii de la CIA și ai 
Departamentului de Stat nu au putut să-l convingă pe 
vicepreşedintele Dick Cheney că nu au găsit dovezi ale 
vreunei legături între Al-Qaeda și Saddam Hussein, 
nici dovezi convingătoare că dictatorul irakian mai 
deținea arme de distrugere în masă.! Cheney tinea 
mortis să existe o legătură, pentru a justifica invazia 
nefericită a Irakului, care a condus, în cele din urmă, la 
apariția Statului Islamic. Ideologia lui Cheney si a 
susținătorilor săi i-a împiedicat pe aceștia să proceseze 
noile informaţii, care contraziceau ceea ce el dorea să 
fie adevărat. Istoria a dovedit că aceşti oameni pur şi 
simplu s-au înșelat şi fie (1) nu au fost suficient de 
inteligenţi, pentru a şti când nu aveau informaţii despre 
ceva anume, fie (2) au fost suficient de parsivi, pentru a 
ignora de bunăvoie faptele care le contraziceau ideile 
eronate. Fiecare tara din lumea aceasta merită lideri 
suficient de integri, inteligenţi și cu calităţi, care să fie 
cel putin capabili să-și pună în discuţie propriile 
convingeri și erori. Desigur, nu toate ţările primesc 
ceea ce merită. 


În cazul în care comunitatea de informaţii din Statele 
Unite va reuși să detecteze și să prevină atacuri grave 
asupra ţării, iar el nu va fi găsit vinovat de nicio 
infracţiune, este probabil ca domnul Trump să-şi 
încheie unul sau două mandate de președinte. Atâta 
timp cât promovează cauzele conservatoare și atâta 
timp cât nu ies la suprafață dovezi de activitate ilegală, 
susținătorii săi din Partidul Republican vor continua 
să-l susţină, indiferent cât de mult minte, insultă sau își 
servește propriile nevoi narcisiste. Cu toate acestea, 
dacă securitatea ţării este serios compromisă, e foarte 
posibil ca lui Donald Trump sau cuiva ca el să i se 
acorde mai multe puteri, într-o schimbare politică ce ar 
putea ușor amenința democraţia. 

Donald Trump nu e nici dictator, nici tiran. Plasele 
de siguranță guvernamentale incorporate în 
Constituția noastră există pentru a preveni acest lucru. 
El este în mod deliberat grosolan, pentru a-și atrage 
susținători. Este incompetent în unele privințe şi 
competent în altele. Comportamentul său este în parte 
teatral şi în parte dictat de nevoile sale narcisiste. 
Reprezintă o amenințare la adresa democrației prin 
faptul că nu o respectă, aşa cum demonstrează 
utilizarea tacticilor de dictator descrise în acest capitol. 
Este posibil ca el să folosească aceste tactici doar 
pentru a-și păstra susținătorii, astfel încât să reușească 
să pună în aplicare o agendă conservatoare. Dar 
acestea sunt tactici periculoase, așa cum poate 
confirma oricine a trăit sau a vizitat un stat totalitar. 

Statele Unite au suferit și au depășit ameninţări 
repetate la adresa principiilor lor democratice. Au 
supravieţuit Legii Revoltelor, a lui John Adams; 
Războiului Civil, pentru a pune capăt sclaviei; lagărelor 
de detenţie pentru japonezi ale lui Franklin D. 
Roosevelt; amenințării lui Huey Long de a transforma 
tara într-o versiune la scară mai mare a fiefului său din 
Louisiana; spaimei roșii a lui Joseph McCarthy; reacției 
rasiste împotriva mișcării pentru drepturile civile; 


atentatelor cu bombă comise de grupuri radicale de 
stânga și revoltelor din anii '60; directorului FBI, J. 
Edgar Hoover, care a dat dovadă de un comportament 
neconform cu legea, inclusiv prin încălcări ilegale ale 
proprietăţii, compilarea de informații despre 
personalități publice, pentru a obține influență, și 
utilizarea abuzivă a resurselor; și listei de duşmani a lui 
Richard Nixon, cu spargeri si conspirații folosite 
pentru obstructionarea justiţiei. Statele Unite ar putea 
reveni la o formă de guvernare mai civilizată, după ce 
Donald Trump va dispărea, atâta timp cât tacticile pe 
care le foloseşte, pentru a face publicul de la 
mitingurile sale să aplaude, sunt recunoscute de 
suficienţi alegători ca fiind exact flirturile cu dictatura 
pe care le reprezintă. Demagogi precum Huey Long si 
Joe McCarthy au avut susţinătorii lor. În cele din urmă, 
aceștia s-au imputinat si au dispărut, fiind de partea 
greşită a istoriei. Statele Unite au învins. Problema este 
că supraviețuirea nu e niciodată garantată. „Vestea 
proastă este“, scria Timothy Snyder în cartea sa Despre 
tiranie. Douăzeci de lecţii ale secolului XX, „că istoria 
democraţiei moderne este, de asemenea, una a 
declinului și a decăderii“. 

Dictatorii, să recunoaştem acum, nu sunt unici; ei 
pot fi înlocuiţi cu alti dictatori. Responsabilitatea finală 
pentru apariția unui dictator într-o tara le revine 
cetăţenilor acelei tari. 


Sfatul lui Langer 


Walter Langer avertiza, încă din 1943, că unul dintre 
cei mai infami dictatori din istorie, artistul ratat şi 
fostul caporal Adolf Hitler, ar trebui privit din punct de 
vedere științific sau medical, nu doar ca „un demon 
personal, oricât de rele ar fi acţiunile și filozofia sa...“ 
Psihiatrul a recunoscut că Hitler era ceva mult mai 
amenintator și aproape inimaginabil mai tulburător 
decât un individ nesănătos din punct de vedere psiho- 


logic, care a reușit să preia controlul unei țări și să de- 
clanșeze un război mondial. Austriacul cu mustăcioară 
era, în schimb, „expresia unei stări de spirit existente la 
milioane de oameni, nu numai în Germania, ci, într-o 
măsură mai mică, în toate ţările civilizate“. 

Ura lui Hitler este încă printre noi. Eliminarea 
persoanelor de teapa lui Hitler poate fi extrem de utilă 
şi necesară pe termen scurt, dar, după cum a spus 
Langer: „Ar fi ca si cum am vindeca un ulcer, fără să 
tratăm boala care l-a provocat“. Este necesar să 
identificăm factorii care au condus la apariția lui Hitler, 
Stalin, Mao si a tuturor demagogilor. „Trebuie sa 
descoperim“, a conchis Langer acum 80 de ani, 
„fluxurile psihologice care alimentează această stare de 
spirit distructivă, pentru a le putea devia pe canale care 
să permită o evoluţie ulterioară a formei noastre de 


civilizație“. 


Noi îl ținem în viață 


Un fel prin care ne hrănim stările de spirit distructive a 
fost prezentat într-un episod al unui serial popular 
clasic de televiziune, Zona crepusculară. Faptul că 
acest mesaj se regăsește într-un scenariu de televiziune 
merge mănușă, deoarece Donald Trump însuși e 
mândru de fosta sa apariţie ca vedetă în Ucenicul, 
propria sa emisiune TV, de tip reality-show. 

Vocea scriitorului Rod Serling nu este a unui ucenic. 
Este vocea unui scenarist talentat. Vocea lui este a unui 
veteran al celui de-Al Doilea Război Mondial, un 
veteran din epoca în care pionierul jurnalismului de 
radiodifuziune Edward R. Murrow — urmând exemplul 
editorialistilor din ziarele din întreaga tara — putea 
ajuta la doborârea unui demagog ca Joseph McCarthy, 
folosindu-se doar de cuvinte, cuvinte care să conchidă: 
„Nu vom fi împinși de frică într-o epocă a irationa- 
litatii, dacă săpăm adânc în istoria și în doctrina 
noastră şi ne amintim că nu ne tragem din oameni 


fricoși — nu din oameni care s-au temut să scrie, să 
vorbească, să se asocieze şi să apere cauze care erau, în 
acele momente, nepopulare“.” 

Scenariul de televiziune al lui Serling pentru 
episodul „E viu“ îl prezintă pe Dennis Hopper în rolul 
lui Peter Vollmer, un neonazist american jalnic, 
incapabil să entuziasmeze o mulțime sau să adune 
adepţi. Norocul său se schimbă atunci când un bărbat 
misterios, din umbră, începe să-l consilieze. Chiar 
înainte ca identitatea să-i fie dezvăluită, bănuim că 
misteriosul străin are aproape sigur o mustăcioară. 
După ce Peter Vollmer, protejatul său fascist, este ucis, 
bărbatul misterios se plimbă nevăzut pe o alee, silueta 
sa mișcându-se încet si întunecat pe un zid de 
cărămidă. Auzim vocea lui Serling pe fundal, în timp ce 
urmărim silueta: 


„Unde se va duce în continuare această fantomă 
din alte timpuri, această fantomă reînviată dintr- 
un coșmar anterior? La Chicago? La Los Angeles? 
La Miami, în Florida? La Vincennes, în Indiana? La 
Syracuse, în New York? În orice loc unde există 
ură, unde există prejudecăţi, unde există bigotism. 

Este viu. Este viu, atâta timp cât aceste rele 
există. 

Tineti minte asta, când va veni în orașul vostru. 
Tineti minte asta, când îi veți auzi vocea vorbind 
prin alţii. Amintiti-va de el, când veţi auzi un om 
insultat, o minoritate atacată, orice atac orbesc și 
nerezonabil asupra unui popor sau asupra oricărei 
fiinţe umane. El este viu, pentru că noi, prin aceste 


lucruri, îl ţinem în viaţă“.'* 


ANEXA A. Fragmente din 
raportul de informare al Agenţiei 
Centrale de Informaţii, realizat 
pentru președintele Carter în 
vederea întâlnirii de la Camp 


David 


CIA a explicat cenzurarea informaţiilor aflate în 
casutele fără text din profilurile reproduse mai jos: 
„Cititorii multora dintre articolele declasificate vor 
descoperi că au fost eliminate anumite pasaje, pentru a 
proteja surse si metode importante de lucru ale 
serviciului de informaţii. Dar cenzurarea nu reduce 
valoarea substanţială a acestei colecții mari și diverse. 
În aproape toate cazurile, judecatile emise si sensul 
deplin al articolelor si studiilor au rămas neschimbate“. 

Unele propoziţii au fost subliniate de mână în 
raportul original. Pagina a doua a profilului lui 
Menachem Begin aborda numai aspecte economice și 
nu a fost reprodusă aici. Scanarea documentelor 
originale a condus la apariția unor pete pe imagine, o 
parte dintre acestea fiind corectate in aceasta 
reproducere a raportului original. 


MATERIAL DE INFORMARE PENTRU CAMP DAVID 
DESPRE MENACHEM BEGIN 


APPROVED ií 


Menachem BEGIN 
Fonetic: Beghin) 


Prim-ministru 
(din iunie 1977) 


Al şaselea premier al Israelului, Menachem 
Begin, este primul din istoria statului, care 
nu a fost membru al Partidului Muncii (PM). Ca 
atare, el ar putea instiga o schimbare majoră 
în strategia politică israeliană, atât în plan 
extern, cât şi în plan intern. Un om cu 
principii şi convingeri foarte ferme, Begin e 
considerat un intransigent în majoritatea 


problemelor. 

Totuşi, de la alegerea sa, o nouă imagine a 
prim-ministrului a început să apară în 
Israel - cea a unui lider national sobru si 


chibzuit, un om integru, a cărui franchete ar 


putea reînnoi mândria israeliană şi ar putea 
reface imaginea ţării în străinătate. 

în calitate de lider aproape incontestabil al 
dreptei politice, Begin a petrecut 29 de ani 
în opoziţia parlamentară faţă de guvernele 
conduse de PM. El a menţinut în mod constant 
un control viguros, chiar autocratic, al 
Mişcării pentru Libertate (Herut), al alianţei 
dintre Herut şi Partidul Liberal (GAHAL) şi al 
blocului Likud (GAHAL şi alte grupări de 
dreapta). Begin este preocupat în primul rând 
de probleme politice. Problemele interne, mai 
ales dacă implică economia, au fost în trecut 
preocupările facțiunii reprezentate de 
Partidul Liberal din Likud, iar partea 
economică a procesului electoral al Likudului 
a fost scrisă, in mare parte, de liberali. 
Recent, Begin a indicat că ministrul de 
finanţe, Simcha Ehrlich, liderul Partidului 
Liberal şi cel care elaborează politica 
economică a acestuia, va avea mână liberă în 
astfel de chestiuni şi va da tonul, dacă nu şi 
substanţa, politicii economice. 

CR M 77-13279 


[Discutia privind politica economică, de la pagina 2, 
nu este reprodusă aici.] 


Politica externă 


A fost nevoit să fugă din Polonia la 
izbucnirea celui de-Al Doilea Război Mondial, 
după ce şi-a pierdut mama, tatăl şi fratele 
din cauza nazistilor; mai târziu, a fost 
închis o perioadă într-un lagăr de concentrare 
din nordul Rusiei; 

La mijlocul anilor 1940, Begin a fost liderul 


unei mişcări evreieşti clandestine (Irgun 


Tsvai Le Umi), care a acţionat în Palestina în 
timpul Mandatului britanic. Ideologia 


Irgunului - potrivit căreia tot Eretz Israel” 


Begin în această chestiune si astăzi. 

Begin a declarat în mod constant că se opune 
retragerii din Cisiordania şi Gaza sau 
oricărei reveniri la graniţele care existau 
înainte de războiul arabo-israelian din 1967, 
deşi a lăsat deschisă posibilitatea unor 
concesii minore pentru înălțimile Golan şi 
Peninsula Sinai. El spune că guvernul său va 
încuraja colonizările în Cisiordania - 
teritorii pe care le consideră ca fiind mai 
degrabă eliberate, decât ocupate de israelieni 
în războiul din 1967. De asemenea, consideră 
că această zonă are o importanţă strategică 
pentru securitatea naţională. Begin se opune 
creării unui stat palestinian şi oricăror 
negocieri cu Organizaţia pentru Eliberarea 
Palestinei. În schimb, este în favoarea 
negocierilor directe cu statele arabe si a 
declarat recent că Israelul este pregătit să 
participe la Conferinţa de pace în Orientul 
Mijlociu, reconvocată la Geneva în toamnă. 
Deşi politica sa declarată privind Cisiordania 
pare să impună o condiţie, el a declarat că 


Geneva, fără condiţii prealabile, și că toate 
problemele sunt negociabile. 

Begin crede că întâlnirile faţă in fata cu 
liderii mondiali pot determina schimbări în 
abordarea de către aceştia a unor probleme 
internaţionale complexe şi aparent de 
nerezolvat. În conformitate cu această 


convingere, el spune că Statele Unite şi 


Israelul pot ajunge la o înţelegere în 
chestiunea arabă şi pot continua lunga lor 
istorie de bune relaţii, un obiectiv 
fundamental al politicii externe israeliene. 
El a sprijinit în mod deschis politica 
preşedintelui Jimmy Carter privind respectarea 
drepturilor omului şi consideră această ţară 
ca fiind liderul lumii libere. Apreciind 
ajutorul economic şi militar acordat de SUA, 
el consideră totuşi că relaţiile americano- 
israeliene se bazează pe nevoile şi interesele 
reciproce, nu doar ale uneia, ci ale ambelor 


tari. 


Rareori i se adresează cineva lui Begin pe 
numele mic, aproape niciodată. Begin vorbeşte 
engleza, franceza, germana, polona şi rusa. 

7 iulie 1977 


Denumire generică pentru teritoriul Israelului biblic, „tot Israelul, 
de la Dan până la Beer-Seba“ (din surse diverse din Vechiul 
Testament), avută în vedere și la instaurarea Mandatului britanic, 
după Primul Război Mondial. (n.trad.) 


ANEXA B. „Ar fi scutit lumea de 
o mulțime de necazuri“ 


Interogatoriul surorii lui Adolf Hitler 


O sursă importantă de informaţii pentru angajaţii 
serviciilor de informaţii si pentru consultantii care 
întocmesc profiluri psihologice o reprezintă mărturiile 
persoanelor care cunosc direct subiectul studiului. 
Aceste surse pot fi membri ai familiei, prieteni, 
cunoștințe sau subordonați. Desi Walter Langer nu a 
avut acces direct la singura soră si după mamă, și dupa 
tată a lui Adolf Hitler, Paula, consultantul/psihanalistul 
de la OSS a mentionat-o în profilul de referinţă realizat 
de el dictatorului nazist. Următoarea transcriere a unui 
memorandum redactat după război este un bun 
exemplu al tipului de material care ar fi fost încorporat 
în profilul psihologic al unui lider precum Hitler. 
Transcrierea este reprodusă după exemplarul original 
aflat în arhiva Bibliotecii prezidenţiale Dwight D. 
Eisenhower. 

Memorandumul a fost pregătit de George Allen 
pentru Corpul de Contrainformatii al Armatei SUA 
(CIC) și a fost revizuit de agentul special CIC şi 
comandantul Francis E. Martini. Deși nu este la fel de 
cunoscut ca OSS, CIC a fost totuși o organizaţie 
importantă de informaţii în timpul celui de-Al Doilea 
Război Mondial și în primul deceniu al Războiului 
Rece. A fost un predecesor al Agenţiei de Informaţii a 
Armatei americane. 

Stabilit în 1942, mandatul CIC a fost de a „contribui 
la operaţiunile instituţiei Armatei prin detectarea 
trădării, a răzvrătirii, a activităților subversive sau a 
dezinteresului, precum și prin detectarea, prevenirea 
sau neutralizarea spionajului și a sabotajului în cadrul 
sau împotriva instituţiei armatei și a zonelor aflate sub 


jurisdicţia sa“! Una dintre principalele sale atribuţii a 


fost aceea de a-i spiona pe militarii din armata 
americană prin intermediul informatorilor (50 000, 
după unele estimări) din rândurile militarilor. Ponturile 
acestor informatori au produs în jur de 150 000 de 
rapoarte pe lună, până în 1943. Deloc surprinzător, 
numeroși membri influenţi ai Armatei nu au apreciat 
aceste eforturi. La puţin timp după aceea, CIC și-a 
redus activitatea de spionaj intern si s-a concentrat pe 
sprijinirea operaţiunilor tactice, prin neutralizarea 
agenţilor naziști și investigarea civililor suspecți, 
oriunde luptau soldaţii americani.? 

La momentul întocmirii acestui memorandum, în 
1945, CIC avea aproximativ 5 000 de soldaţi si ofițeri. 
Unul dintre ei a fost viitorul secretar de stat american, 
Henry Kissinger, care a fost repartizat ca agent special 
la Detașamentul 84 al CIC din cadrul Diviziei 84 de 
Infanterie? Alţi agenţi CIC şi-au găsit mai târziu de 
lucru în cadrul Agenţiei Centrale de Informaţii, după 
ce a fost înființată, în 1947. După înfrângerea 
Germaniei, în 1945, una dintre multiplele misiuni ale 
CIC a fost aceea de a-i găsi si aresta pe naziștii ale 
căror activităţi sau crime se regăseau pe lista „arestării 
automate“. CIC era principala agenţie de informaţii a 
Armatei în țările ocupate după înfrângerea Germaniei, 
la momentul redactării acestui memorandum. 


Comandamentul Diviziei 101 Aeropurtate 
Detaşamentul 101 CIC 

MEMORANDUM PENTRU OFIȚERUL RESPONSABIL 
Subiect: Interogatoriul 
doamnei Paula WOLFF (dra Paula HITLER). 


"RHODE 


M-am născut pe proprietatea tatălui meu 
din HARTFELD, AUSTRIA, în 1896. Tatăl meu 
avea 60 de ani la data naşterii mele. A 
murit când eu aveam 6 ani. Nu ştiu nimic 
despre familia tatălui meu. Eu şi fratele 
meu am petrecut puţin timp împreună, 
deoarece el era cu 7 ani mai mare. Ela 
urmat cursurile şcolii Realschule din 


STYRIA şi isi petrecea doar vacantele 


acasă. Moartea mamei a lăsat o impresie 
profundă asupra mea şi lui Adolf. Amândoi 
am fost foarte atagati de ea. Mama noastră 
a murit în 1907, iar Adolf nu s-a mai 
întors niciodată acasă după aceea. 

Deoarece eram mult mai mică decât 
fratele meu, el nu m-a considerat 
niciodată o parteneră de joacă. El era 
mereu primul printre camarazii săi. Jocul 
lui preferat era hoţii şi vardiştii şi 
alte lucruri de genul acesta. Avea o 
mulţime de camarazi. Nu aş putea spune ce 
se întâmpla în jocurile lor, deoarece nu 
am fost niciodată de faţă. Adolf, când era 
copil, venea mereu prea târziu acasă. 
Primea bătaie în fiecare seară, pentru că 
nu venea acasă la timp. 

După ce a terminat scoala, fratele meu a 
plecat la Viena. A vrut să meargă la 
Academie şi să devină pictor, dar nu a 
reuşit să facă nimic. Mama era foarte 
bolnavă în acea perioadă. Era foarte 
ataşată de Adolf şi dorea ca el să rămână 
acasă. De aceea a rămas. A plecat după 
moartea ei, în 1907. Nu l-am mai văzut din 
1908 până în 1921. Nu am nicio idee despre 
ce a făcut în toată această perioadă. Nici 
măcar nu ştiam dacă mai trăia. 

M-a vizitat pentru prima dată în 1921. 
I-am spus că mi-ar fi fost mult mai uşor 
dacă aş fi avut un frate. El a spus: „Nici 
eu nu aveam nimic. Cum aş fi putut să te 
ajut? Nu ţi-am dat veşti despre mine, 
pentru că nu te-aş fi putut ajuta". 
Fiindcă tatăl meu era funcţionar, am 
primit o pensie de 50 de coroane. Aceasta 
ar fi trebuit să fie împărţită între mine 
şi Adolf. Eu nu ag fi putut face nimic cu 


25 de coroane. Tutorele meu ştia că Adolf 
câştiga ca muncitor în Viena. A discutat 
cu Adolf, care a renunţat la jumătatea lui 
în favoarea mea. Pentru că am urmat 
cursurile Şcolii Superioare de Fete, banii 
mi-au fost de folos. I-am scris o scrisoa- 
re în 1910 sau 1911, dar nu mi-a răspuns 
la ea nici atunci, nici mai târziu, 

Nu am avut niciodată interese artistice 
deosebite. Ştiam să desenez destul de bine 
si am învăţat cu uşurinţă. Fratele meu era 
foarte bun la unele materii şi foarte slab 
la altele. Cel mai slab era la matematică 
si, din cate îmi amintesc, şi la fizică. 
Faptul că nu era bun la matematică o 
îngrijora pe mama. Lui Adolf îi plăcea 
muzica. îl prefera pe WAGNER chiar şi 
atunci. WAGNER a fost întotdeauna 
preferatul său. 

Fratele meu a venit la VIENA în 1921, cu 
scopul expres de a mă vedea. Nu l-am 
recunoscut la început, când a intrat în 
casă. Am fost atât de surprinsă, încât nu 
am putut decât să mă uit la el. A fost ca 
şi cum mi-ar fi căzut un frate din ceruri. 
Eram deja obişnuită să fiu singură pe 
lumea asta. El era un tip fermecător la 
acea vreme. Ceea ce m-a impresionat cel 
mai mult a fost faptul că a mers la 
cumpărături cu mine. Orice femeie adoră să 
facă cumpărături, 

Nu l-am văzut în mod regulat. 
Aproximativ un an mai târziu, m-a vizitat 
din nou. Am mers la mormântul părinţilor 
noştri de lângă LINZ. Ne-am dorit să 
mergem acolo. Apoi ne-am despărţit, ela 
plecat la MUNCHEN, iar eu la LINZ. L-am 
vizitat la MUNCHEN, în 1923. Asta a fost 


înainte de 9 nov. Încă îmi părea la fel. 
Activităţile sale politice nu-l 
schimbaseră. Următoarea dată când l-am 
văzut a fost pe Dirsch Strasse din 
MUNCHEN. Singura persoană pe care am 
întâlnit-o dintre prietenii săi politici a 
fost SCHWARZ, trezorierul partidului. 
Urmâtoarea dată când l-am văzut, a fost la 
ziua partidului, de la NURNBERG. Aceasta a 
fost prima dată, când m-a invitat la o zi 
a partidului. Mi-am primit biletele ca 
orice altă persoană. 

(În acest moment, anchetatorul a spus: 
„Am găsit câteva scrisori ale fratelui 
dumneavoastră, care vă sunt adresate. Sunt 
foarte scurte. O doamnă care a lucrat cu 
el a spus odată că nu avea absolut niciun 
fel de simţ al familiei".) Este oarecum 
adevărat. Cred că a moştenit asta de la 
tata. Nici lui nu-i păsa de rudele 
noastre. Numai rudele din partea mamei ne 
erau apropiate. Familia SCHMIED şi familia 
KOPPENSTEIN sunt rudele noastre dragi, în 
special o verişoară SCHMIED, care s-a 
căsătorit cu un KOPPENSTEIN. Nu am 
cunoscut pe nimeni din familia lui tata. 
Eu şi sora mea, ANGELA, spuneam adesea: 
„Tata trebuie să fi avut nişte rude, dar 
noi nici măcar nu le cunoaştem". Eu însămi 
am un simţ al familiei. imi plac rudele 
mele din familia WALDVIERTEL, din familia 
SCHMIED şi din familia KOPPENSTEIN. De 
obicei, îi scriam fratelui meu o scrisoare 
de ziua lui de naştere, iar el imi scria 
un bilet scurt şi-mi trimitea un pachet. 
Acesta conţinea şuncă spaniolă, făină, 
zahăr sau ceva de genul ăsta, care îi 


fusese dăruit de ziua lui. 


Nu am văzut-o prea des pe sora mea 
vitregă, doamna Angela HAMITZSCH. Ea 
locuia la DRESDA. Avea un sot şi copii, şi 
a avut o căsnicie fericită. Am petrecut cu 
ea ultimele zile dinainte de sosirea 
americanilor, pentru că se afla şi ea în 
Berchtesgadener Hof. 

în timpul zilei partidului de la 
NURNBERG, fratele meu m-a primit la 
hotelul său, Deutscher Hof. Mi-a scris 
foarte rar, pentru că-i era „lene să 
scrie“. Îmi scria doar câteva cuvinte, şi 
doar o dată pe an. 

Din 1929, l-am văzut o dată pe an până 
în 1941. Ne-am întâlnit o dată la MUNCHEN, 
o dată la BERLIN şi o dată la VIENA. L-am 
întâlnit la VIENA după 1938. Ascensiunea 
sa rapidă in lume mă îngrijora. Trebuie să 
mărturisesc cu sinceritate că ag fi 
preferat ca el să-şi urmeze ambiția 
iniţială şi să devină arhitect. 
(Anchetatorul a întrerupt-o, pentru a 
spune că aceasta a fost cea mai clasică 
declaraţie pe care ar fi spus-o vreodată.) 
Ar fi scutit lumea de o mulţime de 
necazuri. 

Fratele meu nu a avut un regim alimentar 
special în tinereţe. Mama nu ar fi permis 
niciodată acest lucru. Lui nu i-a păsat 
niciodată prea mult de mine. Presupun că 
mai târziu a devenit vegetarian, din cauza 
unei boli de stomac. 

Prima dată când fratele meu mi-a sugerat 
să-mi schimb numele a fost la Jocurile 
Olimpice de la GARMISCH. A vrut să trăiesc 
sub numele de „WOLFF“ si să-mi păstrez 
identitatea incognito. Asta a fost 
suficient pentru mine. De atunci încolo, 


am folosit acest nume. Am adăugat 
„doamna“, deoarece am considerat că ieseam 
în evidenţă mai puţin. Mi s-a ordonat să 
rămân incognito şi atunci când an fost 
mutată din casa mea din AUSTRIA la 
Berchtesgadener Hof. 

Mi-am pierdut locul de muncă de la o 
companie de asigurări vieneză în 1930, 
când s-a aflat cine era fratele meu. Din 
acel moment şi până la Anschluss, mi-a dat 
o pensie lunară de 250 de şilingi. După 
Anschluss, mi-a dat 500 de mărci pe lună. 

în 1940, am mers la BERLIN, ca să-mi vad 
fratele. Nu am fost niciodată 
supravegheată de Sicherheitsdienst. Am 
putut să mă deplasez întotdeauna liber. 
Odată, când locuiam la un hotel din 
MUNCHEN, în timpul vizitei lui MUSSOLINI, 
poliţia judiciară a venit să verifice toţi 
oaspeţii. Nici măcar ei nu ştiau cine era 
„Frau WOLFF”. 

Sunt catolică, iar Biserica este cea mai 
mare preocupare a mea, în afara casei, 
Fratele meu a fost, de asemenea, catolic 
şi nu cred că a părăsit vreodată Biserica. 
Nu pot să spun cu siguranţă. 

în ultimii ani, am fost angajată ca 
dactilografă într-un spital. Fratele meu 
ştia despre asta. A fost pe deplin de 
acord ca eu să mă angajez singură. A 
trebuit să renunţ mai târziu, pentru că 
era prea mult pentru sănătatea mea. 

Venirea mea la BERCHTESGADEN a fost 
foarte ciudată. Mă aflam in casa mea din 
AUSTRIA de Jos, între VIENA şi LENTZ. Am 
vrut să rămân acasă. Era foarte important 
să păstrez grădina de legume în orâine şi 
să am grijă ca totul să crească frumos. 


într-o dimineaţă, la mijlocul lunii 
aprilie a acelui an, m-am trezit cu un 
automobil in fata uşii. Un şofer a intrat 
în casă şi mi-a spus că avea sarcina dea 
mă aduce la OBERSALZBERG. Trebuia să 
plecăm peste două ore. An fost uimită, 
deoarece nu făcusem nicio pregătire. Am 
spus că în niciun caz nu putean pleca în 
două ore. Apoi, am convenit să plecăm cu 
maşina în dimineaţa următoare. Nu ştiu 
cine era şoferul. Cred că maşina era un 
Mercedes. Era şi un al doilea şofer in 
maşină. (Anchetatorul, care crede că 
excursia a fost organizată de Martin 
BORMAN şi că domnisoara HITLER era in mare 
pericol de a fi ucisă, întreabă apoi: „A 
fost plănuită de Martin BORMAN?") Nu ştiu 
nimic despre asta. Nu l-am cunoscut decât 
foarte putin pe BORMAN. Când eram la 
jumătatea drumului spre BERCHTESGADEN, 
unul dintre şoferi mi-a spus că nu s-au 
gânâit că voi veni şi eu. Am întrebat: „De 
ce nu mi-ati spus asta mai devreme? Atunci 
nu aş fi venit“. şoferul nu era înarmat si 
am uitat cum arăta. 

Am văzut-o o singură dată pe Eva Braun. 
Era în 1934, la NÜRNBERG! Fratele meu nu a 
discutat niciodată cu mine despre acest 
subiect. Nu am vizitat niciodată nici casa 
fratelui meu de pe OBERSALZBERG, nici cu 
el, nici acum, că sunt aici americanii. Eu 
nu am fost niciodată invitată. 

Când am ajuns la Dietrich Eckart Hiitte, 
unde m-a cazat Fârber de la 
Berchtesgadener Hof, nimeni nu ştia cine 
eram. Luam masa în camera mea şi nu 
vorbeam cu oamenii. Nu ştiam pe nimeni 
acolo. În prezent, învăţ limba engleză. 


încă mai trebuie să recapitulez 
vocabularul pentru astăzi. Am studiat 
engleza la scoală, dar, din păcate, am 
uitat aproape tot. 

Soarta personală a fratelui meu m-a 
afectat foarte mult. El a rămas fratele 
meu, indiferent de ce s-a întâmplat. 
Sfârşitul lui mi-a adus o durere de 
nedescris, ca soră a lui. (in acest 
moment, domnisoara HITLER a izbucnit in 
lacrimi, iar interogatoriul s-a încheiat.) 


Finalul declaraţiei, 


/s/ George Allen 
Revizuit. GY ý Ataşat CIC 


FRANCIS E. MARTINI 
Agent special, 
comandantul CIC. 

ANEXA C. Profilul timpuriu al lui 
Fidel Castro 


Acest profil timpuriu de personalitate al lui Fidel 
Castro a fost realizat în 1961, la doar doi ani după ce 
revolutionarul cubanez a reușit să-l forțeze pe 
Fulgencio Batista, dictatorul corupt, susținut de 
americani, să părăsească ţara insulară din Caraibe. 
După ce l-a răsturnat pe Batista, Castro a trecut la 
convertirea sistemului capitalist cubanez într-un 
sistem comunist și s-a aliniat cu Uniunea Sovietică. În 
consecință, președinții americani Eisenhower şi 
Kennedy l-au considerat pe Castro un factor de risc şi 
o ameninţare serioasă. 

Una dintre numeroasele măsuri ofensive luate ca 
răspuns la această ameninţare percepută a fost invazia 
nefericită din Golful Porcilor, din Cuba. CIA a antrenat 
1 400 de exilați cubanezi, pentru a invada Cuba, în 
speranţa că va declanșa o revoltă împotriva lui Castro, 
la 17 aprilie 1961. Forţa de invazie a fost înfrântă la 
debarcarea pe insulă. Acest studiu psihiatric a fost 
pregătit la opt luni și jumătate după invazia ratată. 

Înainte de a fi asasinat, în noiembrie 1963, de către 
un admirator al lui Castro, Lee Harvey Oswald, 
președintele Kennedy și fratele său, procurorul general 
Robert Kennedy, au fost responsabili de mai multe 
tentative de asasinare a lui Castro. Acest raport a fost 
declasificat la 32 de ani de la întocmirea sa „în 
conformitate cu prevederile Legii din 1992 privind 


“l 


dosarele asasinatului lui JFK“. Raportul a supraestimat 
slăbiciunile psihologice ale lui Castro şi nu a reușit să 


prevadă capacitatea lui de a se menține la putere. 

Colectivul psihiatric 


Anexa C 
S-E-C-R-E-T 


I. Rezumat psihiatric 


Fidel Castro nu este „nebun“, dar are o 
personalitate atât de nevrotică si 


instabilă, încât este foarte vulnerabil la 
anumite tipuri de presiune psihologică. 
Elementele nevrotice remarcabile ale 
personalităţii lui sunt foamea de putere 
şi nevoia de recunoaştere si adulatie din 
partea maselor. Este incapabil să obţină o 
satisfacţie emoţională completă din nicio 
altă sursă. 

Castro are o nevoie constantă de a se 
răzvrăti, de a găsi un adversar şi de a-şi 
extinde puterea personală prin răsturnarea 
autorităţii existente. Ori de câte ori 
concepţia sa despre sine este uşor 
perturbată de critici, devine atât de 
instabil emoţional, încât pierde, într-o 
anumită măsură, contactul cu realitatea. 
Dacă aspecte vulnerabile semnificative ale 
personalităţii lui ar fi atacate în mod 
constant de către cei de la care acum 
caută aprobare, rezultatul ar putea fi 
dezorganizarea personalităţii şi 
ineficienta - posibil chiar boala 
emoţională clinică. Această boală ar fi 
probabil o depresie sau o variantă a 
acesteia, cum ar fi o stare de 
surescitare, o dependenţă sau o creştere a 
suspiciunii până la punctul de retragere 
completă din realitate. 

Egoismul lui Castro este călcâiul lui 
Ahile pentru el. Calitățile narcisiste 
extreme ale personalităţii sale sunt atât 
de evidente, încât sugerează modele 
previzibile de acţiune atât în caz de 
victorie, cât şi de înfrângere. Atunci 
când câştigă, trebuie să controleze el 
însuşi situaţia, fără să delege 
autoritatea, şi trebuie să continue să 
caute noi domenii de autoritate, pe care 


să le răstoarne. Când se confruntă cu 
înfrângerea, prima preocupare pentru el 
este să se retragă în mod strategic într- 
un loc unde îşi poate regrupa activele si 
de unde poate conduce personal o altă 
rebeliune. 

Agresivitatea lui Castro provine din 
încercările constante de a obţine o 
poziţie specială, care-i este refuzată. 
Atunci când obţine ceea ce-şi doreşte, are 
nevoie de o reasigurare constantă a 
faptului că este îndreptăţit să ocupe 
această poziţie specială. În trecut, el 
a căutat aprobarea din diferite surse, dar 
în prezent o obţine de la masele cubaneze, 
sursa actuală a sentimentului său de 
putere şi prestigiu. Atâta timp cât masele 
continuă să-l susţină, nu va suferi de 
anxietate, depresie sau simptome 
psihiatrice evidente. Amenințarea cronică 
la adresa echilibrului personalităţii sale 
este că această sursă de satisfacţie ar 
putea fi retrasă. 

Alte surse de satisfacţie şi de întărire 
a orgoliului par a fi relaţia sa cu Che 
Guevara şi cu fratele său, Raul Castro. 
Există indicii puternice că Fidel Castro 
este dependent de Che din punct de vedere 
intelectual şi că-i este supus, iar 
stabilitatea sa emoţională ar avea de 
suferit dacă Che nu ar păstra o atitudine 
constant pozitivă faţă de el. Prin urmare, 
întreruperea acestei relaţii l-ar 
descuraja pe Castro şi i-ar reduce 
eficienţa. 

în mod paradoxal, Fidel Castro pare a 
fi, în esenţă, un individ pasiv, care se 
apără contra temerilor sale de pasivitate, 


reacţionând exagerat, în moduri agresive 
şi sadice. Hiperactivitatea sa, evitarea 
rutinei, lipsa de organizare, 
impulsivitatea, accesele de furie şi 
tendinţele masochiste (inclusiv dorinţa de 
martiriu) par legate de dorinţele sau 
identificarea pasiv-feminină. Nevoia sa 
compulsivă de a fi „deasupra tuturor" şi a 
nu se supune niciodată controlului sau 
autorităţii este un alt indiciu al 
temerilor sale privind pasivitatea. 

Consecventa cu care Castro insistă să 
repare nedreptăţile comise asupra 
„Oamenilor de rand“, preocuparea de 
îngrijire şi hrănire a maselor sărace, de 
a crea oportunităţi educaţionale pentru 
defavorizati şi dorinţa de a fi cunoscut 
ca un „frate“ binevoitor indică faptul că 
are, într-o anumită măsură, mustrări de 
conştiinţă. Măsurile sale punitive extreme 
împotriva violului şi furtului indică, de 
asemenea, o rezervă de vinovăţie 
inconștientă, care poate fi exploatată in 
defavoarea sa. 

Deşi depinde de sprijinul maselor, el nu 
are nicio consideraţie reală faţă de ele 
si nu are suficientă încredere în ele, 
pentru a organiza alegeri. Primul său 
considerent este să menţină controlul în 
mâinile sale. Probabil că s-ar distruge 
atât pe el însuşi, cât şi poporul cubanez, 
pentru a-şi păstra acest statut. Aceasta 
este baza pentru a continua etapa 
revoluționară dincolo de perioada sa de 
utilitate. 

Castro este o persoană cu o înzestrare 
intelectuală superioară, cu nevoi 
narcisiste şi exhibitioniste insatiabile, 


iar propaganda care vizează aceste 
caracteristici ar avea un impact asupra 
lui Castro şi ar părea, de asemenea, 
plauzibilă pentru susţinătorii săi. 
Inconsecventele sale evidente şi 
deficienţele sale izbitoare pot fi 
evidenţiate cel mai bine în acest mod. 
Castro este un lider revoluţionar ideal, 
un agitator şi un instigator de tulburări 
sociale, dar nu are capacitate de 
organizare şi administrare şi nici nu este 
preocupat de punerea în aplicare a unor 
planuri detaliate. Mai mult, nu poate avea 
o încredere suficient de mare în nimeni, 
pentru a-şi permite să delege autoritatea. 


ANEXA D. Alți tirani si teroriști 


Omar al-Bashir din Sudan 


Omar al-Bashir a preluat puterea după o lovitură de 
stat, în 1989, și de atunci se află la putere. Curtea 
Penală Internaţională (CPI) a emis un mandat 
internaţional de arestare pe numele său, după ce a fost 
acuzat de crime împotriva umanităţii, genocid și crime 
de război, pentru acţiunile sale din regiunea sudaneză 
Darfur. 

Nu se știu prea multe despre acest fost comandant al 
armatei sudaneze. Alex de Waal, expert în problemele 
Sudanului, a declarat pentru BBC că al-Bashir este „un 
om pentru care demnitatea și mândria sunt foarte 
importante și este un tip destul de încrezut, predispus 
la izbucniri de furie, mai ales când simte că-i este lezată 
mândria“. Cu toate acestea, avertizează De Waal, 
dictatorul nu trebuie subestimat: „E mai deștept decât 
pare. Este o persoană care aparent are o înţelegere 
uriașă a detaliilor, dar e foarte conștient că nu are o 

educație foarte bună“. 


Francisco Macías Nguema și Teodoro Obiang 
Nguema din Guineea Ecuatorială 


În perioada în care a fost la putere, dictatorul Francisco 
Macías Nguema a ucis ori trimis în exil o treime din 
populația țării sale din Africa Centrală. Îi detesta pe 
toți cei pe care-i considera intelectuali. Asta includea 
pe oricine purta ochelari. În cele din urmă, potrivit 
jurnalistului Anthony Daniels de la The Telegraph, care 
a vizitat țara în 1986, nimeni nu mai purta ochelari sau 
nu mai rămăsese în viață ca să-i poarte. De asemenea, 
oamenii erau atenți să nu fie prinși cu cărți sau chiar cu 
o pagină de material tipărit.? 


Nepotul lui Francisco, Teodoro Obiang Nguema, a 
ajuns la putere în 1979, în urma unei lovituri de stat 
militare. Unchiul Francisco a murit în faţa unui pluton 
de execuție, iar Teodoro i-a luat locul unchiului său, ca 
dictator al ţării. Partidul Democrat din Guineea 
Ecuatorială, condus de Teodoro, este singurul partid 
semnificativ din această tara cu rezerve bogate de 
petrol. 

Criticii și adversarii lui Teodoro, precum și presa au 
avut de suferit sub conducerea sa brutală. Majoritatea 
cetățenilor din Guineea Ecuatorială au venituri sub 
pragul sărăciei, în ciuda faptului că, în 1993, au fost 
descoperite bogate zăcăminte de petrol în largul 
coastelor ţării. Fiului actualului dictator, Teodorin 
Obiang Nguema, care este si vicepreședinte, i s-au 
confiscat bunuri în valoare de peste 70 de milioane de 
dolari de către Statele Unite. Printre acestea, se numără 
un Ferrari în valoare de jumătate de milion de dolari, 
suvenire cu Michael Jackson în valoare de 2 milioane 
de dolari și un avion Gulfstream de 38,5 milioane de 
dolari. În 2017, un tribunal din Paris l-a condamnat 
pentru deturnare de fonduri și a dispus confiscarea 
bunurilor sale din Franţa, în valoare de peste 100 de 
milioane de euro. Se pare că tatăl său are economii 
de aproximativ 600 de milioane de dolari. Teodoro 
Obiang Nguema a fost reales în repetate rânduri cu 
peste 90% din voturi, ceea ce arată că fie populaţia 
săracă este de acord ca bogăţia ţării ei să ajungă la 
familia conducătoare, fie familia conducătoare se face 
vinovată de fraude masive. Organizaţia Human Rights 
Watch este convinsă că a doua variantă este cea corectă 
si afirmă că „dictatura președintelui Obiang s-a folosit 
de boomul petrolier, pentru a se consolida și a se îm- 
bogati si mai mult pe seama populaţiei țării“? In 2003, 
un anunț oficial al guvernului i-a informat pe nefericitii 
cetățeni ai micutei tari că liderii lor se aflau în 
„comunicare permanentă cu Dumnezeu“. Acesta era 
motivul, au aflat ei, pentru care puteau ucide pe oricine 


hotărau ei că trebuia să moară și nu aveau nevoie să-și 
justifice decizia în fata nimănui. Teodorio Obiang 
Nguema este unul dintre cei mai puţin cunoscuţi și mai 
brutali dictatori din Africa. 


Osama bin Laden 


„Noi iubim moartea. Statele Unite iubesc viata. 
Aceasta-i diferența dintre noi si americani. 
Osama bin Laden 


Osama bin Laden nu e doar unul dintre cele mai 
cunoscute nume de teroriști din istoria recentă — din 
cauza sponsorizării atacurilor de la 11 septembrie 2001 
—, ci si un bun exemplu de lider venerat ca un șef de 
cult si de potential tiran. Hitler, Stalin si Mao au fost și 
ei venerati în anii in care au deţinut puterea, dar Bin 
Laden se remarcă drept unul dintre cei mai importanţi 
lideri teroriști venerati, un lider venerat și animat de un 
tip deosebit de furie. 

Osama a dezvoltat o ură obsesivă fata de Statele 
Unite și le-a transmis-o adepților săi, care reprezentau 
o minoritate de musulmani din întreaga lume. Osama a 
fost crescut într-o familie bogată, dar a fost 
întotdeauna văzut ca un tolerat în cadrul acesteia. În 
consecinţă, el însuși se simţea un străin. Pe parcurs, a 
ieşit la suprafaţă personalitatea lui narcisistă. Este 
posibil ca educaţia nefericită să-i fi afectat în mod 
semnificativ dezvoltarea furiei narcisiste, pe care a 
manifestat-o la maturitate. 

Furia narcisistă este un răspuns extrem al unei 
persoane cu tulburare de personalitate narcisistă la o 
insultă sau la un prejudiciu real sau perceput ca atare. 
Insulta amenință imaginea de sine grandioasă a 
narcisistului, care poate să fie o compensare a unei 
insecuritati personale puternice si a îndoielii de sine. A 
fost descrisă pentru prima data de psihanalistul Heinz 
Kohut, care l-a folosit ca exemplu pe căpitanul Ahab 
din romanul Moby Dick, de Herman Melville. Ahab a 


fost rănit de o balenă. El a devenit obsedat de dorinţa 
de a se răzbuna pe animal. 

Aubrey Immelman, de la Colegiul Sf. Benedict al 
Universităţii Sf. loan, a observat, în evaluarea lui Bin 
Laden din 2002, că acesta nu se potrivea cu profilul 
unui „fundamentalist religios foarte conştiincios si 
închis la minte“. Mai mult decât atât, el nu se potrivea 
nici măcar profilului unui martir religios devotat și 
care-și sacrifică propria persoană." 

Osama s-a simţit insultat de prezenţa trupelor 
americane în Arabia, unde se află Mecca și Medina, 
orașele sfinte ale Islamului. Acest lucru i-a devenit 
punctul focal întârziat al furiei, după moartea tatălui 
său, separarea de mamă și umilința încasată de la 
familia lui numeroasă, de peste 50 de fraţi vitregi care, 
în copilărie, se refereau la el ca la „fiul unei sclave“. 
Această poreclă crudă poate fi pusă pe seama faptului 
că mama sa, nu prea plăcută de ceilalți, a fost numită 
„sclavă“. 

Un narcisist cu profilul psihologic al lui Osama 
răspunde la o insultă care-i ameninţă imaginea de sine 
printr-o dorinţă de răzbunare care-l consumă. Un pas 
important în căutarea răzbunării a fost crearea 
organizaţiei Al-Qaeda, în esenţă o organizaţie hibridă 
de terorism și cult, bazată pe o interpretare 
distorsionată a Islamului. Osama, în calitate de lider al 
cultului, a reușit să convingă tineri să ucidă și să moară 
pentru obiectivul său. 

Dovezile furiei narcisiste a lui Osama includ 
răspunsul său patologic exagerat la insultă, dedicarea 
întregului său timp și efort răzbunării și imposibilitatea 
de a fi convins să renunțe la ea. Dovezi ale 
personalităţii grandioase și narcisiste a lui Osama erau 
clare în dorinţa lui de a conduce un imperiu unificat 
după înfrângerea dușmanilor săi și căderea guvernelor 
arabe care nu-i împărtășeau opiniile radicale. 

Autorii de profiluri care l-au studiat pe Osama bin 
Laden îl descriu în moduri ușor diferite, dar toți indică 


o imagine similară. De pildă, în 2002, Aubrey 
Immelman a folosit o versiune a Inventarului Millon al 
criteriilor de diagnosticare, pentru a crea o imagine a 
personalităţii lui Bin Laden. Exercitiul a indicat că 
acesta se încadra în criteriile de „narcisist neprincipial“, 
așa cum este definit de inventar. Potrivit lui Millon, 
personalitatea lui Bin Laden era marcată de modele de 
comportament ambițios si îndrăzneţ. „Acest complex 
compozit de caracter“, a spus Immelman, „combină 
sentimentul arogant al narcisistului de autoapreciere, 
indiferența extrema fata de binele celorlalți și 
așteptările grandioase de recunoaștere specială, cu 
preamărirea de sine a personalităţii antisociale, 
conștiința socială deficitară si nepăsarea fata de 
drepturile celorlalți“.$ 

Mai importantă decât această descriere a 
caracterului lui Bin Laden este concluzia lui Immelman 
că viitorul lider al regatului pe care spera să-l creeze, 
după ce i-ar fi alungat din Orientul Mijlociu pe 
occidentali și pe liderii arabi favorabili occidentalilor, 
nu era un adevărat fundamentalist religios. De fapt, el 
nu se încadra nici în profilul „fundamentalistului 
religios extrem de conștiincios și închis la minte“, nici 
în cel al „martirului religios, care combină aceste 
calităţi cu trăsături pioase sau sacrificiul de sine“ 
Potrivit acestei interpretări a caracterului său, Osama 
bin Laden a folosit fundamentalismul islamic, pentru a 
se glorifica pe sine. 


De 


llustrati 


Figura 1-In seara zilei de duminică, 17 septembrie 1978, in Camera de Est a Casei 
Albe, președintele Statelor Unite, Jimmy Carter, președintele Egiptului, Anwar 
Sadat, și premierul Israelului, Menahem Begin, au semnat Acordurile de la Camp 


David. Anterior negocierilor, președintele Carter a studiat cu atenţie profilurile 
psihologice ale celor doi lideri din Orientul Mijlociu, pregătite de analiștii serviciilor 

Figura 2 -Adolf Hitler, citind unziar după 
eliberarea lui din închisoare, în 1924, la vârsta 
de 35 de ani. Orator înnăscut, Hitler a dictat 
primul său volum de memorii și manifestul 
politic Mein Kampf (Lupta mea), în cele nouă 
luni de încarcerare pentru rolul pe care-l 
avusese în lovitura de stat împotriva Republicii 
de la Weimar. Chiar dacă abundă în minciuni și 
dezinformare, memoriile oferă o înțelegere 
profundă a psihologiei lui Hitler, inclusiv a 
brutalitatii lui, iar în cel de-al doilea volum, 
publicat în 1927, pot fi găsite indicii cu privire la 
complexul său mesianic, la credința că fusese 
ales să readucă Germania pe culmile gloriei. 
Credit foto: Colecțiile Muzeului Memorial al 
Holocaustului din Statele Unite, donația lui 
Martin Shallow Ill. 


Figura 3 - Colonelul William 

J. Donovan, la 6 februarie 1941. 
Donovan a devenit, mai târziu, șeful 
Oficiului pentru Servicii Strategice 
(OSS), în timpul celui de-Al Doilea 
Război Mondial. l-a cerut lui Walter 
Langer să creeze profilul psihologic 

al lui Adolf Hitler. Credit foto: Secția de 
Gravuri si Fotografii a Bibliotecii 
Congresului, Washington, D.C. 


Figura 4- Walter C. Langer, doctor 

în psihanaliză, într-o fotografie publicitară 
pentru cartea sa, The Mind of Adolf Hitler: 
The Secret Wartime Report (Mintea lui 
Adolf Hitler. Raportul secret al perioadei 
derăzboi), publicată în 1972. Profilul 
psihologic al lui Adolf Hitler, realizat de 
Langer la cererea Oficiului pentru Servicii 
Strategice, în timpul celui de-Al Doilea 
Război Mondial, a prezis corect 
comportamentul predilect al dictatorului 
într-o varietate de situații. Succesul lui 
Langer a inspirat succesoarea OSS, Agenţia 
Centrală de Informaţii, să folosească 
metodele și tehnicile dezvoltate, pentru a 
crea profiluri psihologice precise ale liderilor 
străini. Credit foto: Dean A. Haycock, 
colecție privată. 


Figura 5- Președintele Bill Clinton îl întâmpină pe președintele Republicii Haiti, 
Jean-Bertrand Aristide, în Biroul Oval, la data de 14 octombrie 1994. Aristide a fost 
subiectul unui profil psihologic incorect și injurios, creat de CIA pentru a încerca să 
submineze politica președintelui Clinton fata de Haiti. Senatorul republican Jesse Helms 
s-a folosit de profil, pentru a-l declara pe Aristide un „psihopat“, concluzie falsă și complet 
nefondată. Credit foto: Bob McNeely și Oficiul de Fotografii al Casei Albe „Președintele 
Aristide“, Biblioteca Digitală Clinton (https://dinton.presidentiallibraries.us/items/ 
show/52063 - accesat 10 aprilie 2018). 


Figura 6- Premierul sovietic Stalin vorbește 
cu ministrul său de externe, Veaceslav 
Molotov, la Palatul de la Ialta, din Crimeea, 
Rusia, în februarie 1945. Spre sfârșitul anilor 
"20, Molotov l-a ajutat pe Stalin să preia 
conducerea Partidului Comunist, folosindu-se 
de poziția sa de conducere în cadrul 
Comitetului de Partid de la Moscova, pentru 
a-i elimina pe membrii care i se opuneau lui 
Stalin după moartea lui V.I. Lenin. A murit la 
Moscova, în 1986, la vârsta de 96 de ani. 
Fotografia arată clar lipsa de funcționalitate 
a mâinii stângi și scurtimea braţului stâng 

al lui Stalin, rezultatele unui accident din 
copilărie. Examinarea medicală a acestui 
brat, care nu s-a vindecat niciodată 
corespunzător, a dus la moartea unuia dintre 
cei mai buni medici/oameni de știință din 
Rusia, doctorul Vladimir Behterev, în 
decembrie 1927. Credit foto: prin amabilitatea 
Bibliotecii Prezidenţiale și a Muzeului Franklin 
D. Roosevelt, Hyde Park, New York. 


Figura 7- losif Vissarionovici Stalin, 
secretar-general al Partidului Comunist 
din Uniunea Sovietică, probabil în 1942, 
înfățișat aşa cum voia să pară. Stalin 
ordona de multe ori ca trăsăturile fizice 
care-i displăceau să fie ascunse publicului. 
Această fotografie îi înfățișează retușată 
fata ciupită de vărsat. De asemenea, nu 
prezintă nicio urmă a paranoiei 
dictatorului care a terorizat Kremlinul și o 
mulțime de cetăţeni sovietici. Credit foto: 
Biblioteca Congresului, Washington, D.C., 
Administraţia Sigurantei Agrare, Colecţia 
de fotografii a Oficiului pentru Informații 
de Război. 


Figura 8- Stalin, așa cum îi plăcea să fievăzut. Asemenea lui Mao Zedong, Stalin era o 
sursă de teroare, dar și obiectul unui cult al personalității. Aici, comuniști din Germania de 
Est îl celebrează pe tiranul brutal, ducând un portret impunător. În timp ce arestările 
frecvente aprovizionau Gulagul lui Stalin cu forță de muncă în condiții de sclavie, un oraș 
era numit după el în Germania de Est. Admiratorii îl vedeau ca pe liderul puternic, care a 
industrializat o națiune înapoiată. Preţul progresului a fost un număr între 20 și 25 de 
milioane de morți, conform biografului Simon Sebag Montefiore. Credit foto: SLUB 
Dresden (Biblioteca Universităţii și a Saxoniei din Dresda) / Deutsche Fotothek (Fototeca 
Germană) / Abraham Pisarek. 


Figura 9- Mao Zedong în 1941. Până 

la vârsta de 48 de ani, viitorul dictator, 
fotografiat la Yenan, în China, în timpul 
Războiului Sino-Japonez, devenise 

un expert al tehnicilor machiavelice, 
care se soldau frecvent cu morți. O altă 
trăsătură marcantă a personalităţii sale 
era predilectia pentru pedepse adeseori 
sadice și moartea oricui, bogat sau sărac, 
îi punea autoritatea la îndoială sau 

pe care ar fi putut să-l abuzeze, pentru 
a-și întări poziția în Partidul Comunist. 
Credit foto: Colecția Ernest Hemingway 
de la Biblioteca Prezidenţială și Muzeul 
John F. Kennedy, Boston. 


Figura 10 - Președintele Ford privește cum secretarul de stat Henry Kissinger dă mâna cu 
Mao Zedong, în timpul unei vizite la reședința președintelui Partidului Comunist Chinez din 
Peking (Beijing), China, la 2 decembrie 1975. Mao, care avea să moară zece luni mai târziu, 
era narcisist, machiavelic, lipsit de remușcări și empatie. Moștenirea lui include moartea a 
aproximativ 45 de milioane de oameni, mai mulți decât cei uciși de Hitler și Stalin. Credit 
foto: prin amabilitatea Bibliotecii Gerald R. Ford. 


Figura 11- Kofi Annan, secretarul-general al Naţiunilor Unite, l-a vizitat pe dictatorul 
irakian Saddam Hussein la Bagdad, pe 22 februarie 1998, pentru a încerca să rezolve criza 
din jurul inspecțiilor internaţionale pentru arme interzise. SUA credeau în mod greșit că 
Saddam ascundea arme de distrugere în masă. Saddam a devenit epitomul narcisistului 
malign în rol de dictator. A fost răsturnat la cinci ani după această întâlnire, după invazia 
forțelor americane care voiau, pasămite, să anihileze armele de distrugere în masă ale lui 
Saddam, care, după cum s-a văzut, nu existau. Credit foto: prin amabilitatea Fondului de 
Fotografii al Naţiunilor Unite și a postului Iraqi News. 


Figura 12 - Președintele Ugandei, Idi 
Amin Dada, adresându-se Adunării 
Generale din poziția de președinte al 
Organizaţiei Unității Africane, la 

1 octombrie 1975. Viziunea 
grandioasă a lui Idi Amin despre sine 
a contribuit la proasta administrare a 
economiei ugandeze. Acţiunile sale 
militare neinspirate împotriva 
Tanzaniei au condus la răsturnarea și 
exilarea sa în Arabia Saudită. Din 
nefericire, anterior expulzării sale, în 
cei șapte ani cât a deținut puterea, 
au fost uciși aproximativ 300 000 de 
ugandezi. Credit foto: prin 
amabilitatea Fondului de Fotografii 
al Naţiunilor Unite și a lui 

Teddy Chen. 


Figura 13 - Secretarul-general al Naţiunilor Unite, Ban Ki-moon (dreapta), se întâlnește 

cu Muammar Gaddafi, președintele Jamahiriei Arabe Populare Socialiste Libiene, la Sirte, in 
Libia, pe 8 septembrie 2007. După aproape 42 de ani în care a condus Libia, încrederea în 
sine exagerată a lui Gaddafi l-a făcut să supraestimeze susținerea poporului libian, pe care-l 
dominase de când preluase puterea în 1969. Asemenea lui Idi Amin, Gaddafi era necruţător, 
avea o imagine grandioasă despre sine, care, în cele din urmă, i-a afectat abilitatea de a 
estima ceea ce s-a dovedit a fi cea mai mare amenințare pentru regimul si viata lui. Cu 
ajutorul forţelor aeriene din Occident, rebelii libieni l-au răsturnat de la putere în 2011. 
Gaddafi a fost omorât, după ce a fost descoperit într-un adăpost subteran în care se 
ascundea. Credit foto: prin amabilitatea Fondului de Fotografii al Naţiunilor Unite și a lui 
Evan Schneider. 


Figura 14 - O soție de fermier arată 

< ratia de alimente pe ozi la Phenian, în 
“Republica Populară Democrată 

© Coreeană, pe 27 iunie 1997. La vremea 
aceea, la conducere era Kim Jong-il, 
tatăl actualului dictator nord-coreean, 
Kim Jong-un. Penuria de alimente 
continuă și acum, din cauza 
redirecționării de bani și resurse 
pentru a subventiona dezvoltarea 
capacității nucleare a țării. Credit foto: 
prin amabilitatea Fondului de 
Fotografii al Naţiunilor Unite și a lui 
James Bu. 


Mulţumiri 


Marie E. Culver continuă să mă sprijine în toate 
eforturile mele de a scrie. Fără ea, nu aș fi avut norocul 
să am o carieră de scriitor. Comentariile și redactarea 
ei au ajutat această carte să devină ușor de citit. Mama 
mea își inspiră familia și pe cei care o cunosc bine, prin 
rezistența ei uimitoare în fata unor provocări care i-au 
zdrobit pe mulţi alţii. Bandy Lee, de la Universitatea 
Yale, și-a făcut timp, cu multă generozitate, să-mi 
răspundă la o serie lungă de întrebări. David Holbrook, 
arhivist la Biblioteca și Muzeul prezidenţial Dwight D. 
Eisenhower, a răspuns la o cerere de materiale, cu o 
rapiditate și o eficiență pe care le-am apreciat foarte 
mult. Același lucru este valabil și pentru Patrick F. 
Fahy, tehnician la arhivele Bibliotecii și Muzeului 
prezidențial FDR; Maryrose Grossman și Clara Snyder, 
de la Arhivele de Referinţă Audio-Video ale Bibliotecii 
și Muzeului prezidenţial John F. Kennedy; si arhivista 
Elizabeth Druga, de la Biblioteca și Muzeul 
prezidenţial Gerald R. Ford. Arhivistii foto de la 
Muzeul Memorial al Holocaustului din Statele Unite si 
de la Fototeca Natiunilor Unite mi-au oferit ajutor 


pentru obţinerea fotografiilor, la fel ca și Bettina 
Erlenkamp de la SLUB Dresda, Deutsche Fotothek, 
Dresda, Germania.  Responsabilul principal de 
programe Charles Kraus, Ph.D. de la Centrul 
International Woodrow Wilson pentru Istoria 
Cercetătorilor și Programul de Politici Publice, m-a 
îndrumat către o referință pe care nu reușeam s-o 
localizez, îngropată într-o lucrare mai lungă referitoare 
la impresiile sovietice despre Mao Zedong. Natalia 
Yankina, secretară, și prof. Marina A. Akimenko, 
consilieră a directorului Centrului National de 
Cercetare Medicală pentru Psihiatrie și Neurologie, din 
Sankt-Petersburg, Federaţia Rusă; Andrew Kaufmann, 
director-adjunct pentru afaceri externe la Centrul 
Prezidential George W. Bush; și Holly Reed, de la 
Administraţia Arhivelor Nationale din Statele Unite — 
toţi au răspuns rapid la întrebări și astfel m-au ajutat să 
progresez. 

Agenta mea literară, Carrie Pestritto de la Agenţia 
Literară Laura Dail, este întotdeauna disponibilă, 
pentru a mă ajuta cu buna-dispozitie și profesionalism. 
Îi sunt recunoscător Jessicăi Case, editor-adjunct la 
Pegasus Books, pentru răbdarea ei și pentru că mi-a 
oferit sansa de a publica două cărţi la această editură 
de primă mână. Sunt foarte recunoscător pentru 
ajutorul acordat de Barbara J. Greenberg (BJG 
Publishing Services). Graficiana Maria Fernandez face 
ca volumele, inclusiv această carte a mea, să arate asa 
cum speră autorii că vor arăta cărțile lor. La fel ca 
Jessica, Maria este întotdeauna serviabilă și receptivă la 
preocupările si întrebările autorilor. Marc Delnicki si 
Russell Lee, de la K2Strong, m-au ajutat să mă mențin 
în formă, în timp ce scriam această carte, și au făcut-o 
cu abilitate și cunoștințe remarcabile și cu un simț al 
umorului deosebit. 

